
ITALIEN 



1. 

MIT andet længere Ophold i Udlandet havde varet et 
Aar. Det Fjerdingaar, jeg indtil Højsommeren 1871 
endnu tilbragte i Italien, var et af de rigeste, jeg har op- 
levet. Neppe en Dag var uden Udbytte af blivende Art, og 
neppe en er gaaet mig af Minde. Jeg levede først og frem- 
mest gennem Synet, svælgede i Øjenlyst ved Skuet af Na- 
turen, af Mennesker, af en Kunst, som svarede til denne 
Natur og til det Menneskeliv, der i Fortiden var levet i den. 
Jeg forøgede daglig min Kundskabs Sum, lærte nydende og 
nød det at lære. Den aandelige Næring, jeg optog i mig, 
var den, hvorefter jeg havde smægtet, og at det var den, 
hvortil jeg trængte, beviste den Lidenskab, hvormed jeg til- 
egnede mig den. Min Synskres udvidedes, idet jeg følte mig 
løftet til aandelige Højder, hvorpaa jeg ikke hidtil havde 
staaet. Min Livsglæde blussede op, idet jeg uafbrudt fornam, 
hvilken Rigdom af Skønhed den italienske Renæssance havde 
udbredt over de velsignede Egne, hvori den havde vokset 
sig stor og stærk. Det personlige Indtryk af sydlandsk Liv 
og sydlandsk Følemaade, sammenlignet med Nordens, røbede 
mig med stedse stigende Klarhed det blot Betingede i Grund- 
sætninger, som i Norden gjaldt for uomtvistelige. De nye 

Geort BnadM: Leraed. H. 1 

Indtryk fremkaldte nye Stemninger og Følelser, og disse et 
Væld af nye Tanker, der bekræftede hvad dristige og oppo- 
sitionelle Forestillinger jeg Før min Rejse havde undfanget 
og næret. 

Flere Gange senere i mit Liv har jeg havt Tidsrum, 
hvor jeg fornam en Indvinding af nye Egne, f. Eks. da jeg 
lærte det Tyskland, som fremgik af den store Krig, at kende, 
eller da jeg trængte ind i de slaviske Folkeslags Verden; 
men disse store Berigelser kan ikke sammenlignes med 
denne. Her følte jeg ikke med blot Interesse, at et Om- 
raade blev levende Virkelighed for mig, som før kun havde 
været et kortlagt Omrids eller maaske endog været urigtigt 
kortlagt. Her elskede jeg, elskede indtil Sværmeri Land- 
skaberne, Byerne, de historiske Mindesmærker, Oldtidens, 
Middelalderens og Renæssancens Frembringelser, endelig selve 
Menneskeracen. Det Ypperste her vakte ikke blot min Be- 
undring, men stemte med mit Temperament. 



Den første Brug, jeg gjorde af min genvundne Sundhed, 
var den noget uforsigtige at foretage en Fodtur i Sabiner- 
bjergene med min unge ft^anske Ven Georges Noufflard. 
Den staar for mig som en af de ikke ret mange solbestraa- 
lede Uger i mit Liv. Bjerglandskabemes i høj Grad af- 
vekslende Poesi, Klostret i Subiaco med de Minder om den 
hellige Benedict, der knytter sig dertil, den lidenskabelige 
Madonnadyrkelse i Genazzano, Befolkningernes barnlige og 
aabne, undertiden kloge Væsen, deres politiske Forestillinger 
og Fordomme, Villa d'Estes Kæmpecypresser og Tivolis Si- 
byllatempel ved de vidunderlige Vandfald, endelig det dag- 
lige Samliv ft*a Morgen til Aften med en Kammerat, hvis 

Personlighed behagede mig og hvis Samtaler altid satte Tanker 
i Bevaegelse — dette blev til en Soluge, uforglemmelig.*) 

Endnu nogen Tid tilbragte jeg i Rom og dens Omegn. 
Trods mit lange Ophold i Byen havde jeg paa Grund af 
Sygdom kun set lidet tilgavns. Mindst tilfredsstillende var 
jo Levningerne af Oldtidens Rom. Naar jeg af Canina's for- 
trinlige Værk Roma antica fik det fulde Indtryk af Stadens 
overvældende Pragt, af disse Templer og Paladser, hobede 
imod hinanden i én uhyre Straaleglans af Marmor, saa var 
det tomt og stemte det vemodigt, at af alt dette var kun 
nogle sønderbrudte Rester tilbage. Forestillede man sig, 
hvad Foram Romanum engang var og holdt op derimod 
hvad det i vore Dage er, saa var det som sammenlignede 
man et prægtigt Fyrværkeri med det forkullede Stativ, der 
staar tilbage Dagen efter, eller som skulde man danne sig 
et B^reb om en dejlig Kvindes Skønhed efter et Skinneben 
og et Par Ryghvirvler, der fandtes i hendes Grav. 



Af den mægtigste Personlighed i Pius den Niendes Rom 
saa jeg et Glimt. I Stanzerne kom en Dag en aldrende 
Prælat med et grimt, udtryksfuldt Ansigt gaaende. Han bar 
Kardinalernes røde Strømper. Hvem var det? Antonelli. 
Paafaldende var den store, grimacerende Mund og de tin- 
drende Øjne, der lyste, som traadte de ud af Hovedet paa 
ham. Han ledsagede flere Damer og talte til dem paa en 
indsmigrende Maade, præsteligt galant som en Hoftnand ft*a 
det 18. Aarhundrede. En Dame kom til, trykkede hans 
Haand til sine Læber og kastede sig i det samme paa Knæ. 
Han løftede hende i Vejret som en sand Verdensmand. 



•) Samlede Skrifter XI. 47 ff. 

Denne Pavetidens mest forhadte Reaktionære, der sagdes at 
have beriget enhver af sine Slægtninge med Millioner, var 
styg, svagelig og trods sin Hofmandsholdning kejtet. Saare 
forskelligt fra ham maa den Søn af ham have taget sig ud, 
om hvem Marie Basjkirtzev fortæller. 

En god Del saa jeg til de yngre Mænd, der var fuldt 
optagne af aandeligt at opdyrke Rom og oppløje den under 
Pave- og Præstevælden tilstenede Jord. Der var enkelte 
iblandt dem, som havde Mod, Veltalenhed og Evnen til at 
elektrisere uden at virke febrilsk. Blandt dem tiltalte min 
Ven Giuseppe Saredo mig stadig mest. Det var lærerigt at 
høre juridiske Forelæsninger af ham ved Universitetet i Rom. 
Naar han havde endt sit Foredrag, gav han Tilhørerne Ordet 
frit, og da fulgte et levende, men ordnet Ordskifte. De unge 
Studerende modsagde hans Synsmaader eller overhovedet 
hans Lærdomme, søgte at forsvare forskelligartede Anskuel- 
ser, angreb desuden hinanden. Nogle talte barnligt, andre 
godt. Tilsidst sammenfattede Saredo alt det Udtalte, for- 
svarede sig, gendrev, og afhindede det Hele. 

Med Hensyn til Opfattelsen af Folkelivet var det lære- 
rigt at overvære de Skuespil, der gaves under aaben Himmel. 

Paa Augusts Mausoleum spilledes f. Eks. Stiffelius owero 
il nuovo Luttero di Germania af E. Souvestre. Den nye 
Luther, der gaves med lang hørgul Paryk og Kanonstøvler, 
viste sig at være en almindelig uheldig Ægtemand. En skæn- 
dig Læge ved Navn Raffaello beslutter at forføre den nye 
Luthers Hustru, der er utaalmodig over, at hendes Husbond 
er mere sysselsat med sin Forfattervirksomhed end med 
hende. Han lader da den nye Luther fengsle for hans Fri- 
sind. Dér fik Præsterne den, og Tilhørerne spidsede Øren. 
Fruens Fader, en Major, der spiltes med et Skæg og en 
Uniform som de prøjsiske Jembanekonduktørers, aner Uraad 
og vil være paa sin Post. Elskeren kommer imidlertid og 

sniger sig ind i Damens Sovekammer. De romerske Tøse 
fnisede rundt om i Parterret, Mændene sagde Oh! og kastede 
Sideblik omkring sig. Fruen kommer, tænder sit Lys, siger: 
„Det er sent, man maa i Seng'' og gaar ind i sit Kammer. 
Tilskuerne ventede aandeløse; men der hørtes fra Scenen 
intet Skrig. De romerske Tøse stak da i at grine af fuld Hals, 
og Mændene saa sig triumferende om. Nogle sagde: „Hun 
flnder sig i det", andre: „Lyset gik ud". Tom Scene. Den 
prøjsiske Major, ogsaa han med høje Støvler, kommer ind 
med et Lys og en Pistol; han vil forsvare sin Datters Ære 
med Skydevaaben. Uheldigvis véd den Tapre ikke af, at 
Ransmanden allerede er paa Pladsen. En tyk Matrone med 
flre Fingerringe paa hver Finger, der sad ved Siden af mig, 
raabte: Matto, det er udlagt Fæ! Majoren sætter sig med 
Pistolen i Haanden udenfor Kammerdøren, som for at Ingen 
skal forstyrre de lykkelige. Tæppet gaar ned, og Publikum 
jubler i vilden Sky. — I tredie Akt kommer vor Ven Luther 
frigivet tilbage. Hans Kone græder, tuder, hyler og fortæller 
ham, at han er — noksagt. Hun kravler i længere Tid 
frem og tilbage paa sine Knæ og tigger om Forladelse. 
Romerne raabte: Basta! Basta! og den nye Luther havde 
vist gerne tilgivet hende; men han turde jo ikke gaa ud af 
sin Rolle: Akten endte med, at han løftede Haanden imod 
hende og blev staaende med skrævende Ben i Tableau. 
Tæppet vilde ikke falde. Han stod bestandig. Endelig flk 
man Snorene redede fra hverandre, og Tilskuerne gik, just 
som Solen gik ned. 

Saa tidt en saadan Forestillings Replikskifte blev over- 
døvet af Kirkeklokkernes Slag, undlod Tilhørerne ikke at 
udtømme sig i Forbandelser over Gejstligheden, der gjorde 
alt dette Spektakel og forstyrrede enhver Fornøjelse. 

Ingen By stod dengang i kunstnerisk Henseende lavere 
end selve dette Rom, hvis kunstneriske Fortid var saa stor 

Og af hvis Paavirkning man ventede sig saa meget. De ind- 
fødte Romeres Maler- og Billedhuggerkunst kunde slet ikke 
regnes med; de Fremmede havde, alt efter deres nationale 
Forudsætninger, noget mere Evne. Men selve Luften i Rom 
virkede ugunstigt paa deres Ejendommelighed. De danske 
Malere lærte intet her og malte tilsammen spidsborgerligt. 
Der var ingen Fremfærd i dem, ingen nye Formaal. Det, 
de mindst tillod sig, var et Lune, og aldrig kom der fra 
dem noget Overraskende. Eller forsøgte de derpaa og vilde 
de frigøre sig for den altbeherskende Idyl, saa sprællede 
det Hele. Mange af dem trykkedes ogsaa som Kunstnere 
af deres Armod. En af dem havde den Plan at male den 
alderstegne Michelangelo, der efter Sagnet tilsidst, da hans 
Syn svigtede ham, lod sine Hænder glide over den fame- 
siske Herkules's Torso. Men Maleren opgav det, da Kosty- 
met var ham for dyrt. „Hvor kan jeg købe Bukser til 
Michelangelo, naar jeg ikke har Raad til at købe Bukser til 
Vilhelm Jensen!" 

En meget betegnende nordisk Ejendommelighed var 
denne: 

Saa tidt jeg i hine Dage med ungdommelig Heftighed i 
Anledning af et Stridsspørgsmaal udtalte min Grundanskuelse, 
indlod Danske, Nordmænd, Svenske eller Finner sig aldrig 
paa Drøftelse af den, men indskrænkede sig uft^vigeligt til 
den Paastand, at jeg selv vilde ende med at antage den stik 
modsatte Mening og forfegte den, enten naar jeg flk Em- 
bede, eller naar jeg engang gik hen og giftede mig, eller 
blot naar jeg blev fyrretyve Aar. Enhver lidt ualmindelig 
Tanke syntes dem Udslag af den blotte Uerfarenhed; men 
for mig stod det, hvad jeg ogsaa ærligt plumpede ud med, 
som om Karakterernes Usselhed i de nordiske Lande nu 
havde antaget saadanne Former, at det Udsagn: Jeg vil 
ikke gøre dette eller hint, ikke flnde mig i dette eller hint" 

var tilstrækkeligt til at de Tilstedeværende hobevis antog 
Ytringen for Mundsvejr. Uden Overdrivelse kan jeg sige, 
at Ordet Jeg vil ikke, anvendt paa Fremtiden, i hele Kresen 
betragtedes som en Art Praleri, en Rodomontade. Saavidt 
var vi komne. Og der holder vi maaske endnu. 



Jeg tog en Dag til Nemi og opsøgte de Klipper, hvor 
jeg, sidst jeg var der, havde ligget. Men Egnen var alle- 
rede helt forandret. Man havde fældet Træerne rundt om 
dem, og de nedhuggede Stammer laa i Dynger. Stedet var 
neppe til at kende igen, og der var intet blaat Slør at flnde. 
Jeg forstod, at det var Livets Gang: alle Træer skulde hugges, 
alle blaa Slør og alle blaa Fugle flyve. 

Jeg kørte forbi Albanersøen til Frascati. Idet jeg sam- 
menlignede disse smaa Bjergsøer, Albano's eller Nemi's, 
med Sverigs, med Vettem f. Eks., set fra Jonkoping, forstod 
jeg ret Arten af disse Egnes Skønhed. Ingen masseagtige 
Skove, ingen skarpe eller spidse Klipper, ingen Skjulthed 
og intet Vildskab; men den fuldstændige Begrænsning, som 
var en Følge af at Søerne fyldte to gamle mægtige Kratere, 
og de mest harmoniske Linjer i Overensstemmelse med en 
Vegetation, der skønt et Sollands var mere formfuld end yppig. 

I Frascati vakte især det store Jesuiterkollegium min 
Opmærksomhed. Fyrst Borghese havde uden Vederlag over- 
ladt Jesuiteme sit Palads til Skole. Det var en Glæde at 
beskue det majestætiske Kloster, bygget af selve Bramante. 
Hvor mange Skoler i Verden havde et saadant Lokale. 

Der var netop Concert. Jesuiteme, der forstaar den 
sjældne Kunst at gøre sig elskede af deres Elever, knyttede 
til enhver Læretime en Fornøjelse, og sørgede endnu ivrigere 
Ibr Adspredelserne end for Undervisningen, der iøvrigt var 

god. Saaledes anordnede de Komedier og Concerter, ja 
endog af og til en Turnering paa smukke Heste i Slots- 
gaarden, en Begivenhed, der var fremstillet paa talrige Foto- 
grafler. Derfor blev de som Lærere aldrig forhadte eller 
kedsommelige, hvad der iøvrigt løber ud paa Et; thi en ked- 
sommelig Lærer ender vist altid med at blive forhadt. 

Her i dette lykkelige Klima slog det mig, at den engelske 
Glæde ved the home var klimatisk bestemt, en Kulde- og 
Regnvejrs-Glæde. Vistnok havde allerede Romeren kæmpet 
for Altar og Arne; men han, som største Delen af Dagen 
var udendørs, kunde ikke have Følelsen og Dyrkelsen af 
Hjemmet som Kastel. Man gjorde i Norden en overordent- 
lig Dyd af denne Sans for Hjemmet, som var en pur Regn- 
vejrsnødvendighed. Englænderen maatte nødvendigvis sige: 
Hvilken Glæde at have et Sted, hvor jeg kan lukke mig inde, 
have kunstig Varme og drikke varm The eller Spiritus! Var 
det ikke en fuldt saa naturlig Glæde at vide, man en stor 
Del af Aaret kunde ligge under aaben Himmel uden at fryse 
og uden at fylde sig med Whisky? Ligefuldt maatte jeg 
naturligvis drille min Rejsetelle med Nordens Fortrin og 
lade ham høre at Franskmændene end ikke havde et Ord 
for Hjemmet. Georges NoufHard svarte mig leende og let- 
sindigt: Ifald Franskmanden ikke har et chez soi, saa har 
han altid et chez elle, og af to gode Ting foretrækker jeg 
den sidste. 

Det slog mig at Ordet Værelse paa Dansk kommer af 
at være; saa nøje var B^rebet Hus knyttet til Begrebet 
Eksistens; det samme Ord vareise betydede paa Svensk et 
Væsen. Ligeledes betydede paa Tysk Kvindeværelse (Frauen- 
zimmer) en Kvinde. Mærkeligt var det, at vi ikke paa Dansk 
kaldte en Mand for et Karlekammer. 

Klimaet forklarede en Mængde Ejendommeligheder. Saa- 
ledes Mangelen paa Undseelse. Hvor Børn gik nøgne og 

Voksne halvnøgne, hvor saa at sige ingen Legemsdel skjuhes, 
var ikke blot ialsk Skam, men megen ægte Undseelse umulig. 
Klimaet udslettede Modsætningen mellem Jomfruelighed og 
Kønsbevidsthed. Det udslettede desuden den skarpe For- 
skel mellem fattig og rig. Rig vilde i første Linje sige varm 
(ved Føde eller ved Klæder); fattig vilde sige kold. En Dreng, 
der altid havde løbet om i bar Skjorte eller i en Stump 
Skjorte og to Lapper, der forestillede Bukser, følte sig ingen- 
lunde fattig. Disse Børn straalede af Sundhed, deres brun- 
gule Hud glinsede, deres Lemmer var stærke og runde. 
Malerne priste dem som Modeller, mens man ikke kunde 
opdrive en Model blandt fattige Børn i Kjøbenhavn; de var 
alle for magre. 



En Verden føjede sig for mig til en Verden, da jeg 
lærte Neapel at kende efter Rom. Jeg opdagede nu ogsaa 
mit indre Neapel efter at have gjort Rundrejsen gennem 
mit indre Rom. 

Allerede Neapels Campagna stak af mod Roms; denne 
øde, alvorlig, streng og stolt; Neapels rig, nydelig; dens 
Former legende; dens Jord ftiigtbar. Vinrankerne hang 
yndefuldt mellem høje Popler, snart i Guirlander, snart dan- 
nende Firkanter med liggende Kors som naar Børn udspæn- 
der S^lgam mellem deres Fingre. En ung, lidt koket Nea- 
politanerinde i Jernbanevognen forberedte mig ved sin elsk- 
værdige Pludren og ved sin skelmske Livfuldhed paa Syd- 
italienernes Væsen i Modsætning til hvad jeg kendte af nord- 
og mellemitaliensk. Saa skimtedes Omridsene af Vesuvs 
Kæmpekrop, og snart saa jeg fra Sante Lucia, hvor jeg var 
taget ind, ud over det store, den Dag graalige Hav med 
heftig Bølgegang, indfattet af Golfens buede Linjer, Havet 
og atter Havet i det uendelige uden Horisont. Rom syntes 

i Sammenligning med Neapel stille som en Provinsstad. Og 
jeg led godt den moderne Bys Pragt efter den antike Hoved- 
stads Ro. Det forekom mig i første Øjeblik som var jeg 
hjemme i Danmark. Saa ens er Havet; saa stærkt virkede 
Blæsten derudeft^ paa alle mine Organer. En Bys Grund- 
karakter bestemmes jo af, om den ligger ved Havet eller 
ikke, og dette var den første italienske Søstad, jeg saa. Men 
dfi j^g &^ ned til Havnen, helt ud paa Moloen, stod fortabt 
i Skuet og saa mindedes Broen ved St. Annæ Plads i Kjøben- 
havn, udbrød jeg: Herregud! at jeg kunde forveksle! 

Henad Aften viste der sig et rødt Genskin paa Himlen 
fra Lavaen, der flød ned ad Vesuv. Solen sank og belyste 
den hvide Røg, der slog op fra Vulkanens Krater. Den blev 
blegrød, Vesuv blegrød, Himlens Skyer blegrøde, og Golfen laa 
snart i et blegrødt Skær. Selv Capri rødmede i det Fjerne. 

Jeg spiste nede ved Stranden i en Restaurant, der kun 
førte Sødyr (gli fhitti di mare), nemlig talrige Sorter Fisk, 
Languster og Hummer, ti Arter Østers, oftest ikke større end 
en Negl, de velsmagende Calamaia (Blæksprutter), Snegle, 
røde, hvide, gule Muslinger og de store, piggede Søstjerner. 
Jeg levede af Havet som et Urmenneske fra Køkkenmødding- 
tiden. 

Imens iagttog jeg Livet omkring mig. Det var her i 
Neapel, at danske Malere fandt deres idylliske Æmner: det 
var paa denne Santa Lucia, at en af dem havde følt sig be- 
aandet til at male et Billede af Familielivet, hustruelig Øm- 
hed og Faderglæde! Var der noget i Verden, hvorom dette 
Liv mindre vakte Forestillingen? Kun naar man havde en 
dansk Dagligstue i sin ene Øjekrog og et dansk Bømekam- 
mer i den anden, maatte man male dette ogsaa her. 

I Rom var Ungdommen pavei^endtlig og franski^endtlig, 
da den saa længe havde lidt under Præstevældens Tryk og 
Franskmændenes Fremmedherredømme over Byen. I Neapel 

gik den videre, var fjendtlig sindet ogsaa mod det ny kon- 
stitutionelle Monarki, attraaede fortsat Revolution og deri- 
gennem Republik. Universitetsbygningen var bedækket med 
Indskrifter: Vive la Communel Vive la république sociale! 
Morte a Vittorio! Ewiva Mazzini e Garibaldi! 

Her gik man aandeligt straks til den yderste Yderlighed; 
men med Alvoren, som laa bagved, var det ringe bevendt. 

Det Træk der slog mig mest, som kom hertil fra Rom, 
var Befolkningens skrigende Stemmer, Mangelen paa Vær- 
dighed i Optræden, Fryden ved Larm og Støj, heftig Be- 
vægelse og Hast. 

Lod i San Carlo-Teatret en Sanger eller Sangerinde 
en uren Tone undslippe sig, nøjedes Publikum ikke med 
Hyssen; ft^ Tilskuerpladsen lød Hu — hu — hu, en formelig 
Hundetuden. Naar i Sorrento Agerdyrkerne var ved deres 
Arbejde, genlød hele Egnen af deres Hyl. De havde for 
Skik at tude uafladelig som vilde Dyr eller som indespær- 
rede Hunde. Det skete undertiden efter en vis Takt; En 
sagde ganske kort som i Recitativ nogle Ord, hvorpaa de 
andre hylede som vanvittige tre, flre Minutter igennem. Saa- 
ledes ogsaa, naar de om Aftenen gik fra Arbejd. De elskede 
i den Grad Skrig og Skraal, at det var dem en Lindring at 
tude. Saaledes knaldede alle neapolitanske Kuske uafbrudt 
med deres Piske, saasnart de saa en Fremmed. Af Kærlig- 
hed til Støj raabte de Handlende langt mer end nødvendigt 
med deres Varer, og Befolkningen fejrede en højtidelig Fest 
som Juleaften med at brænde Troldkærlinger, Raketter, en- 
gelske Pistoler og Sværmere af ft^ hver anden Brosten, 
mens større Fyrværkerier Natten igennem steg ft^ Byens 
Tage. 

Mennesketypen var saare forskellig ft^ Roms. Intet i 
den var monumentalt. Pigernes Legemsbygning var fln, svag, 
ofte henrivende; man saa Skønheder, ved hvis Komme man 

mindedes Udtrykket: Gratierne legede i hendes Smil. Den 
skønneste Type var den rene græske, som genkaldte disse 
Egnes oprindeligt græske Befolkning. 

I Rom var de unge Kvinder oftere smukke end nyde- 
lige; de var skabte som Statuer; deres Skønhed var rolig. 
1 Neapel var Figuren mindre plastisk og mere elegant, Mi- 
dien smallere. Mimiken ubehersket. Men alle Pigebørnene 
bandt deres Tørklæder om Hovedet med en utrolig Ynde. 

Stilen i Neapels unge Mænd var undertiden indtagende, 
i de unge Kvinder smægtende, bedaarende, aldrig streng. 
I Neapel var der saa at sige ingen unge Piger. Selv de 
trettenaars Pigebørn var smaa Kvinder. Nogle nærmede sig 
den mauriske Type, Læberne var lidt vel fyldige, om end 
fuldendte i deres Form; fra klare, tindrende, fløjelsbrune 
Øjne lyste to Flammer. Legemet var lille, men bevægede 
sig i smidige Bugter. 

Dog ved Siden af disse Skikkelser forekom alleslags 
platte og grimme Typer, en, man kunde kalde den hvide 
Negertype, der havde Negerkarakter i Haar, Læber, Alt 
undtagen Farven, en anden, man kunde benævne Kartoffel- 
næsetypen, og saare mange Aasyn af Typen CanaiUe. 

Moralsk svarede Befolkningen altfor hyppigt til den 
sidste Benævnelse. Ikke sjældent kom det Udbrud paa 
Ens Læber: Hvor Neapel vilde være smuk uden Neapoli- 
tanerne! 

En Gang gik Georges NoufTlard og jeg ind i en Bager- 
butik og spiste noget Brød. Da vi spurgte om Betalingen 
og hørte Svaret, saa vi paa hinanden: det var første Gang 
i mange Uger, man ikke forsøgte at snyde os. En Fører i 
Sorrento, der blev spurgt, hvoraf han levede om Sommeren, 
svarte uden Sky: Herre, om Vinteren er jeg Fører, om 
Sommeren er jeg Ruffer. 

Glad blev man overrasket, naar man engang imellem i 

den lavere Befolkning traf paa Skikkelighed eller Finhed; 
men det var næsten altid udenfor Byen. En Fisker, der 
satte os over til Bajæ, var hæderlig, fln, klog, skelmsk, mor- 
somt gestikulerende. For at vise, man talte godt om hans 
Familie i Egnen, rakte han Tungen ud og smækkede paa 
den. En lignende Gestus gjorde ogsaa Romerinder af Folket, 
naar de vilde sige: Rygte, i Betydning af Renommée. 

Etsteds i en Restaurant en halv Mil fra Neapel opvar- 
tedes man af Værtens to indtagende Døtre, af hvilke den 
yngste havde lige græsk Næse, Haarets sorteblaa Reflekser 
og en Ynde, der rødmede ved hvert Ord, man henvendte til 
hende. Et Træk af hende rørte. Da Moderen en Dag vilde 
forelægge os en opskruet Regning, følte Pigebarnet sig ilde 
tilpas, lagde hurtigt sit Sytøj, gjorde et frugtesløst Forsøg 
paa at nedstemme Regningen, og forlod Værelset, da det 
mislykkedes. Vi nedpruttede imidlertid koldblodigt Summen 
til mindre end det halve, skrev selv en ny Regning, tvang 
Værtsfolket til at nøjes med den, og forærede saa den smukke 
unge Pige alle Pengene, vi havde sparet. 

Overhænget, Plageriet om Almisse og Køb morede de 
Par første Dage, men bragte derefter Blodet i Kog. De 
fleste simple Neapolitanere gjorde Grimacer, saa de syntes 
at staa mellem Mennesket og Aben. 

Folkedialekten var styg. Jeg hørte den i det lille Teater 
San Carlino. Man gik ned i en Kælder og fandt et maade- 
lig stort Rum i laset Tilstand. Neapel var Lasernes som 
Lazzaronemes Hjem. Laser hang her Ira Stoleryggene. 
Sufflørens Ærmer hang i lutter Laser. Man spilte en Poli- 
chinel- Komedie, kaldet Prøven paa Rigoletto. Spillet var 
daarligt, men livligt. Stykket Vaas, fuldt af flove Brandere 
som arrosto for arresto. En Sanglærer i Stykket var fra 
Toscana og talte toskansk Dialekt, der i Neapel var høj- 
komisk. AHe lo, naar han sagde chravallo for cavaUo. En 

andens Komik beroede paa, at han var Franskmand og ud- 
brød: Cest grand bon, beaacoup bon. — Naar han sagde 
Oui, vakte det overordentlig Moro, og man gjentog med 
mange Fagter: Mi, Mi! 

Præsternes Prædikener svarede i folkelig Kunst til Skue- 
spillene. Mange var veltalende, og de voldsomme Haand- 
bevægelser, de benyttede, virkede fortræffeligt^ En kraftig, 
mørk, svedende Præst prædikede paa Kristi Himmelfartsdag 
over Teksten: Hvorfor staar I her saa ledige? „Saaledes 
siger ogsaa jeg, der ikke er Engel af Natur, men mere end 
Engel ved min Sendelse"* (Sandt at sige lignede han ikke en 
Engel af Natur): „Hør Stormen tude, hør Lucifers Rasen^ 
se alle Kirkens Fjender, hvor de tumler sig (come agisæno). 
Hvorfor staar I ledige? Aldrig har Tiderne været saa fæle. 
Gører gode Gerninger, øver Kærlighed for at beskæmme 
og besejre disse Satans Bøm!"* 

En anden Præst i San Paolo Maggiore, en mager, hyste- 
risk Skabning med fortrukket Ansigt, der ikke nøjedes med 
at gestikulere, men sprællede som Djævelen i et Vievands- 
kar, gik op og ned langs hele Korets Længde med udbredte 
Arme som under Kramper, talte i lutter Udraab: O Maria, 
o vergine, tu sei beUa æme la luna, lieta come il sole,. 
terribUe come il falgore osv. og blev efter at have skiftet 
Klæder for Alteret og have uddelt Sakramentet, omringet 
og bestormet af en Masse Kvinder, mest i Trediverne; han 
krammede deres Hænder, og deres Ansigter skinnede af For- 
nøjelse. 

Imidlertid tog denne Befolkning sig ypperligt ud ved sine 
Fester, især ved de landlige, saaledes ved den for Madonna 
del Arco, der er kendt ft^ Leopold Roberts Maleri, hvor Vog- 
nen holder med de forspændte Oxer paa Tilbagevejen fra den. 

Over hver Vogn var udspændt et stort Stykke grovt 
Lærred i en Halvbue. Selve Vognen var en lang Karre 

som Bry^ervognene i Norden. Mændene sad foran i Solen 
ved Hestene i flere Rækker, som de kunde bedst, Kvinderne 
overfor hinanden som i en Char-å-banc, under Sejlet. Solen 
var hvidglødende, Sandet fygende; de røde, gule og hvide 
Dragter sprudede Lys og Farve. Paa Vejen skreg man, 
slog paa Tromme og sang. Nogle Smaapiger dansede til 
Castagnettemes Slag en henrivende Tarantel. Den ophørte, 
saaledes udført, at være Bondedans. Helt yndefuldt var det, 
naar Pigebørnene vendte Ryg til hinanden under Runddans. 
Og trindtom i de dybe Porte paa begge Sider af Vejen dan- 
sedes Tarantellen^ mens Æslerne kom travende, og Smaa- 
bøm laa og sov i Kurvene langs Æslernes Flanker. Alle 
Firbenede, Heste som Æsler, alle voksne Mennesker og 
Børn var pyntede med røde Fjær, Sølvflær og kunstige 
Blomster, og i denne Sol glimrede det kunstige Sølv som 
Ædelstene. De ældres Dragter var mest af Silke, højrøde 
med Guld; i Reglen var Dragten af purpurfarvet Silke med 
gult eller lysegrønt Forklæde. Mange Kvinder gik ikke, men 
dansede Tarantellen hen ad Vejen, mens andre slog Tambu- 
rin og sang nogle dumme Melodier^ der lignede de øster- 
landske. 

Leopold Robert har i Syditalien set Lidet og har kun svagt 
gengivet hvad han saa. Stikkene efter ham, der er saa ud- 
bredte, er meget at foretrække for Malerierne, hvis Farver 
er ganske uden Liv. I en Egn, hvor Farven er endnu mere 
betydende end Linjen, og hvor Alt opløser sig i Farve-Ind- 
tryk af blændende Art, har han villet binde Bevægelsen, 
binde selve Livet i nogle regelrette og smukke Linjer. Hans 
Italien er da ikke sandt, eller rettere, det svarer kun til et vist 
Skjønhedsideal i hans Hjerne, hvortil han fandt nogle Mo- 
tiver i Neapel. Men hvad kan han for, at dette Ideal var 
lidt magert og fattigt! Stakkels Robert; han skød sig af 
ulykkelig Kærlighed til en Prinsesse. Havde han været 

mere malerisk udrustet som Kunstner, havde han maaske 
ikke skudt sig. Han havde Blik for Stillingernes Skønhed. 
Jeg saa en ung Mand læne sig til en Vogn nøjagtigt i den 
Stilling som den Yngling paa hans Billed, der læner sig til 
Bøflerne. 

Tilbage fra Festen foer alle de pyntede Vogne med deres 
skrigende, castagnet- og tamburinslaaende Befolkning i vildeste 
Firspring. Det var Folkeskik. Mange Hjul knustes; Mæn- 
dene pidskede vildt paa Hestene, Kvinderne rejste sig som 
besatte og ruskede i Kusken, naar en anden Vogn truede 
med at komme forbi. Flere hundredtusind Mennesker stod 
i Neapel ventende ved Havnen og i de nærli^ende Gader 
for at se Toget fare forbi. 



Det var under uafbrudt Henrykkelse, at jeg i Museet 
og i Pompeii studerede denne Befolknings fjerne Forfædre i 
deres Kunst, eller rettere, jeg stræbte her paa Italiens Grund 
at komme det gamle Hellas' Aand saa nær som muligt gen- 
nem de Spor, den har sat sig i Oldtidens syditalienske Byg- 
ninger, Husgeraad, Malerier og Billedstøtter. 

Jeg vidste vel, at der var et Stykke Vej fra Pompeiis 
og Herculanums Levninger til Athen. Hvad vilde vel en 
gammel Romer have sagt, hvis han saa min Ekstase? Han 
vilde have sagt: Du beundrer disse Bagateller, dette Pom- 
peii, en Provinsby og Villabyl Hvad vilde du da fornemme, 
ifald du kunde opgrave Rom, Verdensbyen, der var Et og 
Alt, Rom, hvor Verdens Skatte bragtes sammen! Og hvad 
vilde saa en gammel Græker have sagt, dersom ved et 
Trylleslag Oldtidens Rom blev til for mine Øjne? Han 
vilde sagt: Hvordan? Du beundrer dette Rom, Forfalds- 
tidens Hovedstad, Rom, der aldrig har forstaaet Kunstens 

Væsen, men laant og efterlignet og stjaalet Ira os. Hvad 
vilde du da fornemme, ifald Athen blev til for dine Øjne, 
Feidias*s, Platons og Perikles's Athen! 

Men lige fuldt: Aanden fra Hellas slog mig i Møde her. 
Og jeg elskede ingen anden Kunst som den græske. Det 
forekom mig, som var Oldtidens Grækere det eneste Folk, 
der var kommet helt naturligt til Kunst. Største Delen af 
det Moderne var kun Efterligning af denne gamle Kunst, og 
lignede den tilmed ikke. 

Det græske Folk syntes mig mere og mere det eneste, 
der forstod Livet, snart naivt, snart dybsindigt, snart tung- 
sindigt, men altid uden Dumhed og Grimhed, og altid posi- 
tivt. Hvad forstod Jøderne? At sige: Du maa ikke — den 
kolde, fattige, negative Formel. 

Og jeg fortabte mig i Skuet af Malerierne fra Pom- 
peii: Theseus kommer, dræber Minotaurus, og de unge 
Piger, Ynglingene omringer ham og kysser hans Hænder: 
Heltemod, Taknemmelighed, Befrielsens Glæde. — Eller den 
unge Mand sidder paa sin Seng og venter med en fyldt 
Pokal i sin Haand. De unge Kvinder klæder Bruden af. 
Han lægger Armen om hendes Liv, Haanden paa hendes 
Bryst; deres Læber mødes: Ungdom, Livsnydelse og festlig 
Indvielse af et Samliv. — intet Forbud, ingen Skræmsel. 
Ingen Fristelse, ingen Slange. Intet Syndefald og intet Billed- 
had. Men Musernes Dans paa Helikon, og Gratier med 
Blomster om Haaret og tunge Aks i dejlige Hænder. 

Skønheden var disse Mennesker en Trang, en dyb Livs- 
fornødenhed. De kunde saa lidet undvære den som Mad 
og Drikke. De var, levede og aandede i Skønhed, i Om- 
givelser, der var prægede snart af Dejlighed, snart af Ynde. 
Hver Enkelthed i hvert Stykke Bohave var individualiseret, 
intet fabriksmæssigt gentaget. Der fandtes neppe to Ting i 
Neapel-Museets umaadelige Samlinger som var hinanden lig. 

Georg Brandes: Lemed. II. 2 

Den personlige Opfindelse havde her udført Alt hvad i vore 
Dage gøres af Maskiner. Aldrig havde Grækerne forstaaet 
Ordet Nytte som modsat Skønhed eller forskelligt fra Skøn- 
hed. Aldrig var to Ting sammenloddede eller sammenføjede 
plumpt og livløst. En Fugl, en Genius, en Sfinks rakte 
Armen ud og forenede dem. Man kunde intet gratiøsere se 
end de antike Vægtskaale, og selve Vægten var ikke en 
Klump, men et Broncehoved, snart en leende Satyr, snart 
et smilende Barn, snart en straalende Afrodite. 

Hvor naturligt at man tilbad hende, knælede for disse 
skønne Former! Hvilken Fornøjelse havde det ikke været 
at ofre til hende! Nutildags var i Neapel vor Frue paa- 
klædt, i Oldtiden nøgen, men meget betegnende havde man 
ikke heller i Renæssancen taalt Tanken paa den skønne 
Forms Ødelæggelse ved Fødsler, og Madonna afbildedes som 
Jomfhi. 

Af alle Afrodite-Fremstillinger i Neapel beundrede jeg 
den i Neros gyldne Hus fundne Kallipygos mest. Urimeligt 
var det, at den havde faaet et tvivlsomt Ry. Den var i 
Et og Alt et ædelt Kunstværk uden det ringeste uhøviske 
i Aand og Behandlingsmaade. Det vilde gaa op for Enhver, 
naar Hovedet som var paasat, moderne og sødladent, blot 
blev slaaet af. 

Det pinte mig grueligt, at næsten alle Thorvaldsens Mo- 
tiver landtes her i Museet. I min Uvidenhed havde jeg 
troet ham langt anderledes oprindelig end han viste sig at 
være. Her fandtes Originalerne til det aller meste af hans 
Kunst fra Amorinsælgersken til Gratierne og den trium- 
ferende Eros. 

Dog i min beskedne Egenskab af Skribent følte jeg selv 
mig ikke mindre end han som Lærling, naar jeg gik om i Pom- 
peiis Huse. Ingen Væg syntes mig i Skønhed at kunne lignes 
ved en saadan bleg ensfarvet Væg, med en Ramme, hvis ynde- 

fulde El^nce henrev Øjet, og med en enkelt Figur i Midten. 
Den syntes at raabe: Det Skønne er simpelt. Og j^ sagde 
til mig selv: Kunde jeg komme saavidt i kunstnerisk Indsigt 
og Smag som disse simple Haandværkere, der bares oppe 
af en Tidsalder og en Overlevering, saa kunde jeg allerede 
nu skrive noget, der virkelig var godt. Naar jeg saa paa en 
saadan Væg og tænkte paa mine egne Skrifter, stod de For 
mig som Ruskomsnusk. Ja, disse Vægge var stumme Vidner 
til min literære Anger og mine literære Forsætter, der snart 
dannede en Brolægning som det gamle Pompeiis, bestaaende 
af store foste Sten. Ogsaa disse Lavasten havde engang 
været glødende, før de blev haarde og kolde. 

Jeg elskede Grækerne for deres Filosofi, som var Ver- 
densvisdom og Levevisdom. Den lærte dem paa én Gang 
at leve og at tænke. J^ stræbte at Forestille mig hvad So- 
krates havde talt med Aspasia om, og den græske Visdom 
syntes mig at bestaa af to Dele, først af hvad Sokrates lærte 
Aspasia, saa af hvad Aspasia lærte Sokrates til Gengæld. 

Smerteligt følte jeg mig i disse Omgivelser som smittet 
med nordisk Plumphed. Oppe i Norden havde man behandlet 
mig som halvvejs fremmed, halvvejs Sydlænding. Hemede, 
hvor jeg gjaldt for blond og altid af de Indfødte kaldtes 
blond, undrede jeg mig over at have hjemme i et Land» 
hvor Folk af min Lød kaldtes mørke. Og af mine franske 
Rejseteller, som kendte min Afstamning, betragtedes jeg i 
Grunden saa udelukkende som Nordbo, at de jævnlig følte 
Uoverensstemmelsen. Under det daglige Samliv med dem 
mærkede jeg, i hvor høj Grad det nordiske Klima havde 
gjort mig til Barbar. Stadigt undrede de sig over, at jeg spiste 
pirrende Kryderier som Peber og Senep til min Mad, gerne 
drak stærk Vin, yndede anstrengende Spadseren og Svøm- 
ning, holdt af voldsomme Sindsbevægelser som af ørkesløse 
Drømmerier — hvad altsammen for dem var nordisk Smag, 

2* 

hvormed de mente: grov. Kaminens milde Varme, sagde 

de, er Nordboerne For svag. Det at kunne taale Drik er 
Nordboerne en Æressag. Selv fornam j^, hvor Opfiattelsen 

af Livet som Kamp, som Slid og Slæb^ som et Arbejde og 

en Opgave, var nordisk og hvorledes ogsaa den havde et 
Anstrøg af Barbari. 



Det var de Dage, da Kommunen i Paris laa i sine 
sidste Trækninger. Kun med halv Forstaaelse, men med 
heftig Sorg fulgte mine Rejsefæller og jeg Begivenhederne i 
Frankrig. Tidt, naar vi sad ved Bordet i Villa Reale ved 
Havet, og Aftenbladet // Pungolo kom med Dagens Tele- 
grammer, rakte Georges Noufllard mig Bladet og bad mig 
læse højt; han vovede ikke selv at kaste Blikket derpaa. 
Og jeg læste da Efterretningerne om Myrderierne i Paris og 
om Byens Ødelæggelse ved Granater og Ildebrand, mens 
Taareme dryppede ned paa mine Hænder; jeg var ung nok 
til endnu at kunne græde. 

Fra først af saa det i Bladene ud, som om ikke blot 
Tuilerierne, men Louvre med alle Kunstskattene var tilintet- 
gjort. Og der var Dage, hvor j^ uafladeligt sagde til mig 
selv: Er det muligt, at Mona Lisa er brændt, at Venus fra 
Milo ikke eksisterer mere? 

Det var jo imidlertid ikke vanskeligt, bag den oprørende 
Vildskab, der fra begge Sider udfoldedes, at skimte nye Tanker. 
Da Vend6mesøjlen blev nedrevet, følte jeg det som en Skænd- 
sel for Frankrig, men fornam samtidigt noget Stort deri: Freds- 
republikens Tanke hævet over Folkeforfængelighedens Natio- 
nalhæder. Det var da det franske Folks Ulykke, at det tænkte 
altfor abstrakt og følte altfor idealt, saa det vilde kuldkaste 
Fortidens Arv til Bedste for Menneskehedens Fremtid. Eng- 

lændere og Tyskere havde let ved at trække paa Skuldren; 
de plagedes ikke af denne ædle Feber; Tyskerne genoprettede 
i Stedet Middelalderens Kejserdømme ; de Forstandige Englæn- 
dere ændrede en lille Toldlov, naar den trykkede dem, og lod 
saa længe som muligt Overleveringen uanfægtet. 

Paa det danske Konsulat følte man anderledes: En af 
de yngre Embedsmænd sagde om Parises Ødelæggelse: Det 
er jo godt, hvad kommer det os ved! Blot man vilde jævne 
den By med Jorden ! — Jeg priste mig lykkelig ved i nogle 
Maaneder ingen danske Blade at have set. Mig mindede 
Kommunens Oprør om Catilinas Sammensværgelse og Thiers 
om Cicero. De to gamle Literatorer følte sig som Frelsere 
af Fædrelandet og lod Hæren fuldbyrde Dødsdomme til Or- 
denens Genoprettelse. Sammenlignede jeg den ny franske 
Republik med en Hvælving, syntes den gamle Kongsmand 
og modstræbende Republikaner Thiers mig Hvælvingens 
Nøgle, den Sten, der anbragt øverst og stræbende nedad 
trykkede paa alle de andre Sten og derved holdt Hvælvingen 
oprejst. 

Jeg sagde ved min Ankomst til Albergo Pagano paa 
Capri: J^ kjender flere Malere, der boer her, saaledes Hr. 
Severin <^ Hr. Sain. Lidt efter kom Drengen ud og spurgte 
lidt forlegen: Med Forlov, Herre, med hvem vil De spise, 
med Signor Severin eller med Signor Sain? Der var to 
Borde. De franske og de tyske Malere spiste i særskilte 
Rum; j^ maatte træffe mit Valg. Skøndt j^ havde Be- 
kendte i begge Lejre, valgte jeg af politisk Samhu det 
franske Bord. Langt fra at tage mig dette ilde op kom 
Tyskerne mig imidlertid med største Ligefremhed og Hjerte- 
lighed imøde, bad mig tilbringe Aftenen med dem. Saaledes 
havde jeg god Lejlighed til Sammenligning af hvorledes unge 
Kunstnere fra begge Nationer førte sig i dette kritiske Øje- 
blik af Folkenes Liv. 



Digitized by 



Google 



22 Italien 

Franskmændene, hvoriblandt der var Sain og Bennér, 
gift med Husets Datter, besad mere Forfiarenhed og Verdens- 
tone, ogsaa finere Skønhedssans, var i det Hele mere Kunst- 
nere end Tyskerne. Men der var i deres Væsen trods al 
Venlighed en vis høflig Kulde. De franske Malere var alle 
Republikanere, alle Forbitrede paa Kommunen og i politisk 
Henseende som Folk, der havde fiaaet et Knæk i Ryggen. 
En af dem sagde: Vi bliver et andet Polen; vi hader hver- 
andre som Polakkerne. Ingen foretrækker Frankrig for sit 
Parti. — Tyskernes Nationalstolthed havde jo fiaaet ganske 
anderledes Næring; de roste sig dog ingenlunde ligefrem. 
Men deres fleste Samtaler drejede sig om Italienernes Barn- 
agtighed, Typens kolde Formskønhed, Mangelen paa Frisk- 
hed og Jomfruelighed hos de unge Piger, paa Mandighed 
og Adel hos Mændene. Franskmændenes Samtaler derimod 
handlede om Muligheden af Fremskridt, eller rettere Alle 
som En mente de, at den hele Forestilling om Fremskridtet 
beroede paa Sansebedrag. Man faldt stadig tilbage. Et Folk 
gik Vejen fra vild Tilstand til Civilisation, og begyndte saa 
forfra. Det udvortes Fremskridts sikreste Resultat var de 
stedse mere forfinede Ødelæggelsesmidler. Hvad Færdselens 
stigende Hurtighed angik, saa gjaldt den ligesaavel den il- 
somme Flytning af Kanoner som den flinke Befordring af 
Rejsende. Krig vilde aldrig ophøre. Raabet paa Fred var 
Aartusinder gammelt. Micha spaaede om Fred, og hvor 
skreg ikke Aristofanes paa Fred! Naar Privatmænd ikke 
mere bar Vaaben paa Gaden, beroede det blot paa, at de be- 
talte Gendarmer for at bære Vaaben i deres Sted. Der vilde 
blive ført Krig, saalænge der gaves Ærgerrige, Kamphaner, 
og Menigmænd, der kunde puttes i Trøjen, ligesom der vilde 
være Kirker og Religion, saa længe der gaves Præster og 
stakkels Taaber, der troede dem. Med Troen paa et andet 
Liv gjorde Franskmændene Løjer. Der var, sagde de, en- 

gang en Mand, der gik saa meget i Kirke og gav saa mange 
Penge ud til Præsterne, at han kom i Paradiset og blev 
salig. Samme Mand kunde, som vi, ikke lide Musik. Neppe 
kom han i Himlen, Før han hørte Englene spille og synge 
til Herrens Pris, <^ det blev ved den hele Dag. — Med 
Forlov, højstærede, hvad er det. De spiller? — Det er Her- 
rens Pris. — Med Forlov, agter De at blive ved dermed? 
— Det gør vi. — Hvorlænge? — I alle Evigheder natur- 
ligvis. — Ja, maa jeg saa ikke udbede mig Helvede; af to 
Onder foretrækker jeg det mindste. J^ er ikke musikalsk. -— 

Tyskerne som var flertalligere end de Franske, havde 
ogsaa en Samtale om Tro og Viden. En eneste af dem, en 
flink Hamborger ved Navn Lutteroth, erklærede, at der var 
Ting, man maatte tro. — Hvad jeg ikke véd, det tror jeg 
heller ikke, indvendte en af de andre, med Undtagelse af 
naar Talen er, om et Kvindemenneske er dydigt, saa tror 
jeg altid det bedste. 

Tyskerne havde deres Sammenkomster paa et Osteri, 
de kaldte die Silhuettenkneipe, fordi de havde malet alle 
deres Silhuetter med Sortkridt paa Væggen. 

Franskmændene samledes i en Veranda, paa hvis Dørs 
ene Side Hammon havde malt sit ^et Portræt med Over- 
skrift Hammon den Første (^ paa hvis anden Side han 
havde udført et stort, sort Hundehoved med Overskrift Fox 
den Første. Husets unge Datter, Fru Jean Bennér, havde 
netop Fødselsdag (^ sad derfor tilbords paa en Trone af 
Roser og blomstrende Myrter, et lille Vidunder af Smag. 
(Myrterne, der her voksede vildt, blomstrede netop da paa 
alle Fjeldstier mellem Figentræer i Frugt, Granatæbler i 
Blomst, (^ høje Kaktusplanter med gule, blanke Blomster). 

Mens vi talte, genlød Øen som af Kanonade. Det var 
en Slags Troldkærlinger, som Indvaaneme knaldede af i 
hundredvis hele Dagen. Og Grunden var den, at en Kano- 

nikus blev ordineret til Præst. Den Højtid blev fejret, saa 
alle Øens Vinduer klirrede en halv Snes Timer i Træk. 

To russiske Malere, belevne og beskedne Mennesker, 
de første Russere, jeg i mit Liv havde truffet, gav mig nogle 
Oplysninger om deres Land. De var begge fra Krim og 
m^et skuffede af Natur og Klima her; de fiandt Krim smuk- 
kere (% varmere end Neapel. De sagde, at i Krigens Be- 
gyndelse havde man i Rusland nogle Uger holdt med Prøj- 
sen, da man mente, det maaske var mere civiliseret end 
Frankrig; men fra det Øjeblik af, da Frankrig udraabte Re- 
publiken, havde alle Sympatier været for den. At Kejser og 
R^ering var for Tyskland, havd^ gjort sit til, at den oplyste 
Del af det russiske Folk var imod det. Tro blot ikke, sagde 
de^ at de Dannede hos os bærer Nag til Frankrig for Krim- 
krigens Skyld. Vi elsker Frankrig som alle Fremskridts- 
omvæltningernes Hjemsted. Men vi lider under Massernes 
grænseløse Uvidenhed; de lever og vil slaas ,,for Troen og 
Czaren". 



8. 

I det tidligere Kongerige Begge Sicilieme som i Kirke- 
staten var det i hine Dage en mægtig Forandring, at Staten 
ikke mere anerkendte gejstlige Løfter. Medens hidtil Munke 
og Nonner var bundne for bestandig, var med den italienske 
Regerings Overtagelse af Landene det Øjeblik kommet, hvor 
Staten betragtede Munke- <^ Nonne-Løfter som den uved- 
kommende og som uden bindende Kraft. Den Tanke laa 
mig nær, at i en Fremtid vilde den moderne Stat lige saa 
lidt anerkende det ved Ægteskabs Indgaaelse afgivne Løfte 
som nu de andre religiøse Løfter. Der var jo dog ingen 
væsenlig Forskel paa Cølibats-Løftet (^ paa Troskabsløftet 
i Ægteskab. Staten sagde i Italien nu til Munken: For mig 

maa du gerne gifte dig. Staten vilde engang sige til Manden: 
For mig maa du gerne lade være at gifte dig; jeg anerkender 
lige ftildt dine Børn og dit Hjem. 

Da j^ i Midten af Juni 1871 fra Neapel maatte tiltræde 
Rejsen nordpaa, spejdede jeg efter Røgen fra Vesuv, saa 
længe jeg kunde skimte den i Horisonten. Trods megen 
Vemod ved Afskeden følte jeg mig glad. Mens j^ saa den 
varme (^ friske Luft kærtegne Trætoppe og Bjergsider (^ 
fulgte, hvorledes Luftens Dunster, der ikke tog sig fugtige 
ud som Nordens men blaalige som smeltet Bly, lagde sig 
blødt op ad Klipperne, sporede jeg, at noget af denne Varme 
var slaaet ned i min Sjæl (^ var gaaet over i mit Blod, 
saa hvad jeg i Fremtiden skrev maatte faa stærke Farver 
og fyldes af den elektriske Ild, hvormed jeg fornam mig 
ladet. 

Efterhaanden var der foregaaet en Forandring i mit 
Indre. J^ var forvisset om at leve i Tanker, som Ingen i 
mit Hjemland havde tænkt, og jeg følte mig derfor Tilstan- 
dene i Danmark overisen. Ikke i Indbildskhed; thi jeg 
anførte ofte for mig selv de kendte Ord: je suis tres humble 
quand je me juge; mais je suis tres fier quand je me æm- 
pare. Jeg betragtede mig mere <% mere som den, der 1 
Danmark havde Ret til at tale med en vis Myndighed og 
den offentlige Mening dfer mindre som noget, der nu var 
saa og saa, end som noget, der skulde modtage det Stempel, 
jeg vilde give den. 

Det var åog langt fra, at jeg ansaa min Opgave for let 
eller ventede mig hurtige Resultater i Kraft af doktrinær 
Fremtidstro. 

I Rom, som jeg med stærk Sindsbevægelse gensaa, over- 
værede jeg de Festligheder, der i Peterskirken afholdtes i 
Anledning af Pius IX's Jubilæum under en umaadelig Til- 
strømning af Præster (^ katolske Massedeputationer, bestaa- 

ende af Bønder især fra Sydtyskland og Tirol, plumpe, skidne, 
forfterdeligt grimme, halvvilde af Fanatisme. Jeg saa St. Peters 
Statue paaklædt med Pavekrone og Pavering og over Statuen 
Pius IX's Portræt. De Andægtige, de Bedende, de Taaen 
Kyssende, de Syngende, de Knælende — jeg følte mig al- 
deles syg, mismodig indtil Haabløshed. Hvad var der at 
stille op mod dette, der under lidt forskellige Former var 
ens i alle Lande! Hvad nyttede det at hæve sin Røst i en 
Verden, hvor man saa fuldstændigt overdøvedes af Litanier! 

Det var umuligt at vinde et Publikum i Danmark og 
at leve af sin Pen, medmindre man skrev Prækener. Eller 
man burde maaske forsyne sine Bøger med et Forord: Jeg 
vilde gerne læses; men jeg kan ikke skrive Prækener; tag 
derfor tiltakke! 

Her i Rom overvældede med Et en Foragt mig for de 
Ledende i Danmark. Det var forfærdeligt som Magthaverne 
(^ de Landet beherskende to stakkels Aviser tog sig ud paa 
Aistand. Var de grimme nærved, saa var de endnu mindre 
Distance-Blændere. Og i mangfoldige Aar havde ingen Stemme 
kunnet hæve sig saaledes imod dem, at den tog Magten fra 
dem; thi de betegnede Nationens Jævnhøjde. 

J^ kastede ved Afskeden fra Rom min Bajoc i Fon- 
tana Trevi, lagde mig saa ned og drak. Og dog vilde jeg 
^entlig ikke tilbage hertil; det var ikke det. Jeg vilde høre 
til her, i disse Egne. 



9. 

Skandinaver i Rom gav Capri- og Syracuservin til min 
Ære Aftenen før jeg forlod Byen. Jeg tog med Jernbanen 
til Orte og i en med fem Heste og to Bøfler forspændt 
Diligence fra Orte til Viterbo. Kørselens Langsomhed for- 
øgede min Forladthedsfølelse og mit Tungsind. Men fra mit 

aabne Sæde Foran i Kupéen nød j^ de uforlignelige Land- 
skaber, de vidtstrakte skovbevoksede Dale, belyste af en 
Solnedgangshimmel i Rødt og Guld. Fantastisk tog Alt sig 
ud, da Natten faldt paa, og Heste og Bøfler skinnede foran 
Vognen i Maanelyset. En ung dejlig Frue fra Viterbo sad 
ved Siden af mig og samtalte afvekslende med sin Mand og 
mig. Hun havde en flnt skaaret Profil, store mørkeblaa 
Øjne, smaa hvide bløde Hænder, bedækkede med Guldringe. 
Men lige tungsindig følte jeg mig. 

Fra Viterbo kørte jeg i aaben Vogn med en brav Notar 
fra Orvieto gennem en flad og kedelig Egn, i hvilken jeg 
^entlig kun havde Glæde af den Lethed, hvormed jeg nu 
førte en flydende Samtale paa mit ufuldkomne Italiensk. 

Orvietos gamle gotiske Domkirke henrev mig. Facaden 
skinnede med brogede Mosaiker paa Guldgrund, og det 
nederste af de brede Piller var bedækket med ypperlige 
gamle Reliefer. Jo mere Farve og luende Lys, des bedre 
følte j^ mig tilmode; jeg saaredes ikke ved nogen Over- 
daadighed i den Retning. Hvad der i Kunsten stødte og 
kedede mig, var Lidenskabsløshed. — Man fik et Indtryk af 
høj Majestæt, naar man traadte ind i Kirken. Saa meget 
jeg end havde ventet mig, jeg blev overrasket. De ms^ge 
Søjler, seks paa hver Side, der lignede tusindaarige Ege, 
bar Loftet, (^ bagved skinnede Koret i det kunstige Lys, 
der faldt gennem de farvede Vinduer. Foran de tolv Piller 
stod de tolv Apostle, menneskeligt og fortroligt opfattede. 

Jeg var taget til Orvieto for at se Luca Signorelli's 
Fresker, som j^ kendte af Stik. Da j^ havde Originalerne 
for Øje, saa jeg først, hvor stor Afstanden er mellem ham 
(^ Michelangelo. En beslægtet Stræben, men en saa mange- 
fold ringere Aand. Det store Pust manglede helt. Saa ungt 
dette var, der var mere deri af Michelangelos Overdrivelser 
end af hans Inspiration; jeg saa, at Overdrivelsen ikke blot 

følger Michelangelo. Her var en udpræget Glæde ved det 
nøgne Legemes Anatomi, ved kraftige, pompøse Bagdels- 
muskler f. Eks., ved visse Stillinger med skrævende Ben, 
som ofte gentoges, endelig ved Forkortninger under Fald. 
Forskellen mellem Salige og Fordømte var paa enkelte Bil- 
leder maaske noget større end paa Michelangelos Domme- 
dagsmaleri. En vedtagen, men ikke ilde anvendt Opad- 
skuen udtrykte Fromhed. Man følte Fiesoles Indflydelse og 
i Fremstillingen af Engle noget med Perugino beslægtet. 
Men Fiesole og Signorelli i samme Kapel, udsmykkende det 
i Fællesskab, ja afbildede sammen i et Hjørne — kunde 
man tænke sig skarpere Modsætninger, den ene den l^em- 
løse Andagt, den anden Glæden ved Kroppens Behandling 
som anatomisk Materiale, og nu Signorelli udførende Male- 
rier efter Fiesoles Tegninger, hvilket Lune af Skæbnen, hvilket 
Spil af Historien at gøre de to Mænd til Venner og Sam- 
arbejdere! Højest syntes Signorelli mig at staa i Fremstil- 
lingen af Antichrists Figur. Udtrykket i dennes Ansigt, Uroen 
og Angsten, det Indtryk, som meddeles af at det er Løgn, 
hvad han præker — var beundringsværdigt og uforglemmeligt. 

En Række af Giovanni Pisanos Reliefer taalte godt en 
Sammenligning med selve Ghibertis paa Baptisteriet i Florents. 
Evas Skabelse var meget indtagende. Her var Gud en ung, 
ret smuk Mand med Kristustypen, lidt bøjet som af teo- 
logiske Studier, faderligt bekymret (^ velvillig. 

Efter en hel Dags Studium af Kirken gik jeg ud af 
Byen <^ følte, hvilken Hvile Naturen giver efter alt det an- 
strengte Menneskeværk. Orvieto var dejligt beliggende, højt 
paa en stejl Klippe, saa den i Middelalderen afgav Paverne 
et Tilflugtssted Tiberens blanke Baand slyngede sig som 
en hvid Stribe gennem Landskabet nedenunder. Nærmest 
bredte sig en Strækning grønne (^ gule dyrkede Agre, saa 
fulgte en Baggrund af bølgeformede Bjerge, hvis Linjer skar 

hverandre. Det blev en Solnedgang af ganske nordisk Pragt. 
Skyerne gennemløb efterhaanden Regnbuens hele Farveskala, 
og saa laa Landskabet der i den svage Belysning af Stjerner 
og Ildfluer, der samtidigt viste sig. Jeg flakkede om dels 
paa Bjerget, dels under det, i glade Drømme (^ i en vis 
behagelig Følelse af Længsel hjemefter; opdagede til min For- 
undring, at Længsel langtfra altid er smertelig. 



10. 

Siena fortryllede mig ved sin Ynde. Det er jo den ved 
Elskværdighed særligt indtagende blandt Italiens Byer, i sin 
Rigdom Juvelskrinet iblandt dem. Den mindede en Smule om 
Florents, dens sejerrige Rival, men havde mere end den be- 
varet sit Fortidspræg. Husene var ret høje; de smalle Gader, 
der som de florentinske var dejligt brolagte med brede Fliser, 
gik uafbrudt op og ned ad Bakke. Af Loggier som Florents's 
Loggia dei Lanzi fandtes her tre, og pragtfulde Paladser fra 
Middelalderen. 

Slottet, der i Form lignede Palazzo vecchio, laa endnu 
mere tiltalende. Pladsen, der var stor og malerisk varm, 
dannede som en Gryde; dens hvide Marmorfontæne frydede 
Øjet; rundt om den laa smukke Huse, i Midten Slottet, der 
opt(^ næsten dens hele ene Side, og udenom Pladsen løftede 
Byen sig amfiteatralsk. Øverst paa en af Bakkerne be- 
herskede den kraftige og sirlige Domkirke Siena i al sin 
stille og stadselige Marmorskønhed. 

Overfor Domkirken laa Paladset for la Prefettara, den 
tidligere Hertugs Residensslot, hvis Døre en hjertelig Anbe- 
foling fra Saredo havde aabnet paa vidt Gab for mig. Præ- 
fekten Signor Comero var en af de flnest dannede Mænd, 
j^ i Italien havde truffet; særligt fllosoflsk og socialøkono- 
misk dannet. Han havde levet sin Ungdom med Tænkere 

i Italien og Frankrig; Italiens Filosofer kendte han person- 
ligt (^ nøje, og havde i Paris omgaaedes Proudhon, Fourier, 
Victor Considérant, været Ørevidne til de socialistiske og 
kommunistiske Ideers første Udfoldelse i den nyere Tid, da 
de bekendte Formler opstilledes, den socialistiske: A chacun 
selon son travail!, den kommunistiske: A chacan selon ses 
besoins! 

Han fandt, at Siena var det ideale Opholdssted for en 
Mand, der havde Livet bag sig og vilde bruge sin Fritid til 
Studier. Her var Stilhed og Fred. Den gamle Hertug havde 
været en god Mand. Hertug Leopold blev kun jaget bort paa 
Grund af sine tyske Sympatier og fordi han støttede sig til 
østerrigske Tropper. Personligt var man fornøjet med ham; 
han var overmaade afholdt. Saa nær Adelen imidlertid havde 
staaet hans Person, og saa kirkeligt sindet den var, den be- 
gyndte allerede at slutte sig til Vittorios R^ering. 

Af Damerne var der mange, som aldrig havde rejst, end 
ikke havde foretaget den tre Timers Kørsel til Florents. Deres 
Lokalpatriotisme dræbte Lysten til Afveksling og nye Indtryk. 
Det milde Klima avlede en vis Uvirksomhed. Medens man 
i Norden næsten maatte være lastefuld for at dovne, maatte 
man her næsten være dydig for at arbejde og virke. 

Vi gik til Lizza, Byens Promenade, hvor der var Corso 
og muntre Samtaler, mens Vognene holdt, og til en omfangs- 
rig Loggia, hvor der var Militærmusik og Lyden kastedes 
pragtfuldt tilbage fra Loggiaens Bagside. 

Frøken Francesca Comero var en stor, smuk Pige paa 
tyve Aar, forstandig, imponerende, bestemt i sin Tale. Frøken 
Sofia, den nogle Aar yngre Søster, var en bleg lille Skab- 
ning med et dragende Blik i blaa nordiske Øjne, der stod 
smukt til en italiensk Profil. De kunde jo ikke more sig 
meget med Spørgsmaal som de, vi behandlede ved Bordet, 
hverken med det, om den spiritualistiske Filosofi havde nogen 

Fremtid i Frankrig, eller med det, om Lamarmora havde 
Ret i sin Protest mod Trommernes Afskaffelse i den itali- 
enske Hær. Men de blev mere talende den Dag, da deres 
Fader tel^raflsk var bleven kaldt til Senatet i Florents. 
Signorina Francesca havde i Grunden intet af den unge 
Piges Væsen, men desmere af Damens. Hun var saare 
smuk, da hun havde slaaet sit rige Haar ud og bar det paa 
Engelsk. Hun ønskede, aldrig at forlade Siena. Siena 
rummer da en Lykkelig? sagde jeg. Nej, svarte hun let 
rødmende, men det er en nordisk Mani, denne Galskab at 
ville rejse. Hvad rejser I for? Fordi I har det ondt 
hjemme. Vi har det godt. Naturligvis ikke helt godt; jeg 
tør nu ikke gaa ud i tre Dage, mens min Fader er i Firenze; 
Etiketten forbyder det. Men jeg beklager mig ikke. 

Jeg fortalte hende, at jeg i Pompeii havde truffet to 
unge, norske Piger, der var rejst ene fra Norge derned. — 
Enten, sagde hun, fiygter disse unge Piger ikke imperti- 
nente Artigheder, eller de er ikke meget smukke. — Der 
var i denne sydlandske unge Pige intet barnligt, dæmrende 
eller halvbevidst; hun var raadsnar og bydende, stolt og 
sund, forstandig og blomstrende, en lille Prinsesse. 

Af hvad Kunstnere jeg i Siena lærte at kende, beun- 
drede jeg Beccafumi som en Mand af Leo Battista Albertis 
og Leonardos Art, Billedhugger, Broncestøber, Maler, In- 
geniør. Men mest elskede jeg Soddoma. Hans Sødme be- 
daarede Sanserne og gik til Sjælen. 

11. 

Vejen fra Siena til Pisa var tarvelig, et mellemitaliensk, 
bakket Jordsmon. Ensformigheden brødes dog ved at Korn- 
markerne, modsat de nordiske, var indhegnede af Træer, 
mellem hvilke Vinrankerne hang i Buer. Da jeg kørte paa 

tredie Klasse, derfor med et Godst(^, var Farten ikke stærk, 
men jeg sagde med Bjørnsons Bet^liot: Kør langsomt; thi 
vi kommer tidsnok hjem. 

Som beliggende ved Arno havde Pisa nødvendigvis 
n(^en Lighed med Florents, men den var en langt mindre 
alders-tegnet By. Intet, der kunde lignes med Ponte vecchios 
ældgamle, snurrige Dejlighed. Gaderne var vel bedækkede 
med de toskanske Byers store, smukke Fliser, men regel- 
rette og snorlige. 

Byens Skønhed var samlet paa den vidtberømte Duome- 
plads, der laa ensomt, afsides. Øjet søgte uvilkaarligt først 
det skæve Taarn, droges dog ikke mest deraf men af Bap- 
tisteriet, der i Form af en uhyre Pavekrone fængslede Op- 
mærksomheden, og af Duomen med sin overraskende Søjle- 
facade i fem Stokværk. Fra dem vendte Blikket tilbage til 
det skæve Taarn, den fine, høje, runde Bygning, bestaaende 
af otte hvide Marmor-Etager over hinanden, hver af de 
seks midterste dannet af fire og tyve yndefuldt slanke Søjler 
i Kres. Taarnet vilde været endnu smukkere, om det havde 
staaet lodret. Duomen tog sig i Sammenligning dobbelt skøn, 
solid og alvorlig ud, blot fordi den stod. En dyb og mærk- 
værdig Kærlighed til det Lodrette var øjensynligt indgroet i 
Menneskesindet. Vi hadede det skæve. Det oprørte os, 
fordi Øjet følte det som en Fornærmelse, og vi vendte os da 
harmfulde bort. Ikke desmindre var det denne Bizarritet, 
denne Hæslighed i det fine Mindesmærkes Holdning, der 
havde gjort det til det eneste berømte i dette Trekløver af 
Monumenter og gjort Byens Navn kendt over Jordkloden. 
Vi elskede det Lodrette, som vi elskede det Gode. Begge 
Dele var et Krav i vor Natur, en Trang i vort Væsen. 
Ogsaa skønne Aander saarede os, ifald de var skæve, som 
Rousseau eller Kierk^aard. Det at staa lige paa Jorden, 
var Grundbetingelsen for alt andet. 

Bygningernes Indre kunde ikke maale sig med deres 
Ydre. I Baptisteriet var dog en Prækestol af Nicolo 
Pisano beundringsværdig; især var enkelte af de helt nøgne 
Figurer uforligneligt gode. Nicolo Pisano burde nyde den 
største Anseelse hos enhver Dyrker af Renæssancen; thi 
før nogen anden, i det 13de Aarhundredes Midte, en Menne- 
skealder før Cimabue og længe før Giotto, havde han genop- 
daget Menneskeligheden, Grækeraanden, Sandheden i Kunsten 
(^ naaet en klassisk Fuldkommenhed og Renhed. 

I Baptisteriet var der et Ekko, en akustisk Virkning, 
som jeg ikke havde troet mulig, skønt jeg havde hørt den 
hemmelighedsfulde Genlyd i Paris i Conservatoire des arts 
et metiers, i London i St. Paulskirken. Naar En sang en 
enkelt Tone, gent(^es den mangfoldigt og som med Orgel- 
ledsagelse fra alle Sider af Hvælvingen flere Minutter igen- 
nem. Det mindede ganske om Justinas Scene i Calderons 
El magico prodigioso. Man kunde antage det for et Kor af 
skjulte Stemmer, en Art himmelsk Aabenbaring. Hvilken 
Virkning maa ikke Sligt have gjort i mere overtroiske 
Tider! 

løvrigt var i Baptisteriet, som i Domkirken alle Søjler 
antike, plyndrede fra Templer. Kirkens Indre beredte en 
Skuffelse, naar man mindedes den indre Udstyrelse af Dom- 
kirken i Siena. Denne Basilica med sine fem Skibe gjorde 
et koldt, rent hedensk Indtryk; de gamle Søjler syntes at 
protestere. Man kom saa levende til at mindes, at slige 
Basilicaer i Oldtiden kun var Børser. Dejlig var Lampen 
i Loftet, der bragte Galilei til at opdage Pendulbevægelsen, 
endnu skønnere end Raflbels Lampe i Capella Chigi i Rom. 

Camposanto'en var et pragtfuldt gotisk Galleri med fine 
Piller og Spidsbuer, der i Firkant indhegnede en grønsvær- 
dækket Plads, i hvis Hjørner fire høje, sorte Cypresser 
holdt Vagt. Som bekendt er dens Vægge fra øverst til 

nederst smykkede med berømte Fresker af Orcagna og 
andre. Mest greb mig dog her enkelte moderne Indskrifter^ 
f. Eks. den under Lænkerne fra Pisas Porte, som Ge- 
nueseme i Middelalderen havde erobret og nu „efter 
Italiens Genopstandelse ædelmodigt havde givet tilbage*", 
eller en stolt og begejstret Indskrift under Mindesmærket 
over Cavour. Jeg følte det her, at dette Land i Øjeblikket 
var det eneste i Europa, hvor man indaandede et Pust af 
genvunden Folkefriheds stærkt bevægede Aand. Den slog 
En allevegne imøde, selv fra Rigets gamle Kirkegaarde. 
Dette Land, der havde været som dødt, i Aarhundreder 
kuet af fremmede Fyrster og indfødte Præster, var blevet 
ét, blevet frit, og dets Folk stod i Begreb med at genvinde 
sin høje Rang blandt Europas Nationer. 

Paa Teatret gaves Forestillinger under aaben Himmel 
for et livfuldt Parterre, unge pisanske Studenter, unge Piger 
af Folket, Sømænd i Trøjer, der var sammensyede af brogede 
Stykker Silke fra Kina, med deres Kærester, store Almues- 
piger i sorte Silkekjoler med Guldkæder, uden Halskrave. 
I Logerne de fine Damer, hvis unge Frøkener lignede Ga- 
zeller. Man spilte fortræffeligt Alexandre Dumas' Lorenzino af 
Medici, samme Æmne som Mussets Lorenzaccio, men der- 
efter en dum og ussel Farce af en pisansk Student, der 
efter hver anden Scene fremkaldtes, saa man fik ringe 
Tanker om den stedlige Ungdoms Aandsdannelse. 

Men de italienske Sommerteatres Publikum var alle 
Steder lige barnligt. Jeg saa de to følgende Aftener i Flo- 
rents paa Arena Goldoni og paa Arena Nazionale svage 
og kedsomme Skuespil, hvis Publikum holdt ud under aaben 
Himmel til Kl. 12 Vi Nat. Vejret var rigtignok ganske lunt> 
saa Damerne var klædte i florstynde Kjoler. 

12. 



Jeg følte det som en Lykke, at komme anden Gang til 
Florents med saa kort og dog langt et Mellemrum og gav 
mig til med Lidenskab at gense Byen, nu med nye Øjne, 
efter alt hvad jeg i Mellemtiden havde lært at kende. 

Den sidste Dag af mit Ophold skrev jeg: 



Ak Firenze! Saa er det forbi. Du bliver og jeg gaar. Hvad er 
dog bittert som denne Adskillelse fra det Ypperste, man elsker. Jeg gik 
i San Lorenzo og sagde Michelangelo Farvel, gik saa omkring at kaste et 
sidste Blik paa mine Yndlingsbilleder i Uffizieme og Pitti. Jeg rev mig 
løs, gik ned ad Trappen, kunde ikke, vendte om, og saa alt igennem 
endnu engang. Mine Tarme skreg^ saa sulten var jeg; men jeg kunde 
ikke gaa. Og nu vide, at alt dette bliver nagelfast her og at jeg glemmer 
det rent; at jeg kender det, som jeg kender Kjøbmagei^ade, og vil glemme 
Enkeltheder i Mængde. 

O Giorgione levvel! hav Tak I alle, i hvem Menneskeslægten blev 
sig selv og naaede sin Højde og blev forklaret som ellers kun hos en 
Shakespeare eller en Goethe, tusind og atter tusind Levvel! 

Hvilken Lykke det maa være at være Italiener, at sige til sig selv: 
Dette er Blod af mit Blod, alt dette har mit Folk og mit Fædreland 
ft^mbragt! og hvor vemodigt at tilhøre et vist andet Folk, lidt nord for 
Tyskland og vest for Sverig, hvis største Aander er en gammel satirisk 
Historieprofessor med Paryk, der ikke mætter Sjælen med noget Skønnere 
end Peer Paars, og en smuk, korpulent Etatsraad, der gav os et Helte- 
Ideal i sin Axel Thorsøn og et Kunstner-Ideal i sin Correggio, mens han 
ikke saa andet i Michelangelo end en dygtig Buldrebasse, en Scribesk 
Grenader fra Kejsertiden. 

O Firenze! Saa er det forbi. Og Andre vil komme og beskue 
Palazzo Strozzi, men, troløse! vil de elske dine gamle Mure som jeg? 
og Andre vil se ud over Arno i Maanelyset og sidde i Skygge i Boboli- 
baven; men vil de være taknemmelige som jeg? Dine skønne Piger, 
som nu er unge, vil ældes, og Andre vil komme og her se dejlige 
Kvinder, som nu er Børn, og disse Kvinder vil da have de samme him- 
melske Leonardo-Blikke, det samme fine Snit af Pande og Næse, det 
samme Silkehaar til de sorte Øjne, lige saa lille og slank en Fod. Og 
medens de træder saa sikkert og taktfast paa den som Pigerne nu, vil 
jeg sidde etsteds nær Amager og først graane, saa visne. Og jeg vil 
blive fortrykt og melankolsk og udgive daarlige Bøger og blive skældt ud 

for det lidt Gode, der findes i dem, og hænder det mig en Gang at blive 
rost, vil jeg knibe mig i Armen og sige: Har jeg sagt en Dumhed? 

Ja Florents, jeg elsker dig — mer end nogen Kvinde, thi du er 
mer end nogen Kvinde. Du er rig paa de sjældneste Indfald i Farver 
og Former og anderledes berigende end nogen Kvinde paa Jorden. Du 
er ensartet, let overskuelig. Men du er paa samme Tid Overflødigheds- 
hornet, ud af hvilket det altid vælder, Vandspringet, der evigt springer 
med Gratiernes gyldne Æbler! 



13. 

I Florents havde jeg paa Hotellet gjort Bekendtskab 
med en ung Dansk, ved Navn Hannibal Sehested, Stam- 
herre til et Gods, senere Conseilpræsident; han fik Lyst til 
at rejse med mig til Bologna, og vi saa Byen sammen. 

Vejen fra Florens til Bologna var uinteressant paa Grund 
af de mange Tunneler, der var borede gennem Apenninerne. 
I de lyse Mellemrum saas Bjergene og deres grønne, frugt- 
bare Skraaninger med lange dybe Dale. Hvor pudsigt, at 
den danske Folkevise sang saa bevægeligt om de dybe Dale, 
og saa var der næsten ikke en dyb Dal i hele Danmark. 
Jorden her var saa rig, at det mylrede op ad den, men saa 
slet dyrket, da den hverken gødedes eller laa brak, at den 
ikke indbragte Tyvendedelen af hvad den kunde. Og saa- 
ledes overalt i Italien. I Sorrento sagde en gammel klog 
Neapolitaner til mig: Man dyrker her Vinen som paa 
Noahs Tid. 

Bologna viste sig at være en By, i hvis Ydre jeg for 
min Del aldrig kunde blive forelsket. Den havde et Præg 
af Ærværdighed og Ælde, og virkede meget ejendommeligt, 
idet alle Fortovene var Buegange, høje, hvælvede, der hvilte 
paa smukke Søjler eller simple Piller, saa der fandtes over- 
alt en dækket, gennembrudt Spadseregang, skærmet mod 
Vogne, i Ly for Sol og Regn. Men da disse Gader, der i 

Kraft af Buegangene natten ikke kunde skelnes fra hver- 
andre, førte ud til andre Buer og disse atter til andre, fik 
Byen noget Ensformigt og Indespærret over sig. Man følte 
sig, naar man kom fra Havbyer som Napoli eller Flodbyer 
som Pisa og Florents eller Bakkebyer som Siena, ligesom 
indeklemt, smægtede efter en Plads eller Have, hvor man 
kunde trække frisk Luft i fiilde Drag, se Horisonten, om- 
spænde Himmelbuen med Blikket. Byens Pladser var vel 
i og for sig rummelige, men i Forhold til dens Omfang for 
trange. Den store Plads, med en smuk Fontæne af Jean 
de Bologne, var omgivet af gamle Paladser og begrænsedes 
paa den ene Side af en graa, ældgammel Kirke. Den var 
et Slags Mercato, bedækket med Boder. Pladsen var livlig 
som et stort Provinscentrum; men den genlød ikke af Skrig 
eller Latter; man talte, man handlede, havde travlt og gik 
rask — Sydens guddommelige Dovenskab og Larmglæde 
tabte sig i det Fjerne. 

Den gotiske Kirke var rummelig, fast og alvorlig, dens 
Kunstværker betydede ikke stort. Duomen gjorde samme 
Indtryk som San Pctronio; den var klar, fornuftig og kold. 
Intet var den fjernere end Sværmeri; et enkelt stort Midter- 
skib; de bare Vægge, ingen Søjler. En Kirke maatte efter 
min Opfattelse se ud som var den bygget i et helligt Deli- 
rium; denne Kirke var sat; ingen glødende Bønner havde 
farvet dens Vægge, ingen hede Taarer brændt dens Gulv. 
Dens Prækestol var uden Fantasi; dens skaldede Isse havde 
aldrig rummet nogen Galskab; den havde aldrig været ung. 
Den er nemlig ikke gammel, men opført 1610, hvilket vel 
i Kjøbenhavn vilde være Alderdom, siden Rosenborg anses 
for et gammelt Minde, men her ingenting var, eftersom her 
fandtes en Kirke som San Stefano, der grundedes i det femte 
Aarhundrede og virkeligt var mærkværdig, sammenbygget 

som den var af syv forskellige Kirker, liggende i forskelligt 
Plan. 

Paa en Plads, ikke langt fra Byens Midtpunkt stod de 
to skæve Taame, det ene svimlende højt, det andet tidligt 
afbrudt, fordi det hældede altfor stærkt, to blotte Særheder, 
opførte af gemene Mursten, der ikke kunde nævnes sammen 
med det ædle Kunstværk i Pisa. 

Befolkningens Type mindede om Roms; denne Provins 
kaldtes jo ogsaa Romagna, forhen Emilia, og var pavelig 
Ejendom. I Kvindernes Dragt var der en Tilnærmelse til 
Milano; dog bar de sjældnere det gennemsigtige Slør end et 
lille sort Sjal om Hovedet, der fæstedes med Kammen til 
Nakkeknuden; Hatte saas lykkeligvis ikke. Disse Kvinder 
smuttede ikke som Firben lig Milaneserindeme, dansede 
ikke ned ad Gaden som Firenzes Damer, svævede ikke 
som Neapolitanerindeme, men gik som Romerindeme, svang 
Benet ud fra Hoften og satte Foden fast i Jorden. De 
syntes besjælede af en solid, alvorlig ment Sanselighed og 
koketterede dygtigt. 

Universitetet fængslede, baade den nuværende Bygning 
og den gamle, det verdenshistoriske Universitet. Hvor 
mange unge Danske havde ikke studeret her lige fra Valde- 
marernes Tid og Middelalderen igennem! 

I Bolognas Akademi saa jeg til min Harme Thorvald- 
sens Basrelief Priamus, der udbeder sig Hektors Lig ud- 
stillet som Medlemsarbejde med Underskrift Giungi Andreas 
Vennuchi 1829 — et frækt Tyveri. Saaledes tabte det Danske 
sig mellem det Fremmede her som allevegne. 

Over Byen lagde sig fra Universitetet et vist Skær af 
Kundskab og Lærdom. Man kaldte den „den lærde"", og 
den havde til Valgsprog Bononia docei. 

Man mindedes dette Motto, naar man gik Bolognas 
Museum og Kirker igennem. Thi dens Malerkunst var den 

lærde Malerkunst. Medens i Italiens andre Byer den ene 
Maler kendte lidet til andre, medens Leonardo brød frem fra 
Milano, Michelangelo fra Florents, Corrcrøo som et Lyn 
slog ud fra Parma og Tizian søgte al sin Næring i Venedig, 
havde Brødrene Carracci kendt al Italiens Kunst og vil- 
kaarligt valgt sig en Stil, efter at have mikset og blandet 
Rafiael med Guido, Giulio Romano med Corre^o. Derfor 
var deres Kunst saa kold, talte kun til Hovedet. 

Jeg havde haabet, i Bologna, at faa det Spørgsmaal be- 
svaret, om den unge melankolske Mand i Louvres Salon 
carré var af Francia eller ikke; thi man havde sagt mig, at 
kun her kunde man lære Bolognas eneste originale Maler 
at kende. Men han var her den samme gode og fromme, 
gammeldags, stive og tørre Kunstner som andensteds. Jeg 
kunde aldrig tro ham i Stand til Fremstilling af det dæ- 
moniske Tungsind, som drager Beskueren til Portrætet i 
Louvre. 

Bologna er forblevet i min Erindring, som det første 
Indtryk gav mig den: en tung, provinsiel Storhed, ærværdig 
ved Ælde, frastødende ved Enstonighed; rig paa historisk In- 
teresse, fattig paa frisk Skønhed, manglende Havets, Floder- 
nes og den høje Beliggenheds frie Synskres — gammel 
Lærdoms og en lærd, uoprindelig Kunstskoles Sæde. 



14. 

Fra Bologna til Padua havde jeg paa tredje Klasse 
elskværdigt Rejseselskab, to unge Marinesergeanter, høflige, 
forstandige, underholdende. De var frivillige, af ret god 
Familie, den ene fra Neapel, den anden fra Venedig. Den 
neapolitanske, der var lille, fln og hjertevindende, hed Al- 
fonso Vigoriti; Venezianeren, der var stærktbygget som en 
ung Herkules, hed Guiseppe Peccei. De paastod at vide 

noget om Danmark; vi havde en dygtig mandlig Ungdom 
(une bella gioventu); vore Kvinder var af Udseende roman- 
tiche — men var de virkeligt allesammen blonde? De 
fandt det naturligvis fint at være blond. Er det en intelli- 
gent Nation, den danske? spurgte Vigoriti. Jeg tøvede noget 
med Svaret, da jeg nødigt vilde prale, og nødigt lyve. Men 
Peccei kom mig i Forkøbet med det udmærkede Svar: Alle 
søfarende Nationer er intelligente. 

De rystede mine Hænder, da vi ved Padua maatte 
skilles; men hurtigt greb de min HaandkufFert og min Taske 
og bar dem ned paa Stationen, kørte saa videre til Venedig. 

Nabobyer har altid noget tilfælles. Padua mindede ved 
sine Buegange om Bologna, medens dens Kupler varslede 
om Venedig. Hovedkirken San Antonio (viet Byens Helgen) 
havde massive, firkantede Piller med Spidsbuer og to dejligt 
smykkede Kapeller paa hver sin Side af Midterkuppelen. 
Det tilhøjre havde gulrøde Marmorsøjler, stærk Forgyldning 
og brogede Fresker; det tilvenstre slanke, fine Søjler af 
lysegraat Marmor og en Række fuldendt skønne, snehvide 
Marmorrelicfer over det af tredive Vokskerter belyste Alter, 
bag hvilket Helgenens Levninger bevaredes. Unge Kvinder 
kom og lagde deres Haand paa Alterets grønne Marmorsider 
for at opnaa et eller andet. Imens spilte Orgelet, og Røgelse 
fyldte Kirken. Der var godt at være. 

Foruden Byens andre Kirker og Paladser besøgte jeg 
ogsaa det ældgamle Universitet. Rundt om paa Gaardens 
Mure var fremragende Elevers Vaabenskjolde ophængte. 
Næsten hver fjerde var dansk. Der var Navne som Thomas 
Fiuren, Danus; Alexius Walckendorph, Danus; Ludovicus 
Johan Puchius, Rip. Danus; Severinus Johannes Bonzius, 
Randrus, Danus. Over Brødrene Fiurens Navn stod Ale- 
manna, over Thomas Bartholinus's Romana, hvad vel be- 
tydede Studenterforbindelser; iøvrigt havde de antegnet, om 

de stammede fra Ribe eller Randers. Men nogen Forening 
Dania gaves der øjensynligt ikke. 

I en Udkant af Byen laa den bevoksede Plads Prato 
deJla Valle, befolket med mer end hundrede Statuer af 
Universitetets berømteste Elever, deriblandt Petrarca, Ariosto, 
Tasso, Galilei, Savonarola, og Fremmede som Jan Sobiesky 
og Stephan Bathori. Jeg undrede mig over ikke at finde 
en Statue af Livius, der dog vel maa være Byens berøm- 
teste Mand, og hvis paiavinitas (Padua-Købstadagtighed) 
hans Fødeby ikke ret vel kunde bebrejde ham; men rimeligvis 
vidste man ikke, hvordan han saa ud. 

En Plads i Ens Erindring, naar man forlod Byen, op- 
tog den monumentale Kafé Pedrocchi, der gjaldt for den 
største eksisterende, et Slags Slot med Søjlegange og hvi- 
lende Løver paa hver Side af Facaden. Jeg saa den uvil- 
kaarligt i Lys af Giusti's muntre og dejligt rimede Digt om 
Studenterlivet i Padua. • Den laa overfor Universitetet og 
Studenterne søgte til den, væbnede med blaa Briller mod 
det stærke Sollys. 

I den rige botaniske Have, Europas ældste, vidtløftigt 
beskrevet af Goethe, følte jeg ikke stort. — Paduas Gader, 
havde, hvor de gennemskares af Floden, noget malerisk ved 
sig) og Byen havde i San Antonio og Palazzo della Ragione 
originale Mindesmærker af Rang. Ellers virkede den paa 
mig som en Mellemting, lidt Bologna, lidt Venedig, hvilken 
sidste den nutildags har næsten ved sine Porte. Selvstændig 
Kunst havde den ikke udviklet, dens Maler // Padoano var 
en Overgangsskikkelse, malede iøvrigt som Veronas Maler // 
Veronese i det Væsenlige veneziansk. I hans Brylluppet i 
Cana var Anordningen helt Veroneses, men Bruden, som 
var Hovedperson, havde en Sødme i Udtrykket, der min- 
dede om en Kunst, der ikke var veneziansk, Luini's. 

15. 



Mit første overvældende Indtryk af Venedig var det, at 
Intet, jeg i mit Liv havde set af bebygget Jord, kunde 
maale sig med selve Byen i Interesse og Skønhed. Hver 
Aften sejlede jeg ud fra min Gadedør ind i Eventyrets for- 
tryllede Land. Ved Arkitekturen paa Piazettaen og Marcus- 
pladsen mindedes jeg Schellings Ord om Bygningskunsten 
som frossen Musik. 

I Rom havde jeg stræbt ved Hjælp af Indbildningskraft 
at genopføre et mægtigt Hele ud fra Stumper og Stykker. 
Her levede man i en Skønhed og Pragt, som ikke var rin- 
gere end det antike Roms. Kun Befolkningen, som var 
moderne, stemte ikke ret overens med Byen, som var Re- 
næssance. Saa skønne disse Blondiner end var, med deres 
gennemsigtige Flor over de hvide Skuldre, det var dog ikke 
disse Dragter, der passede til disse Huse, Pladser og Gon- 
doler. Men da jeg første Gang var sejlet over til Aka- 
demiet og saa Salene ligge aabne for mig, en efter den 
anden, bedækkede fra øverst til nederst med Bellinier, Car- 
paccier, Tizianer, Veroneser, Tintoretto'er, gøs jeg formelig 
af Fryd over saaledes at se Fortidens Venedig ligge udbredt for 
mine Øjne: Alt dette eksisterer, findes her, er mit! og jeg 
følte en Begærlighed som en Forhungret, der føres til et 
Bord med udsøgte, duftende Retter og ønsker sig en Haj- 
fisks Gab. 

Venedigs dybeste Ejendommelighed syntes mig den, at 
den ikke, som andre Byer, indeholdt Slotte eller Bygninger 
med Kunstværker, men selv var et Kunstværk. Intetsteds 
havde jeg modtaget et saadant Indtryk af ensartet Kultur. 
Akademiet var ikke noget Museum; det rummede kun Male- 
rier, der var opstaaede i Byen selv. I Dogepaladset fandtes 
ingen Scener af Roms Historie, som ellers allevegne, kun i 

Hobetal allegoriske Fremstillinger af Venedig og Malerier af 
Venedigs Historie til Forherligelse af venezianske Bedrifler. 

Hvad der havde arkitektonisk Tiltrækning i Stæder som 
Berlin eller Miinchen, var fremkommet ved studeret Efter- 
ligning af Athen eller Florents (som det lille Erechtheion- 
Tempel i Altes Museum eller Lorøacn i Miinchen). I 
Venedig var der aldrig tænkt paa andet end Venedig. 

Det forekom mig utvivlsomt, at disse Gader af Vand 
med deres Lysspejlinger og Lufttoner, dette Amfibiums- 
byens hele Luftlag havde gjort meget til at give Vene- 
digs Malere deres Farvesans og Farveglæde. 

At alle Gader ved Sommertid her var fiilde af nøgne 
Svømmere af enhver Alder, der pladskede om og sad, kun 
iførte lette Svømmebenklæder, paa Husenes Marmortrapper, 
maatte ogsaa øjensynligt have medvirket stærkt til at Vene- 
digs Rolle i Malerkunsten blev den straalende Gengivelse af 
den menneskelige Huds Lød i de skiftende Belysninger. 

Men Naturens Uensartethed i de forskellige Byer syntes 
mig ikke desmindre utilstrækkelig til at forklare saa dybe 
Modsætninger som den mellem Leonardo og Tizian. Deres 
Fødesteders klimatiske og landskabelige Ulighed forslog ikke 
dertil. Det faldt mig ind en Dag ved Solnedgangstid paa 
den store Kanal. Himlen var klar. Konturerne her i Venedig 
saa skarpe som i Florens eller Milano. Men der havde ikke 
været nogen Time i de store Kunstneres Liv, hvor Leonardo 
og Tizian kunstnerisk følte ens. 

En Dag, jeg sejlede fra Piazzettaen til San Giorgio 
maggiore i en sirlig Gondol med en elskværdig gammel 
Barcajuola, fornam jeg nogle Øjeblikke den fuldkomne 
Lykkes Tilstand. Himlen var ren. Solen straalede uden at 
hede, Baadens Bevægelse var mere indsmigrende for Ner- 
verne end sød Musik. Det var mig, som aandede jeg en 

ukendt, finere, mere styrkende Luft; jeg holdt mig uvilkaar- 
ligt rankere end ellers. 

Naar jeg følte mig saa vel i Venedig, beroede det 
bl. A. paa, at den jævne Befolkning aldrig var grov, næsten 
altid fornøjet, og saa høflig, at den for en ringe Drikke- 
skilling, som man i Syd-Italien vilde kimse af, gjorde En 
Tjenester og viste En Velvilje. Den forsøgte aldrig at 
bedrage. 

En Aften, da jeg sad nede paa Riva dei Schiavoni med 
Havet for mig, en stor Have bag mig, kom en Række unge 
Mænd, Marinesergeanter i Uniform, forbi. En af dem foer 
ud af Geleddet og hen imod mig. Jeg rejste mig, han faldt 
mig om Halsen og kyssede mig ømt. Det var Alfonso 
Vigoriti. Jeg blev paany overrasket af hans Væsens Gratie. 
Fin af Ansigtstræk havde han et stærkt og smidigt Legeme, 
smalt om Livet som en ung Piges, og talte trods sin neapoli- 
tanske Af5stamning, det reneste, mest fiildttonende og musi- 
kalske Italiensk, man kunde høre. 

Han sagde til mig: De skal ikke undre Dem over den 
store Hengivenhed, jeg har for Dem, endnu mindre fatte Mis- 
tanke til den. Jeg er en Smule Fysiognomiker; jeg har 
været Maler i fire Aar, og syntes straks saa godt om Deres 
Ansigt, at jeg besluttede at gøre Deres Bekendtskab. Der- 
for lagde jeg mig, da De i Jernbanevognen havde støttet 
Deres Fod mod Sædet overfor. Jeg tænkte. De da vilde 
tage Foden ned; saa vilde jeg sige, det behøvede De ikke, og 
saaledes indlede en Samtale. De tog Foden til Dem, og 
da jeg sagde, De maatte endelig lade den ligge, hørte jeg. 
De kunde tale Italiensk og aldeles fortræffeligt [overdreven 
Artighed]; saaledes fik jeg vort Bekendtskab i Stand. Nu 
vilde jeg ønske, jeg havde en lille Foræring at give Dem; 
saa vilde De ikke glemme mig; men nu glemmer De 
mig dog. 

Jeg spurgte ham, hvad han agtede at gøre, naar om 
et Aar hans Tjenestetid var til Ende. 

Ak, kære Signor Giorgio, De spørger mig der ikke om 
mindre end om min hele Historie. De ser, hvorledes det 
er her i Venedig, og hvad de forstaar ved Kærlighed her. 
For et Glas 01 har De den smukkeste Pige. Mon ikke 
Poesien taber sig i Verden? Troer De, at vore Efterkom- 
mere vil forbinde noget Poetisk med det Ord, Kærlighed? 
Men jeg har elsket anderledes. 

Jeg var fattig; vi var saa mange Børn hjemme. Jeg 
begyndte at male, og saa forelskede jeg mig. Det var en 
daarlig Familie, en fel Moder, den ene Søster ogsaa tem- 
melig slem, hun artede efter Moderen; men den anden — 
De kan ikke tænke Dem en yndigere Pige og en som ved 
sit Udseende og sine Bestræbelser var mere fornem. Vi 
elskede hinanden, og saa blev hun syg. Jeg solgte mit Bo- 
have, mine Billeder, alt muligt for at holde Læge til hende 
og underholde hende under hendes Sygdom. Hun blev 
daarligere. Jeg malte fra Uge til Uge Smaabilleder, jeg øje- 
blikkeligt solgte til en Kunsthandler. Saa døde hun. Aldrig 
har jeg følt et saadant Mishag ved Livet (Taareme stod 
ham i Øjnene). Jeg besluttede at rejse bort og aldrig komme 
tilbage. Jeg var nitten Aar, gjorde mig da til Marinesoldat 
og har nu i tre Aar set hele Italien, været i alle Byer her 
og paa Sicilien. Jeg har en god Furer og en Kaptajn, der 
er fortræffelig imod mig, desuden de bedste Kammerater; 
men aldrig har jeg glemt hende; jeg kan aldrig lade være 
at tænke paa den døde Pige. 

Nu véd jeg jo godt, at de Døde vender ikke tilbage; 
men undertiden er jeg saa gal, at jeg tænker, hun maa 
komme igen. Jeg troer ikke paa Præsterne; men jeg beder 
ofte. Dog, hvad hjælper det, nytter til Ingenting. Vi lever 
ganske strengt og har liden Frihed. Naturligvis har jeg nu 

Og da en Kæreste i en eller anden By. Men det mishager 
mig; det er grovt og dumt, og blev man ved med det, vilde 
man hurtigt gøre Ende paa sine Penge og sit Helbred? 

Jeg gentog mit Spørgsmaal, hvad han tænkte at gøre. 
Han svarte: Jeg har i Grunden opgivet ethvert Haab; jeg 
overlader Alt til Skæbnen. Misforstaa mig ikke! Tro ikke, 
jeg beklager mig; jeg har det godt fra Dag til Dag. Men, 
hvad kan jeg blive? Maler, vil De sige. Men det er en 
Umulighed. Naar Tjenesten er til Ende, er jeg 23 Aar; 
jeg har næsten glemt, hvad jeg kunde; det er for sent at 
begynde forfra. De mener Nej, men hør og døm selv! 
For at blive en god Maler maa man have Penge, anvende 
mange Aar paa Arbejdet, før det kan indbringe noget. Den 
som skal arbejde mod to Maal paa én Gang, at have en 
god og smuk Plastik i Farven og at fortjene sit Brød ved 
Kunsten, han er forbi. Desuden, hvad troer De, man giver 
for en Begynders Malerier! Min Fader er død, min Moder, 
poveretta! og min lille Søster lever kummerligt nok af Pen- 
sionen efter ham: af dem kan jeg intet vente." 

— Jeg vilde have følt det som Lykke at kunne sige til 
denne unge Mand: Jeg skal hjælpe dig to Aar, indtil du 
kan male"; men jeg var ikke mere velhavende end han. — 
For at kunne købe nogle Fotografier efter venezianske Kunst- 
skatte havde jeg i nogen Tid maattet give Afkald paa min 
Frokost. 

Pengeløs, som jeg var, havde jeg skrevet til en Bekendt, 
hvem jeg havde laant 10 (ti) francs for om muligt at faa 
dem igen, og til en Ven om at laane mig 100 francs for 
om muligt at kunne forlænge mit Ophold i Venedig nogen 
Tid. Nu kom Afslag fra dem begge, jeg kunde kun med 
Nød holde mig her tre Dage endnu og maatte saa tage hjem. 
Da jeg havde faaet Brevene, gik jeg hen paa Marcuspladsen 
og skrev med Blyant paa et Stykke Papir disse Vers: 

FINIS 

O saa skal jeg da surres til Pælen igen, 

af en skinhellig Pøbel begloes og betragtes. 

Og mit Hjerte skal smides for Hundene hen, 

og mit Navn skal flaas, og min Stolthed skal slagtes. 

Det er endt. Jeg skal hjem. O mit Fristed, Farvel! 

Luft, du klare, hav Tak! Tak, Italiens Kvinder, 

som med Skønhed beriged og fyldte min Sjæl, 

og I Marmorpaladser med lysende Tinder! 

Det er endt, jeg skal rejse. Farvel! Farvel! 

Ak, I spørge, I Solbørn! hvorhen jeg vil gaa: 
Spørger ej ! Der er mørkt, der er stygt, hvor jeg fødtes. 
Her min Vej med Granatrosens Flammeblomst strøedtes, 
hist er Vejen moradsig og Himmelen graa. 
Ingen Søjler og dejlige Statuer staa, 
ingen glødende Tavle fik Liv der i Landet, 
og et Menneskeliv helt forkrøblet I saa 
i forknyttet Fordummelse sive i Sandet, 
ifald Eders Blikke saavidt kunde naa. 



Et mig trøster, et Forsæt. Jeg giver mig ej. 

Var en Gabestok sikker — i Trods har jeg levet, 

og intet af hvad jeg har villet, har skrevet, 

har tænkt og har elsket^ fomegtede jeg. 

Jeg er svag, lad saa være: Jeg véd, hvad jeg vil. 

Jeg er tomhændet, sandt! Men jeg har mine Hænder. 

Og bebrejder mig ej, at jeg er lutter Ild. 

Højst nødigt det gøres, at saadan jeg brænder. 

Hin Is skal jeg smelte, saa Ild maa der til. 

Det var en Fornøjelse at se Venezianerinderae i deres 
hvide Kjoler med den lille Knipling over Haaret gaa ind i 
Kaféerne under San Marcos Buegange, eller gaa samtalende 
forbi. Stadigt iagttog man imidlertid samme Skue: den ældre 
Mand, den unge Frue, og den tredie; Blikke, der ikke behøvede 
Fortolkning, visse Drejninger med Hovedet for at Manden,, 
som var gaaet ind i Kaféen, ikke uforvarende skulde komme 

tilbage, endelig ogsaa Minespil, som røbede, at man endnu 
var ved den allerførste Station af Cicisbeatet, saa man kun 
smilede og saa ned, istedenfor at se hinanden ind i Øjet. 
Af og til iagttog jeg dog ogsaa en ung Kvinde, der med en 
mærkværdig og aarvaagen Udholdenhed undgik en Mands 
Blik. 

Hvad var det, som gjorde disse Kvinder saa smukke? 
Først Race og Klima naturligvis, saa den medfødte Sans for 
Ynde i Væsen og Adfærd, saa den fuldstændige Lediggang 
og Tankeløshed. De var endnu de samme uforstyrret rolige 
og dejlige Dyr som paa Tizians og Veroneses Tid. 

Paa Pladsen fodredes, dengang som nu, af de Fremmede 
en Skare af Duer. Men disse var ogsaa noget nær Vene- 
digs eneste Dyr; forsaavidt kunde den kaldes den menneske- 
ligste By. Der fandtes nogle Hunde, et Par levende Heste 
foruden dem af Bronce paa Kirken, ellers ingen Dyr. Det 
var maaske derfor, at de venezianske Malere med saa stor 
Forkærlighed anbragte enkelte fine og sjældne Dyr, som Mynder 
eller Aber, i deres Billeder. Det var jo ogsaa en Venezianer, 
Bassano, der ret begyndte at indføre Dyrene i den italienske 
Kunst. 

Jeg lod mit Blik dvæle endnu engang ved Biblioteket, 
hvis fuldendte Bygningskunst mindede mig en Smule om 
Palazzo Famese i Rom. To Etager af de skønneste Rund- 
buer, hvilende paa prægtige Søjler, der hver for sig ind- 
fattedes af Buernes nedre Dele, som i det underste Stok- 
værk af Farnese. Indtrykket var: ædel Styrke, rolig Fasthed, 
Pragt uden Yppighed, let, stolt Dejlighed uden Strenghed 
som uden overdaadig Udsmykning. 

Overfor tog det underfulde Dogepalads sig ud som et 
arkitektonisk Paradoks; thi det lagde det Massive paa det 
Gennembrudte; men dets aabne Søjlegang var saa ma^g, 
at den, som Atlas bærer Jorden, bar Stokværket med de 

gotiske Spidsbuer og den øverste, maurisk-udseende Mur. 
Det udgjorde en Enhed som Goethes Livsgeming, der ogsaa 
har et gotisk Stokværk med Gotz og Faust, et antikt med 
Ifigenia og de romerske Elegier, et østerlandsk med West- 
Oestlicher Diwan. 

Og hvilken Kærlighed havde de gamle Bygmestre ikke 
havt til barnlig og slaaende Sindbilledkunst. Saaledes var de 
to Søjler blandt Dogepaladsets talrige, mellem hvilke Døds- 
dommene forkyndtes, ikke som de andre af hvidgraat Mar- 
mor, men af blodrødt. Der stod Dommeren, og udraabte 
Dødsdommen over Marino Falieri, medens de paa Piazet- 
taen forsamlede Tusinder hørte det Budskab om et Hoveds 
snarlige Fald, paa hvilket der blev ventet. 

Jeg stod paa Rialto og mindedes Shylock. Jeg sejlede 
forbi det lille snevre Palads, der gaar under Navn af Des- 
demonas. Saa stor var da Shakespeare, at det var, som 
beskyldte han Historien for at fortie det Mindeværdige, og 
man skyndte sig med at retfSærdiggøre Virkeligheden overfor 
hans Digtning her, som i Verona og Helsingør. 

Jeg saa i San Giorgio Maggiore for sidste Gang den 
Mængde skønne Broncer og udskaarne Trærelieffer, som 
fondtes der. Var der under Renæssancen en Klump Bronce 
eller et Stykke Træ i Italien, som man ikke gav Kunstform? 
Hvilken Masse dejlige Træskulpturer og Intarsi (Træ ind- 
lagt i Træ) fandtes ikke rundt om! Og var ikke dette det 
rette Tegn paa Kærligheden til Kunst og Anlægget for den, 
at man gjorde Alt til Stof, medens Pedanterne hjemme 
troede, at Skulptur kun udførtes i Ler og derefter mekanisk 
blev overført til Gibs, Marmor eller Bronce. 

Den sidste Dag, da jeg et Øjeblik forstemtes ved at 
man hjemme vilde indvende mod mig, at jeg dog i al 
denne lange Tid ikke havde set andet end det Italien, som 
enhver, der havde Raad til en Rejse, saa, følte jeg stærkt, 

G«org Brandes: Levned. II. 4 

at det, som var mit Italien, det^ hvoraf jeg havde draget 
den Næring, som netop min Aand trængte til, det havde 
ingen Anden set. Og af alle Lande, Danmark undtaget, 
havde jeg opholdt mig længst i Italien, ligesom jeg af alle 
Mennesker, de Danske undtagne, havde flest Venner blandt 
Italienerne. 

Imorgen gik jeg altsaa over Alperne. Hvad havde Han- 
nibal og Bonaparte gjort andet! Men de var gladere derved 
end jeg. Og jeg slog mit Pas ud for mig, for hvilket jeg 
nu paany skulde have Brug og læste med et Smil og en 
lille Gysen: Nous, Christian IX, Roi des Vandales 

Henad Aften kom Vigoriti. Vi spadserede først i Ve- 
nedigs Have, saa førte han mig hen i et Birreria, hvis Pa- 
drona var en Veninde af hans Furer. Jeg var ikke mis- 
fornøjet med at tilbringe min sidste Aften paa Italiens Grund 
i en smuk Kvindes Selskab. Hun satte sig hos os, 21aarig, 
en letklædt Blondine med et Diadem i sit lyse Haar. Efter 
en Times Tids Passiar sagde jeg hende, at jeg næste Dag 
skulde forlade Italien og udbad mig Ønsket om en lykkelig 
Rejse. Hun kyssede mig et Par Gange meget hjerteligt; 
saa var Tiden forbi; Vigoriti maatte hjem til Kasernen. J^ 
fulgte ham, han trykkede mig til sit Bryst, og vi skiltes. 
Da jeg var kommen et halvhundred Skridt bort, hørte jeg 
En raabe bag mig: Signor Giorgio! Signor Giorgio! Det 
var igen Vigoriti. Han sagde: Jeg glemte før at ønske Dem 
en lykkelig Rejse, og kastede sig endnu engang om Halsen 
paa mig. 



16. 

I Verona vekslede Folk deres sidste italienske Sedler 
for østerrigske; men da Pengene ikke trykkede mig, havde 
jeg kun en halv Franc at veksle. 

Neppe var jeg paa Vejen fra Verona kommen ind i 
Tirol, før jeg saa en Himmel, hvis Udseende jeg i næsten 
et Aar havde glemt; smaa blaa Klatter spredte mellem Klumper 
af graasorte Skyer, drivende Taager, Mørke Kl. 6 om Efter- 
middagen i Juli Maaned. Jeg frøs elendigt i min tynde Dragt, 
da vi gik over Brenner. Saa blev Himlen helt graa og 
tung som Bly, R^nen øsede ned Nat og Dag igennem, 
Kulden forekom siberisk. 

Mange andre Sorgens Tegn viste sig. Folk begyndte 
at snakke Tysk og ventede, at man forstod dem. Samtidigt 
tabte som ved Trylleri Ansigterne deres Form. Kindernes 
skønne Oval blev til langagtig Magerhed; Mændene havde 
grimt Skæg og smudsige Støvler; Kvinderne tabte deres blide 
Udtryk af let jordisk Erotik og begyndte at se ud som for- 
stod de at spare. 

Til Rejseselskab havde jeg en tysk Frøken paa mildest 
talt 29 Aar, der ikke kunde lide Italien og i sin smagløse 
Pynt fortalte mig, at alle Italienerinder var „so schlampig 
angezogen"; en tysk Herre havde ved at støde hende med 
Foden (!) gjort hende opmærksom paa en florentinsk Dames 
gruelige Dragt. Jeg tænkte, men sagde ikke .... dog hvad jeg 
tænkte, vil jeg ogsaa nu fortie. Jeg sagde, men tænkte ikke: 
Gewiss, es ist ein wahres Vergnågen, die hiibschen, deutschen 
Toiletten zu sehen. Det aabnede Medusens Hjerte, og hun 
fortalte mig nu med en Tungefærdighed uden Mage, at 
hun kom fra Perugia og skulde vende tilbage dertil, for at 
gifte sig der. Men, tilføjede hun koket, jeg troer ikke, jeg 
gør det. Ser De, han er Ølbrygger i Perugia, en Enkemand 
paa seks og tredive. Han vil have mig til Kone. Men jeg 
kan ikke bestemme mig; jeg gad føre et roligere Liv. Jeg 
skulde da staa for Beværtningen, og dér sidder de Herrer 
italienske Officerer til Kl. halvto om Natten. Kl. 5 maa 
man saa paany være oppe. Og ser De: Manden er dog 

virkelig for kuriøs. Tænk Dem, han giver sig til at græde, 
da jeg rejser, han, et Mandfolk! Han elskede mig jo saadan, 
at han næsten var daarlig deraf. Men nej! jeg vil føre 
et roligere Liv. — Alle hendes Veninder havde rigtignok be- 
tegnet ham som et ekstra godt Parti; men hun vilde dog 
hellere afvente en ny Chance, og saa klagede hun over hver 
„Kreitzer** for meget, hun paa Rejsen havde givet ud. 

Jeg gad tilsidst ikke svare hende, ikke se paa hende, 
og hun lod mig i Fred. 

I Mtinchen forbausede mit Hotelværelse mig ved sit 
rene Skær. Jeg opdagede, det var lige saa længe siden, jeg 
havde set et virkelig rent Værelse som en rigtig kold og 
skidengraa Himmel. I Byen gjordes Forberedelser til Trop- 
pernes Indtog, som jeg ved temmelig hurtig Bortrejse und- 
gik at blive Vidne til. 

17. 

Det forekom mig, at Ludvig I næsten helt og holdent 
var Ophavsmand til det Munchen, man dengang saa. Kunst- 
aand kunde han jo ikke uden videre meddele sine Bairere; 
han gav dem derfor Kunstundervisning og importerede i sin 
By alle Slags Efterligninger af Antiken og Renæssancen; 
Propylæer, et Glyptotek, et Pinakotek, Loggier og andre 
Ting med græske, latinske og italienske Navne. Han lod 
Arkaderne bemale med italienske Landskaber og forsynede 
højst^enhændigt hvert af disse med et begejstret Distichon 
paa utrolige Vers f. Eks. dette med syvbenet Heksameter 
om Florents: 

Florenz! dir fehlet das was Rom hat und diesetn just was du besitzest, 
WSrt Ihr beide vereint, wSr's flir die Erde zu schSn 

eller dette vakre, mærkeligt betonede om, Perugia: 

Herrliches ist in dir, Perugia, erhalten, du reichest 
Maler und Dichter zugleich den unerschdpflichsten Stoff. 

Byen gjorde med sin laante Hellenisme et eget løjet 
og løjerligt Indtryk. Det tog sig ud, som havde en mager 
Germaner anbragt et Par forlorne Marmorlægge, tagne 
fra en eller anden gammel Halvgud, paa sine lærde og 
tynde Ben. 

Kong Ludvig var jo bl. A. en Beskytter af Thorvaldsen. 
Det stødte mig, at udenpaa Skulptursamlingen stod Thor- 
valdsens Statue mellem de tyske Kunstneres, at han lige- 
ledes paa Pinakoteket var malt mellem Kongens andre Un- 
dersaatter. Disse Kunstnere slog i et Maleri en Helved- 
hund med tre Allongeparykker paa de tre Hoveder ihjel. 
De anede ikke, hvor parykket hele deres Bestræbelse i Frem- 
tiden vilde forekomme. Hvor oprindelige var ikke de virke- 
lige Parykker (Moliére og Watteau, Holberg og Voltaire) i 
Sammenligning med alle disse parykfri Tyskere. Men 
det kunde jo ikke negtes, at Thorvaldsen her var sat 
ind i den Gruppe af Kunstnere, hvor han — desværre — 
hørte hen. 

Jeg gensaa Ægineteme og følte nu for første Gang, hvor 
forkastelige disse Istandsættelser af Antiken var, Thorvald- 
sens som andres. Man burde lade Antiken staa som den 
stod, selv i Stumper. Her var nu endda Brudfladerne blevne 
huggede bort eller huggede til, saa en Gendigtning af Hel- 
heden, som den saa ud, var yderligt vanskeliggjort. For- 
kastelig var denne forældede Bestræbelse for at det Levnede 
skulde se ud som mere end det var, det Halve som helt, 
og for at Alt skulde være net, glat, pudset som i en gammel 
Jomirus Dagligstue. 

Med levende Opmærksomhed og yderst ringe Fornøjelse 
gennemgik jeg paany Cornelius's Fresker. Det Tragiske var 
opfattet grelt og teatralsk. Priamus lignede Heltene i de 
tyske Tragedier, som man saa i Hamborg; han havde alenlangt 

Skseg, tommedybe Purer af Græmmelse, tog sig ud som 
sluppet ud af en Illustration til Nibelungenlied. 

Paris med Hængekrøller var komisk, Athene lang, mager, 
sentimental som en af Datidens Romanforiatterinder. Man 
undredes over, at hun ikke bar Briller. Hvor Prometheus 
befriedes, lignede Ørnen en lille, daarligt slagtet Kalkun; 
Ideen om et Køkken og en Tallerken greb Beskueren ufor- 
modet. Man vovede ikke at se paa Maleriet, naar man som 
jeg i flere Timer ikke havde spist; man blev endnu mere 
sulten deraf. 

Den maleriske Udførelse var gennemgaaende ringe. Pap- 
hud, Kalkferve og Lærdom. Toningen var mest en lærd 
og pedantisk Anatomi af Magre. Det var som om Kunst- 
neren i hvert Træk vilde vise, at han havde studeret det 
menneskelige Legeme i sit Ansigts Sved med Kniv og Blyant; 
han vilde ikke have gjort Studiet for intet. 

Til Gengæld var den hele Komposition stor i sit Anlæg, 
ypperligt opfunden og tildels smukt tegnet. Trojas Erobring 
var særlig godt komponeret. Det Følelsesfulde (som Hektors 
Afsked) var dernæst lykkedes ligesaa godt som det Patetiske 
slet, og mange Enkeltheder var udmærket skønne, Briseis' 
Skikkelse f. Eks., og de fire Billeder, som forestillede de 
fire Dagstider. Men Alt i Alt følte jeg mig bestyrket i min 
Uvilje mod denne nytydske Kunst. 

Med Glæde gensaa jeg de gamle Malerier, Tizian's 
Karl V, Rubens* Portræt af Hustruen med den nøgne Dreng 
paa Skødet, Giorgiones Selvportræt, Rembrandts ved Sam- 
menspillet af Lys og Skygge saa dejlige Barnet lærer i 
Templet og de gribende, henaandede Landskaber af Claude 
Lorrain; jeg havde ingensteds set fiildkomnere Billeder af ham. 

Byen var oversvømmet af Dagens Heltes Portræter. 
Alle Krigsberømthedeme fyldte umiddelbart før Troppernes 
Indtog Vinduerne. 

18. 



Det blev en anstrengende Kørsel fra 7 Morgen til 1 Nat 
fra Miinchen til Dresden. Om Eftermiddagen kom en højst 
pudsig Sachser ind i Vognen til mig og underholdt mig 
ustandseligt. Han forsøgte end ikke at tiltale mig paa Tysk, 
talte Fransk til mig og udtrykte den lidenskabeligste Medfølelse 
med Frankrig. „Ma pauvre Paris! Je suis tres ami avec tous 
les Frangais.** Han havde i Dresden forestillet sin Kæreste 
for de feingne Zuaver; hadede Prøjserne, ønskede dem alt 
Ondt. Om jeg nogensinde havde kendt Kærlighed? Han 
kendte den, han var frygteligt forelsket. 

Jeg spurgte ham, om han kunde anbefale mig et Hotel 
i Dresden. Det kunde han; han kendte det bedste, der 
fondtes; han fortiede for mig, at det laa i den nye Bydel, 
hvor man aldrig tager ind. Vi skiltes ved Ankomsten. Da 
jeg naaede Hotellet, blev jeg ikke lidet forundret ved at se min 
indfødte Dresdener staa i Porten. Han var selv Hotelværten. 
— Jeg har sjældent boet i et ubekvemmere indrettet Hotel. 

Heller ikke i Dresden var der Tale om andet end 
Troppernes Indtog; men her havde man det bag sig. Hele 
Byen var endnu behængt med Blomsterkæder og dækket 
med Indskrifter. Statuer, Æresporte, Bismarck og Moltke, 
Moltke og Bismarck. 

Ved Opgangen til Galleriet stødte jeg paa Julius Lange. 
Vi kunde natten ikke se paa Malerierne, til saa vidtløftige 
Samtaler forfaldt vi; det var jo halvandet Aar siden vi havde 
set hinanden. Det Første, Lange sagde til mig, var iøvrigt, 
at jeg burde holde Forelæsninger til Efteraaret og at jeg 
vilde faa mange Tilhørere. 

Jeg gik ud til Henrik Ibsen. Da jeg nærmede mig 
Huset, der laa i en Allé, Dippoldiswaldaerstrasse, opdagede 
jeg ham, der var let kendelig efter Portrætet, liggende ud 

af Vinduet i Skjorteærmer. Men da jeg traadte ind, havde 
han taget en Fløjels Jakke paa. Han knugede mig til sit 
Bryst, saa jeg nær havde tabt Vejret. Jeg fandt ham smuk. 
Han havde en Pande uden Lige, klare Øjne, langt lokket 
Haar. Vi talte straks to, tre Timer sammen, en Del om 
hans Arbejde, om vore Kaar hjemme, angaaende hvilke vi 
stemte overens, ogsaa en Del om mig. 

J% &^ paany med Lange paa Galleriet, og gik igen til 
Ibsen, der tog mig med til det smukt beliggende Waldschloss- 
lein, hvor vi spiste og drak 01. Han meddelte mig de 
Forsøg, Bjørnson, som da var mig gram, havde gjort for at 
faa Ibsen til at undgaa al Forbindelse med mig, og viste mig 
de paagældende Breve; meget beklagede han sig ogsaa over 
den paatrængende Iver, Redaktionen af Ide og Virkelighed 
havde udfoldet for at faa ham til Medredaktør. Rudolf 
Schmidt havde skrevet ham seks, syv Breve til i den An- 
ledning og paadraget sig et yderst bidende Svar, der er 
udeladt af de Ibsenske Breve, som i hans sidste Leveaar 
udgaves. 

Ibsen talte en Del om nordiske Kulturforhold og nor- 
disk Poesi. For, ham som for mig var hele vor Dannelse 
forældet, laa bagud for den i Europas Hovedlande. For 
Stortingets Bønder var endnu Mallings Store og gode Hand- 
linger en passende Læsning. Om dansk Digtning talte han 
uden Begejstring. For Heiberg havde han betydelig Respekt, 
havde ogsaa i sin Tid givet ham Ret i hans Polemik over- 
for Hebbel og andre; nu tvivlede han paa Heibergs Ret, 
da han havde modtaget nye Indtryk fra Udlandet. Om 
Henrik Hertz dømte han køligt; det var gaaet ham nær, at 
man havde fundet Lighed mellem Gildet paa Solhaug og 
Svend Dyrings Hus. Ninon led han ikke; den var fransk. 
Da jeg leende tog til Genmæle og paastod, der gaves ikke 
noget, som var mindre fransk, undrede han sig meget. 

Den eneste danske Digter, han rigtig følte med, var 
Bredahl. Paa Spørgsmaalet, om han ikke holdt meget af 
Runeberg, særlig Elgskyttema, svarte han forferdet: Den er 
jo i Heksameter, hvor er det muligt at udtrykke et moderne 
Indhold i den konventionelle Form! 

Ibsen var meget misstemt overfor Ploug og Grundt- 
vigianerne, men rig paa Planer og Forhaabninger, desuden 
i høj Grad krigersk til Mode. Ærgr De de Danske, saa skal 
jeg ærgre Nordmændene, var de sidste Ord, han ved Af- 
skeden smilende tilraabte mig. 



Digitized by 



Google 



HJEMME 



1. 

I Højsommeren 1871 var jeg alter i Danmark. Mine For- 
ældre boede i en Bondegaard ved Hellerup, hvor jeg 
ogsaa fik Plads. Min Moden der var blevet heftigt syg 
næsten samme Dag som jeg i Rom, havde et otte Maaneders 
Sygeleje bag sig, kunde endnu ikke gaa og kom sig lang- 
somL 

Jeg traf gamle Venner igen» enkelte, med hvem jeg 
kunde tale om Italien og blive forstaaet som den da over- 
strømmende liv[Tjtde Pietro Krohn, der endnu var Maler 
med Liv og Sjæl, og min BeskyEter Brøchner^ der straks 
krævede af mig, at jeg nu skulde vise. hvad jeg duede tii, 
og navnlig begynde at holde Forelæsninger paa Univer- 
sitetet. 

Det Kjøbenhavn, hvortil jeg vendte tilbage, var ikke 
lidet forskelligt fra det, jeg havde forladt, I hint herskede 
endnu uanfægtet, hvad man dengang betegnede som Frisind 
og antog for Frisind. Havde man end brugt Nedslaaetheden 
efter vor ulykkelige Krig til en Forføtningsændring i de vel- 
havende Klassers Interesse, saa var selve disse dog udadtil 
officielt Lighedens og en vidtgaaende Friheds Talsmænd, 
Naar man havde anerkendt Kejserdømmet 1 Frankrig, var 

det kun fordi man saa hen til det som til den Magt, der 
skulde ydmyge Prøjsen og skaffe os det mistede Slesvig 
tilbage. 

Nu var der foreløbig i det Ubevidste eller Halvbevidste 
sket en stor Forandring. Man var fortumlet over Tysklands 
uventede og saa afgørende Sejr; Danmarks Nederlag, der 
havde staaet for Sindene som en forbigaaende Ydmygelse, 
var blevet beseglet; det Haab, man saa længe havde næret, 
var fordampet som Sansebedrag. Frankrigs Sammenbrud 
opfattedes af de Fromme og de Moraliserende som den for- 
tjente Straf for Frivolitet. Men et endnu langt dybere Ind- 
tryk havde Kommunens Opstand og dens Overvældelse gjort. 
For første Gang havde man her stiftet Bekendtskab med 
Ideer og Kræfter, der forekom rent anarkistiske og kunde 
true allevegne. Som Nationalforsamlingen i Bordeaux var 
udpræget reaktionær, og som den indviede en reaktionær 
og særligt klerikal Bevægelse i Frankrig, der holdt sig en 
seks, syv Aar i Træk, saaledes blev nu rundt om i Europa 
de Besiddendes Stemning ultrareaktionær. Kommunen havde 
været kirke- og religionsfjendsk. Borgerstanden klamrede sig 
med en helt ny Lidenskab til Kirken, i det lille Danmark 
som i det svækkede Frankrig. Og samtidig begyndte det 
autoritære Tyskland, hvor Ingen knyede mod Monarken, hvor 
Samfiindsdisciplinen var uangrebet og saa nyligt havde gjort 
Vidundere, dette Tyskland, der længe havde været Arve- 
fjenden, at staa for de Besiddende i et nyt Lys. Der var 
lige straks dem, som ved et mærkeligt Træf nu besindede 
sig paa Stammefællésskabet og betegnede sig som Pan- 
germanister. Og der var snart dem, der mere kynisk glædede 
sig over den velorganiserede tyske Hær som Ordenens 
Haandhæver i Europa. Da der i Efteraarets Begyndelse 
som en svag Efterdønning af den store parisiske Bølgegang 
i Sindene begyndte en socialistisk Bevægelse blandt Arbej- 

derne i Kjøbenhavn, der medførte en Arbejdsnedlæggelse og 
nogle foatallige Forsamlinger i lukket Rum, blev den Spids- 
borgerlighed, som nu følte sig ovenpaa, i sin Opskræmthed 
brutal, krævede og erholdt unødigt voldsom og overmaade 
uklog Indskriden af Statsmagten mod Trykkefrihed og For- 
samlingsfrihed for tredie Stand. 

Danmark var paa det Tidspunkt, som en af Datidens 
faa frisindede Mænd, Professor Rovsing, plejede at sige, Eu- 
ropas mest ortodokse Land. Der fandtes ingen Kættere i 
Riget. Da et halvt Aar derefter det første Pust af Fritænkeri 
gik hen over Almenheden, talte de unge Piger i borgerlige 
Familier om Fritænkere som om Hottentotter, forhørte sig 
om, hvad de mente eller gjorde, som havde Talen været 
om en vild Stamme, fremmed og fjern. 



Literaturen havde i det nittende Aarhundrede været 
næsten helt konservativ. Alle betydelige Forfattere og Dig- 
tere havde enten været oprigtigt troende som Grundtvig og 
Ingemann, Paludan Mdller og Søren Kierk egaard, eller de 
havde hyldet Protestantismen i mer eller mindre filosofisk 
Form, som Hauch eller Heiberg eller R. Nielsen, eller de 
havde i ethvert Tilfælde forfægtet en almen Religiøsitet i 
en af dens mange Former, som Ørsted, Sibbem og Gold- 
schmidt. Helt sagt sig løs fra Kirken havde kun enkelte 
tidligt bortrevne som Frederik Dreier, eller ganske under- 
ordnede og derfor glemte som Rudolf Varberg, mod hvem 
Paludan-MQller havde slynget sit Digt Luftskipperen og Athe- 
isten. Brøchner, den eneste, der var religiøs uden at være 
Kristen, eksisterede ikke for Almenheden. 

Kongemagtens saavel som Borgerstandens Herredømme 
var uanfægtet. Arbejderstanden havde hidtil fiilgt de saa- 

kaldte Nationalliberale; dens Fører Rimestad indtog et Stand- 
punkt, der svarede til Schultze-Delitzsch's i Tyskland. 

I Familierne var Tonen smaaborgerlig. Man sagde nødig 
et Ord som Bukser; man sagde med et lille Smil i Stedet 
„Unævnelige** eller paa fransk »Pantalons". Ingen Dame 
brugte en Vending som Jeg vil gaa i Bad"; det var upas- 
sende at henlede den Tiltaltes Fantasi paa den nøgne Skik- 
kelse i Badet. Da det højere Selskab i Hovedstaden ikke 
var talrigt og alle kendte hverandre idetmindste af Navn, 
gik Sladderen som i ganske smaa Byer. En hævet For- 
lovelse var endnu, som paa Kierkegaards Tid en Men- 
neskealder forinden, en Begivenhed, Byen syslede med, og 
et opløst Ægteskab var en Skandale, som aabnede for alle 
Sluser. 

Paa Teatret var Tonen som i Livet. Holbergs Djærv- 
hed vakte Anstød. I Heibergs beundrede Vaudeviller, i 
Hertz's og Hostrups Lystspil var Tonen saa barnlig som i 
H. C. Andersens Eventyr og Romaner. 

Hvad der blev spottet, var altid kun Smaating, ubetyde- 
lige Menneskers smaa ligegyldige Svagheder. Ikke blot be- 
rørtes det Kønslige varsomt, som rimeligt var efter Folke- 
karakteren; men ikke et eneste kønsligt Problem behand- 
ledes mandigt, end sige dristigt. Man skulde se^e om en 
frygtsommere Literatur. 

Digtekunsten var bleven en pirrende Underholdning 
som i Bergsøes Fra Piazza del Popolo, en af Tidens Ynd- 
lingsromaner, og Viddet repræsenteredes af Erik Bøghs Be- 
arbejdelser af fremmede Smaastykker for Teatrene og hans 
m^et læste Feuilletoner i Folkets Avis. 

Den gamle Literatur, som havde været Landets Ære, 
var ved at forsvinde. Heiberg var død 1860, Hertz 1870, 
Chr. Winther og Grundtvig var over de Firs, Andersen, 
Paludan-Muller og Bødtcher havde kun faa Leveaar tilbage. 

Men endnu regnedes Intet For poetisk, der ikke behandlede 
den flerae Fortid, helst i fremmede Lande, eller Sagn og 
Legender, Eventyr og Myter, saa virkelighedsflerne som 
muligt. 



Efter i halvandet Aar at have levet i stadig Betragtning 
af bevæget Menneskeliv, vekslende Naturskuespil og Verdens 
ypperste Kunst, var jeg paany henvist til Læsning. Jeg 
genoptog min Sysselsættelse med det ft*anske Drama og be- 
sluttede i en Række Porelæsninger at udfolde dets Historie 
fra Beaumarchais til Augier. Men da jeg en Dag i Begyn- 
delsen af Oktober paa Brøchners Spørgsmaal meddelte ham 
dette mir Forsæt, tog han ivrigt til Genmæle: dette Æmne 
var altfor snevert og uanseligt, jeg burde stille mig en stor 
Opgave og holde Forelæsninger, der kunde gøre Indtryk. 

Efter nogen Tids Grublen kom jeg da paany til ham 
og forelagde ham en mere omfattende Plan: jeg vilde be- 
handle Aandslivet som det røbede sig i Hovedlandenes Litera- 
tur i Aarhundredets første halvtredsindstyve Aar i seks store 
Forelæsningsrækker under Titlen: Gnindstrømninger i det 
19de Aarhundredes Literatur. Brøchner billigede Planen, 
men Forkastede Ordet Grundstrømninger (der svarede tiK 
hvad jeg vilde udtrykke) som vanskelig forstaaeligt* Jeg 
foreslog da Ordet Hovedstrømninger, som han godkendte. 

Mit Arbejd i den korte Tid, som var mig levnet indtil 
jeg maatte begynde^ bestod i at lægge en helt ud i Enkelt- 
hederne overvejet Plan for Værket i dets Helhed, og det 
forekommer mig endnu, at denne Plan, der blev strengt 
gennemført under mere end en Snes Aars Arbejde, røber 
Overblik hos en saa ung Mand. Derimod fik jeg ingen Tid 
til ordentligt, fornyet Studium af den første Serie, jeg vilde 

behandle; jeg maatte gennemløbe Emigrantliteraturen i selve 
de seks Uger, Forelæsningerne tog, og foreløbigt bøde paa 
den manglende Kundskab ved hastig Genløsning af Sainte- 
Beuve og andre Forskere. Jeg udarbejdede Foredragene 
paa den Maade, at jeg gik op og ned ad Gulvet og dikterede 
dem til min Moder. . 

Hovedsagen for mig var den Bestemmelse af Danmarks 
daværende Kulturstandpunkt og den Kritik af Datidens Li- 
teratur, som jeg vilde gaa ud fra; iøvrigt vilde jeg i mine 
Forelæsninger nedlægge min gamle, nu styrkede Overbevis- 
ning og den ny Indsigt, det Følelses- og Stemningsliv, som 
mit lange Ophold i Udlandet havde meddelt mig eller frem- 
kaldt hos mig. 



4. 

Jeg holdt min Indledningsforelæsning den 3. November 
i en lille amfiteatralsk Høresal, man havde stillet til min 
Raadighed paa Universitetet, men den var saa overfyldt og 
Trængslen i Gangen udenfor saa stærk, at jeg straks maatte 
udbede mig Universitetets dengang største Lokale, det saa- 
kaldte Rus-Auditorium, der blev mig indrømmet. 

Indledningsordene lød: 

„Idet jeg begynder denne Række af Foredrag, føler jeg 
en Trang til at anmode om Deres Overbærenhed. Det er 
første Gang, jeg taler fra dette Sted, og jeg medbringer alle 
Uerfarenhedens Mangler. Mine Evner og mine Kundskaber 
er lige ufuldkomne. Meget af, hvad der herved kan støde 
Dem, vil, tænker jeg, blive rettet ved Tid og Øvelse. Med 
Hensyn derimod til mine Grundanskuelser, mine ledende 
Principer og Ideer forlanger jeg ingen Overbærenhed som 
helst. Hvad der i denne Henseende maatte støde Dem, vil 

ikke blive forandret. Jeg anser det for en Pligt og for en 
Ære at hylde de Principer, til hvilke jeg bekender mig, 
Troen paa den frie Forsknings Ret og paa den frie Tankes 
endelige Sejr.« 

Mit første Foredrag blev temmelig daarligt holdt i et 
altfor langsomt Tempo, men gjorde Indtryk og lønnedes med 
Bifald, hvad gentog sig ved alle følgende Forelæsninger, jeg 
har holdt paa Universitetet i de næste 26 Aar. Jeg søgte 
undertiden at faa denne Skik afskaffet og bad Tilhørerne 
lade være med deres Haandklap; men det frugtede ikke, 
og jeg lod Folk klappe; thi naar Bifaldet ikke kommer som 
Udslag af en Vane, giver det Taleren den Beroligelse, at 
han har interesseret. 

Før det andet Foredrag stod Folk i Klynger ned ad 
Universitetets Fritrappe og ude paa Frueplads for at oppebie 
det Tidspunkt, da Porten blev aabnet. Salen blev stormet 
og var saa overfyldt, som det mindre Auditorium havde 
været den første Gang. En Mængde Mennesker maatte gaa 
bort uden at kunne komme ind. Og dette gentog sig fra 
da af hver Gang til Forelæsningernes Ophør. Et enkelt 
Blad, det nyligt grundede Dagens Nyheder, der iøvrigt ikke 
nød synderlig Anseelse, krævede med uforstandig Heftighed 
Universitetets Festsal for mig — meget imod mit Ønske. 
Tilsidst tvang Tilhørernes Ophidselse mig til at indgive en 
beskeden Forespørgsel til Rektor, om Universitetets Festsal 
kunde blive mig indrømmet, da der faktisk ikke var Plads 
til mine Tilhørere i noget Lokale. Rektor svarte mig høfligt 
med at fraraade mig Ansøgning om den; Salen kunde ikke 
oplyses, altsaa ikke bruges om Aftenen; jeg maatte dels 
selv leje alle de Stole, som udkrævedes, og for hver Gang 
lade dem flytte ind og atter køre bort, dels maatte jeg lade 
foretage Rengøring efter hvert Foredrag; endelig lagde han 
ikke Skjul paa, at efter hans Overbevisning vilde min An- 

Søgning blive forkastet, selv om jeg paatog mig alle disse 
Forpligtelser — som jeg iøvrigt slet ikke kunde bestride, 
da Adgangen til Forelæsningerne var fri. 



Fjorten Dage efter at jeg havde begyndt, var min Stil- 
ling som offentlig Personlighed helt forandret. J^ var 
blevet Dagens og Byens Hovedperson. Mine Forelæsningers 
Held var saa stormende, at der allev^ne taltes om det. 
Pludselig havde jeg faaet en Art Berømmelse, jeg ikke før 
havde kendt. 

Medens de finere Blade tav derom, berørte enkelte af 
de mindre ansete Sagen, og Grundtvigianernes Organ Heim- 
dal, der var paa sin Post, begyndte heftigt at angribe mig. 
De enkelte uvillige Stemmer tabte sig dog i det bifal- 
dende Kor. 

Selv Mænd, paa hvis Sympati jeg ikke regnede, udtalte 
sig anerkendende. En Dag sagde Topsøe til mig: Jeg 
hører. De holder saa udmærkede Forelæsninger paa Univer- 
sitetet**, og da jeg svarte, som j^ mente det, at de havde 
baade Mangler og Fortrin, udbrød han: „Det er jo ikke 
derpaa, det kommer an. Men De er den eneste af os, der 
begynder noget Nyt. Vi andre er Epigoner." Ordene er 
ikke gaaede mig af Minde, fordi de udgjorde en besynderlig 
Indledning til den mangeaarige Forfølgelse, for hvilken jeg 
efter hans Initiativ blev Genstand i det Blad, han snart 
overtog. Dagbladet, da afgjort det største og mest læste. 

I den sidste Halvdel af December sluttede j^ min 
fbrste Forelæsningsrække; jeg havde holdt to Foredrag om 
Ugen. Man stod den Dag som Sild i en Tønde. Der var 
vel fem hundrede Mennesker sammenpressede i et Rum til 

Georg Brtndet: Lemed. II. 5 

to hundrede, og Bifaldet var øredøvende. Tilhørerne var ikke 
en sammenløben Hob, men som Regel Kjøbenhavns mest 
udviklede unge Mænd og Kvinder. 



Faa Uger derefter begyndte Stemningen at vende sig 
imod mig. Forelsesningemes egentlige Indhold var som for- 
dampet; men fra Mund til Mund fløj i dumt eller ondskabs- 
fuldt forvreden Skikkelse løsrevne Sætninger, jeg skulde 
have sagt, oprørende alle. Jeg havde anbefalet Selvmord 
— havde dog mærkelig nok ikke givet Eksemplet — havde 
lovprist franske Ægteskabsbrudsromaner — end ikke i en 
eneste Bog, jeg havde omtalt, forekom et Ægteskabsbrud — 
jeg havde angrebet de Danske, fordi de ikke var Ateister; 
jeg havde ytret dyb Foragt for Danmark og den danske 
Literatur; jeg havde kaldt Thorvaldsen et gammelt Fæ; jeg 
havde udtalt mig nedsættende om Begrebet et Hjem; jeg 
havde angrebet Samfandel, ganske som de socialistiske 
Murere og som Louis Pio, Internationales Stormester for 
Danmark; kun af Fejghed sluttede jeg mig ikke til ham 
osv. osv. 

Det blæste op til en Storm i den lille By, der da som 
nu var stor i egen Mening. Endnu sporedes dog kun de 
første Vindstød, som forkyndte Uvejret, der var i Anmarsch. 

Naiv som jeg var, indbildte jeg mig at kunne bringe 
Sladderen til Taushed og kunne opnaa, om end ikke en 
Tilbagevenden af den første Begejstring, saa dog en rolig, 
saglig Tilegnelse og Drøftelse af mine Synsmaader, naar jeg 
blot udgav i Trykken, hvad jeg havde sagt. Jeg betragtede 
mig ungdommeligt som forpligtet til at holde mig saa nær 
som muligt til Ordlyden, og undlod derfor saavel at mildne 
enkelte krasse Udtryk som at fuldstændiggøre mine Kund- 

skaber og forbedre, hvad der var Hastværksarbejde. En 
saa stor Barnlighed kan maaske synes utrolig; jeg var imid- 
lertid ikke blot i Almindelighed uerfaren, men trods mine 
onde Anelser paa Rejsen om hvad der ventede mig ved 
min Hjemkomst, bleven forvænt ved nu i lang Tid at have 
levet med Mennesker, der overlegent begavede altid havde 
opfattet mine Anskuelser med Velvilje, havde fortolket dem 
i bedste Mening og modsagt dem uden Forudindtagethed, 
hvor de fandt dem uoverensstemmende med de virkelige 
Forhold. 

I Februars Midte udkom første Del af Hovedstrømnin- 
gerne under Titlen Emigrantliteraturen. 

Den første Virkning, jeg umiddelbart sporede, var den, 
at Dagbladets Redaktør, Steen Bille, tilbagesendte mig en 
Artikel, i hvilken jeg havde imødegaaet et yderst ondsindet 
Angreb paa mig af Ploug i Fædrelandet, og erklærede, ikke 
mere at ville optage Artikler af mig i Bladet, eftersom jeg 
jo nu „havde fundet et Organ og en Meningsfælle i Dagens 
Nyheder ^ Imødegaaende det Forlydende i Dagens Nyheder , 
at Universitetet havde lagt mig Hindringer i Vejen og at 
man burde kræve dets Festsal for mig, til man sprængte 
dens Døre, havde jeg i sin Tid skrevet et Par Linjer, at 
dette ikke forholdt sig saaledes, da j^ ingen Ansøgning 
havde indgivet. Herpaa havde Dagens Nyheder svaret: 

Vi har intetsteds sagt, at Hr. Brandes har søgt et større Lokale 
eller er bleven afvist. Vi havde ganske vist, da han ved sin tredie Fore- 
læsning ytrede Haab om at kunne samles med sine Tilhørere i et større 
Lokale og da dette ikke blev Tilfælde, troet, at der fra Universitetets 
Side var blevet lagt ham Hindringer i Vejen, men vi har ikke sagt dette. 
Vi har kun noteret Universitetets Mangel paa Imødekommen, idet det 
ikke selv tilbyder den unge Mand, hvad han strengt taget ikke har Ret 
til at fordre. At Rus-Auditoriet ikke kan rumme Hr. Brandes' Tilhørere^ 
kan Universitetsprofessorerne ikke være i Uvidenhed om. 

5* 

Det var Alt. Det var dette, som nu kaldtes, at Bladet 
var mit Organ. 

At skrive deri, kunde jeg efter Datidens Opfattelse ikke 
vare bekendt; derfor J. P. Jacobsens Ord i et spøgefuldt 
lille Aktstykke, der siden er blevet trykt, at jeg havde „for- 
søgt Selvmord" i Degens Nyheder, Min Meningsfælle var 
Bladet ogsaa kun, forsaavidt en elendig Stymper, som var 
dets Medarbejder, en forfjamsket og forfusket Person, i 
første Øjeblik, da jeg kunde synes en Sejerherre, havde 
sluttet sig til mig. Neppe saa han, hvad Vej den offentlige 
Mening blæste, før han løb over til Modparten, og skrev 
lige saa pjattet imod mig, som tidligere for mig. Da dette 
lønnede sig bedre, vedblev han dermed en Snes Aar igennem 
til sin Død. 

Fra det Øjeblik af, da Bille tilbagesendte mig min Ar- 
tikel, var faktisk den danske Presse lukket for mig. Fædre- 
landety det andet store danske Blad, var mig straks yderst 
fjendtligt sindet, og flere Blade fandtes der dengang ikke i 
Kjøbenhavn, som ranedes med. Berlingske Tidende var Re- 
geringens og Landets officielle Avis. I den første Hede indsendte 
j^ paany min Artikel som Annonce; men da den saaledes 
kostede mig en større Sum, end jeg plejede at faa for en 
honoreret Artikel, og da mit Budget siden Rejsen stod under 
Nul, var jeg nødt til for de næste ti Aar at forstumme i 
dansk Journalistik, lade Angrebene hagle over mig Aar efter 
Aar uden nogensinde at kunne tage til Genmæle. 

I Belgien som i Frankrig har Enhver, der angribes per- 
sonligt, en Ret til at faa sit Svar indrykket uden Vederlag 
i samme Blad paa samme Plads og i samme Omfang som 
Angrebet. I Belgien tilhører Pladsen ham saa ubetinget, at 
han har Lov til at udfylde den med et Stykke af Første 
Mosebog, om han vil. Presseloven i Danmark var (og er) 
saa ufuldkommen, at den Angrebne ikke har nogensomhelst 

Ret til Forsvar. Dersom Danmark havde havt en Presse- 
lov som den belgiske, vilde mit Liv have artet sig ander- 
ledes. 



7. 

Fra den Dag, da Dagbladet tvang mig til at lade min 
Artikel trykke som betalt Inserat, var min Stilling i Landet 
forandret. Havde jeg et Minut kunnet tro, at et større 
Antal vilde tage mit Parti og finde det usømmeligt, at Bille 
lod en Forfatter med den Anseelse, jeg hidtil havde havt, 
skrive under Inserater, saa opdagede jeg snart, at selve 
dette opfattedes blot som lærerig Kendsgerning, som Maale- 
stokken for, hvor dybt jeg var sunket. Bille selv, hvem 
jeg i saa mange Aar havde kendt, hvis Dagblad var mit 
Organ og i hvis Hus jeg var kommet, han, som ikke et 
Aar forinden havde tilbudt mig Ledelsen af sit halve Blad, 
ophørte fra den Dag af at kende og hilse mig paa Gaden. 

Saa ussel og ringe den Omstændighed var, den gjorde 
dog et Indtryk paa mig som Symptom. Jeg saa, man havde 
heftet en mørk Plet paa mig. 

lUustreret Tidendes Redaktør, Delbanco, i hvis Blad 
jeg i sin Tid havde begyndt at skrive almenfatteligt om 
Literatur og Teater, og som i fire Aar havde betragtet mig 
som sin vigtigste Medarbejder, havde anmodet mig om en 
Artikel, der kunde retlede Læseverdenen med Hensyn til 
det nye Udtræk af min Forfattervirksomhed og afvæbne den 
stigende Forbitrelse imod mig. Men da jeg paa den mest 
diskrete Maade imødekom hans Ønske ved Indsendelse af 
en Artikel om Stefféns's Optranen i Danmark 1801 og om 
Modstanden mod de af ham holdte Forelæsninger, fik jeg 
Artiklen tilbage som negtet Optagelse, da „Forholdene havde 
forandret sig** — i Løbet af otte Dage, thi længere var det 

ikke siden, han selv havde henvendt sig til mig. — Saa 
ubetydeligt ogsaa dette var, det viste mig, at Ringen lukkede 
sig om mig. 

Allerede i den sidste Uge af Februar 1872 blev Skraalet 
imod mig i Kjøbenhavn til et Brøl, og jeg følte ikke fra 
Uge til Uge, men formelig fra Dag til Dag, hvorledes Ra- 
seriet steg imod mig. Det forekom mig, som om den Ung- 
dom, der havde fiilgt mine Porelæsninger med saa lidenskabe- 
lig Deltagelse, paa en eller anden Maade nu maatte aflægge 
offentligt Vidnesbyrd. Men der var Ingen, som tog til Orde 
for mig. 21. Februar skrev jeg i min Notitsbog: „For første 
Gang tænker jeg: Mon Alt er forgæves, mon der virkelig 
aldeles ingen Ungdom er? Lad saa være, der er ingen. 
Sagen selv er tabt. For mig bør dette kun være en Grund 
mere til at vise Karakter. Fiat!** 

Idet jeg den Dag gik ud paa Gaden, mødte jeg en af 
de danske Malere, jeg stadig havde omgaaedes i Rom. Jeg 
saa ham til min Glæde og Overraskelse komme langt borte. 
Da jeg laa syg i Via Puriflcazione, havde han næsten dag- 
ligt set op til mig, som han ærligt tilstod, ikke af Medliden- 
hed, men fordi han morede sig fortræffeligt med, hvad jeg 
meddelte ham. „De er jo ikke hjertesyg,*" sagde han en 
Gang; „vidste man ikke bedre, vilde man tro Dem helt 
rask, og min bedste Morskab i Rom er at se til Dem."* 
Ingen havde jeg vist større Taknemmelighed, skønt han 
næsten altid sad tavs og hørte til; og for Ingen nærede jeg 
i mit Hjerte større Ømhed. Jeg vilde lige til at ile ham i 
Møde og strække Hænderne ud, da jeg opdagede, at han 
stirrede ubevægeligt hen for sig, haardnakket undlod at lade 
sine Øjne møde mine, og gik mig forbi med stive Skridt 
uden at hilse. 

Siden gentog dette sig naturligvis talrige Gange med 

andre formentlige Venner. Men denne første Oplevelse, 
hvorpaa jeg ikke var forberedt, modnede mig. 

Mit Digt til Henrik Ibsen fra Rom viser, at jeg ikke 
af mine tidligere Kammerater ventede mig nogen virksom 
Bistand i en aandelig Brydning som denne. De færreste af 
dem var jo tilmed mine MeningsføUer. Alligevel havde j^ 
som det gaar, teoretisk været mere forberedt paa Ensom- 
heden end praktisk, og saa hærdet jeg havde indbildt mig 
at være, mange ældre Venners Holdning overraskede mig 
pinligt. 

En Aften ved en Koncert i Musikforeningen kom jeg 
til at passere min gamle Ven og Kampfælle Gabriel Sibbem. 
Neppe havde jeg rakt Haanden ud imod ham, før jeg saa 
hans Ansigt skifte Udtryk: „Vort Forhold er ikke mere det 
samme. Ogsaa jeg har rettet Angreb paa det Bestaaende; 
men ikke som De med Lidenskab og saadan.« For det 
nationale Temperament var selve Lidenskaben af det Onde. 

Naar mine ældre Venner saaledes lod mig helt i Stikken, 
fortjener de visselig ikke nogen Dadel af den Grund. Det 
var min Sag, ikke deres, det gjaldt, og selv hvor Sagen 
ogsaa var deres, jeg havde ikke raadført mig med dem, før 
\eg optraadte, og de havde Lov at misbillige Maaden, hvor- 
paa jeg var gaaet tilværks, som efter den Tids Opfattelse 
var voldsom og hensynsløs, efter min egen og vistnok efter 
senere Tiders ikke blot urban, men hensynsfuld. Typen 
for mine Angreb var dette paa en Enkelthed i Oehlen- 
schl9gers Aladdin. Først Udbrud af overstrømmende An- 
erkendelse i Stil med den danske Overlevering, ja over- 
bydende denne: „Aladdin er Geniet, og med den guddomme- 
ligt b^avede Aands hele sublim£ Dristighed detroniserer 
OehlenschlSger Faustfiguren" og Jeg tilbageholder ethvert 
Udtryk for min næsten uindskrænkede Beundring for dette 
Digt*", saa først den forsigtigt afvejede Bemærkning, at 

Aladdins Genialitet kun stemte med Oehlenschlagers og 
Lamartines. »Thi Geniet er ikke den geniale Lediggænger, 
men den geniale Arbejder, og de medfødte Gaver er kun 
Værktøjet, ikke Værket.« 

Imidlertid, selv om jeg kom nok saa meget Vand i min 
Vin, den var Datiden for stærk. Tidligere Omgangsvenner 
trak sig tilbage fra mig; enkelte af dem sagde mig under 
Venskabs Maske, bag hvilken en længe skjult Uvilje kraftigt 
røbede sig, braaddede Ord eller viste mig irriterende Med- 
følelse eller gav mig ubudent gode Raad eller forklarede mig 
uopfordret de naturlige Grunde til Stormen imod mig, eller 
bragte mig en ret ondskabsfuld Artikel af ren Velvilje — 
„for at du ikke skal overse den og ikke undlade at imøde- 
gaa den, ifald du kan"", eller besøgte mig kærligt samme 
Moi^n som et formentlig tilintetgørende Angreb paa mig 
var offentliggjort i et Blad, der læstes af Alle, og trykkede mig 
condolerende i Haanden, mens jeg i Venneblikket opfattede 
den daarligt skjulte Spejden efter om Angrebet havde gjort 
ondt eller rokket min Sikkerhed, og ud af den falske Betoning 
tydeligt hørte Skadefryden gennem den tilsyneladende Op- 
muntring og Trøst. Jeg skønnede først nu, hvilken slet 
Psykolog j^ havde været i Valget af adskillige Venner. 
Jeg havde taget lidenskabelig Nyfigenhed for Deltagelse, 
Paatrængenhed for sandt Venskab, den uudslukkelige Mis- 
undelse, der nyder en andens Modgang, for oprigtig Med- 
følelse. Der var en af Vennerne, som plejede at udtrykke 
sin Bekymring for, at Julius Lange skulde blive døv, en 
anden af Kresen blind, en tredie haabløst fattig, paa saa be- 
vægelig Maade, at jeg tidligere havde ladet mig skuffe deraf. 
Nu hørte jeg den daarligt skjulte Fryd i hvert Ulykkesbud- 
skab, han bragte, og forstod, at det hele smaat anlagte Mand- 
folk var en Byld, revnefærdig af Misundelse. 

8. 



Medens mine Jævnaldrende nu ikke sporede nogen Til- 
bøjelighed til at understøtte mine Bestræbelser, nærmede 
nogle Mænd af et adskilligt yngre Hold sig til mig. 

Allerede i Oktober 1871 havde Vilhelm Møller, Udgiver 
af Nyt dansk Maanedskrift, tilsendt mig hele Pakken af de 
allerede udgivne Hefter og i næsten altfor ærbødige Udtryk 
stillet Tidsskriftet til min Raadighed. Hans Brev begyndte: 
„Som den, der ikke har den Ære at være kendt af Dem, 
vilde det vel kun lidet sømme sig eller nytte, om j^ uden 
Videre tog mig den Frihed at henvende mig til Dem med 
Bøn om, at De med Deres overlegne Dygtighed vilde støtte 
det Tidsskrift, hvis Navn staar oppe i Papirets Hjørne. Da 
j^ nu imidlertid hverken bør eller kan lade noget Middel 
uforsøgt som muligligvis kunde skaffe Foretagendet Deres 
udmærkede Bistand, bliver det mig af Vigtighed at frem- 
kalde hos Dem en Dom om det nævnte Maanedskrift og 
altsaa ogsaa over min Virksomhed. Desværre ser jeg ingen 
anden Udvej end simpelthen at bede Dem — og hvad kan 
vel min Bøn bevirke! Men i ethvert Tilfælde haaber jeg, 
at De saaledes ikke vil have Anledning til at fortørnes, og 
at De ikke vil tage mig det ilde op, at j^ kommer og 
spørger Dem, om De maaske i et ledigt Øjeblik vilde vise 
mig den Ære at kaste et Blik i de hidtil udkomne Hefter.** 

Stilens Underdanighed skræmmede mig noget. Men 
snart indfandt Vilhelm Møller sig selv, en smuk, rank ung 
Mand med et aabent Ansigt og sluttet Væsen, der ftembød 
en smuk Facade og gerne lod ane Dybde bag ved. Han havde 
aandelig Overl^enhed og ærlig Fremskridtsvilje, var for- 
øvrigt den sande Literator, levede kun i Forhold til Bog- 
trykkerier og rettende Korrektur, var desuden foretagsom og 
planrig, drømte om at paa virke og omvende Masserne. 

Skulde det ske ved Hjælp af Bøger, vilde det tage halv- 
hundred Aar. Man burde da udgive Hefter og navnlig et 
Dagblad; saa kunde man opleve Frugten af sit Arbejd. 

Jeg havde ikke set ham før, og min første Berøring 
med ham havde ikke været lovende. Han havde debuteret 
i Literaturen for nogle Aar siden med en Biografi af Carl 
Bagger som Indledning til en Udgave af dennes Digte. En 
Etatsraad Fiedler, der havde overdraget Møller Hvervet, 
havde skrevet om ham paa en pudsigt begejstret Maade, der 
maatte udæske et Smil („Paa den Tid var fra Sorø Skole 
udgaaet en ung Mand"*) i samme Tone, i hvilken man vilde 
tale om Krigsskolen i Brienne og den unge Bonaparte. 
Møllers Levnedsbeskrivelse af Carl Bagger var et omhygge- 
ligt og samvittighedsfuldt Arbejd, men stilistisk løst og ube- 
hændigt. Atter og atter forekom f. Eks. Vendingen „bløde 
Arme" i Forbindelser som denne: „Nye Livsforhold greb 
efter ham med blødere Arme" og deslige, saa jeg i sin Tid i 
en Anmeldelse dels havde drevet lidt Gæk med den høj- 
travende Stil i Fiedlers Omtale af Udgiveren, dels havde 
gjort den spøgefulde Bemærkning: „Hr. Møllers Fantasi 
synes helt fiild af bløde Arme". 

Det var dog langt fra, at Vilhelm Møller nu mindede 
mig om dette uheldige Forspil til et Samarbejde. Han var 
ikke smaalig, bar ikke Nag, saa stort paa Forholdene og 
indsaa ret vel, at jeg vilde have meget at overvinde i mig 
selv, før jeg, der havde tilhørt en Kres af højtbegavede unge 
Mænd, der allerede var trængte igennem, kunde slutte mig 
til en Begynder som ham og til hans Kres. 

Da jeg en Dag omtalte for en Dame, der interesserede 
sig for mig, at jeg tænkte paa at træde i Forbindelse med 
Vilhelm Møller, hans Maanedskrift og hans Stab, udbrød 
hun forfærdet: De, som har omgaaedes Stuart Mill! -- Hun 
følte det som et Fald, ja som en Umulighed for mig. 



Digitized by 



Google 



Hjemme 75 

Hvor store Dyder Vilhelm Møller besad og hvor tro- 
fast han var, forstod jeg ikke straks; han indgød mig ingen 
Tryghed. Naar han viste Overlegenhed over Jordelivets 
smaa Genvordigheder, syntes jeg, han gik ud paa at im- 
ponere. Undertiden stødtes jeg ogsaa hos ham ved Para- 
dokser og Overdrivelser, som strejfede det Affekterte. Talte 
man til ham om et moderne Maleri, kunde han f. Eks. ud- 
bryde: „Der er jo ikke noget ved Kunst, naar den ikke 
tvinger En i Knæ"*. Men disse Smaating kunde ikke i 
Længden forringe Indtrykket af hans hæderlige Karakter og 
gode Hoved. Troede han at møde Mistillid, kunde han 
blive saa nedslaaet, at han i sin Bitterhed vilde opgive sine 
kæreste Planer. Det var dog kun en Overgangstilstand, og 
han genvandt hurtig sin Ligevægt. Men Livet havde ikke 
taget blidt paa ham, og han havde som en tapper Mand 
fægtet sig frem. 



9. 

I hans Maanedskrift læste jeg nogle Artikler om dansk 
Kunst af en ung Maler, Holger Drachmann, hvem jeg kun 
en enkelt Gang havde set, mens han var Dreng. Disse Ar- 
tikler tiltalte mig ved deres Friskhed og ved det Forfatter- 
talent, de røbede en kritisk anlagt Læser; jeg besluttede at 
opsøge den unge Maler, da jeg saa ham overskældt i Fædre- 
landet, og opfordre ham til ikke at tage sig Angrebet nær. 

Jeg traf ham ved hans Arbejd paa et stort Maleri i et 
Værelse paa Borchs Kollegium, der midlertidigt var blevet 
ham overladt til Atelier, og han sluttede sig lige straks med 
Varme til mig. 

Han var da nygift og boede med sin unge, udmærket 
smukke, bornholmske Frue i Hotel Phoenix's øverste Stok- 
værk, arbejdede med Jemflid for Udkommet, var vel ikke 

synderlig fast i sin indre Støbning, men ung og aaben, mærke- 
ligt evnerig og sprudlende af Indfold. I November og De- 
cember skrev han et Par Digte Engelske Socialister og Paa 
Satorysletten, som han i forskellige Krese læste højt; de 
aabenbarede mig som andre hans store poetiske Talent, om 
der end paa dette tidligste Tidspunkt agtedes mindre paa selve 
dette end paa Versenes revolutionære Indhold. Deres Form 
var nu og da ufuldkommen, og det faldt i min Lod at give 
Holger Drachmann de første Anvisninger til mere virknings- 
fuld Behandling saavel af Sproget som af de metriske Ud- 
tryksmidler. Endnu saa langt frem som til 1880 tror jeg 
ikke, Drachmann udgav noget, han ikke havde drøftet med 
mig først; men hans Øre var af Naturen saa fint og hans 
sproglige som hans metriske Anlæg saa overordenlige, at de 
kun behøvede en ubetydelig Retledning for at naa en Ud- 
foldelse, der satte Tidsskel. 

Drachmann var betaget af Kommunens Opstand og af 
Arbejdernes Sammenslutning til den mellemfolkelige Forbin- 
delse, som kaldtes Internationale; dens Program, der for- 
dømte Krigen, Patriotismen som Krigens Ophav, og Borger- 
skabet som den pengepugende og udnyttende, spidsborger- 
lige Stand, var ogsaa hans Program. Principielt var han 
Socialist, i^endtligt stemt mod Rigdom og Luksus. 

At Adskilligt i hans rent menneskelige Anlæg og ikke 
Mindre i hans Kunstnertemperament var uden Forhold til 
dette Program, ja laa i Strid dermed, var ham da aldeles 
ikke bevidst. 

Han, hans unge Frue og jeg gik jævnligt ud at spise 
til Middag sammen i Wittmacks Restaurant, og det blev de 
første Gange Genstand for min ikke ringe Forundring, at 
den barske Socialist daarligt kunde nøjes med ringere end 
en af de bedste Sorter Bordeaux. Saa harmfuld han følte 

sig overfor de slappe Nydelsesmennesker i Borgerstanden, 
selv var han en oprigtig Ven af Livsnydelsen. 

I hans smaa Værelser oppe paa Hotellets Kvist sam- 
ledes en Kres af unge Mænd, Kunstnere, Forfattere, Lærere, 
Journalister med varme Hjerter og hede Hoveder. Hørup, 
der skulde gøre saa stor en Gerning i Fremtidens Politik, 
var hans Fætter og stod ham nær. Har end enkelte af dem, 
der dengang i disse Rum var hidsigt radikale, senere i Livet 
afsløret sig som hule Vigtigpetere og patetiske Vrøvlehoveder, 
der gav sig til at tjene de stik modsatte Magter af dem, de 
dyrkede dengang — for de fleste var det Alvor, hvad de 
troede paa og hvad de vilde. Om Adskillige gjaldt det rig- 
tignok, at allerede da var de selv de eneste, der tog dem 
alvorligt. Og den nittenaarige Fru Vilhelmine (Fru Belli, 
som vi kaldte hende) viste sig mærkeligt skarptskuende og 
saa i hver Enkelt, hvad han var værd, i de følsomme og 
hule som i de klare og faste. 

10. 

Der blev anordnet Aftensammenkomster i Selskabs- 
værelser paa Hotel d'Angleterre for at man kunde lære 
hverandre at kende. Ved den første af disse rejste ved 
Præsentationen en ung, høj, blond Mand sig smilende fra 
en rød Sofa og sagde: „Bekendtskabet er gjort, men De 
husker mig nok ikke." Da han nævnte sit Navn, J. P. Ja- 
cobsen, dukkede der op for mig Billedet af et ungt Menne- 
ske med Haaret ned i Øjnene, der nogle Aar forinden en 
Dag havde bragt mig nogle Vers til Bedømmelse paa mit 
mikroskopiske Hummer, og hvem jeg havde modtaget noget 
køligt, da ]eg ved en pudsig Misforstaaelse ansaa ham for 
identisk med en Jacobsen, der Aftenen forud havde faaet et 
usselt Stykke opført paa det kongelige Teater, kaldet Ge- 

niets Komedie, hvori Mantzius havde indlagt nogle Stumper 
af min Afhandling om H. C. Andersen for at vrænge. Jeg 
havde da læst den unge Mands Vers uopmærksomt og fundet 
dem „ranglede**, om hvilket Ord han nu mindede mig. Han 
gjorde lige straks det bedste Indtryk. Han var Naturforsker, 
Botaniker, Darwinist og var begyndt at give almenfattelige 
Fremstillinger af de Darwinske Grundtanker. Han havde 
det smukkeste Smil, Haar og Skæg blødt som Silke, var 
iøvrigt sluttet, faamælt, sagde intet, som var hverdags, og 
syntes at sidde inde med Værdier, der ikke var let til- 
gængelige for ham selv, endnu langt mindre for Andre. 



11. 

Disse Mænd dannede Gruppens oprindelige Kærne, hvor- 
til enkelte andre sluttede sig. Det gærede i disse unge, og 
de følte sig som Fremtidens Mænd. Vel var de kun en 
Haandfuld, men de var overbeviste om, at der sad Hun- 
dreder spredte i Byen og paa Landet, som kun ventede paa 
et Signal for at give deres Tilslutning, og det kom lige straks 
paa Tale imellem dem, at man burde stifte en Forening til 
Fremme for de ny Ideer. Betænkeligheder blev en Aften 
afviste som Udslag af uværdig Frygtsomhed, og da Over- 
vejelserne trak ud, raabte Edvard Brandes for at gøre Ende 
paa Sagen: Saa er Foreningen stiftet! 

Da Ordet var udtalt, applauderede man. Jeg for min 
Part var den eneste, som ikke følte sig tilfreds med Ud- 
sigten; dels havde jeg som den adskillige Aar ældre noget 
større Erfaring, dels indsaa jeg, at da mit Navn var det 
eneste Offentligheden bekendte, vilde jeg komme til at bære 
hele Ansvaret og efter al Sandsynlighed maatte trække Læsset, 
jeg, som stolede mindre paa Mennesker end nogen af de 
andre. 

For ikke at give os selv og vore Tanker for meget til 
Pris blev det besluttet, at vi ved næste Sammenkomst fore- 
løbig skulde tage hver én, højst to Meningsfæller med, og 
vi sikrede os et Lokale. Hverken brevligt eller i Bladene 
rettedes der nogensomhelst Opfordring til Fremmede om at 
møde. 

Men med saa stor Opmærksomhed fulgte Byen vore 
mindste Handlinger, og saa meget Røre var der i Sindene, 
at der paa den berammede Aften fandt en formelig Til- 
strømning Sted. Vel et hundrede Mennesker fyldte Salen, 
mest Folk, som ingen af os kendte, saa vi var nødsagede 
til at gaa fra den ene til den anden, og udspørge dem ikke 
blot om Navn og Livsstilling, men om hvad der havde bragt 
dem herhen og hvad de førte i deres Skjold. Som enhver 
forstaar, blev dette en meget overfladisk Eksamination. Paa 
Opfordring maatte jeg tale til Selskabet, fea nedsat et Ud- 
valg til at fastslaa Optagelsesbetingelser og fastsætte Formaal 
for den Forening, der skulde stiftes; en foreløbig Bestyrelse 
blev valgt. For ikke at give Pressen nogen Oplysning, som 
den straks vilde misbruge, vedtog man det intetsigende Navn 
Literaturselskabet. Til Bestyrere valgtes Georg Brandes, 
Holger Drachmann, J. P.Jacobsen, en matematisk Professor, 
som var et ypperligt Hoved, Julius Petersen, og Fabrikant 
Ludvig Bing. De fire første er kendte; den sidste var en 
høj, smuk ung Mand, alvorlig og prunkløs, med god For- 
stand og fest Karakter. — Det blev vedtaget og fastholdt, at 
Selskabet skulde være rent privat. 

Det kom, da det først var blevet rigtigt stiftet, til at 
indeholde en stor Del af de unge Mænd, som senere gjorde 
deres Navne hæderligt bekendte i Danmark, Herman Trier, 
senere Formand for Folketinget og Kjøbenhavns Borgerre- 
præsentation, økonomiske Forfettere som Vilhelm Amtzen og 
Ring, den nuværende Chef for Toldvæsenet, en herkulisk 

smuk og dygtig Mand, den rige Oliemøller Alfred Olsen, flere 
af de nuværende medicinske og historiske Professorer osv. 
Men der fandtes ogsaa Mænd i den, som hurtigt blev klare 
over, at deres Plads ikke var i en Fritænkerforening, saa- 
ledes den senere ivrige Indremissionær, Professor Harald 
Westergaard, og der havde indsneget sig Elementer, som al- 
drig burde have iaaet Adgang. Saaledes A. Haase, der holdt 
et begejstret Foredrag om Frederik Dreier, hvem han be- 
tegnede som den, fra hvem vi alle stammede ned. Umid- 
delbart derefter forfulgte han som Redaktør af et politisk 
Billedblad Foreningens Mænd med al den hensynsløse Ond- 
skab, der udvikler sig i bitte smaa, uoplyste Samfund. Saa- 
ledes var der ogsaa en lille Journalist ved Navn Richard 
Kaufmann, der havde gjort en Del Arbejd for Vilhelm Møller, 
med hvem han gerne nævntes sammen, en paatrængende 
Stakkel, hvem vi forgæves havde søgt at afryste ved at 
mødes hver Aften paa en forskellig Kafé; han løb fra Dør 
til Dør, indtil han ud paa Natten fandt os. (Jacobsen har 
vistnok anvendt noget af ham som Model til sin Daniel Knopf.) 
Hans fjantede Begejstring lod sig bruge til at latterliggøre 
os med. Saaledes sattes den Historie i Omløb, at han stod 
ved Foreningens Dør og spurgte Enhver, der ønskede Ad- 
gang: Tror De paa Gud? og Troer De paa Brandes? Sagde 
Manden Nej til det første Spøi^maal og Ja til det sidste, 
kom han ind. — 

Snart derefter skrev samme Kaufmann en elendig No- 
velle om Vohaire og hans Kres, i hvilken det skildredes, 
hvorledes en ung Mand en kort Tid føler sig tiltrukket til 
Voltaire og hans Omgivelser, men kommer under Vejr med 
den fordærvelige Aand, der udgaar fra dem, og bryder. Denne 
Novelle var Pressen skamløs nok til at rose; Novellen sattes 
over Paul Heyses. 

Dog grimmest var det, at en Journalist med godt Hoved 

Og nogen Skrivefærdighed, en indædt Misunder og Indbildsk, 
hvis Livs eneste Bedrift var den at have udpebet den fine 
Skuespiller Høedt saa haardnakket, at han foranledigede 
den ømtaalige Mand til i sin fulde Kraft at forlade National- 
scenen, meldte sig ind i Selskabet og paa Skrømt tiltraadte 
dets Program som Spion for umiddelbart derefter som For- 
ræder at lægge det for Had i sin lurvede Avis. 

I Selskabet, der vel talte en firsindstyve Medlemmer, 
blev der holdt Foredrag, af hvilke nogle var lærerige og 
satte Tanker i Bevægelse; det udgav desuden i det næste 
Par Aar en Del gode, oplysende Flyveskrifter og en Stats- 
økonomi. Men som det var, blev det mig personligt en 
Lænke om Benet, en stadig Plage. Til den Forbitrelse, det 
vakte, stod den Gavn, det gjorde, ikke i noget Forhold. 
Foreningslivet gik trægt, da den indbyrdes Uensartethed var 
altfor stor og Lysten til at meddele sig altfor ringe. De 
yngre Forfattere blev Selskabet i de ikke mange Aar, det 
bestod, alene til Skade. 



12. 

Den samme Dag, paa hvis Aften dette Selskab blev 
stiftet, var den Efterretning kommet til Kjøbenhavn, at Hauch 
(4. Marts) var død i Rom. 

Nu var Øjeblikket kommet, hvor det for mine Mod- 
standere gjaldt om at forhindre min Ansættelse ved Univer- 
sitetet og forpurre mine Fremtidsudsigter i Danmark, og Øje- 
blikket kunde ikke være dem mere gunstigt. Da det rygte- 
des, at jeg i Kjøbenhavn havde stiftet en „Fritænkerforening*, 
blev Raseriet imod mig utroligt, ytrede sig overalt, i alle 
Krese og Lejre. Kultusministeren Hall, der i Tænkemaade 
sikkert ikke stod mig synderlig f)emt, og i hvis Hus jeg 
straks efter mine Forelæsningers Slutning havde været ind- 

Georg Brandes: Lemed. II. Q 

budt og hjerteligt modtaget, trak sig nu, to Maaneder efter, 
aldeles tilbage fra mig. Universitetsprofessorerne, der tid- 
ligere saa at sige alle havde været mig velvilligt sindede, 
men om hvem det jo ikke var at vente, at de skulde gøre 
noget for at hævde Lærefriheden overfor Kirken og Pressen, 
lod mig falde. De havde læst en advarende Indberetning, 
Professoren i slaviske Sprog, en troende Sjæl, havde afgivet 
angaaende mine Foredrag, som han alene af dem havde hørt. 
Jeg havde, paa Opfordring af den da 81-aarige Hauch, til Uni- 
versitetet indgivet en Ansøgning — den eneste, jeg har rettet 
til det — om en Ansættelse som midlertidig Docent med et 
Honorar af 800 Kr. aarligt; men jeg modtog ikke engang et 
afslaaende Svar. 

Den svenske Forfatter Carl von Bergen, min Kammerat 
fra tidligere Dage, som i Juli besøgte mig, betegnede paa 
dette Tidspunkt Opinionen overfor mig som et sandt Had. 
Han sagde til mig: Jeg kan ikke skjule for Dig, at jeg har 
besøgt de forskelligste Krese i Danmark, men har hos alle 
Mennesker fra Ministeren til den simpleste Journalist fundet 
samme Had.* 

13. 

Ædelttænkende, som Hauch var, havde han døende ihu- 
kommet et gammelt Udsagn til mig og dikteret en Erklæring, 
hvori han udtalte sit Ønske om, at jeg som hans Efterfølger 
skulde indtage den Plads ved Universitetet, der nu ved hans 
Død blev ledig. Selvfølgelig behøvede Ingen at tage Hensyn 
til hans Ønske. Men det gjaldt i Kjøbenhavn om at faa 
selve Kundskaben til det forhindret. Til Fædrelandet hen- 
vendte man sig af gode Grunde ikke. Men saavel Dagbladet 
som Berlingske Tidende negtede Konferensraadinde Hauch at 
optage Carsten Hauchs Erklæring, skøndt den Døende udtryk- 
kelig havde ønsket den offenliggjort i danske Blade. Da j^ 

erfbr det, skrev jeg med altfor ungdommeiig Patos i min 
Notitsbog: »Denne lumpne Lavhed skal aldrig i mit Liv gaa 
mig af Minde. "" 

Og nu begyndte Felttoget i Aviserne og Literaturen imod 
mig. Den Sjakal, jeg altid havde havt i Hælene, (^ som 
nu følte sig dobbelt kry i Haabet om, at med mig var det 
ude, lagde for med lange Pressebrøl og samlede flere af sin 
Art. Dog Mennesker er Sjakalen jo ikke farlig. 

Det grundtvigske Dagblad Heimdal bragte straks en 
Rækkefølge af fem store Artikler Den frie Tanke og det 
danske Åandsliv i det 19de Hundredaar, der senere fulgtes 
af flere. Det var vanskeligt, i dem at skelne, hvor Ind- 
skrænketheden hørte op og hvor Perfidien b^yndte. 

Mennesker, der er opdragne i Ortodoksi og længe kun 
har kendt Fritænkeriet af Omtale, kan som bekendt næsten 
blot forklare sig det ud fra Uviljen til at holde de ti Bud 
og blandt disse atter det, der altid har trykket dem mest, 
det sjette. Analogt var for Katolikeme i sin Tid Luthers 
Handlemaade kun forklarlig som et Udslag af Kødets Oprør 
mod den Munken paalagte Askese. Saaledes blev nu den 
hele Tankegang i det kønsligt saa uskyldige Skrift Emigrant- 
literaturen gjort til et Udslag af seksuel Lystenhed. 

Allerede i 1870 havde Rudolf Schmidt anonymt i Fædre- 
landet begyndt at betone den kønslige Ussedelighed i mit 
Skrift Den franske Æstetik i vore Dage. Jeg havde paa et 
enkelt Punkt sammenlignet Taine med Maleren Gér6me, hos 
hvem hidtil intet Menneske havde fundet Lystenhed. Men 
Hr. Schmidt skrev: „Der stønner en tilbagetrængt Nydelses- 
interesse i Kompositionen; Sanselighedens Marekat kigger 
ud af den historisk-agtbare Indfatning, og Malerierne er Bor- 
delmalerier.* Allerede da havde han efter det grundt- 
vigianske Mønster stillet dansk Friskhed mod Europas For- 
dærv: „Hr. Brandes møder frem i en Tid, hvor i Modsæt- 

6* 

ning til de gamle udlevede Kulturlande lysende Udviklings- 
tanker er oppe i Norden, hvor der vælder elementære Kræfter 
op af Folkebunden med tydelig Belæring til alle, som vil 
nemme, om hvor Aand er. Ved i en saadan Tid at vælge 
det Midtpunktsløse har Hr. B. uigenkaldeligt opgivet at komme 
i andet Forhold til det Store end et Misforhold.« 

Heimdal begyndte nu med den Formodning, at „den 
frie Tanke« blot var et Stikord, en tom Talemaade, der 
skulde klæde rask, men som der ikke mentes noget bestemt 
med, saa det var idel Drengestreger atter og atter med Brask 
og Bram at føre den i Munden, og kom til det Resultat, at 
„den frie Tanke* var „den frie Lyst"^; thi i alle de Bøger, 
som blev gennemgaaede, var den fælles Grundfølelse en graa- 
dig Nydelsessyge, udsprungen af den Forestilling, at Lykke 
var Menneskets Ret og Livets Maal. Herpaa var jeg gaaet 
ind, istedenfor at jeg skulde have sagt: I har et lavt Begreb 
om Menneskets Adel, naar I mener, at Livet er os givet for 
at vi skal være lykkelige. Lad Trællesjæle leve i den Tro; 
fribaame, adelige Sjæle husker, at Livet er givet os for at 
vi skal kæmpe og lide og derigennem udvikles. Og I er 
derhos gale; thi I trækker en Veksel paa Livet, som det 
aldrig har honoreret og aldrig kan honorere osv. 

„Vi kan derfor umulig faa andet ud af Hr. Brandes's Forelæsninger, 
end at Lysten skal sættes i Lovens Sted, og at „den frie Tanke" er den, 
som hævder denne Lystens Ret lige overfor Samfundsbevidsthedens Tvang. 
Men saa synes det os rigtignok, at „den frie Tanke** snarest burde hedde 
den frække Tanke**. 

Jeg havde, hed det, paa vor hjemlige Aandsudviklings Be- 
kostning prist alle de „glimrende, men ormædte Frugter af 
den frie Tankes Gifttræ.** 

Og Artikelrækken sluttede: 

„Det tør haabes, at det danske Folk vil foretrække sit eget hjemme- 
gjorte Tøj for Parisernes gamle, aflagte Klæder, om de end ere aldrig 
Saa snildt flksede op af Forhandleren her til Lands.** 

Samtidigt skrev Carl Ploug i Fædrelandet overlegne 
Indlseg, hvori han viste, jeg havde Fomegtet Gud, angrebet 
Familie og Samfund. Han stod for højt i det almindelige 
Omdømme, og Afistanden var for stor mellem ham og n;iig, til 
at han allerede da skulde komme ud af Ligevægten; han knuste 
roligt, men sekunderedes af iltre Anonymer, hvis Ord be- 
vingedes af Hadet. 

14. 

Paa dette Tidspunkt erfor jeg ogsaa, at Biskop Monrad 
og cand. theol. Frederik Nielsen, senere Biskop, havde hver 
sit Flyveskrift imod mig terdigt. 

Monrads Den frie Tanke og Dr. Brandes's Forelæs- 
ninger, som jeg besvarede, var sofistisk, men værdigt som 
Alt hvad der skreves af denne betydelige Mand, hvis stærke 
Aand desværre var omtaaget af Teologi. 

Frederik Nielsen tog man derimod i min Kres dengang 
saa lidet alvorligt, at han gik under den ikke smigrende Be- 
nævnelse „det lille Pjat*. Hans Skrift Den kristne Tro og 
den frie Tanke var ganske præsteligt, iøvrigt slet ikke person- 
ligt. Han tog imidlertid heftig Forargelse af nogle næsten 
selvfølgelige Udtryk i min Bog om Kopemikus og Darwin 
som Forskere der havde tilintetgjort de ortodokse Fore- 
stillinger om Himmelen og om Paradiset. Han skrev: 

Koperniks Lære har berøvet det ortodokse Himmerige sit fysiske 
Sted. Nu forstaar man Retfærdigheden i Polens Delinger, denne Skænd- 
selsplet i den nyeste Historie; thi naar en Polak havde taget Himmerige 
fra Menneskeslsegten, var det jo kun en ringe og retfærdig Hævn, at 
Polen blev udslettet af Staternes Tal . . . Udødeligheden er en tom Ind- 
bildning. Alle Udsigter i Evigheden, selv de mest spirituelle, maa du 
lade fare. Ser du fh^mad, skuer du mod „det evige Mørke**, og ser du 
tilbage til Menneskeslægtens Udspring, hvad møder saa dit Øje? Istem 
en Miltonsk Sang om det tabte Paradis; thi det har Darwin berøvet sit Sted. 

Lidt efter fulgte endnu et Flyveskrift Den ny sensua- 
listiske Lære og Dr. G. Brandes, belyst fra et natarviden- 

skabeligt Standpunkt, anonymt (af ax) men af en daværende 
Stadslæge Schleisner, sprængvigtigt og overlegent. Det ud- 
kom straks i andet Oplag, blev langt mere læst end selve 
den omstridte Bog, der, saa meget der raabtes imod den, blev 
lidet læst og først fem Aar senere udsolgt i 1,200 Eksemplarer. 

Forfatterens og det datidige Danmarks kunstneriske Stade 
betegnes bedst ved, at han for fuldt Alvor og under almin- 
deligt Bifald angreb mig for, at jeg satte Michelangelo som 
Billedhugger over Albert Thorvaldsen. Et af de Steder i 
min Bog, der vakte stærkest Harme, var det, hvori jeg be- 
stemte Begrænsningen af Thorvaldsens Basrelief Natten, 
Efter min Vane havde jeg begyndt med varme Ord om 
dette Kunstværk, hvis Stil jeg betegnede som „en Slags for- 
finet og spinklere Atticisme.** Jeg havde skrevet: Stiller man 
sig foran Natten og stræber man et Øjeblik, som jeg har 
gjort, at glemme femten Aars begejstrede, men ogsaa næsten 
blinde Sværmeri for Thorvaldsen, da vil det maaske gaa En 
og Anden, som det er gaaet mig, at han har maattet tilstaa 
sig selv, at denne Kvindefigur, hvis milde Ynde er saa til- 
talende, ingenlunde kan siges helt at svare til sit Navn"". 
Man kunde tænke sig et mere hensynsløst Anslag. Saa ud- 
viklede jeg, at Skikkelsen kun var Natten^ hvori der soves; 
den burde rettere hedde Søvnen, Nattestilheden; den var 
ikke Natten, hvori der elskes og hvori der myrdes, men 
den milde Sommernat paa Landet. 

Det var disse Ord, som satte Samtiden i vild Forbitrelse. 
Den anonyme Forfatter skrev herom: 

Jeg troer ikke, at Dr. B. vil faa mange nulevende, sundt og nor- 
malt konstruerede Mennesker til at dele denne Opfattelse . . . Her findes 
ganske vist ikke Udtryk for Middelalderens Snigmord eller for Orientens 
Vellyst; men der findes det, som er langt bedre; der findes Tryghed og 
Ro . . . der findes tillige det, som Dr. B. først har søgt efter, Elskov, men vel 
at mærke den efter vore sædvanlige, sædelige Begreber tilladte, udtrykt paa 
den skønneste Maade; der findes endelig, naar dette Basrelief sammen- 

holdes med Dagen en dybere Symbolik, Døden og Opstandelsen 

Saa vist som vor Tid staar over den skumle Middelalder med sine 
[dens] Snigmord og over den taagede(!) Oldtid med dens religiøse Kultus 
af det Sanselige, saa vist staar Thorvaldsens Dag og Nat over ethvert 
hidtil udført Kunstværk, der har behandlet dette og lignende Æmner. 
Det skulde imidlertid ikke undre mig, om Dr. B. foretrækker Michel- 
angelos Dag og Nat, der findes i Medicæemes Kapel i Kirken S. Lorenzo 

i Florents Det maa indrømmes, at dette Kunstværk ved første 

Øjesyn gør et imponerende Indtryk, som der jo overhovedet er noget 
Storslaaet i Alt, hvad denne Kunstner har leveret (!); men man mærker 
dog snart, at der er noget Uroligt og Forvredent ved disse Figurer; jo 
længere man betragter Michelangelos Dag og Nat, desto mindre synes 
man om det(!); jo længere man betragter Thorvaldsens, desto flere Skøn- 
heder opdager man. Dr. B. foretrækker Michelangelo som Billedhugger 
fremfor Thorvaldsen Man kan nu ganske vist forsvare denne Op- 
fattelse .... men man maa da kun gøre sig det ret klart, at man 
taler ud af en Livsanskuelse, der er forskellig fra eller rettere modsat 
den dannede Samtids. 

Den dannede Samtid, det var Indbegrebet af de kjøben- 
havnske Fordomme i 1872. 

Hvor pietistisk overhovedet Kunstopfattelsen var, kan 
ses af et Angreb paa EmigrantUterataren i Landets intelli- 
genteste Organ, Fædrelandet, for Marts. Jeg havde kaldt 
en Magdalena af Correggio „yppig og sund, smilende og 
forførerisk"*. Det stred jo ganske mod Aanden i Oehlen- 
schlSgers Correggio, den eneste, man kendte. Det hedder 
derfor: „Kunstneren har ladet hende i ubeskaaren Sundhed 
og Kraft beholde det skønne Legeme, med hvilket hun har 
syndet. Men han har til samme Tid adlet og heUiggjorl 
det; der skal virkelig et bedærvet aandeligt Syn til for, som 
Hr. Brandes, at finde hende forføreriske 



15. 

En Aften i Foraaret gik j^ med et Par Bekendte op 
at drikke The i en Kafé i Vimmelskaftet. En af dem ud- 

brød: „Vi vil dog se, hvor mange Artikler, der findes mod 
Dem i de Blade, som her ligger omkring**. Man fandt tretten 
vidtløftige Artikler. 

Hvor ung jeg endnu var og hvor naivt forventende 
Hjælp udefra, viser denne Notits fra 11. Marts: 

Bestandig spørger jeg mig selv: Er det muligt? Er det 
muligt, at ikke én kraftig Haand vil løfte sig til mit For- 
svar? Er der virkelig slet Ingen? Har ikke en Eneste 
Følelse for min Sags Hellighed og Renhed? 

Jeg havde en Tid lang drømt om en Tilslutning, som 
den, Johan Ludvig Heiberg ved 1830 havde fundet hos 
Henrik Hertz, men indsaa nu, at denne Forventning var 
blot Drøm. Senere hen gik den nogle iaa Aar igennem i 
Opfyldelse. 

Naar jeg saaledes for mig selv brugte de stærke Ord: 
min Sags Hellighed og Renhed, saa var det, fordi jeg følte 
og vidste, at bag alle Udenværkerne, de smaa, elendige 
Spørgsmaal om en Række Forelæsningers større eller rin- 
gere Værd, om ligegyldige Enkeltheder eller om rigtig Værd- 
sættelse af visse Kunstnere og Kunstværker, Iaa min første 
Skanse: min Hævdelse af, at mine Landsmænd havde brugt 
et Atlas, hvorpaa Danmark og Frankrig, Danmark og Tysk- 
land, Danmark og England var lige store og af samme 
aandelige Betydning, hvis da ikke Danmarks var størst — 
denne nationale Fordom maatte fældes, hvis et sundt Aandsliv 
skulde blomstre. 

Dog denne Skanse kunde jeg give til Pris. Det var 
ikke paa den, jeg vilde kæmpe, til jeg faldt. 

Bag den Iaa min Fæstning, den frie Forsknings Borg. 
Jeg kæmpede som den første Danske aabent og bevidst for 
den frie Tanke, ikke blot mod Teologien, men mod al saa- 
kaldt aabenbaret Religion. I det Punkt fejlede mine Mod- 
standere ikke. Og jeg gjorde ikke engang i mit stille Sind 

nogen Indrømmelse. Jeg betragtede Troen, den i Danmark 
lovpriste, der ansaas for Menneskets ypperste Klenodie, Be- 
tingelsen For dets Frelse, som en skadelig, nedbrydende, 
uiykkebringende Magt, og holdt det for en Fortjeneste at 
trænge den tilbage. Hvor mægtig den var, og hvor længe 
den endnu vilde triumfere, var jeg ikke uvidende om. Jeg 
tænkte mig imidlertid, at Anno 2,500 eller saa, vilde et aande- 
ligt frigjort Samfund i Danmark i taknemmelig Ihukommelse 
rejse mig en rædselsfuld Statue, hvori ikke et Træk mindede 
om mine, men som ikke var mindre velment for det. 



16. 

Udadtil var jeg som en Banlyst. I den Smule By, 
hvortil jeg var henvist, udbredte man nu tilmed snildt det 
Rygte, at jeg var aldeles overvældet og nedslaaet af Mod- 
standen imod mig, og man ynkedes med Skuldertræk over 
denne Revolutionære, der ømmede sig og klynkede, blot 
fordi han fik Svar paa Tiltale. Da jeg var omhyggeligt ude- 
spærret fra Dagspressen, havde man jo let Spil. 

De uafbrudte Spotterier og Forhaanelser i det offent- 
lige Liv gjorde især deres Virkning ad indirekte Vej. Mens 
de siet intet Indtryk efterlod paa min Moder, der en Gang 
for alle troede paa sin Hr. Søn og som var for udviklet til at 
anfægtes af Omverdenens Skraal, tog min Fader, der var af 
langt blødere Stof, sig dem umaadeligt til Hjerte. Han 
læste hver eneste Artikel, selv den giftigste, i hvert eneste 
Blad; hans Standsfæller blandt Købmændene sørgede for 
at vise ham dem, han oversaa; og han fandt desuden Bladene 
hver Morgen hos sin Barber. Han kunde ikke skønne eller 
skelne, hvor megen Ret eller Uret Angriberne havde; men 
han følte Angrebene som Vanære, og sørgede over, at jeg 
saaledes havde ødelagt og dagligt ødelagde min Fremtid. 

Hans Græmmelse og Harme fik snarere Luft overfor min 
Moder, end overfor mig; det var pinligt for hende at se, 
hvorledes han led, og vanskeligt at tale ham til Rette, naar 
han var vred. Dog de offentlige Angreb var det mindste af det. 

De ufortrødne Bagvaskelser af mit Privatliv, som pinte 
mest, virkede paa mit endnu uprøvede Nervesystem. Mit 
Legeme var ikke frisk, end mindre stærkt. Jeg følte det 
nogle Uger, som om min Kraft var udtømt. De indre 
Kilder til Fornyelse vilde ikke til at springe. 

Jeg vil kun nævne, at jeg ikke kunde gaa ved Siden af 
en Dame paa Gaden, uden at Sladderen formelig rendte 
grassat, saa jeg havde den Smerte, at Damer, jeg et Øjeblik 
standsede, bad mig, ikke at tiltale Dem. Det hed sig, at den 
unge Fru Drachmann (aa, den Stakkel; den Stakkel!) af sin 
Mand maatte prygles til at modtage mig, »Ateisten**, og gennem 
Byen galopperede det Rygte om vore Sammenkomster, at 
Holger Drachmann vakte sin unge Hustru op af Søvne og 
tvang hende til at deltage i natlige Orgier, der var hende en 
Gru. Til Grund derfor laa, at da et lille Selskab en Aften 
befandt sig i fortræffelig Stemning — det formeligt knitrede 
af Lystighed og Lune — gik Drachmann, der vidste, hvor 
meget den unge Frue vilde nyde denne Munterhed, hjem, 
mens det endnu ikke var sent, vakte sin Hustru og tog 
hende med tilbage til Selskabet, som hun heller end gerne 
vilde deltage i. 

17. 
Som udespærret fra Dagbladene havde jeg ingen anden 
Udvej end at udgive et Flyveskrift, ifald jeg vilde svare 
mine Angribere. Adskilligt talte derimod; det var, som 
Henrik Ibsen hævdede, at gøre dem for megen Ære; men 
jeg mente, som jeg var stillet, ikke at *kunne lade alle disse 
Paastande uimodsagte og mindedes Goethes Ord: 

Eins bringt zu Ehren: 
Sich zu wehren. 

Saa skrev jeg da den Brochure, som Boghandler Hegel 
bad mig give den forsonligst mulige Titel: Forklaring og 
Forsvar, et lille Arbejde, som jeg endnu den Dag idag finder 
tilfredsstillende. 

Udkastet blev læst for Julius Lange, der var meget 
interesseret deraf og nu og da bad mig erstatte Kamptonen 
med en lettere humoristisk, han selv anslog for mig. Mod- 
stræbende gjorde jeg desuden paa hans indstændige Anmod- 
ning henimod Slutningen den lille Indrømmelse, at jeg paa 
Forhaand havde antaget Modstanden mod mine Synsmaader 
for svagere, end den havde vist sig at være, og derfor havde 
grebet fejl af Kampmaaden : » Det forstaar sig, at der maa kæmpes 
paa en anden Maade imod en talrig og velorganiseret Hær end 
imod de sidste Rester af en opløst Skare." Sætningen blev 
mig saa at sige dikteret af Lange. 

Neppe var Skriftet sluttet, saa begyndte j^ en ny Fore- 
læsningsrække, den jeg oprindeligt vilde have holdt i Efter- 
aaret, om det nyere franske Drama. Eftersom jeg ingen 
Ansættelse havde faaet og endnu var gældbunden, var det 
mig umuligt at holde disse Forelæsninger ganske uden 
Vederlag, og derved var mine Foredrags Virkning paa de 
Mange umuliggjort. Jeg fik vel en hundrede Tilhørere og 
en Rigsdaler af hver; men den lille Sum, jeg ikke kunde 
undvære, opvejede ikke den Samfølelse med Offentligheden, 
som jeg ved Salget af Adgangskort forspildte. Da denne 
Serie faldt udenfor mit store Arbejde med Hovedstrømnin- 
gerne, udarbejdede jeg den ikke skriftligt i det Enkelte, og 
de Optegnelser, hvorpaa den var bygget, er gaaede tabt. 
Den optog Maanedeme April og Maj. Men i Juni blev jeg 
grebet at en ny Interesse, en filosofisk, af hvilken jeg følte 
mig som besat, og som for en Tid aldeles trængte Syssel- 

sættelse med Literaturernes Historie tilbage. Der var siden 
mit Møde med Stuart Mill blevet en Lyst til Sysselsættelse 
med ren Filosofi tilbage som dets Nedslag i mit Sind. Det 
var Spørgsmaalet om Forestillings-Associationen som den 
menneskelige Erkendelses Grundprincip, der ikke lod mig 
Ro. I Maanedeme Juni og Juli aandede jeg kun derfor og 
glemte Alt derover. Der var skønne Sommernætter, hvor 
jeg ikke kunde lukke et Øje paa Grund af den Ekstase, 
hvormed Planen til min Bog fyldte mig. Efter at have ar- 
bejdet med Englændere som Mill og Franskmænd som 
Mervoyer, dikterede jeg min Moder enkelte Partier af det 
planlagte Værk. Denne Sysselsættelse med abstrakt Filosofi 
havde det Gode, at den udrev mig aldeles af Tankerne paa 
Byen Kjøbenhavn, dens Beboere og dens Presses Holdning 
overfor mig. Men som alt tidligere berørt, mine Evner for- 
slog ikke til Udformningen af de Grundtanker, der fore- 
svævede mig, og jeg lod efter et Par Maaneders Forløb 
Arbejdet falde. 

Umiddelbart at fortsætte Arbejdet med Hovedstrøm- 
ningeme var mig ikke muligt, og af en besynderlig Grund. 
Jeg formulerede den saadan for mig selv: „Man kan ikke 
skrive, naar man er naaet til at ringeagte sine Læsere 
altfor stærkt. Man vil da ikke give dem sin Varme, sin 
Patos — den er for god til dem, og de vilde ikke tro paa 
den; man vil ikke skemte og spøge for dem; thi Skemt og 
Spøg forudsætter, at man føler sig veltilpas i sin Kres og 
véd sig i godt og sympatetisk Selskab. Bitterheden og 
Mistilliden kaster sin Malurt i hver Drik, man vilde brygge.* 

Jeg trængte simpelthen til at genvinde min Ligevægt og 
opnaa Glemsel ved Modtagelse af nye Indtryk. 

I de Dage ønskede Maleren Kristian Zahrtmann, hvem 
jeg i mange Aar havde kendt, at male mit Portræt. Han 
boede ved Kysten lige i min Nærhed hos sin Kusine Grev- 

inde Danneskjold. Han gjorde sig oprigtig Umag, men Bil- 
ledet kom saa lidet til at ligne som noget af de talrige, der 
senerehen blev udførte af mig. 

Jeg gennemrettede de Flyveskrifter, Literaturselskabet 
udgav; netop da et lille Hefte, Det ny Testamente og Frem- 
tidens Kirke, som dengang syntes mig af Værdi; men tog 
mig iøvrigt ikke noget større for, da jeg længtes ud. 

I den Sommer hændte det mig, som hænder alle meget 
omtalte Mænd, saa længe de er ny for Publikum. Jeg blev 
bombarderet med anonyme Skrivelser af Poste-restante 
Damer, der bevidnede mig hede Følelser og meddelte mig, 
at jeg var deres Ideal. De fleste Skrivelser var uskyl- 
dige, nysgerrige, tomme og dumme. Jeg svarte aldrig et 
Ord. Saa kom der en Dag et Brev, som var lidt bedre af- 
fattet end de sædvanlige og som fulgtes af flere, der ikke 
var helt tabte bag af en Vogn. Den vel skjulte Brevskriver- 
inde gjorde hvad hun formaaede for at pirre min Nysger- 
righed og omgive sig med et romantisk Skær. Da jeg svarte, 
fortsatte hun med Iver, og efter lang Tids Forløb stilledes 
der mig — som i Holbergs De Usynlige — et Møde i Ud- 
sigt. En Sammenkomst blev efter megen Opsættelse arran- 
geret. Den var overmaade mislykket. 

Den unge, 25-aarige Dame var saa høj, at jeg blev lille 
ved Siden af hende. Hendes Hud var gul og ildelugtende; 
det forekom mig, at jeg aldrig havde set saa styg en Mund 
som hendes, og den Stemme, der udgik fra den, var hæslig 
indtil Skratten. Nok saa svagt at anslaa en erotisk Streng 
var umuligt. For ikke at røbe min Overraskelse og ikke 
at saare hende ved Kulde, gav jeg mig til at tale ondt om 
mig selv som en Mand, hvem en Kvinde burde vogte sig 
for. Vi passiarede en kort Stund. Saa gik hun. — Faa 
Aar efter saa jeg af en Blad-Annonce, at hun var død. 

Dette var bogstaveligt det eneste Eventyr, mit pludse- 

lige Ry i Kjøbenhavn og Stormen imod mig sammesteds 
overhovedet indbragte mig. Jeg følte selv det Humoristiske 
deri; men det var tillige som et Symbol. Der var netop 
gaaet et Aar siden min Tilbagekomst fra Italien, hvor jeg 
formelig havde svælget i Skønhedsindtryk. I hele dette Aar 
havde jeg ikke lært et eneste kvindeligt Væsen at kende 
før nu denne lange, gule, grimme Meduse. Hun kom til at 
staa for min Fantasi som Personliggøreisen af mit Aar i Kjø- 
benhavn, Tidens og Stedets Genius. 

I den første Halvdel af September rejste jeg til Tyskland. 
Jeg tog lige ned til Henrik Ibsen i Dresden og blev en 
Maanedstid sammen med ham. 

Imidlertid fik jeg paa Rejsen uventet Følgeskab. Paa 
Stettinerdamperen opdagede jeg M. Goldschmidt, hvem hans 
Forlægger, Boghandler Høst, fulgte ombord. Paa Goldschmidts 
Opfordring nærmede Hr. Høst sig og forestilte os for hin- 
anden, som havde vi aldrig set hinanden før. Neppe be- 
gyndte Skibet at gaa, før Goldschmidt begyndte at krese om 
mig som Katten om Grøden, sigende saa et, saa et andet 
lille Ord med største Venlighed; han gjorde mig f. Eks. op- 
mærksom paa, at min Fader havde ventet paa Bryggen for 
at hilse paa mig endnu engang, hvad jeg oversaa. Efter kort 
Tids Forløb satte han sig hos mig, gik frem med stor For- 
sigtighed, gjorde ikke ringeste Hentydning til noget tidligere 
Mellemværende, lod saa det rolige Forhold vige for et lige- 
fremt, det ligefremme for et hjerteligt og endelig dette for 
et aldeles kammeratligt. 

Først spiste vi sammen, saa b^yndte han lange Sam- 
taler om sine Kæpheste, Nemesis, ægyptiske Forestillinger 
om Nemesis o. s. v. Han gjorde sig stor Umag fbr at synes 

simpel, ærlig, vakker, brav. Egenskaber, han mærkede, jeg 
satte Pris paa, lod saa falde en Ytring af den dybeste Foragt 
for Rudolf Schmidt, talte derefter om at han aldrig kunde 
bære Nag, De og jeg, jeg og De, i det Uendelige. 

Han udtrykte sig elskværdigt og med Originalitet, glemte 
ikke at vise sig opmærksom og forekommende. Da jeg med 
mit angrebne Ben ikke godt kunde taale at staa, løb Gold- 
schmidt og hentede mig en Stol, der blev anbragt midtskibs 
hvor vi saa sad længe i en forrygende Storm, indtil Bølgerne 
gik over Skibet og blandede deres Vand i vor Filosofi. 

Goldschmidt talte om Grundtvigs Begravelse, Bjørnsons 
Optræden og Tale ved den, om hvor misundelsesværdigt 
det var, som han at have en hel Menighed i Danmark, den 
grundtvigianske, og at høre saaledes til, uden et Krav i sin 
Sjæl, der gik ud over hvad Omgivelserne tænkte og vilde 
have sagt. Han selv havde tænkt paa Grundtvig i sin Fortæl- 
ling om den Mand, der var stor for alle dem, der havde 
drukket af Byens Brønd. Han holdt meget af Bjørnson, 
oprigtigt; men han mente, at Henrik Ibsen ved sine seneste 
Arbejder Brand og Peer Gynt havde overfløjet ham. Ibsen 
kendte han ikke personligt, havde aldrig set ham. Men han 
kendte de Unge, der havde sluttet sig til mig. Holger 
Drachmann havde desværre glemt at tegne noget Ægyptisk 
til ham i British Museum, som han havde lovet ham til 
Brug for Nemesisstudier. Om Vilhelm Møller talte han 
med Velvilje. Han betegnede ham skemtende som „den 
sande Neger, kun vel tilpas i Sværten ''. Kom dernæst ind 
paa Forholdet mellem Danmark og Prøjsen og ytrede, ikke 
uden Skarpsyn: Det tager sig jo ud, som om de hjemme 
^k op i Had og Forbitrelse mod Tyskland. Prøjserne be- 
høvede kun at give os et godt Ord, række os den lille 
Pinger, saa faldt de derhjemme dem rørte om Halsen. 

Derpaa sagde han flygtigt: Jeg véd, at De har skrevet 

om mig, og ugunstigt; men det rører mig ikke; jeg har ikke 
læst det, læser overhovedet aldrig hvad der skrives om mig. 

— Det stemte jo med god Verdenstone, at Goldschmidt 
vilde undgaa Ordstrid med mig om en mer end tre Aar 
gammel Artikel; men som Ordene faldt, smagte de mig ikke; 
thi jeg vidste med fuld Bestemthed fra Vilhelm Møller^ 
baade at Goldschmidt havde læst min Artikel og i hvilke 
Udtryk han havde givet sin Vrede og Misfornøjelse tilkende. 

— Jeg var ikke saa uerfaren, at jeg noget Øjeblik troede, 
Goldschmidt havde tilgivet mig saa skarpe kritiske Udta- 
lelser. Men jeg følte, han gjorde en oprigtig Bestræbelse 
for at glemme sit gamle Nag, og han havde jo flere Gange 
tidligere søgt mig. Jeg er, sagde han, tiltrukket af Deres 
forbausende Barnlighed. Det Ejendommelige ved Deres 
Ansigt er Udtrykkets uafbrudte Skiften; det Ejendommelige 
ved Deres Væsen er dette overraskende Barnlige. — ■ Han 
gav sig næste Dag neppe Tid til at gøre Toilette, saa „inter- 
essanf" fandt han mig. 



Han meddelte mig sin Rejses Formaal. Han tog nu 
først til Berlin, saa til en hel Række andre tyske Byer, 
hvor man vilde opføre Skuespil af ham og hvor Teater- 
direktører ventede ham, med hvilke han skulde forhandle. 
At der i Tyskland var en saadan Efterspørgsel efter Gold- 
schmidtske Stykker, maatte undre. Med al sin overordentlige 
stilistiske Evne og sin undertiden fine Sjælekundskab var 
Goldschmidt dog slet ikke Dramatiker, og af intet Stykke, 
han havde skrevet, var der nogensinde gaaet Ry. Han gik 
øjensynligt ud paa at imponere mig og anslog nu og da en 
lidt pralende Tone. 

Saa spurgte han mig, hvor jeg agtede mig hen. Da 

Georg Brande«! Levned. II. 7 

jeg svarede: Til Dresden, til Henrik Ibsen, udbrød han: 
Kender De ham? og da han fik bekræftende Svar, sagde 
han straks: Vil De forestille mig for ham? — Men De vil 
jo rejse en helt anden Vej! — Nej, svarede han uden Be- 
tænkning, i saa Fald forandrer jeg min Rejseplan og følger 
med et Par Dages Ophold i Berlin efter Dem til Dresden. 
Vi gør da Ture sammen; Ibsen, De og jeg skal svire og solde 
sammen. — Som ved et Trylleslag var alle de ventende 
Teaterdirektører sunkne i Jorden. Jeg negter ikke, at jeg 
forbausedes. Og virkelig nævnte fra det Øjeblik Gold- 
schmidt ikke en eneste Gang paa Rejsen mere de mange 
Byer, hvor Stykker af ham skulde spilles — og hvor de 
(saavidt vides) heller aldrig er blevne spilte. Han blev roligt 
i Sachsen flere Uger i Træk. 

Paa Banegaarden i Stettin traf jeg den unge Landskabs- 
maler Godfred Christensen, der havde hørt til mine Til- 
hørere om Vinteren; han tog med i samme Vogn og vi 
aftalte at gøre en Fodrejse i sachsisk Schweiz. Til den 
vilde saa ogsaa Goldschmidt være med. Rejsen fra Stettin 
til Berlin forløb lystigt. Paa Skibet havde jeg været tilbage- 
holdende overfor Goldschmidt; nu begyndte jeg at drille 
ham en Smule, hvortil jeg flk den unge Malers Understøt- 
telse. Han vovede vel ikke selv at drille Goldschmidt, men 
han gav mig Ret, især i vore Ordskifter om Kunst. Snart 
var vi saa vidt, at hver Gang Goldschmidt — ti Gange i 
Timen — brugte sine Yndlingsord Aand og sjælfuldt, ud- 
stødte jeg sørgende og klagende Toner, og hver Gang han 
sagde „frelse Menneskeslægten "^ mumlede jeg „give Menne- 
skeslsegten noget at spise**. Stærkt klynkede jeg, da han 
sagde, at Paolo Veronese var en Maler uden Betydning, thi 
han var uden Sjæl. Da Christensen gav sig til at klynke med^ 
saa Goldschmidt, at han var faldet blandt sjælløse Røvere. 

Hvad hans Kunstkritiker længst havde givet mig en 

Forestilling om, blev til Vished under vort nu følgende 
Samliv, at han ganske manglede Sansen for bildende Kunst. 
En Dag, vi gik sammen paa Galleriet i Dresden og jeg 
foran de fire store Billeder af Correggio, som hænger der 
ved Siden af hinanden, sagde til ham: Sammenlign det 
ældste Billede med det senest malede! spurgte han: Hvoraf 
véd De, at det dér er det ældste? blev meget forundret, 
da jeg sagde ham, det var let at se, og vilde neppe tro, jeg 
ikke vidste det fra andre. 

En ung meget smuk sædelig-germansk Kone var med i 
Vognen. Jeg sagde til Goldschmidt: Hvad er hendes Mand? 
og han svarte som et Orakel uden Betænkning: Maskin- 
bygger. 

Efter Aftale skulde Goldschmidt hente mig en Morgen 
Kl. 10 for at blive indført hos Henrik Ibsen, men ved nær- 
mere Overvejelse har han øjensynligt fundet det under sin 
Værdighed at behøve mig for at faa Indpas. Saa endnu før 
jeg en Morgen var helt færdig med min Paaklædning, kom 
han i Forening med Ibsen, hvem han meget tidligt havde 
opsøgt, og afhentede mig. 



Ibsen var af de faa, hvem min Bog Emigrantliterataren 
havde tiltalt ubetinget; han havde givet mig stærke Lovord 
i et Brev, som nu foreligger trykt, og vi befandt os paa 
mange Punkter i et fremmende Idefællesskab, paa andre i 
Uoverensstemmelser, for hvilke det var endnu mere frem- 
mende at faa tydeligt gjort Rede. 

Dagligt gik jeg fra det lille, altfor slette. Hotel, han 
havde anbefalet mig i sin Nærhed, og hentede ham til en 
Spadseregang, som ofte afbrødes ved Besøg i et Værtshus, 

hvor Opvarterne imponeredes af den barbariske Pragt i hans 
Knaphul, men altid sluttede ved Thebordet i hans Hjem. 

Jeg fik et nyt Indtryk af ham efter det Aar, der var 
gaaet hen siden jeg saa ham sidst. Ikke videre høj, som 
han var, men smuk, atletisk bygget, med svært Hoved, svær 
Hals, mægtige Skuldre saa han ud som om man maatte 
slaa ham ned med Køller, ifald man skulde fea Bugt med 
ham. Han talte i Almindelighed lidet, om han end overfor 
mig var meddelsom; men det Ejendommelige ved hans 
Maade at tale paa var hans Ro og Langsomhed og det, at 
han aldrig smilte, end ikke naar den, der talte til ham, 
smilte først. Dette virkede undertiden næsten ængsteligt. 
Skulde han betegnes med ét Ord, var det dette, han var 
truende. Han kunde se forfærdende ud, som han sad med 
opmærksomme Øjne. Han lignede da en Autoritet. Han 
saa ud som en Mand, der var vant til overfor andre Menne- 
sker at indtage det Standpunkt som en Skolebestyrer over- 
for Drengene, og vant til at indjage en vis Angst. Med al 
sin Kamp mod Nordmændene var han i Væsen meget 
norsk. 

Der laa opsamlet i ham fyrretyve Aars Bitterhed og 
Had; hans Menneskeforagt var uden Grænser. Han var 
Aristokrat til det Yderste og tog Konsekvenserne deraf. 
Det var en Troesartikel for ham, at alle Politikere, o: Parla- 
mentspolitikere, ikke Mænd som Bismarck, var Hyklere, 
Løgnere, Vaasere, Hunde. De levede af de politiske Fri- 
hedsbestræbelser, der blot gik ud paa, at de latterligste 
Dilettanter i Politik kom til Orde og maatte høres angaa- 
gaaende Landets Sager. Dette Statsborgen og det Væsen, 
der gjordes deraf, burde skydes tilside; dets Rolle var ud- 
spilt. De politiske Forsamlinger var med Rette komne i 
Vanry og omtrent latterlige i hele Europa. Hans Had til 
de usande Frihedsbestræbelser var paa Veje til at fortrænge 

hans Interesse for de sande. Han holdt en stor Lovtale 
over Knutten. Tal aldrig ilde om Knutten! udbrød han 
begejstret, den beMer Folkene for det usunde Fedt. 

Den afgørende Frihed var social Frihed, AandsMhed, 
Tankens Frihed, SamvittighedsMhed. For disse Formaal 
arbejdedes der lige saa godt under en moderne, intelligentere 
Form af Enevælde som under Smaatyranners Styre, ja bedre 
endda. Han afskyede Norges Liberale, og han betragtede 
Flertallet af Norges Bønder som smudsigt og egennyttigt Pak. 
Af Bjørnsons Bondenoveller lo han. Han jublede over den 
Plads, det Erotiske indtog i dem, mens Intet sysselsatte den 
norske Bonde mindre, ifald man undtog Eros i den djærveste 
Formation. En Karl paa tyve Aar giftede sig gerne med 
en velhavende Kærling paa de sytti. Blot Bjørnson vilde 
fortsætte, til Arne skulde ind paa Stortinget, saa skulde vi se 
den virkelige Arne. 

Af Ibsens Breve erfor jeg mange Aar efter, at han til 
Tider har følt Venskab, ja næret næsten Sværmeri for Bjørn- 
son. Jeg har dengang som ellers personligt kun hørt ham 
nævne Bjørnson med stærkeste Uvilje og Ringeagt. Hvor 
fanatisk han var, slog mig, da han en Dag i stærke Udtryk 
nedrev Magdalene Thoresens Fortællinger, lastede deres Sprog, 
kaldte dem forskruede og usande, saa afbrød sig med Ven- 
dingen: Det forstaar sig, hun har altid mere Talent end 
denne Bjørnson. — Det maa tilføjes, at, som Christian Ri- 
chardt en Dag rigtigt bemærkede, Ibsen alligevel aldrig talte 
saa nedsættende om Bjørnson, som denne om hin. 

Med sin grænseløse Tro paa Kongemagtens Nødven- 
dighed til at holde en aristokratisk Aandsretning vedlige og 
knække de Liberale fordømte Ibsen Bjørnsons Republikanisme. 
Hvad det kom an paa var, at en Nation gav sit Bidrag til 
Verdensudviklingen. En Regering duede, naar den drev 
Nationen til at udrette noget stort og sjældent. 

Spadserende ud til Plauenscher Grund sagde han: 
Norden ligger udenfor Kulturstrømmen. Den ulykkelige 
Følge deraf er, at alle Stadier hos os tilbagelægges efter at 
hele Europa er ude over dem. Vi maa gennemgaa Alt. 
Det er som om man vilde indføre Astronomien paa Mada- 
gascar og begyndte med det ptolemæiske System. 

Hans Domme om de nyeste danske Digtere var vel- 
villige. Han talte med Agtelse om Jacobsen, saa lidet denne 
endnu havde offenliggjort, med Sympati om Drachmann, 
skønt det foruroligede ham lidt, at han splittede sig saa 
stærkt. Han nævnte dem begge som lovende Muligheder for 
mig, ifald det blev til Alvor med et Tidsskrift, jeg paatænkte; 
han selv vilde fra Januar 1873 blive en ivrig Medarbejder 
derved. 

Hans Domme om Bøger var interessante, men over 
én Læst. Det kom ham alene an paa, om de stod i en 
inderlig Forbindelse med Forfatterens Sjæleliv. Saa var Alt 
godt, ellers Alt akademisk. Saa højt han før havde vurderet 
Heiberg — han havde jo besunget ham i Digtet Til de 
Genlevende som Kæmpen, der tændte et Lys i Landet — 
nu skattede han hans Digtning mindre. Han betragtede det 
som Tidsalderens Fremskridt, at Poesien blev mere og mere 
psykologisk og ikke blot den, men al Literatur. Det er det, 
som vil sikre Deres sidste Bog et Liv i Fremtiden, at den 
indeholder, hvorledes De har set paa Tingene. Vil I have 
Objektivitet, saa gaa til Objekterne. Læs mig for at lære 
mig at kende! — Han mente, at dette varden store literære 
Revolution, som han selv foretog. 

4. 
Henrik Ibsen skrev paa sit Dobbeltdrama Kejser og 
Galilæer, som han havde drøftet med mig, siden han und- 
fangede det. I Begyndelsen var han ikke at bevsege til 

at laese det mindste deraf for mig. Da han vilde tage 
endnu en Afskrift for at gennemfile Prosadialogen, vilde han 
ikke lade mig se den første, ringere Form. Han sagde: 
Jeg skriver aldrig en Linje uden at sige til mig selv: Hvad 
mon G. B. vil sige derom? hvor skulde jeg da lade Dem se 
Stykket ufilet! Alligevel læste han snart derefter store Partier 
for mig, deriblandt Scenerne mellem Julian og Mystikeren 
Maximus. Hans Røst egnede sig, dæmpet som den var, til 
Gengivelse af det Stemningsfulde og Uhyggelige. 

løvrigt gik alle hans kunstneriske Instinkter ham selv 
endnu ubevidst i Retning af moderne Prosaskuespil. Han 
skulde jo fra da af tie i mange Aar, mens de nye Bestræbelser 
formede sig i ham. Ganske vist havde han allerede i 1869 
skrevet den skarpe moderne Satire De Unges Forbund, men 
ikke med det Forsæt, hermed at slaa ind paa en ny Vej; 
han vendte derfor straks derefter tilbage til den laerne Fortid. 
Nu var han tydeligt nok stedt i stærk indre Udvikling. 

Mens han følte sig paa Krigsfod med Norge, stræbte 
han med endnu ikke tillukket Modtagelighed at tilegne sig 
det nye Tysklands Dannelseselementer, forsaavidt de var 
tilgængelige for ham og forsaavidt han havde Brug for dem. 
De var dog sjældent paa Højde med ham. Han var stadig Til- 
hører ved Forelæsningerne i Dresdens literære Forening og tog 
mig med sig derhen. Vi hørte forstandige og dygtige Fore- 
drag. Et drejede sig om Tiecks Afhandling angaaende Ham- 
lets Monolog; det viste sig under Forhandlingen, at foruden 
Foredragsholderen var j^ den eneste i Foreningen, som 
kendte den Afhandling. Et gjaldt Tysklands moderne Lyst- 
spil sammenlignede med de franske, hvis kunstnerisk til- 
slebne Dialog Taleren fordomsfrit gav Prisen. Rudolf Dohn, 
en gammel Republikaner fra 1848, holdt Foredrag om en 
Bog, Jesus og Kvinderne, af en ung Dr. WGnsche; han dad- 
lede Forfatterens ortodokse Standpunkt, men roste ellers 

Bogen meget. Dr. Wiinsche rejste sig og sagde, han var 
ikke rettroende, men havde af Forsigtighed ikke udtalt sig 
for eller imod Ortodoksien. Saa endte Aftenen med en 
Apoteose af Feuerbach. Thi Dohn havde i sit Foredrag 
indflettet to Sider af den nys afdøde Tænker om Madonna- 
dyrkelsens Sandhed og Skønhed samt om alle Menneskers 
Kærlighed til deres Moder. Det var forunderligt at se den 
Virkning, de gjorde. Der var Mænd, som græd. En gammel 
Mand tørrede sine Øjne og sagde til mig: Havde Ludwig 
Feuerbach ikke skrevet andet end disse Par Sider, saa var 
han en stor Mand. 

Ibsens Svoger, Løjtnant Falsen, der senere blev Kom- 
mandant paa Tromsøe og derefter Konsul i Archangelsk, 
var mig en kær Omgangsven i Dresden. Han opholdt sig 
der for at studere Russisk, da han vilde ind i den norske 
Generalstab. Det var en alsidigt dannet ung Mand, der 
havde læst og tænkt meget; han havde en Bog som Taines 
De VlnteUigence med sig paa Rejsen. Foruden ham var 
der ogsaa andre norske Officerer. Godfred Christensen og 
Goldschmidt sluttede sig til os, og vi spiste daglig til Middag 
ved samme Hotelbord. De norske, lidt lattermilde. Herrer 
paastod, at Goldschmidts Middagsro forstyrredes ved Frygten 
for at Opvarterne, der betragtede ham, den saa meget ældre, 
som en Slags Vært for os andre, vilde bringe ham den hele 
Regning, hvad de et Par Gange af Misforstaaelse havde gjort. 
Nordmændene søgte da at fea Opvarterne dertil for at more 
sig over Goldschmidts Protester. 

5. 

Han, Godfred Christensen og jeg foretog i Forening en 

Tur i sachsisk Schweiz, hvor vi saa meget smukt og kom 

godt ud af det med hverandre. Maleren var dengang, som 

han selv kaldte det, »vild'' i sin Kunst; han var ung og 

fyrig; Goldschmidt, der paa denne Tur i ingen Henseende 
gjorde sin Overlegenhed gældende, talte om Corsaren, det 
lille illustrerede Oppositionsblad, han i sin tidlige Ungdom 
var bleven berømt og berygtet paa; det var forbausende, 
hvor opfyldt han endnu var deraf; alle Andre havde glemt 
Bladet; han syslede hver Dag med Erindringen om det og 
mindede Andre derom. Han fortalte, hvor naiv han havde 
været, da han begyndte Udgivelsen, og hvor overrasket han 
var kommen hjem til sin Moder med Lommerne fulde af 
raslende Penge, hans første Vinding, havde grebet ned i 
Lommen og sagt: Nu skal du se. Moder, hvor meget jeg 
har tjent! Vilde han rose noget som skarpt eller vittigt, sagde 
han gerne: det er som en god Corsar-Artikel. Efter hans 
Paastand var det Misforholdet til Kierkegaard, hvilket han 
ikke i Længden kunde bære, som havde bevæget ham til 
Opgivelse af Corsaren. En Dag gik vi over Uttenwalder 
Grund op paa Bastei, en anden til Potscha, en tredie til 
Krippen og over Kuhstall, Kleiner Winterberg og Prebisch- 
thor til Hermkretchen. Vejret var gnistrende klart og koldt. 
Vi traf i Schandau paa en elskelig og forstandig Krovært- 
inde med kloge, brune Øjne og et nydeligt Væsen. Hun 
ordnede vor Tur for os, og Goldschmidt var med Rette helt 
indtaget i hende og sagde til hende: Sie sind eine sehr 
wackere, gescheute Frau. Hun bad os anbefale sig og til- 
føjede naivt: „Man muss immer schpeculiren*'. Hun gav 
os sit Kort og sagde: Sagen Sie, wirsind brave LeuV, hab'n 
ken Gellner (Kellner), hab'n nichs, nur reinliche Bett\ var 
iøvrigt fuld af Indfald og klagede med Lune over den Skade, 
Kejsermødet i Berlin havde voldt hende: Næste Aar be- 
stiller vi Kejserne herhen til Sachsen. 

Forunderligt var det, hvor langt Goldschmidts Stil i 
mundtlig Samtale stod tilbage for hans skriftlige, der er saa 
udsøgt. Saasnart han blev sværmerisk, klang hans Tale 

hul: Et Ord af vidunderlig Skønhed — og han vendte 
Øjnene i Vejret. Saa dejlig en Hemmelighed — og han 
saa henrykt ud, som Høyen naar denne paa Forelæsninger 
kom i Ekstase. Stadige Overdrivelser: En Begivenhed (at 
han sov over sig), som fik aijgørende Betydning for hele mit 
Liv, Et Hug — og det var Døden (om Finter i Hugning). 

Det var pudsigt, ved Omgang med ham at se, hvor 
mange Manerer hans unge Beundrer Vilhelm Møller havde 
taget efter ham, f. Eks. den at sige noget Gaadefiildt, saa se 
En stivt i Øjnene og iagttage Virkningen. Goldschmidt havde 
den Svaghed, stadigt at tale om Filosofi og bildende Kunst, to 
Ting, hvoraf han intet forstod. Til Gengæld havde han slet 
ingen Sans for, hvad der laa lige for Øjet, ikke ringeste 
Natursans paa første Hånd, men vilde i de smukkeste Na- 
turomgivelser bene lige ind i Lærdommen, Nemesis, Ægyp- 
ten, ifald man ikke hvert Øjeblik holdt ham tilbage ved 
Jorden og sagde: Se dog den Klippe, det Træ! 

Først sent paa Aftenen, da vi foretog Nedstigningen fra 
Prebischthor i Mørke og han, som havde svage Øjne og 
saa daarligt i Mørket, følte Ængstelse og gav sig hen til 
Fantasteri, kom den romantiske Naturbetragtning op i ham, 
og han fablede om Ruder i Klippen, Kyklopøjne i Skov- 
siderne, fordi man til Nød kunde bilde sig ind, at Smaa- 
husenes oplyste Ruder sad i Bjerget eller var store Øjne*). 

Et enkelt Sted blev under Nedstigningen hans Angst 
for Nedstyrtning paafaldende, skønt der ikke var ringeste 
Fare. Jeg tilbød ham to Gange min Haand, men han afslog 
den med de pudsige Ord: Nej, det er nok, at En gaar til 
Grunde. — Med sin Mistænksomhed var han øjensynligt paa 
sin Post mod den Mulighed, at jeg skulde styrte ham i Af- 
grunden. 



*) Sammenlign mine Samlede Skrifter IV, 325. 

Da vi var komne ned, udbredte han sig vidtløftigt om 
sin Nemesis-Lære, der gik ud paa vilkaarligt at sammen- 
koble et Uheld eller en Ulykke i det enkelte Menneskes 
Liv med en Forseelse, han tidligere havde b^aaet — en 
Lære, som jeg, for at undgaa unødig Trætte, kun svagt 
udtalte mig imod, saa tom jeg end fandt den. 



6. 

En Dag indbød Goldschmidt Henrik Ibsen og mig til 
at spise Aftensmad hos ham i Hotel Berlin. Efter Maal- 
tidet skænkede han Ananaspunsch, og Stemningen var den 
bedste. Han tilbød at læse noget højt for os, han nys havde 
skrevet, og læste da en fin lille Fortælling om hans eget og 
en engelsk Turists Besøg i Femey, der udmundede i Eng- 
lænderens Anerkendelse af Voltaires Slutningsholdning over- 
for Marquisen af Chåtelet som en Adfærd, hvortil han selv 
trods sine strenge Principer ikke havde været i Stand. 

Vi udtalte os med Varme om den lille Histories Kunst- 
form, og Aftenen syntes at skulle ende harmonisk som den 
begyndte, da det var som foer en Djævel i Goldschmidt og 
han, henvendt til mig, i en skarp Tone sagde: Voltaire var 
ikke nogen Ateist. — Det er bekendt, faldt Svaret. — Han 
troede paa Gud og byggede ham en Kirke. — Jeg véd det; 
rigtignok var Voltaires Gudsbegreb meget ubestemt og kun 
en sidste Levning af det overleverte. — Ligemeget, han 
troede paa Gud. Troer De paa Gud, Henrik Ibsen? — 
Ibsen, som blev forlegen for meget mindre, svarte forlegen 
over denne Inkvisition: Ganske vist. — I saa Fald begriber 
j^ ikke, at De kan omgaas en Personlighed som Brandes, 
der ikke tror paa nogen Gud. — Jeg blev meget overrasket. 
I Øjeblikket var der ikke nogen Tvivl hos mig, om at vi 
var blevne indbudne for at Goldschmidt kunde faa dette 

Spørgsmaal anbragt. — Ibsen svarte med stigende Ubehag: 
Jeg véd ikke Noget om, hvad Brandes tror paa eller ikke 
tror paa, har aldrig talt med ham derom, og føler mig ikke 
foranlediget til det. — Tror De maaske paa Gud? spurgte 
Goldschmidt nu mig. — Jeg bemærkede, at Spørgsmaalet 
for at besvares krævede en Forundersøgelse af, hvad Spør- 
geren forstod ved Gud: en gammel Mand i Himlen med 
hvidt Skæg? Jomfru Maries Brudgom og Søn? det Væsen, 
der skabte Kloderne af Intet? eller Alnaturen? eller det 
saakaldte Guddommelige i Naturen og Mennesket? o. s. v. 
Denne Forundersøgelse var jo for omfattende til at kunne 
afsluttes saa sent paa Aftenen; jeg foretrak da at bryde op. 
— Vi gik begge forstemte vor Vej. 

Som sagt, den Gang tvivlede jeg ikke paa Goldschmidts 
Hensigt at foranledige et Brud mellem Ibsen og mig. Senere 
har jeg tænkt, at han ikke dertil havde behøvet min Nær- 
værelse, at han havde indbudt mig i velvillig Hensigt, men 
at senere paa Aftenen hans vanskelige Sind tog Magten 
fra ham. 

Efter flere Aars Misstemning havde det i disse Uger 
været mig kært endelig at være kommet i et normalt Forhold 
til en Mand som Goldschmidt, hvis literære Talent var saa 
stort og uomtvisteligt; jeg indsaa nu, at Venskabet ikke lod 
sig holde. 

Denne lille Episode foranledigede vel intet Brud; men 
dette udeblev dog ikke længe. Nogen Tid efter min Hjem- 
komst til Danmark var jeg i et kjøbenhavnsk Selskab paa 
Tale, og en eller anden nævnte, at der i et stort engelsk 
Tidsskrift havde staaet en anerkendende Artikel om mig. 
Goldschmidt bemærkede afvisende, at dette Ingenting be- 
tydede; man vidste, ved hvilke Midler en saadan Artikel 
opnaaedes. En nær og paalidelig Ven af mig, som var til- 
stede, sagde, han ønskede, mine Finanser var af den Be- 

skaffenhed, at de tillod mig Bestikkelse af de store engelske 
Organer; der vilde sikkert udkræves en klækkelig Sum. 

Goldschmidt havde vel neppe tænkt paa Penge; men i 
ethvert Tilfælde var Ytringen ondartet, og da han kort der- 
efter mødte mig paa den dengang saakaldte Kærlighedssti, 
nu Dosseringen, hvor han altid spadserte, og gik mig imøde 
med et Smil paa Læberne og en Beklagelse over ikke at 
have set mig saa længe, sagde jeg ham med Ungdommens 
Heftighed, at jeg aldrig vilde besøge eller omgaas ham, og 
hvorfor. Han blev dygtigt flov derved og forsøgte stam- 
mende at snakke sig fra det; bebrejdede mig, at jeg troede 
paa „Mellembærere**; men jeg blev ved mit, og vi skiltes 
for bestandig. Fra da af havde jeg en Uven i ham; han 
talte ilde om mig, om han end iøvrigt aldrig har gjort mig 
det ringeste Ondt. Havde jeg været tyve Aar ældre, vilde 
jeg have ladet hin Ytring om Tidsskriftsartiklen gaa upaatalt 
hen, som jeg har gjort ved saa mange hundrede slige; men 
jeg var i den Alder, hvor man endnu ikke har naaet den 
suveræne Ligegyldighed. 



7. 

Min Bog om Emigrantliteraturen var lige bleven udgivet 
paa Tysk, og der var i Dresden en eneste Mand, til hvem 
jeg havde sendt den og paa hvis Dom jeg lagde den største 
Vægt. Det var Hermann Hettner, Professor i Kunsthistorie, 
Direktør for Museets Skulpturaftleling, Forfatteren til det 
lærerige Værk Det attende Aarhundredes Liieraturhistorie. 

Jeg havde været i Dresden et Par Uger, tør jeg samlede 
Mod til at gaa til ham. I den literære Forening havde jeg 
hørt, at han var „grov**, nærede altsaa nogen Bekymring. 
Han ejede et smukt Hus udenfor Byen. Jeg kom ind i en 

Statelig og smagfuld Bygning, smykket med Malerier og 
Statuer. 

Er Professoren hjemme? „Vi skal se ad.** Jeg gav 
mit Kort og blev straks ført ovenpaa. „De her! Nej, hvor 
morsomt! og jeg, som vilde rejse til Kjøbenhavn for at se 
Dem." Og han fortalte mig, at han netop havde villet rejse 
til Danmark med sin Hustru og fra mange Sider havde hørt 
saa meget Fordelagtigt om mig, at han til hende havde sagt: 
En Ven vil vi faa dér. — Hun kom ind og bevidnede hans 
Ord. Jeg blev indbudt til næste Dags Middag og Aften og 
maatte høre heftige Beklagelser over, at jeg havde været 
fjorten Dage i Dresden uden at søge Hettner op. Han talte 
et Par Timer med mig, førte mig straks rundt i Skulptur- 
museet og gav mig hvad Underretning jeg ønskede. Af 
Danske havde kun Fru Jerichau talt om mig; hun havde 
blot vidst, jeg ikke var religiøs. „De kan tænke Dem, hvad 
Indtryk det gjorde paa mig gamle Feuerbachianer.* Og med 
Harme tilføjede han: Ludwig Feuerbach døde for to Uger 
siden den 13de September. Intet stort Blad skrev et Ord 
derom, intet Universitet sendte Deputation til' hans Jord- 
fæstelse. Saaledes er han, hvem vi skylder vor ypperste 
Opdragelse, stedet til Jorden uden Sang og Klang. 

Det slog mig, hvor han trods sit regelret smukke Ansigt 
lignede Renan i Udseende, Væsen, Manerer, Maaden at ud- 
trykke sig paa. 

Det var velgørende for mig at høre, med hvilken In- 
derlighed og Varme han priste min i Danmark nedrakkede 
Bog. Næsten mest overvældede det mig, at han, Hettner, 
Tysklands største Literaturhistoriker, tilstod, først igennem 
min Bog at have lært Benjamin Constant at kende, mens 
hjemme den usleste Recensent kendte Alt, hvad jeg skrev 
om, forud og stemplede det Alt som Lejebiblioteksromaner. 
Han fremhævede min Fremstilling og Stil som noget for 

Tyskerne nyt og usædvanligt, og lovede mig, at Bogen vilde 
blive overordenlig meget læst i Tyskland, hvad trods den 
første Støbnings store Ufuldkommenheder ogsaa skete. 

Jeg udspurgte ham om de Naturindtryk og de Sam- 
fundsforhold, fra hvilke den tyske Romantik gik ud, som 
jeg netop var i Færd med at fremstille. For ham var Ro- 
mantiken Efterklang af Sturm- und Drang Tiden, kun at den 
Naturbetragtning, der i Den nye Héloise og Werther havde 
været følsom, hos Romantikerne blev fantastisk. Bevægelsen 
var parallel med den, hvortil Chateaubriands poetiske Katoli- 
cisme i Frankrig gav Stødet. Alt, hvad Tieck og Wackenroder 
havde anet og drømt om, fik sit Holdepunkt da under Na- 
poleon Klostrene ophævedes og aabnedes, saa deres gamle 
Malerier kom for Dagens Lys. Brødrene Sulpice-Boisserrée 
gjorde sig da til Talsmænd for Middelalderens Kunst. Na- 
turfantasteriet var det nødvendige Sidestykke til Schellings 
og Okens Naturfilosof). Kærligheden til Middelalderen med- 
førte Had til Klassikernes Antikiseren. Da Lessing, Schiller 
og Goethe havde betragtet Patriotismen som Indskrænkethed, 
blev Romantikerne med Voldsomhed tyske. 

Paa mit Spørgsmaal: Tror De paa Æstetiken og til 
hvilket Punkt? svarte han: Jeg tror som De ikke det aller- 
ringeste paa den gamle spekulative Æstetik. For mig er 
Hegels, Vischers, Zeisings, Herbarts, Zimmermanns, Lotzes 
Æstetik kun Kaiegoriengerassel De har gaaet ad den rette 
Vej, da De arbejdede Dem ud deraf. Det Skønnes Meta- 
fysik beror paa den Taabelighed, at Skønhedsbegrebet skulde 
vise sig frugtbart ved Kunstværkets Frembringelse, dernæst 
paa den Taabelighed, at Kunsten skulde være Naturen over- 
ordnet. Som Enhver véd, er den det i visse Henseender, 
i andre ikke; der er Retninger, i hvilke Kunstneren for- 
tvivler om at kunne naa Naturen. Hegels Æstetik var kun 
det filosofiske Genbillede af den Schiller-Goetheske Forgudelse 

af Antiken. Og jeg vil være gal, om jeg véd, hvad Her- 
bartianerne vil; Ingen tror mere paa dem. 

„Den nærværende Reaktion imod Filosofien har to Aar- 
sager: Feuerbach har, da vi var unge, sprængt Hegel, og 
Naturvidenskaberne fortrænger al Forhaands-Spekulation. 

„Den ny Æstetik forholder sig til den spekulative som 
Naturvidenskab til Naturfilosofi; den søger Love ad Induk- 
tionens Vej. Den sande Æstetik er først en Fantasiens 
Logik (der svarer til hvad man ellers kalder den formelle 
Logik), den, som f. Eks. raader i Eventyret, dernæst en Ma- 
terialets Grammatik, jeg mener de af Stoffets Beskaffenhed 
udledede Stillove. Lessing forsøgte en saadan Grammatik i 
sin Laokoon, Freytag i sin Dramets Teknik, Anselm Feuer- 
bach i sin Den vatikanske Apollo. Sand Æstetik er der- 
næst Fantasiens og Kunstens Historie. Ganske vist er de 
almene Love faa, men netop som Grammatikens. Ogsaa 
Grammatiken forandrer sig, alt som Sproget udvikler sig. 
Visse Stillove er dog ubrydelige, de som afhænger af at 
Stenen er tung og sprød, eller af at Dramet har Dialogform. 
Men Pokker i Vold med Katederæstetiken! 

„Naar man som ung kommer til Rom, falder alle Kate- 
gorierne som Skæl fra Ens Øjne. Folk som Zimmermann 
i Wien har Ingenting set. Det eneste Gode, Vischer har 
skrevet, er hans Ungdomsarbejder i Ktitische Gange; nu 
haaner han selv sin Æstetik; men naar han skal bedømme 
noget, falder han paany tilbage til sine Kategorier, das Er- 
habene, das Komische osv." 

Hvad der under disse Samtaler forundrede Hettner og 
mig i lige Grad var den fuldstændige Enighed, hvori vi be- 
fandt os uden nogensinde at have jævnført vore Anskuelser. 
Hettner kunde denne Enighed være ligegyldig; men mig gav 
den Tryghed. Thi jeg oplevede paany, som to Aar tidligere 
overfor Stuart Mill, at mit Instinkt havde ledet mig rigtigt, 



Digitized by 



Google 



Ude 113 

saa jeg i mine Dannelsesaar intetsomhelst havde at fortryde. 
Jeg følte mig nu sikker paa, at mine nærmeste ældre Venner 
i Kjøbenhavn havde Uret, naar de paastod, at mine første 
Afhandlinger var de bedste; jeg havde tvertimod under min 
korte Foriattertid tilbagelagt den samme Vej, ad hvilken 
Videnskaben i de sidste tredive Aar var gaaet. 

Hettner mente, vistnok med Rette, at den frejdigt ukirke- 
lige Aand, hvori hans store Værk var skrevet, havde for- 
hindret hans Ansættelse i Prøjsen. Han følte sig ilde til- 
mode og ensom i det lille Sachsen, levede i sin Familie 
uden noget Forhold til det offentlige Liv. 

Det almene Omdømme satte dengang den tørre, ukunst- 
neriske, af alle Muser forladte Julian Schmidt, der drev 
moraliserende Kritik, højt over ham. Desuden begyndte 
Hettner at føle sin ubundne filosofiske Maade at behandle 
Literatureme paa betragtet som halvvejs dilettantisk af den 
filologisk uddannede Ungdom.*) 

Han indførte mig i sin Familie, hvor hans elskværdige 
anden Hustru dannede Midtpunktet. Ved Aftensbordet, hvor 
en Del mandlig Ungdom var samlet, hørte jeg enkelte poli- 
tiske Ytringer, som da var mig ny. Jeg var vænnet til at 
betragte Tyskland som den med Forkærlighed angribende 
Magt og til at anse Krigserklæringen fra Frankrigs Side som 
det blot formelle Initiativ, der med overlegen Kløgt var frem- 
kaldt for at kaste Ansvaret for Krigen over paa fransk Side. 
En af de unge Herrer ved Hettners Bord mindede mig om, 
hvorledes Prøjsen for at undgaa Krig faa Aar forinden var 
v^et tilbage i Sammenstødet angaaende Luxembourg. For 
denne Ungdom stod det, som var Tyskland den fredelige 
Magt, der atter og atter havde lidt under det overmodige 
Frankrigs Indfald over Grænsen. I lange Tider havde 



*) Smlgn. Samlede Skrifter XIV. 379 IT. 

O«org Brtadet: Levoed. II 

Tyskerne givet efter, saa de formelig var blevne ringeagtede 
derfor; nu var Turen kommet til de andre: Jetzt ist es an 
die anderen, sich zu ducken. Det blev sagt muntert og 
med et Smil, men i den Stemning af Selvfølelse, som Krigens 
Udfold naturligt havde fremkaldt. 

En Maanedstid derefter blev jeg i Berlin indført i Fre- 
richs Vinstue, hvor hver Aften en Gruppe Forfattere sam- 
ledes. Julian Schmidt og Hermann Grimm var Hovedper- 
sonerne, den første en lille grov, knortet Skikkelse med 
KartofPelnæse, den anden lang, værdig, med usund Hudfarve 
og olympisk som en sand Svigersøn af Bettina. Da jeg i 
denne Kres nævnte Hettners Navn med Ærbødighed, blev 
man ikke behageligt berørt. Da jeg udtalte min Kærlighed 
til den filosofiske Aand, hvori hans Bøger var skrevne, blev 
der en Kunstpause, hvorefter Grimm tørt bemærkede: Ich 
wiisste nicht, dass Hettner ein Philosoph wåre. 

Pudsigt var det at se de to Hovedpersoner i Kresen 
saa ømt forbundne; thi medens Grimm mente at bevare og 
videreføre den strenge Overlevering ft^ Goethe, nedstammede 
Julian Schmidt i lige Linje fra den moralske og patriotiske 
Menzel, Goethes bitreste Fjende. 



8. 

Med Ibsen havde jeg efterhaanden levet mig saaledes 
sammen, at jeg følte, Afskeden vilde blive tung. Han ved- 
blev med at sige, han troede ikke paa, jeg vilde rejse, og 
gjorde ikke andet end bede mig, ogsaa for min egen Skyld, 
at blive hele Vinteren over: Jeg vil ikke tro, De tager 
bort«. 

Ved at være Vidne til den Jævnhed og Fasthed, hvor- 
med han arbejdede her i Dresden, uforstyrret af Omverdenens 
Larm, maatte jeg med Vemod mindes mit Arbejdsliv i Kjø- 

benhavn, der dagligt forstyrredes af Byens Larm, af Folk, 
der bad om Tjenester, og af Avisernes Skraal. Og det 
forekom mig, som gjorde jeg Synd mod mig selv ved at 
læse Aviser. Det gjaldt for mig kun om Et, at samle mig, 
det var Betingelsen for at kunne handle. Al Frembringen 
krævede indre Ro uden Afbrydelser fra Omverdenen. Ingen 
udviklet Mand burde taale, at fremmede Fingre ragede i hans 
Helligdom, hvor hans Sjæl sad og spandt. Al Frembringen 
var Spindelvæv, mens den vævedes, og kunde da let sønder- 
rives, selv af Joumalistfingre. Var den derimod fuldendt og 
kommet ud i fri Luft, hærdedes den til Staaltraad og kunde^ 
godt vævet, holde et Aarhundred eller to. 



9. 

I Berlin, hvor jeg tilbragte det meste af et Par Maa- 
neder, fandt jeg til min Overraskelse mit Navn saa udbredt 
og vel anset, at ikke laa Huse straks aabnede sig for mig. 

Til min Glæde erfor jeg, at den Maade, jeg behandlede 
Literaturhistorien paa, tiltalte de finest Dannede i Tyskland. 
Hvor jeg kom, kendte man mig ikke blot af Navn, og da jeg 
saa langt yngre ud end mine tredive Aar, fik jeg ikke sjæl- 
dent det Spørgsmaal, om jeg maaske var en Søn af min 
berømte Navne. Næsten alle de Skribenter og Politikere 
jeg traf, og ikke faa fremragende Kvinder som Fanny Le- 
wald, sagde mig de artigste Ting for Oprindelighed i Tanker 
og Friskhed i Stil, og den Yndest, der saaledes mødte mig» 
steg fra Aar til Aar, ikke blot i Nordtyskland, men særligt 
i Baiem og WGrttemberg, saa jeg i de følgende Aar i Mun- 
chen atter og atter traf Mænd, der ønskede mit Bekendt- 
skab, fordi de først havde stiftet Bekendtskab med mine 
Skrifter. Jævnligt sagde man mig, hvad der stod i Paul 
Heyses første Brev til mig: Vi har intet Lignende i Tyskland. 

8* 

Det Indtryk, jeg her modtog af det nye tyske Rige, som 
den sejrrige Krig havde skabt det, og af det tyske Samfund, 
saavidt det lod sig bedømme efter det Udsnit, jeg havde for 
Øje, var stærkt og forblev af Betydning for mig. 

Paavirkningen føltes saa meget heftigere, som jeg var 
pansret med Fordomme overfor Tyskheden, Fordomme i 
flere Lag. 

Til den gamle Uvilje, jeg som dansk fra Barndommen 
havde næret, var senere kommet Sorgen over Tysklands 
Triumf, og efter Opholdet i Italien et formeligt Had til Tysk- 
heden som skønhedsforladt og smagløs. For mig stod det 
nye Rige som den europæiske Reaktions laste Borg. Den 
nyoprettede Kejsertrone var for mig et sammentømret For- 
tidssæde fra Historiens Pulterkammer, frisk opmålt med 
ædelt Blod, og hvad der havde besteget Tronen, var Middel- 
alderen, „Drot over alle Mørkets Riger *", som jeg havde ud- 
trykt det i et Vers. De officielle Krigsdepeschers Blanding 
af Sejrsglæde og Gudsfrygt havde givet mig det Indtryk, at 
det nye Tyskland var forhyklet eller dumfromt; paa alle 
Grænseomraader i Vest, i Nord og i Øst hævdede det sig 
jo kun som Voldsherredømme. 

Der forestod mig en stor Overraskelse. I de Krese af 
det Berlinske Selskab, hvor jeg blev indført, raadede en 
Aand, som var mindst en Menneskealder forud for Aanden 
i Kjøbenhavn. Tonen var fri uden at være uharmonisk; en 
Dannelse, der paa en Gang var høj og grundig, stemplede 
Samtalerne og muliggjorde et livfuldt og yderst lærerigt Sam- 
kvem. Dygtigheden var ofte imponerende hos disse Mænd og 
Kvinder i denne Stad med den rivende Fremgang, og deres 
Kundskabsfylde virkede betagende, naar man kom fra en By 
som Kjøbenhavn, hvor det usle Indhold af et Par usle Aviser 
afjgav Samtalestoffet. Man var her kommet sammen fra de 
forskelligste Punkter i det nye Rige, eller fra Østerrig eller 

ira Schweiz. Emigranterne fra 1848, den tyske Frihedskamps 
Ofre, var vendte hjem efter et tyveaarigt Ophold i de nord- 
amerikanske Fristater og bragte et Pust fra fjerne Lande og 
Forhold med sig. HjemmefødningSrVæsenet i Kjøbenhavn 
tog sig i Sammenligning med Alsindet i Berlin dobbelt sørge- 
ligt ud. Og med den Indbildning, at der i Danmark fandtes 
mere Frihed end i Prøjsen, blev der hos mig til Gavns 
ryddet op. 

Hvad Aandsfriheden angik, der af nærliggende Grunde 
laa mig mest paa Sinde, var overhovedet slet ingen Sammen- 
ligning mulig. Den Forskningens Frihed, for hvis Aner- 
kendelse jeg kæmpede i Danmark, var i dette Samfund gen- 
nemført, en Sag, paa hvilken der ikke spildtes Ord. Jeg 
kom sammen med Hundreder af Mennesker, tilhørende for- 
skellige Livsstillinger og politiske Retninger, men traf saa at 
sige aldrig Nogen, hverken Mand eller Kvinde, der havde 
noget Forhold til positiv Religion. Dette Land var mer end 
noget andet Fritænkerlandet. Universitetsprofessorer og Stu- 
denter, Købmænd og Politikere, Skribenter og Redaktører, 
Adelsmænd og højfomemme Damer, Diplomater og Officerer, 
ældre Fruer, unge Koner og Piger, alle betragtede de den 
Teologi, i hvilken den danske Almenhed levede og aandede, 
som et Stykke Middelalder, de ikke blot havde bag sig, men 
for hvilket de havde tabt Interessen. Og lige saa lidt spildte 
de Ord paa deres Fritænkeri. 



10. 

Om det sociale Spørgsmaal taltes der fordomsfrit og 
lidenskabsløst; Intet lignede den fjantede Forskrækkelse, der 
havde mødt den begyndende Arbejderbevægelse i Danmark. 
De fleste betragtede Socialismen som en Vranglære, men 
uden Had eller Vrede. Netop i disse Krese havde desuden 

Lassalle bevæget sig og været det levende Bevis for, at høj 
Kultur og Lærdom lod sig forene med Overbevisningen om, 
at Samfundets økonomiske Ordning stod for Fald. Tilmed 
havde alle de Ældre, Kvinder som Mænd, i Aarene 1848 — 
1849 været revolutionære, og fra den politiske Omvæltning 
til den sociale var der ikke langt. 

Hvad mærkeligere var: i disse Krese fandtes intet Fædre- 
landeri. Der var vel enkelte Damer, mest saadanne, der var 
aldeles uberørte af iransk Kultur, hvem Nationalfølelsen var 
steget noget til Hovedet, og hvis Domme over fremmede 
Folkeslag ikke var upartiske. Men man kunde jo ikke for- 
tænke en fremragende Kvinde, der havde oplevet Tysklands 
politiske Ydmygelser og set dets Genrejsning, i at hun sva- 
rede en Fremmed, der smagløst komplimenterende sagde: 
Nu er det de Tyske, som er blevne la grande nation: „Det 
har vi altid været". løvrigt var netop overfor det slagne 
Frankrig den gode Tone i disse Hjem sympatisk og saa hen- 
synsfuld, at Overtrædelse af den straffedes med Barskhed. 
Et af de gæstfrieste Huse i Datidens frisindede Berlin, en 
virkelig Salon a%av Rigsdagsmanden og Forlæggeren Franz 
Dunckers Hjem foran i Potsdamerstrasse, hvor hvad man i 
Rusland kalder Intelligensen havde et Samlingssted. Der 
mødtes de allerfleste, som var fremragende i frisindet Poli- 
tik og Literatur. En Dag, da der var nogle Franskmænd 
tilbords og anrettedes Haresteg, tillod en chauvinistisk og 
noget grov Rigsdagsmand sig den slette Vittighed, til en af 
de franske Gæster at betegne Haren som hans Landsmand; 
Meningen var, at Harerne løb som den franske Hær. Fru 
Lina Duncker befalede ham, saasnart man havde rejst sig 
fra Bordet, at forlade Selskabet og Huset.*) 



*) Se Samlede Skrifter XIV. 212. 



Digitized by 



Google 



Ude 119 



11. 



Mange af de Politikere, jeg traf paa, tilhørte Opposi- 
tionen og følte sig som Modstandere af Bismarck og hans 
Væsen. Hvad godt og gavnligt han havde udrettet for Tysk- 
land, det havde han efter deres Opfattelse gjort efter Re- 
cepten i Faust som 

ein Theil der Kraft, 
die stets das B5se will und stets das Gute schafft, 

men der var ogsaa andre. Politikere som Lægmænd, der 
betragtede Bismarck efter Rigets Grundlæggelse som vidt- 
forskellig fra den ultraprøjsiske og ultrakonservative Hed- 
spore, han i sin Ungdom havde været, og satte stor Lid til 
ham som til Rigets fremtidige Styrismand. Hans Evner i 
udenrigsk Politik var jo ubestridte, og i den indre Politik 
havde han foreløbigt taget de gamle Medlemmer af det na- 
tionale Parti, de nationalliberale, til Medarbejdere. 

Mig personligt var Bismarck kraftigt imod; jeg havde 
endnu hos ham mere Øje for den vældige Brutalitet end 
for Genialiteten. Men Skikkelsen begyndte at sysselsætte 
mig, som den sysselsatte alle andre. Hvad der tiltrak mig 
her, det var Manden, som stod saa last i sine Sko. Her 
var en Mand, som vidste, hvad han vilde, og som havde 
udført det uden Vaklen. 

Mer end et Aar igennem havde smaa Danskere tudet 
mig i Ørerne, at jeg havde været hensynsløs, og det lod sig 
hverken forsvare eller undskylde. Hvad jeg mente, kunde 
være mere eller mindre berettiget, det fik staa ved sit Værd; 
men jeg havde i min Optræden været hensynsløs, og det 
skulde hævnes, derfor skulde jeg bøde. 

Her saa jeg nu paa Gaden, hørte i Rigsdagen, stødte 
i alle Samtaler og i hver Avisspalte paa Tidsalderens store 

Mand, han, hvis Færd overalt betegnedes med Stikordet 
Hensynsløshed — hvilket Indtryk gjorde det ikke paa mig, 
da jeg i et af hans Breve ved Gennemlæsning stødte paa 
Sætningen: Ich hin umgekehrt lange nicht riicksichtslos 
genug, eher feige. Den Sæming satte Staal i min Ryg. 
Den passede paa mig, var som skrevet for mig. Jeg havde 
jo, for at iaa mine Lærdomme til at glide ned, ladet mig 
forlede eller overtale til et Maadehold i Polemiken, der 
havde vist sig aldeles unyttigt. Fra nu af var der ikke den 
Magt paa Jorden, der skulde bevs^e mig til at give Køb. 



12. 

I denne Stemning var jeg, da jeg i Berlin for første 
Gang gennemløb nogle af Ferdinand Lassalles Flyveskrifter. 
Som Indledning til Studiet af dem gennemlæste jeg Spiel- 
hagens udmærkede Roman In ReW und Glied, til hvis 
Hovedperson, Leo, Lassalle har staaet Model. Jeg havde 
da lige lært Friedrich Spielhagen personligt at kende. Han 
stod paa Højden af sin Almenyndest, var frisk, veltalende 
og gæstfti. Den røde Radikalisme i hans Bøger tiltalte mig, 
især som den kom til Orde i Romanen om Lassalle, last og 
fti for Deklamation. 

Lassalles egne Smaaskrifter ramte mig personligt, slog 
ned i mig som længe ikke noget Trykt havde gjort. Ikke 
ved deres Form; thi den var ofte smagløs; ikke ved deres 
Indhold; thi hverken ældre tysk Politik eller Statsøkonomi 
Iaa mig særligt paa Hjerte; men ved den Personlighed, 
som her fik Udtryk, jemhaard, derfor ubøjelig, overlegen 
ved Kundskab og Klarhed, derfor skridende hen over offi- 
cielle Anklageres og private Angriberes Modstand, som eksi- 
sterede den ikke, ikke desmindre i høj Grad politisk, og 

endelig ridderlig, el^nt, genial — paavirkende selve Bis- 
marck, profetisk forudskuende Begivenhedernes Gang. 

Lassalle styrkede mit Indtryk af, at Datidens Borger- 
skab var gaaet til Grunde i Filisteri, og at ingen Skribent, 
der vilde udøve nogen Indflydelse, maatte forsømme at hen- 
vende sig til Arbejderstanden. 

Ogsaa hos ham var Grundtrækket: Hensynsløs Fasthed. 
Det samme Grundtræk skulde, trods min gennemgribende 
Ulighed med ham som Personlighed, ogsaa blive mit. Min 
Skæbne havde den Lighed med hans, at jeg havde laaet 
talløse Hadere at tumle. 

DEN Første December var jeg igen i Kjøbenhavn og ud- 
rustet med en ny Besluttethed til at genoptage og ud- 
dybe mit Arbejd. Jeg havde længe forinden begyndt at sætte 
mig ind i det umaadelige Stof, som Tysklands romantiske 
Skole afgav; men efter at have gennemlæst et halvhundred 
Bind og følt mig ude af Stand til at fastholde deres Væsen 
og forme dem i Grupper, havde jeg opgivet Ævred, og nu 
havde jeg glemt de da gennempløjede Bøger og maatte be- 
gynde forfra paany. 

Jeg kunde ikke helt gaa op i mit Arbejd. BL A. gjorde 
Literaturselskabets Mathed mig mange Sorger; jeg holdt Fore- 
drag deri og stræbte at foranledige Andre til det samme. Lidt 
forstyrrede ogsaa danske og nogle tyske Presse-Angreb mig. 
Men jeg arbejdede skarpt, samlede i December Maaned Stof 
og begyndte ijanuar Udarbejdelsen* I de første Dage af 1873 
skrev jeg Indledningsforedraget til Den romantiske Skole i 
Tyskland, i Februar avenerede jeg Forelæsningerne og slut- 
tede dem i de sidste Dage af Marts; Anstrengelsen var meget 
stor, og neppe var den overstaaet, saa lod jeg Bogens Tryk- 
ning begynde* Den var til Ende ved Slutningen af ApriU 

I Maj skrev jeg min Afhandling om Carsten Hauch, 

der sluttede sig til Bogen, men behandlede en indfieKit Ro- 
mantiker med den Kærlighed og Sympati, jeg alene havde 
kunnet vise Kleist iblandt de tyske. 



Fra 1. Juni til 1. Oktober var jeg paany i Tyskland. 

Efter et længere Ophold i Berlin traf jeg som aftalt 
sammen med J. P. Jacobsen, min Broder og dennes unge 
Frue i Dresden, hvorfra vi gjorde Udflugter i Omegnen. 
Vi spiste en Dag paa et af de smukkeste Punkter i sach- 
sisk Schweiz ved Prebischthor, hvor Bjerget danner en na- 
turlig Bue, og var i Øjeblikket de eneste, som opholdt os 
paa Pladsen. Vi nød den dejlige Udsigt, der indrammedes af 
Bjergbuen, og den fuldstændige Ro, da et skrattende Horn- 
orkester lige i vor Nærhed gik løs paa Udførelsen af det 
ene Musiknummer efter det andet. De falske Toner for- 
styrrede Stemningen, fornærmede Naturen. Vi besluttede at 
give Musikanterne rigeligt Penge — imod at de holdt op 
med at spille, mens vi sad der. 

De afslog ikke Pengene, men tog naturligvis Sagen ilde 
op, og da efterhaanden flere og flere Spadserende fra Dres- 
den indfandt sig paa Plateau'et, og savnede Musiken, der 
var dem kærere end Naturen, beklagede Musikanterne sig 
os uafvidende til de Nyankomne over vort Forbud, der, alt 
eftersom Pladsen fyldtes, satte de Tilstedeværende i Raseri, 
Vi var uskyldige nok til at tro, vi havde handlet til følles 
Bedste. Men vi blev revne ud af vor Vildfarelse, da vi saa 
os som Genstand For hadefulde Blikke og haanlig Pegen, 
Øjensynligt var der noget i Gære mod os i Folkemængden, 

Man havde — ganske spirituelt af en tilfældig Hob — 
ladet hente et Par Lirekassemænd fra nærmeste By, og i 
det Øjeblik vi beredte os til at gaa ned ad Bjerget, var vi 

omringede af en haangrinende Masse paa flere hundrede 
Sachsere, der anbragte en Lirekasse paa hver Side af vor 
lille Gruppe, som med forfærdelige Mislyd spillede hver sin 
Melodi lige i Ørene paa os den hele Vej ned. Forgæves 
forsøgte j^ en Forklaring; Lirekasserne og Brølet over- 
døvede min Stemme. Der var intet andet for end at væbne 
sig med Filosofi ; men Vejen var lang, og bestandig forøgedes 
Antallet af dem, der indesluttede os. J. P. Jacobsen be- 
varede som vi andre sin Ligevægt; havde vi taget til Gen- 
mæle, var vi blevne overfaldne; thi, pudsigt nok. Forbitrel- 
sen hos vore Forfølgere steg bestandig, alt som der kom 
flere til. End ikke paa Stationen slap de os, og da vi steg 
ind i en Jernbanevogn, sprang de, som forud sad i den, ud 
for ikke at forveksles med os eller blive slaaede sammen 
med os. 

J^ lærte her paany, hvad det fører til at ville refor- 
mere, at ville bringe falske Toner til Taushed. 

Saa tidt jeg i de følgende Aar var Vidne til den danske 
Almenheds stadigt stigende Harme imod mig og læste Ud- 
gydelserne i de danske Aviser, var det mig, som tudede 
Lirekassemusiken fra sachsisk Schweiz paany i mine Øren, 
baaren af Hobens Hujen og Skraal. 



Vi tog over Miinchen til Tirol, hvor vi tilbragte nogle 
Dage i en smuk Natur, der af Jacobsen dog føltes som 
fremmed og langsomt gennemtrængelig for ham. Vi over- 
værede i Brixlegg en Opførelse af Passionshistorien, vist- 
nok en Efterligning af de religiøse Skuespil i Oberammer- 
gau. Man sad paa Træbænke under aaben Himmel, tæt 
sammenpressede og ubekvemt. Forestillingen varede, med 
en Middagspause paa nogle Timer, hvorunder vi spiste i et 

Værtshus, fra Morgen til Solnedgang. Men vi oplevede og- 
saa som Tilskuere meget. I Forspillet optraadte Adam og 
Eva, som ftistedes af Slangen og faldt. Ellers havde Frelsen 
jo ikke været nødvendig. Frelserens Lidelseshistorie blev 
ikke løsrevet fra dens mange Forudsæminger. Og den spiltes 
med hver bibelsk Enkelthed og med mange Tilføjelser efter 
Overleveringen f. Eks. den om Pontius Pilatus' Hustrus 
Drøm. Det Hele havde været fængslende ved dets Barn- 
lighed, ifald kun Hovedpersonen var bleven uskyldigt spillet. 
Men den Landsbyhaandværker, som forestillede Jesus, var 
lutter Affektation og grim at se paa med sine pomadiserede 
Hængelokker. Han skabede sig grueligt, da han vaskede 
de tolv Apostles temmelig rene Fødder. 

Gudsmoder spilledes af en skikkelig Tirolertøs i en ilde- 
klingende Mundart og med falske Betoninger f. Eks.: O du 
mein geliebter Sonn, soli ich dich am Kreiz sehen! Kor- 
føreren havde en Gang som en And. En naiv Tiroler-Pila- 
tus hørte til de morsommere Figurer. 

Men tilsidst var vi dødtrætte, og det var formelig en 
Lettelse, da Soldaten stødte sin Lanse i den Korsfæstedes 
Side og gennemstak en blodfyldt Okseblære, saa Blodet 
strømmede ud. Der kunde da ikke være langt tilbage. 

Nok saa interessant som Opførelsen var Tilskuerskaren, 
der med faa Undtagelser bestod af Egnens Bønder og Bonde- 
koner. Enkelte var hjert^rebne; en gammel Tirolerkone 
græd inderligt og syntes at erfare Historien for første Gang. 

I Innsbruck, hvor mine Rejsefæller og jeg i Domkirken 
havde beundret Reliefeme og de hamiskklædte Fyrsters og 
Ridderes Statuer, skiltes vi ad. 

J^ rejste tilbage til Miinchen for at tilbringe nogen Tid 
i Paul Heyses Selskab. 

Hans Roman Kinder der Welt, der først udkom i Feuille- 
ton til Spenersche Zeitung, havde fengslet mig saa stærkt, 
at den førte os sammen. Siden Oktober 1872 havde vi 
staaet i levende Brevveksling. Heyse, der med usvigelig 
Sikkerhed lod sig lede af sit Naturel, havde langsomt ud- 
viklet sig fra det Følelsesfulde, næsten Kvindelige, til det 
Faste og Mandige og fra altfor stærk Pietet til det Mod, der 
bekender en ilde hørt Overbevisning. Skønt mer end fyrre- 
tyveaarig havde han bevaret en ganske ungdommelig Mod- 
tagelighed for andre Mænds Væsen og Tanker. En Plads 
var netop da tom i hans Indre, da han lige havde mistet 
sin bedste Ven, en Sjæl af Guld og en sand Poet, Hermann 
Kurz. Det faldt i min Lod at tiltræde Arven efter ham. 
Forholdet mellem Paul Heyse og mig blev snart inderligt 
og besegledes ved det fortrolige Du, skønt Heyse var tolv 
Aar ældre end jeg. 

Han skrev til mig: „Af alt, hvad Frugtbringende mine 
Stjerner har skænket mig, takker jeg dem mest for min 
aldrig borttørrende Evne til Venskab og min lidenskabelige 
Trang dertil, som trods Alt, hvad der er blevet mig ranet, 
bevarer mig mod at forarmes. Ved din første Tilnærmelse 
fornam jeg hint hemmelighedsfulde Slag paa Døren til mit 
Inderste, som jeg ellers kun har oplevet, naar en ny For- 
elskelse meldte sig. Langt udover enhver Interesse for dit 
aandelige Arbejd har alt Menneskeligt i dig draget mig til 
dig, og denne stille Naturmagt er fra da af kun blevet stedse 
stærkere belæstet." 

Som adskillige Mænd udvikles gennem en Rækkefølge 
af Forbindelser med Kvinder, af hvem de lærer mindst lige 



Digitized by 



Google 



Hjemme og ude 127 

saa meget som de bringer dem, saaledes gives der Mænd, 
til hvis Udvikling det hører, at deres Aand en Tid lang ind- 
gaar Ægteskab med en anden Mands Aand. Her finder da 
en gensidig Befrugtning Sted. Paa denne Maade er ikke 
sjældent min personlige Udvikling foregaaet. 



Det første, Paul Heyse læste af mig, forekom ham alt- 
for stærkt at betone Forholdet mellem Literaturen og Tids- 
alderen, hvori den opstod, og bragte ham til at opkaste det 
Spørgsmaal: Ved hvilke Kendetegn lader det sig skelne, om 
et Kunstværk er fremgaaet af en Tidstrømning eller over- 
hovedet er ejendommeligt for den? Han skrev: De fjernest 
liggende og mest personlige Tilskyndelser kan virke saa stærkt 
paa en Kunstnersjæl, at der opstaar et Værk, som river 
Tidsalderen med sig saa at sige mod dens Vilje, det vil sige 
uden noget Forhold til den øjeblikkelige Tidsaand, der da 
ogsaa snart ryster Kunstværket af sig. Falske Smagsret- 
ninger er blevne paatvungne Kulturen af blændende Talenter. 
Ensomme, højtragende Værker er naaede til os, hvorfra man 
aldeles ikke kan slutte til en beslsegtet Retning hos de Sam- 
tidige, der ikke forstod deres Ophavsmand og neppe vidste 
af hans Tilværelse. 

Naar jeg hertil svarte, at Alt var betinget, saa Intet 
kunde staa udenfor Sammenhængen, gjorde Heyse gældende, 
at denne Sammenhæng i Aandslivet var meget løsere og lune- 
fuldere end i Naturlivet, idet Kræfternes og Safternes Blan- 
ding fuldbyrdedes efter langt uberegneligere Love end i 
Fauna'en og Flora'en. 

Naar j^ hævdede, at de Tanker hos et Geni, der har op- 
lyst en Verden, ikke lød andre Love for Idé-Associationerne 
end dem, der raader i den enfoldigste Tankegang — lige- 

som den Gnist, der stak Moskva i Brand, ikke var kemisk 
Forskellig fra den, ved hvilken en Landsbypræst tænder sin 
Pibe — saa svarte han, at der var stor Forskel paa de barn- 
lige Tidsaldere, hvor den Enkelte endnu ikke gjorde sig 
gældende, saa Værkerne mest var navnløse, og de højtkulti- 
verede Tider, hvor det geniale Individ isolerer sig i selsom 
og dog fiildt berettiget Frembringelsesdrift og saaledes bliver 
Ophav til Værker, der løfter sig op over deres Tid og det 
Folk, hvoraf de oprandt. 

Naar j^ overfor ham gjorde gældende, at vi var tøjrede, 
skrev han til Svar, at det var sandt nok, men hvad det kom 
an paa var Tøjrets Længde. Hvis en Ged havde saa langt 
€t Tøjr, at den kunde gaa fra Marken helt op paa Bjerget 
og fodre sig med Alpeurter, saa deres Aroma sporedes i 
dens Mælk, saa kunde ikke deraf sluttes, at disse Urter 
voksede paa det Lavland, hvor alle de andre Geder søgte 
deres Næring. 

I Virkeligheden sagde j^ brevligt kun Heyse saa m^et 
imod som var nødvendigt for at bringe ham til fortsat Ud- 
foldelse af hans Synsmaade; thi — som han ogsaa tidligt 
fialte — vor Uenighed var kun en Ordstrid; inderst inde 
var jeg ikke mindre tilbøjelig end han til Tro paa den En- 
keltes Magt og Ret, og forsaavidt den filosofiske Determi- 
nisme nogen Tid havde dulgt mig selv den lidenskabelige 
Individualisme, der slumrede i min Sjæl, saa blev den mig 
nu bevidst under det første Halvaars Brevveksling med 
Heyse. 

Da vi endelig mødtes, opdagede vi derfor til vor Over- 
raskelse, at hvad i al Verden vi end berørte, Forhold, Per- 
roner, videnskabelige Spørgsmaal, saa herskede der den latter- 
ligste Overensstemmelse mellem os. 

6. 

J^ Stod nu i Miinchen for første Gang udenfor hans 
Dør. Hans sekstenaarige Datter lukkede op: Dr. Heyse ist 
nickl zu sprechen; hun tog saa mit Kort og udraabte: Fur 
Sie freiUch! 

Heyse var apollonisk smuk, havde baade Værdighed og 
Ynde, et dejligt Haar, bleg Lød, store blaa, blege, men 
lysende Øjne. Der var noget nervøs anstrengt over ham. 
— Vor første Samtale varede seks Timer, og da j^ sagde 
Farvel, udbrød Heyse: Med Dem kunde jeg tale i hundrede 
Aar. — Vi havde i den Grad talt hinanden efter Munden, 
at j^, især paa Grund af det nyligt Oplevede hos Hettner, 
et Øjeblik fik det Indtryk: Alle fornuftige Mennesker paa 
Jorden er i Grunden enige og kun det meget Vrøvl, der 
siges om dem af Pakket, ft*emkalder Skinnet af en tilsyne- 
ladende Uenighed. 

Grundlaget til vort Venskab lagdes i denne Sommer 
1873, da Heyse stadigt søgte mig paa mit Hotel og indførte 
mig i sin Kres, medens jeg paa det kongelige Bibliotek i Miin- 
chen flittigt studerede til min Bog Reaktionen i Frankrig. Men 
i det følgende Aar opfordrede han mig stadigt til at vende 
tilbage. Han havde bygget sig et smukt Hus i Louisen- 
strasse, tæt op ad den store offentlige Have. Der ventede 
et Værelse paa mig midt i det Grønne, hvor Fuglene uden- 
for Vinduerne holdt godt Naboskab. Og i 1874 tilbragte 
jeg da to Gange en Maanedstid som Gddst i Heyses Hus 
og lærte ham selv og hans Venner endnu nøjere at kende. 
Da vi det Aar skiltes, forekom vort Samliv ham kun som 
Smorgåsbordet hos Svenskerne, hvorefter først det egentlige 
Maaltid skal finde Sted, og virkelig varede vor fortrolige 
Brevveksling en fuld Snes Aar. 

Vore Naturer var dog højst forskelligartede, men netop 

Georg Brtndet: Lerned. II. 9 

derpaa beroede vel den gensidige Tiltrækning. Naar jeg 
under vort Samliv fremkom med de mange kritiske Ind- 
vendinger, jeg havde paa Hjerte, angaaende Heyses Frem- 
stillingsmaade og personlige Stil, indrømmede han mig mangt 
og m^et, som han ikke kunde ændre uden at gøre Vold 
paa sin Natur, men forsvarede sig paa andre Punkter med 
overlegen Dygtighed. 

Undertiden kunde det folde mig ind at spille Mérimée 
ud imod ham; thi endnu paa dette Tidspunkt overvurderede 
j^ ikke lidet dennes forbeholdne Kunst ;Heyse svarte da: 
Man maa gøre sig Rede for, paa hvilket Publikum Forfat- 
teren har tænkt og for hvem han har skrevet, om for en 
Samfundsklasse som de fleste Franskmænd eller for en sel- 
skabelig Kres af Verdensmænd og Verdensdamer som Mé- 
rimée eller for sig selv og sin Genius som en Shelley eller 
Holderlin. Man kan jo desuden skrive for et helt Folk, for et 
Koteri, for sin Elskede, for en Flok fortrolige Venner. 

Heyse hævdede, at medens Merimée skrev for Verdens- 
mænd, skrev han selv i Grunden alene for sig selv. Han 
var gennemtrængt af den Overbevisning, at kun i sine store 
Instinkter var Massen bevæget af noget Guddommeligt; alt 
Kunstnerisk var blot for de Faa. Hans eget Publikum var 
mere og mere smeltet sammen. Hans unge Svoger, Maleren 
Johannes Kugler, var den af hans Læsere, som havde det 
fineste Blik; men han led af en uhelbredelig, kvalfiild Syg- 
dom. I Begyndelsen af December 1873 forsøgte han en 
Nat at gøre Ende paa sine uudholdelige Lidelser. Da det 
syntes, som vilde han ikke mere vaagne af Opiumssøvnen, 
drak hans Moder, der kun havde levet for ham, den Gift, 
han havde levnet i Flasken. Hun fandt Døden, men han 
vaagnede op paany og til Bevidstheden om at have voldet sin 
Moders Død. Otte Dage levede han endnu i frygtelig Sjæle- 
kval, og i den Tid gjorde han fire mislykkede Selvmords- 

forsøg. Kærlige Venner bragte det Offer at lægge Alt til 
Rette For ham til det femte Forsøg, der lykkedes ham. 
Heyse, der var det nærmeste Vidne til disse Rædsler, og 
der ikke mere i Miinchen havde nogen daglig Omgang af 
jævnbyrdig Art, følte sig mere og mere drevet tilbage til sig 
selv. Han arbejdede, som man iøvrigt altid bør arbejde, med 
Skyklapper for Øjnene, for ikke at adspredes. 

Under disse Omstændigheder var det, at min kritiske 
Opfiattelses Føletraade efter Heyses eget Udtryk naaede ind 
til hans Hjerte. Han havde fundet den Kritiker, der i det 
Store og Hele forstod ham, og han værgede for sit Væsen 
mod det Krav til Ufølsomhed, jeg i min Aisky for det Blød- 
sødne stillede til ham som Digter. 

Han sagde: „Om Mérimée som Digter gælder ikke 
Goethes Ord: 

Ihm gab ein Gott zu sagen, was er leide. 

Den, der er ene med sin Genius, føler det ikke som en 
Nedværdigelse at udtale sine Følelser for Mængden. 

„Det er sandt, at naar Jean Paul græder med sine Helte 
og Heltinder, vender den moderne Læser sig med Uvilje 
bort. Men naar Goethe i Valgslægtskabeme udbryder: 
Jammervoller brachten kaum jemals in solcher Nahe Lie- 
bende eine Nacht zu", saa er vi ham taknemmelige for, at 
han lod sig overmande af Følelsen. — Byron var visselig 
ikke følevom, og han har dog fremstilt Haydee ganske 
anderledes blødt og ømt end Homer Nausikaa. Hvorfor 
skulde Kunstneren give Afkald paa den Tiltrækning, som et 
stort Menneskes lidenskabeligt bevø^ede Sjæleflamme ud- 
øver paa Blikket 1« 



9* 

Af Venskab for mig lærte Heyse sig Dansk. 

Han satte sig ind i mine hjemlige Forhold og mente, 
jeg ikke havde nogen Udsigt til Sejr, med mindre j^ kunde 
danne et Parti, om saa fra først af kun paa et Dusin Men- 
nesker, der stod fast om en Fane. For mig ganske ene troede 
han det ikke muligt at føre en Kamp mod den Magt, mod hvilken 
efter Heines Ord „selv Guderne kæmper forgæves". Men 
han fandt med Rette Partisansen m^et svagt udviklet hos 
mig. — Du er, sagde han, for trodsig til at bruge de smaa 
demagogiske Midler og til at gøre dig gemen med de Ge- 
mene. Men du maa gøre det, ifald du vil stifte Parti. Saa- 
dan talte vise Mænd jo allerede til Coriolan; men han forblev 
den, han var, og vi føler med ham; al Sandhed er af aristo- 
kratisk Natur, selv om den gælder de Arbejdende og Nød- 
lidende. 

En Oprejsning overfor de nedsættende Domme i Dan- 
mark fandt jeg langt mer end i den tyske Kritiks velvillige 
og anerkendende Udtalelser i Paul Heyses private Domme. 
Da jeg sendte ham anden Del af Hovedstrømninger, skrev 
han: „Min første Dom er stadfæstet. Jeg kender ingen 
Skribent, hvis Esprit saaledes i hvert Øjeblik forbliver Ka- 
rakter, og hos hvem der er saa lidet Overskud af Formen 
udover Indholdet, saa ringe Eftergivenhed overfor Stilkunster 
og dog saa m^en Glans og Effekt."* Da han læste det 
første Udkast til min LassaUe, skrev han: „Her finder j^ 
din arte che studia di non parere, din lødige Prunkløshed, 
din Kunst at tale under fire Øjne med Læseren og samtidigt 
til Alverden, denne slanke, redelige og dog bøjelige Stil, af 
hvilken Pointerne springer ud med en saa stilfærdig Natur- 
kraft som Knopperne af Grenen — kort sagt Alt, hvad der 

ved Anlæg og ved alvorligt Arbejde er dit og hvad der er 
saa sjældent som Foreningen af Slange-Klogskab og Due- 
Enlbld.« 



8. 

Paul Heyse havde en Naturtilbøjelighed til at se Tin- 
genes lyse og lykkelige Side, der stødte haardt imod den 
Vane, der uvilkaarligt havde udviklet sig hos mig til straks 
at se, hvor forbandet Alting i Grunden var. Han betragtede 
det som en Slags Pligt at skildre Menneskene bedre og 
større end de i Gennemsnit er; han vilde gerne styrke En- 
hvers Selvagtelse og give ham Mod til at fortsætte Livet. 
Al hans Higen gik ud paa at aflokke Tilværelsen, den til- 
syneladende prosaiske, saa mange Glimt af Ynde og Skønhed 
som muligt, men især paa at vise, hvor højt vi kunde naa, 
naar vi anspændte alle vore Kræfter. 

Heyse havde da noget ved sig, der meddelte Glæde 
ved Eksistensen. Han virkede mildnende paa Bitterhed og 
Skarphed, lægende paa Sindets aabne Saar. Skønt han ikke 
var bleven forskaanet for store Sorger og særlig var bleven 
haardt ramt ved Tabet af to Smaabøm, maatte han kaldes 
Typen paa en lykkelig Mand, udvortes smukt og indvortes 
rigt udstyret af Naturen, tidligt beskyttet og fremmet af en 
højsindet Fyrste, der ikke blot havde skænket ham sin 
Yndest og kaldt ham til den By, hvor Heyse følte sig saa 
veltilpas, at han efter Kong Max's Død ikke mere havde 
forladt den, men ogsaa bragt ham i tidlig Forbindelse med 
den ,lille Skare af udsøgte Talenter, Kongen havde samlet 
om sig. 

Af dem var de fleste nu forspængte til andre Byer eller 
døde; enkelte var endnu i Live, som Hermann Lingg, et 
stort lyrisk og episk Talent, en uskyldig og værdig Digter, 

hvis mindste Ytring havde Farve og Klang. Da j^ spurgte 
ham, hvorfor han havde indladt sig paa at skrive nogle Ar- 
tikler for Paul Lindau, det ikke kunde more ham at udar- 
bejde, svarte han: han giver mig haarde Dalere derfor. 

Som Naturelsker og Skønhedselsker havde Heyse sit 
andet Fædreland i Italien, til hvilket Land han henlagde en 
Mængde af sine Digtninge, og hvor han ogsaa senerehen 
tog varigt Ophold. Han forherligede og forskønnede de 
italienske Folke-Egenskaber, fordi han i Italien fandt en af 
Refleksion uopløst Naturlighed, og medfødt Skønhed som 
medfødt Skønhedssans. Der var noget i hans Stiliseren af 
den italienske Kvinde, som mindede lidt om Leopold 
Roberts. 

Men ogsaa den baierske Stamme var ham kær ved det 
Saftige, Naturvoksede i Racen. Det morede ham, at en 
ung, ugift Tjenestepige, han fæstede, paa Spørgsmaalet, om 
hun havde noget Barn, fornærmet havde svaret: Jeg er 21 
Aar, og saa grim er jeg da ikke, at jeg ikke skulde 
have et. 

Det nordtyske Væsens Forstandskølighed og Forstands- 
skarphed tiltalte ham mindre; fransk Væsen var ham nær- 
mest imod. Han havde aldrig været i nær personlig Be- 
røring med Franske; af nyere franske Digtere var Victor 
Hugo ham en Gru, mens han neppe tilfiilde vurderede 
nogen anden af dem end Musset. 



9. 

Der udgik Harmoni fra Paul Heyse; han var fredeligt 
og rent kunstnerisk anlagt. Men paa et enkelt Omraade 
var han uforsonlig og stridbar, det var med Hensyn til 
Spørgsmaalet: Tankefrihed mod Kristenhed. Han betragtede 
det som en Vanære for den moderne Kultur, at de Dan- 

nede mange Gange forholdt sig mindre frit til vore Dages 
Folkereligion end dannede Romere paa Ciceros Tid havde 
forholdt sig til Datidens. Han satte Buddhaismen over 
Kristendommen i dens Omsorg for Dyrene. 

I sin Roman Kinder der Well gjorde han opmærksom 
paa den Fare, der truede det ny Tyskland fra den bestaa- 
ende og anerkendte Kirkelighed som fra det skinhellige 
Væsen. Han undgik ikke at genfrembringe en oftere set Variant 
af Tartuffe-Skikkelsen i sin Lorinser; men Romanen kom 
netop i det rette Øjeblik, hvor den føltes som en B^ven- 
hed, og den kom dem til Undsætning, der var stedte i 
Kamp mod den forældede Overtro, der endnu gjaldt for 
Religion. Jeg for min Del sørgede for at foa den oversat 
paa Dansk; men Oversættelsen kom til at forvolde mig 
mange Sorger og megen Tidsspilde. H^el, der havde paa- 
taget sig Udgivelsen, men som nødigt vilde offentliggøre 
noget, der voldte Gejstligheden Anstød, skræmmedes ved 
enkelte uforsigtige Ytringer om Bogen, der var faldne fra 
aabenmundede Tilhængere af den nye Retning. Oversæt- 
teren, en ung begejstret Nordmand, viste sig, ikke at være 
Arbejdet voksen og maatte opgive det midti. Og imens 
udgav, trods Heyses Protest en anden dansk Forlægger en 
konkurrerende Oversættelse. — Hvor dogmatisk Tanke- 
gangen dengang var, kan maales paa den Opsigt, Bogen i 
Danmark saavel som i Norge gjorde ved sin Aandsreming, og 
paa de platte Beskyldninger, en Faust-Oversætter i Norge 
rettede imod den. 



10. 

Omgangslivet i MQnchen var storstadsagtigt og frit. Om 
Eftermiddagen traf en Mængde fdrskellige Mennesker, der 
havde Interesser tilfælles, hverandre i en Have Zum Achatz 



Digitized by 



Google 



136 Hjemme og ude 

hvor der udskænkedes ypperligt 01 fra Fadet, og hvor 
man samtalte en Times Tid eller mer. I Kunstner- og 
Forfatterverdenen var det Tonen, at man omgikkes uden at 
vise personlig Nysgerrighed, kun optaget af Formaal, Kunst- 
spørgsmaal, Tanker og Teorier. Man kunde have kendt en 
Mand i flere Aar uden at vide, om han var gift eller ej. 

Man havde Fordelen af et selskabeligt Samliv, der med- 
førte en Krydsild af Ideer, uden at man behøvede at vise 
eller nyde Gæstfrihed. Man beholdt den fiilde Raadighed 
over sin Tid som over sine Penge. 

I Hjemmene modtoges kun de nærmeste Venner. Til 
Paul Heyses Omgangskres hørte den sære og lærde Michael 
Bemays, Universitetsprofessor i Literaturhistorie, der havde 
gennemført den samme strengt filologiske Metode overfor 
den nyere Tids Frembringelser, som saa længe havde været 
anvendt overfor de antike. Han havde skrevet en Bog 
om den Schlegelske Shakespeare-Oversættelses Vorden paa 
Grundlag af Haandskrifteme. Han havde renset Goethes 
Werther for oprindelige, som for senere tilkomne Trykfejl, 
ganske som Madvig havde renset Livius for Afekriverfejl. 
Han var den lidenskabeligste Goethedyrker, og da han 
var udrustet med Hukommelse som en Mnemotekniker, 
kunde han fremsige Egmont eller Iphigenie udenad fra Ende 
til anden, ikke at tale om Balladerne eller de mindre Digte. 
Han vidste paa en Prik, hvor hver Sætning, man vilde an- 
føre, stod hos Goethe. Som Literaturhistoriker kunde han 
ved sine Forelæsninger paa Universitetet glæde sig ved 
stærkt Tilløb. 

Religiøst var han anderledes sindet end Heyse. Han 
betragtede Daaben efter Heines bekendte Udtryk som Ad- 
gangskortet til den moderne Kultur, og da han var født 
Jøde, havde han ladet sig døbe, en Sag, Heyse i sit stille 
Sind ikke agtede ham for. Ved sin grundige Lærdom kunde 

han bibringe Samtalen et nyttigt Element, om han end fra- 
stødte ved et Stænk af Pedanteri. 

En polar Modsætning til Bemays var den unge Elsasser 
Ludwig Schneegans, en sværmerisk og poetisk Sjæl, lyrisk 
og dramatisk anlagt, ligeligt fransk- og tyskdannet, som med 
Begejstring fremsagde Victor Hugos Le Satyre, som han 
sandsynligvis var den eneste i Munchen, der kendte. Fattig 
som han var, maatte han for at tjene sit Brød skrive Teater- 
stykker, hvis Æmne og Plan Kong Ludvig II opgav ham, 
saa Stakkelen arbejdede med paaholden Pen. Han forærede 
mig sine Skuespil, og de var overraskende læselige. De 
spiltes en enkelt Gang for Kong Ludvig alene, mens Tea- 
trets Tilskuerplads laa nedsænket i Mørke, og opdagede 
Kongen trods Mørket, at en anden Dødelig, Mand eller 
Kvinde, havde faaet Indpas, blev den Paagældende uddrevet 
uden Naade, efter at Kongen havde sikret sig den Dum- 
dristiges Navn. Schneegans var forelsket og upraktisk, 
havde paa det erotiske Omraade ikke mere Held med sig 
end paa Dramaturgiens. 

En tilrejsende Gæst, der hyppigt saas, var Wilhelm 
Hemsen, Bibliotekar ved det kongelige Bibliotek i Stutt- 
gart, en smuk, skægget Mand, Nevø af Friedrich Theodor 
Vischer; han forestillede sig for mig som „en varm Beun- 
drer af Hovedstrømningerne*' og blev mig kær. 

Omgangsven af Paul Heyse var ogsaa den gamle Æste- 
tiker, Moritz Carriére, hvem j^ kendte godt før jeg saa 
ham, da jeg i min Universitetstid, iøvrigt med ringe Ud- 
bytte, havde læst hans systematiske og kunstb^ejstrede 
Skrifter. Han havde tilegnet sig de forskelligste Lærdes 
Meninger og bearbejdede dem uden synderlig Oprindelighed. 
Hans Stil bestod af Sætninger i Anførselstegn, gik, som Ty- 
skerne siger, paa Gaasefødder. Men han var den elskvær- 
digste Personlighed, uden det ringeste Stænk af Professor- 

Selvfølelse, hensynsfuld mod Ungdommen og Kammerat med 
den, i Grunden en Lyriker, hvis Oversættelser af italienske 
Poesier klang smukt og rigt.. 



11. 

En stadig Gæst i Heyses Hus, snarere en Broder end 
en Ven, af Børnene kaldt Onkel, var Maleren Franz Lenbach. 
Han var da ung, endnu ikke rig og anset, men livfuld, 
stræbende, indtagende ved det Pra^ af den forhenværende 
Haandværker, der stemplede hans Person og gav hans Tale 
paa en Gang noget Naivt og ZiinfUgt. Foer han en Dag 
ned ad Gaden med purret Haar og hastige Fagter, utilgæn- 
gelig og adspredt, beroede det paa, at en bestemt fornem 
Dame, han sværmede for, den Dag var i Miinchen. 

Han havde gjort fortræffelige Portræter saavel af Heyse 
som af Fru Heyse og malte i de Dage Richard Wagner. 
Han var ikke bange for til Heyse at kalde Wagner „ein 
famoser Kerl", skønt han vidste, hvilken nsesten fianatisk 
Uvilje Heyse nærede mod Wagners Musik. Paul Heyse 
vurderede Lenbachs maleriske Evner efter Fortjeneste, men 
saa hans Begrænsning deri, at han aldeles manglede Fantasi. 

Det var en Egenskab, hvorpaa det mindst skortede 
Heyses anden nære Ven blandt Miinchens Malere, Schweiz- 
eren Bocklin. Han var da endnu ikke naaet til Anseelse 
eller Ry, og Paul Heyse kæmpede med Mund og Pen for 
at skaffe ham den Hæder, der tilkom ham. Bocklin havde 
da endnu ingen anden Køber end Baron (siden Grev) Schack, 
der trods sin Paaholdenhed da var ved at danne sit senere 
berømte Galleri ; men Baronen, der som poetisk Oversætter 
var en Formkunstner, havde en højst usikker Smag for 
Malerier og nøjedes i Almindelighed med at købe, hvad 
Andre, særligt Lenbach, der fra først af var groet op under 

hans Beskyttelse, raadede ham til. Han havde taget Len- 
bach med sig paa Rejser og ladet ham udføre de smukke 
Kopier af gamle Mestere, hans Samling nu indeholdt. 

Bocklin var i sin Kunst en stor og selvstændig Digter. 
Hans Arbejder hensatte En i en højere Verden end Daglig- 
livets; de bedste var Værker, man ikke kunde lade være 
at drømme over og betages af. Hans Farveglæde var over- 
ordentlig og hans Farvers straalende Styrke lod hans Bil- 
leder i bogstavelig Forstand overstraale, hvad der hængtes 
op i deres Nærhed. Men der var noget drøjt schweizerisk 
i hans Naturel. Han yndede skrigende Farvemodsætninger, 
kunde lægge et knaldrødt Klædebon om en nøgen Kvinde i 
et underfuldt Landskab, saa det skingrede som et forstyr- 
rende Trompetstød. 

Personligt var han sluttet, tilbøjelig til at give sig Luft 
i satirisk Lune. 

Paa dette Tidspunkt befendt han sig i dødelig Penge- 
forlegenhed. Han havde netop da lagt sidste Haand paa sit 
Triton-Billede Im Spiel der WeUen. 

For at komme ham til Hjælp lagde Heyse følgende 
Plan: Vi vidste, ad hvad Vej Baron Schack plejede at 
spadsere og hvor han drak sit 01 og indtog et Maaltid. Paa 
en og samme Dag skulde som tilfældigt først jeg, senere 
Heyse og endelig Lenbach træffe Baronen og begejstret ud- 
brede os over Bocklins nu fuldendte Maleri som det ypperste 
han nogensinde havde frembragt; vi skulde dertil i forskellig 
Form knytte en Bemærkning om, at dette var et Billede, 
som det Schackske Galleri ikke turde lade undslippe sig. 

Den b^ejstrede Skildring og den henkastede Opfor- 
dring Nr. 1, 2 og 3 blev pri^ramagtigt gennemført; men 
Alt, hvad der opnaaedes, da den betænksomme Baron havde 
hørt Lenbach til Ende, var Udbruddet: Ja, saa vil j^ til- 
bytte mig Billedet og give ham den ene Villa derfor. "^ Som 

bekendt har Bocklin udført to himmeldejlige Malerier, der 
forestiller den samme Villa nær Havet ved Dag og ved Nat; 
paa begge Billeder staar en Kvinde, fortabt i Forventning 
eller Savn, og stirrer ud for sig. Det gør, naar man har 
begge Malerier for Øje, et Indtryk, som havde hun staaet 
der Dag og Nat uafbrudt. De tør da slet ikke skilles ad. 
Men det var det ene af disse Malerier, Baronen nu var 
faldet paa at ville give i Bytte for det nye, overroste — 
hvad jo ikke vilde indbringe Bocklin en Styver. 

Saa maatte vi da efter Penelopes Mønster anvende de 
næste Dage til at oppille hele vort Rne Spind og nøjes med 
foreløbigt at lade Forholdene blive som de var. 



12. 

Der var blandt Heyses Arbejder et, i hvilket en Enkelt- 
hed da gjorde et ikke ringe Indtryk paa mig. Det var 
Dramaet Colberg, i hvilket det fremstilles, hvorledes, da 
under Colbergs Belejring Borgerne og Militæret forhandler, 
om Byen bør kapitulere eller ej, en simpel Skolemester tager 
Ordet, en brav Spidsborger, en Fredens Mand. Alle venter 
at han vil tage det spageste Parti. Men nej! med stille 
Fasthed hævder han, at der ikke tør være Tale om nogen 
Overgivelse; man bør holde Fæstningen til det yderste og 
foretrække Døden for Vanære. I den tilsyneladende Spids- 
borger boede der en Helt. 

Dette betog mig, fordi jeg var tilbøjelig til ikke at vente 
andre Overraskelser af Livet end dem, hvorved mine For- 
ventninger blev undertrufhe, hvor ringe de end var. Jeg 
havde længe stadigt troet de Personer, jeg var traadt i For- 
hold til, værdifuldere end de, naar Prøven gjordes, viste sig 
at være. J^ var talrige Gange blevet skuffet og mine 
Forventninger svegne. I Heyses Skuespil forekom i Over- 

ensstemmelse med hans lyst anlagte Sind oftere den mod- 
satte Bevægelse. Svage Forventninger blev overtrufhe, uanse- 
lige Mennesker aabenbarede sig som strengt retsindige, ja 
en enkelt Gang som heroiske. 

Det Spørgsmaal rejste sig for mig, om jeg ikke i Kraft 
af sørgelige og pinlige Erfaringer havde almindeliggjort for 
tidligt. Og da jeg af Naturen var paa min Post mod for 
hastige Almindeliggørelser, mønstrede jeg min samlede Erfo- 
ring, forsaavidt den lod sig overskue. 

I de Dage sendte jeg Holger Drachmann til Svar paa 
et Brev, hvori han klagede over hjemlig Usselhed, nogle 
Sætninger af det Indhold, at selv i det ringe Menneske 
kunde der Rndes ædle Spirer og selv i en Spidsborger 
slumre en Helt. 

Han svarte: 

Dit Brev viser mig en fuldstændig ny og ukendt Side hos dig: Du 
har jo drukket MGnchener-Bier, dit Skam, og er blevet som de Folk, 
hvorom Cæsar siger, at de ikke er farlige. Georg B. som en godmodig, 
flegmatisk, rundkindet Miinchener! voila une chose tres singuliére! — 
Kan da Omgangen med den Mand, hvis Portræt du engang viste mig 
med de Ord: »Han bliver for rund, det tyske 01 gør ham fed" — kan 
Omgangen med denne brave Mand, med dette saa lidet energiske, saa 
„smukke**, men efter min ringe Mening saa lidet dygtige Ansigt, kan 
Samtalerne med denne Novelleforfatter have omstemt dig saa meget, dig, 
den stærke, smidige Kaardeklinge, dig, det lyse Hoved, gennem hvis uro- 
lige, skarpe Træk det 19. Aarhundredes Revolutionsidéer lyser? 

O St Georg! har du glemt Dragen? 

O du brave Ridder med den altid toldede Lanse! Har du sat en 
Knap paa din Spydspids og vil du nu i Fremtiden bruge den til Turne- 
ringer, hvor du gratiøst kaster din Modstander, den dumme Forstokket- 
hed, af Sadlen, gratiøst løfter ham op fra Sandet, medlidende bøjer dig 
over ham, tørrer ham Sveden af hans tykskallede Pande, og „heyser** 
ham igen op paa Hesten med et humant Smil, der siger saa meget som 
„Ædle, men tykskallede Spidsborger! Du have mig undskyldt, at jeg 
kastede dig af Sadlen; det er nu min Natur og min Kunst. Jeg har 
imidlertid lært, at der selv i et ringe, halvbegavet Menneske kan være 
de ædleste Spirer skjult, og derfor vil jeg ikke ødelægge dig, men agere 
den barmhjertige Samaritan, og lade dig komme til Kræfter igen — selv 

om jeg maa fonnode, at du paany vil bruge dine indvundne Kræfter 
imod mig** .... 

Du har paa din nuværende Udenlandsfart omgaaedes det store 
Tysklands bedste Selskab saavel intimt som i Frastand. Naar du da 
taler om, hvad vi bør gøre herhjemme og hvilken vor Fremgangsmaade 
bør være, glemmer du, at den klerikale Strøm hos os er en Rendesten, 
der løber vor private Dør lige forbi, og ikke er en Flod med mange For- 
greninger, der bugter og spreder sig mellem nogle og fyrretyve Millioner 
Mennesker vidt ude omkring os. Du glemmer, kæreste Ven, at den 
Dannelse, (o: den almene, europæiske) som du forudsætter hos dine 
Modstandere derhjemme, at denne Dannelse skal først bibringes dem 
gennem dig .... Har du glemt vor Presse, vor Literatur, vort Publikum? 
Her gælder den sørgelige Nødvendighed ligesom i en Kro paa Landet, 
at man enten maa opræbe den grundtvigianske Pærevælling i Flaben paa 
de Maabende eller ogsaa maa man slaa et ateistisk Donnerslag lige for 
Næserne af de Tykskallede. Det sidste har du gjort — derfor, men og- 
saa kun derfor er du bleven hørt. 

Du vil hjem for at opsøge „Helte** og „ædle Spirer** i de danske 
Spidsborgere!!! Jeg besværger dig ved vore Fædres Aske, skuf dig ikke 
med et sligt Haab. Jeg kender Bønder og Fiskere, Skolelærere og Præ- 
ster, Kræmmere og Prangere, civile og militære Embedsmænd overalt, 
rundtomkring i Provinserne; og du og jeg kender jo tilsammen Befolk- 
ningen i Kjøbenhavn. Jeg har endnu ingen Helte fundet og kun meget 
faa Spirer. Lad os raadspørge Literaturselskabet Det var jo Kærnen af 
„De Frisindede** i Hovedstaden. Du vil opløse dette Selskab (og heri er 
jeg enig med dig) men Heltene og Spirerne .... 

Faa Aar derefter skrev imidlertid Holger Drachmann 
selv sin Bog Lars Kruse om en simpel Fisker, der som 
Helt 27 Aar igennem havde ft-elst vel hundrede Menneske- 
liv under Strandinger paa Skagens Kyst, og i hvem Helten 
var bleven saaledes miskendt, at han ikke havde modtaget 
den Ridderorden derfor, som gives hver en Stymper af 
Borgerstand, ja end ikke det Dannebrogsmændenes Hæ- 
derstegn, hvormed Menigmand, som udmærkes, maa lade 
sig nøje. 

13. 

Forsaavidt maatte da Holger Drachmann sidenhen be- 
styrke mit Indtryk og vise sig i god Forstaaelse med hvad 
jeg havde udtalt. 

I en anden Henseende misforstod han mig i sit Svar. 
Det var meget langt fra, at Paavirkning fra Paul Heyse 
havde bibragt mig Tilbøjelighed til for Fremtiden at optræde 
mere imødekommende og forsonligt. Jeg havde aldrig følt 
mig mere stridbar tilmode. Netop i de Dage Rk jeg paa 
tysk Grund det Indtryk, jeg meddelte min Moder, at jeg 
hjemme paa næsten uværdig Maade havde ladet mig kyse, 
og at det Rette, endog det politisk Kloge var det, straks at 
drage de yderste Følgeslutninger af sin Anskuelse. Folk 
slog da lidt af, og saaledes gled alt det ned, hvorpaa de 
ellers vilde have slaaet af. Derimod havde den Hensyn- 
tagen, j^ fra først af havde vist, ikke gavnet mig i ringeste 
Maade. 

Heller ikke saa jeg netop da lyst paa Tilstandene, hverken 
ude eller hjemme. Jeg udarbejdede paa Biblioteket i Miin- 
chen de første Kapitler af min Bog Reaktionen i Frankrig, 
det mest polemiske af alle mine Skrifter, og jeg udarbejdede 
det ikke uden Henblik paa Tidsforholdene. Til Brøchner 
skrev jeg ft*a Miinchen i August 1873: 

Jeg har aldrig set Verden saa helt sort og led, som 
De maaske tror; men jeg har unegtelig været meget ilde 
tilmode over Forholdene hjemme som de i dette Øjeblik er. 
En vis Vemod kan jeg ikke blive Herre over. Jeg beder 
Dem tro, at jeg herved kun tænker meget lidt paa mig selv. 
Jeg mener Vemod over det Hele. Den skrækkelige Bølge- 
gang i Verdenshistorien og i Folkenes Sind, den Omstæn- 
dighed, at et enkelt Menneskeliv ikke naaer videre end til 
at stige eller synke med en af disse Bølger, er sørgelig, især 



Digitized by 



Google 



144 Hjemme og ude 

for den, der synes, at Bølgen er ved at synke. Saadan 
Noget som den nuværende monarkisk-klerikale Sammen- 
sværgelse i Frankrig og den uhyre Fordummelse, den vil 
alstedkomme, er dog en smertelig Lære. 

„Tyskerne har i dette Øjeblik lettere ved at danne sig 
en lys og fortrøstningsfuld Livsbetragtning. De ser deres 
Land i en stor Opblomstren, højt anset paa Grund af dets 
krigerske Bedrifter og dets videnskabelige Storhed. Stolt- 
heden deraf meddeler sig uvilkaarligt til de Enkelte. For 
en Mand som Heyse, der næsten kan kaldes en Gudernes 
Yndling og som ved et ualmindelig frugtbart Talent, ved lykke- 
lige Livsskæbner, ved kongelig Yndest, ved Rigdom, ved alle 
Menneskers Velvilje og manges Beundring har indtaget en 
begunstiget Stilling i Verden lige fra hans tidligste Ungdom, 
er det endnu naturligere at se den smukke og lyse Side 
ved alle Ting. Jeg kan ikke lade være at betænke disse 
personlige Bevseggrunde. Det er ligefuldt langt fra at jeg skulde 
føle mig selv som forurettet. Tvertimod, jeg har altid følt 
mig som et forholdsvis lykkeligt Menneske. Men da jeg 
rigtigt forstod, hvilken forfærdelig, ubevægelig Magt Uviden- 
heden er og hvilken uhyre virksom Magt Den har, der 
forstaar at lede Massen ved at smigre dens Instinkter og 
Fordomme, gik mit lyse Lune for bestandig tabt." 



14. 

Som sagt min Drift til Handling og min Kamplyst havde 
aldrig været større; den Uforsonlighed, der udkræves af 
den, der vil være en Mand, og ikke et Vrøvl, laa i min 
Natur og var ved den Strid, hvori jeg stod, og den Medfart, 
jeg havde faaet, kun bleven skærpet. 

Men jeg havde mere end ét Register i min Sjæl, og 
under enhver krigerisk Melodi laa der et Accompagnement 

af Naturdyrkelsens Orgeltoner. Tudede der en Storm for- 
oven i mit Sind, var der dog altid en vis vellydende Sam- 
klang paa Bunden. 

I Kjøbenhavn havde en Dag en meget alvorlig gammel 
Kristen sagt til mig: „At de Mennesker, som skriver saadan 
imod Dem, dog ikke betænker, hvilken Bitterhed og hvilket 
Had De avler i en ung Mands Sind, som foar en saadan 
Behandling. Han maa jo føle sig som et Umenneske og blive 
det. Jeg undser mig og skammer mig, naar jeg maa opleve, at 
al den Ondskab foar Luft i Kristendommens Navn!^ Hans 
Bekymring var overflødig; jeg kunde aldrig gaa op i Bitter- 
hed eller Surhed. Selv naar det var, som skulde jeg kvæles 
af Menneskeforagt, som slog dens Bølger sammen over mig 
— og den Tilstand kendte og kender jeg — vedblev jeg at 
have Følelsen af Kosmos, en Skønhedsverden. 

Længe forinden j^ efter Evne var optraadt som Strids- 
mand, havde jeg grublet med Spinoza og følt med Goethe. 
Derfor fornam jeg under den dybeste Lede ved Omgivel- 
serne, en indre Ligevægt, Fornuftens, der søger og finder 
Harmoni. Der kom senere Tider, hvor jeg følte mig saa 
forurettet, at mit Indre var et eneste Hævnskrig. Men 
endnu holdt jeg ikke dér. Over Lassalle glemte jeg ikke 
Goethe, og naar Paul Hey^es Veesen gjorde Indtryk paa 
mig, var det, fordi han som en af Goethes mange Ætlinger, 
virkede paa mig som en Appel til Midten, til Goethe. Jeg 
havde feaet for tidligt og dybt et Indtryk af græsk Kos* 
mostro og goethesk Levevisdom til at kunne gaa op i Hævn- 
gerrighed eller Stridslyst. 



Oeorg Braode«: Leroed. U. 10 

15. 



En Dag sagde Paul Heyse til mig: Du har endnu til- 
bage at lære den viseste blandt mine Venner at kende. — 
Hvem er det? — Lazarus i Berlin. 

Lazarus var da Honorarprofessor (o: Professor uden 
Gage) ved Universitetet dér, efter i flere Aar at have do- 
ceret Filosofi ved Krigsskolen og have vundet sig mange 
Venner i Officersstanden. Han var den første dalevende 
tyske Lærde, hvis Navn jeg i Udlandet havde hørt; thi Fru 
Taine havde under sin Mands Ophold i Tyskland i Begyn- 
delsen af 1870 nævnt ham for mig som den Videnskabs- 
mand, med hvem Taine havde Berøring i Berlin. Jeg vidste 
om ham, at han var Psykolog og mente at have grundlagt 
en ny Disciplin: Folkepsykologien. Han og hans Svoger 
Steinthai, der var Universitetsprofessor i almindelig Filologi, 
udgav i Forening et Tidsskrift for sammenlignende Sprog- 
videnskab og Folkepsykologi. Lazarus's Hovedarbejde hed 
Das Leben der Seele, Steinthai var Forfatter til en Række 
fortjenstfulde filologiske Arbejder og stærkt kritisk anlagt i 
Lessings Aand. Som Filolog nedstammede han fra Wilhelm 
V. Humboldt, hvis Værker han ærede og udgav. 

I Lazarus's Hus blev jeg i 1873 gæstfrit optaget, og det 
følgende Aar tilbragte jeg efter Indbydelse nogle Uger hos 
ham paa hans Landsted i Schonefeld ved Leipzig, kom ham 
altsaa personligt nær. 

Lazarus var en Mand med stilfærdigt Væsen og fuld- 
endte Former, behersket, tænksom og velvillig. Aldrig 
kunde han komme ud af Ligevægt, bruse op, tale højt eller 
skænde. Han var sart af Helbred, saa han bevægede sig 
med en vis Langsomhed Et værdigt Væsen var ham med- 
født. Han havde tænkt meget, og kendte Filosofiens Hi- 
storie, talte gerne om Psykologi og udtrykte sig med Finhed. 

Skønt han var forbeholden og uvillig mod al Larm, var der 
i hans Tale og Udtryk Varme, særlig naar han, som ofte 
skete, talte om Mennesker, der var ham kære. Han elskede 
Paul Heyse. 

Med al sin Forbeholdenhed og al sin aarvaagne Kritik 
over Lærdomme, han misbilligede, var han Mildheden 1 
Menneskeskikkelse, fordragelig og dog fost. 

Da han nu desuden var overmaade rig, idet han med 
sin Hustru havde feaet en mægtig Formue, kom Nathan 
den Vises Navn og Skikkelse En paa Læberne i hans 
Nærhed. 

Han ejede ikke blot sit Landgods Schonefeld ved Leipzig 
men i Byen selv saa megen Grund foruden mange Huse, at 
han paa sit Terræn havde anlagt en hel ny Gade, Ross- 
strasse, og solgt alle Husene der med Undtagelse af de fire 
Hjømehuse. Desuden havde han paa en stor Plads i Leipzig 
efter egen Tegning ladet opføre en kolossal og meget smuk 
Bygning i den Hensigt, som han sagde, at give Byen et 
Pragt- og Mønsterhus. I dette havde han selv indrettet og 
prøvet Alt, Ovnene og ethvert arkitektonisk Led; han havde 
f. Eks. ladet tre Arter Søjler opstille efter hverandre for 
ikke efter Tegningen men efter Øjemaal at afgøre, hvilken 
der tog sig bedst ud; da han vilde udfylde Gavlen med 
Billedhuggerarbejde, lod han flere Kunstnere konkurrere, 
alle deres Udkast udføre i Træ og derefter opstille for saa 
nedefra at bedømme, hvilket der virkede bedst. Da han i 
Schonefeld lod anlægge en lille Bro, forklarede han Haand- 
værkerne, hvordan han ønskede den og hvorledes den bedst 
kunde udføres, sagde dem, naar Cementen maatte vædes og 
deslige, da han var lige saa godt inde i Kemi som i Fysio- 
logi og i Filosofiens Historie. 

I et af sine Huse havde han med sin praktiske Sans 
ikke blot opført seks, syv store Magasinrum til Brug 

10* 

under Messen, men ladet bygge en græsk-rumænsk Kirke 
med Bolig for Præstefamilien. Rumænerne havde nemlig 
længe savnet en Kirke i Leipzig; saa lod Lazarus nogle 
Vægge slaa ind i dette umaadelige Hus og indrette en Kirke, 
som Menigheden betalte ham en god Leje af. Saa over- 
ordentlig velgørende han var, i Forretninger var han ganske 
Forretningsmand. 

Han forvaltede sin store Formue stilfærdigt som han 
foretog Alt, rejste et Par Gange om Aaret til Leipzig for at 
hæve Lejen af sine mange Huse, og var Resten af Tiden 
Professor i Berlin. Hans dobbelte Stilling som Universitets- 
lærer og Rigmand havde stillet ham i Spidsen for en Mængde 
Foretagender, Velgørenhedsinstitutioner, Opdragelsesanstalter, 
og andre; han sad i saa mange Bestyrelser, at han næsten 
daglig maatte spilde nogle Timer paa Møder. 

16. 

En Del af hans Tanker optoges af det Formaal at re- 
formere Jødedommen, som Mendelssohn i det 18. Aarhun- 
drede havde reformeret Datidens. Han vilde sammensmelte 
den med den moderne Kultur, Religionsvidenskab og Bibel- 
kritik ikke undtagne, og havde til den Ende med Steinthai, 
der var Fyr og Flamme for samme Formaal, grundlagt en 
Højskole for jødisk Videnskab i Berlin, der forsynede ikke 
blot Tyskland og Østerrigs forskellige Folk, men ogsaa Eng- 
lænderne og andre Folkeslag med Rabbinere, der sad inde 
med moderne Videnskabelighed. Hans Hustru havde skænket 
denne Højskole dens hele Bogsamling. 

Saavel han som Steinthai betragtede Jødedommen som 
en etisk Magt, der var fiildt i Stand til at overleve en saadan 
Hamskydning. De havde et idealt Begreb om den, som de 
ikke vilde slippe. Hettner havde i sin Tid talt til mig derom 

Og fundet de to Svogres Bestræbelser respektable, men selv- 
modsigende. De troede ikke paa Gud, men nærede et Svær- 
meri for Jahve. Steinthai havde endog i en særlig Afhand- 
ling (oversat af mig paa Dansk) med Heftighed bekæmpet 
Troen paa en personlig Gud som folsk og forvirrende og 
kaldt det Pligt, at lade Folket i Fred for den. Ikke desmindre 
følte de sig religiøst som Israeliter og troede som James Dar- 
mesteter i hans Bog Les Prophétes d' Israel paa Jødefolkets 
blivende Betydning. Deres Sjælsliv var dem selv ubevidst 
stedt i en Spaltning mellem gennemført Pietet og gennemført 
Kritik. 

Steinthai var skønt ældre af Aar den yngre af Sind, 
heftig, og i høj Grad krigerisk anlagt, skarp i Angreb, ild- 
fuld i Forsvar, overbevist om sin Ret og utilbøjelig til Ag- 
telse for Modstandere, der gerne syntes ham uvidende eller 
uhæderlige. Hans Stil var langt mere ejendommelig og 
personlig end Lazarus's, kun at den var stærkt paavirket af 
Stilen i Lessings polemiske Skrifter. Som Politiker var han 
ultraradikal, mens Lazarus ogsaa i sin Betragtning af Stats- 
sager var moderat og forsonlig. 

Steinthai var utvivlsomt den større Videnskabsmand; 
hans Værker om Sprogenes Oprindelse, om Sprogenes Klassi- 
fication og det om Mande-N egersprogene var klassiske. 
Det var lærerigt at høre ham og hans nære Ven, den store 
Lærde i indiske Sprog og Videnskab, Professor Weber, nu 
en gammel blind Mand, tale sammen i Timevis om filologiske 
Spøi^maal. Men Lazarus var en mærkeligere Personlighed. 
For dem, der ikke led ham, stod han som en Schonredner, 
en Mand, der satte Formen over Indholdet og hvis velklin- 
gende Qrd bevægede sig i Besmykkelse. Heri var der det 
Sande, at hans Veltalenhed — der var rolig og sikker — 
altid var conciliant og indsmigrende, dog hvad han indsmig- 
rede, var ikke det Vedtagne, men i R^len en ny Syns- 

maade. Rejste han sig for at holde en Bordtale, sad man 
nogle Minutter fortryllet; en saadan Ynde var der da over 
hans Væsen, og Talen lød som Musik. Denne vindende 
Form havde ogsaa hans Universitetsforedrag; men her kunde 
det indvendes, at der var for liden Kærne i hvert enkelt. 

I mangfoldige Aar kunde Lazarus synes lige dygtig som 
Forretningsmand og som Lærer. Et Dusin Aar derefter 
viste det sig, at han selv og hans Bekendte havde svævet i 
en Vildfarelse derom. Filosofen havde kun daarligt forstaaet at 
bestyre sin Formue. Ved et pludseligt Sammenbrud tabte 
han Alt, ja var en gældbunden Mand, der alene ved rundelig 
Hjælp fra Beundrere kunde bjerge Livet. Han havde endda 
den Smerte at volde Andre, der havde betroet ham Forvalt- 
ningen af deres Sparepenge, store Tab. 

Dog paa dette Tidspunkt holdt intet Menneske en saa- 
dan Skæbnevending for mulig. Lazarus's Hus var et af de 
interessanteste i Berlin, man traf der de største Kunstnere 
som Menzel, sjældne Skribenter som Forbundsraadets Med- 
lem for Bremen, Otto Gildemeister, fremragende Stabs- 
officerer som Max Jahns, Diplomater som Hr. von Radowitz 
og som Hr. v. Spitzenberg, endelig kvindelige Excellencer 
som dennes Frue, Vambfilers udmærkede og smukke Datter. 
Faderen, den wiirttembei^ke Minister, havde ladet hende 
lære Latin og Græsk, da hun var Barn; hun var paa én 
Gang ligesom uerfaren og dog i høj Grad Verdensdame. 
Hun var frimodig og sikker, et klart Hoved og et fast 
Hjerte. I en skarlagensrød Festdragt med blottede Skuldre 
saa hun straalende ud, og det kælne sydtyske Tonefald 
klædte hende som ingen anden. 

I Schonefeld levede Lazarus's Familie temmelig ensomt, 
og der var dér for mig desmere Lejlighed til Samtale med 
Lazarus om Filosofi og hvad han kaldte Folkepsykologi, en 
Videnskab, han holdt for mere exact end den kunde være. 

Jeg lærte adskilligt positivt af ham, men mest af hans Hu- 
manitet. Efter at jeg i Aaringer havde levet i en Kamp- 
stilling, som en, der maa spise og sove i en Skanse, altid 
beredt paa Overfold, virkede det dulmende paa mig at iagt- 
tage en moderne Lærd, der ikke tillod nogen Disharmoni 
fra Omverdenen at trænge ind i hans Stillelivs Tryllekres, 
men opløste den i det Øjeblik, den kom ham for Øre. 

17. 

Fra 1. Oktober 1873 optoges mine næste fem Maaneder 
af Forelæsninger om Reaktionen i Frankrig og Bogens 
Trykning. Jeg arbejdede anstrengt, plaget af Mismod, Fattig- 
dom og Omgivelsernes Fjendskhed. Dette Parti af Værket 
var efler dets Anla^ det mest negative, det, hvori der var 
rigest Anledning til at give den Bitterhed, der havde ophobet 
sig i mit Sind, og Hadet til Menneskehedens Fordummere 
og Undertrykkere Luft. Jeg tænkte paa Samtidens Reaktion 
i Frankrig, mens j^ skrev om Fortidens. Jeg var dog saa 
langt fra at inddele Menneskene efter deres Stilling til et be- 
stemt System af Ideer, at jeg næsten var forelsket i Joseph de 
Maistre, den europæiske Reaktions ypperste Talsmand, fordi 
han aldrig, som de Reaktionære, jeg personligt havde lært at 
kende, hyklede Frisind eller veg tilbage fra Følgeslutninger, 
men stod der som en hel Mand, klar, uforsagt, følgestreng, 
hos hvem alle de Egenskaber var kraftigt udfoldede, der 
hos hans Sildefødninger var hæmmede i Væksten. Jeg havde 
desværre i det første Udkast til Værket umuliggjort mig at 
anbringe ham i dets Midtpunkt, idet jeg for at lovprise ham 
paa de tyske Reaktionæres Bekostning havde indført ham 
allerede paa de sidste Sider af andet Bind. Senere bødede 
jeg derpaa og gav ham den Hovedplads i tredie Bind, som 
han havde Krav paa. 

Imens jeg holdt mine Forelæsninger, hørte jeg en Dag, 

at der i Revne des deux mondes stod en Artikel om mig og 
Emigrantliteraturen. Det voldte mig et Øjeblik heftig Glæde. 
Med den overvældende Anseelse, som Revue des deux mondes 
i hin Tid nød, hvor der overhovedet ikke fandtes noget 
andet fransk Tidsskrift, betydede det at være omtalt deri 
for mig en stor Forfremmelse. Det pegede efter min Op- 
fattelse paa, at jeg var over Tærskelen til evropæisk Ry. 

Men Glæden varede kun, indtil jeg fik Artiklen at se. 
Den var undertegnet af Blaze de Bury, Direktøren Buloz's 
Svigersøn, en Forfatter, hvis Sagkundskab i tysk Literatur 
og i Musikens Historie ikke var ringe; men saa velment 
hans Artikel end var, den var overfladisk, indeholdt Trykfejl 
i Navnenes Skrivemaade og Fejltagelser i Fremstillingen af 
danske Forhold, der maatte skade mig ved den Ukyndighed, 
de røbede. Denne Ukyndighed blev da ogsaa grundigt ud- 
nyttet imod mig, som havde jeg Ansvaret for den Heftighed, 
hvormed Forfatteren tog mit Parti. Selv lagde man i Gen- 
givelsen af Artiklen ikke ringere Uvidenhed for Dagen, som 
naar et Blad oversatte det Udtryk om mig, at jeg var de 
verte allure (kraftigt optrædende) ved at jeg var „noget grøn**. 

18. 

Imidlertid begyndte der nu stedse oftere at fremkomme 
Artikler eller Afhandlinger om mig i tyske franske og en- 
gelske Organer, som udtalte Sympati med mine Bestræbelser, 
og indrømmede mig Talent, men som desværre ikke sjældent 
udtalte sig med Ringeagt om danske Tilstande, hvori Ud- 
talelser som mine forkætredes, eller om den ældre danske 
Literatur, som havde den været gammeldags og aandløs. 

Det blev nu Løsenet i den mig fjendske danske Presse, 
at man tillagde mig Ansvaret for enhver dadlende eller ned- 
sættende Ytring om danske Forhold, der fremkom i Udlan- 
det i Anledning af det danske Publikums og de danske Myn- 

digheders Stilling til mig. Jeg var den, der bagvaskede Dan- 
mark i Europa, den Fugl, der besudlede sin egen Rede, i 
manges Øjne simpelthen Landsforræderen. 

Der var dem, som ikke vidste andet om mig end dette. 
Og saaledes havde Pressen nu overfor mig lettere Spil og 
friere Slag end nogensinde. De, der hadede mig person- 
ligt, var fea, men indflydelsesrige, fik Pøbelhadet imod mig 
til at skumme. 

Det rørte mig lidet. Men da en Dag først i Januar 
1874 Julius Lange under et langt Besøg i fiildt Alvor angreb 
mig for at jeg skadede Danmark i Udlandet, oplevede jeg 
en forferdelig Skuffelse. Det var dog et stærkt Stykke, a.; 
Pakket først havde mishandlet mig saa grundigt, det formaaede, 
uden at tænke sig andet end at i Danmark Alt foretoges i 
et paa Grund af Sprogets Ubekendthed veltillukket Rum; 
naar det saa rygtedes udenfor, hvad her foregik, saa skulde 
den Mishandlede bære Ansvaret for det Vanry, hvori de Ind- 
skrænkede og Ondskabsfulde havde bragt deres Feedreland. 

Da jeg energisk gjorde dette gældende overfor Lange 
og udbrød: Eller er Ulykken den, at jeg er bleven rost? 
svarte han, pludseligt velvillig: „Du skal roses, men du skal 
ikke roses alene, og det er det, som er sket."" Ogsaa ham 
havde man tudet Ørene fiilde saa længe, at han en kort 
Tid var bleven usikker paa mig. 

Han mente, min Sag nu var afgjort tabt. Jeg svarte: 
„Oh, oh, nous verrons. Naar blot jeg selv ikke giver tabt, 
skal du faa at se, jeg er stærkere end de alle.* — Jeg ind- 
rømmede ham kun, at Talentet led under denne stadige 
Kamp for Livet, var udsat for at blive bittert og sygt. Men 
jo mere jeg undervurderedes, des kraftigere følte jeg mig. 

Til min Moder sagde jeg dengang: Vær aldrig urolig 
for mig. Du kan trygt have samme Følelse overfor mig, 
som j^ har, naar j^ kører paa Jernbane. J^ tror blindt 

paa, at Lokomotivføreren passer sine Sager og ikke gør 
Dumheder. 

Det store engelske Tidsskrift Athenæum havde havt en 
Artikel om mig, Academy havde en anden, hvori der taltes 
om that vein of half-cynical, half sympaihetic analysis, 
which is Dr. Brandes' habit of mind — en Vending, der 
syntes mig træffende. 

At mit Navn allerede nu, da jeg ikke var 32 Aar gam- 
mel, var kendt og anerkendt rundt om i Europa, tydede for 
mig paa, at Anerkendelsens Time ogsaa vilde slaa i Dan- 
mark. Og jeg fornam formelig, hvorledes Talentet dannede 
sig i mig, antog fastere Form. Der behøvedes efter min 
Følelse kun Ro og lidt Lykke til dets rette Udvikling. 

Rigtignok havde jeg ikke stort af nogen af Delene. 

19. 

Neppe havde jeg afsluttet Reaktionen i Frankrig, før 
jeg begyndte at forberede mig til det fjerde Bind ved Læs- 
ning af Byron. Efter nogle Maaneders Forarbejde holdt jeg 
da ogsaa i Foraaret 1874 en Række Forelæsninger om ham. 
Men jeg arbejdede under de ugunstigste Betingelser. Mine 
Forældre havde indrømmet mig et lille Værelse til Gaarden 
i deres Lejlighed. Der var kun Udsigt til en Gaardmur, 
Pladsen var snever, og de mange Bøger deri gjorde Luften 
plumret, saa jeg ogsaa om Vinteren maatte slaa Vinduerne 
op før jeg lagde mig. Men hertil kom, at der umiddelbart 
over mig var flyttet en Musiker ind, der levede af Under- 
visning i Klaverspil, og paa hvis Piano der derfor spiltes 
ustanseligt fra Morgen til Aften. Havde Hr. JShnigen ikke 
Elever, saa øvede han sig selv. Min Arbejdsstue var forvandlet 
til et Larmhelved, og jeg var for fattig til at tænke paa Flyt- 
ning. Jeg stræbte at opnaa en Overenskomst med Manden; 

men han havde intet andet Rum. Og hans Arbejd umulig- 
gjorde mit. Eller rettere sagt, jeg blev tvungen til at ar- 
bejde mine tolv Timer om Dagen med alle Klaverets Plage- 
aander rasende over mit Hoved, forstyrrende enhver Sæt- 
nings paabegyndte Rytme, nødvendiggørende en Aandsan- 
spændelse, der var tifold den normale og jog Blodet til 
Hovedet, saa det brændte i Panden og bankede i Tindingerne. 
I denne Situation udarbejdede jeg det udførlige Afsnit om 
Byron til Hovedstrømningernes fjerde Bind. Mine Fore- 
læsninger lykkedes og Tilhørerne var tilfredse. 



20. 

Yderst faa Begivenheder afbrød i dette Foraar min 
stille Flid. 

En ung Arbejderske bragte mig en Dag en Afhandling, 
hun havde skrevet om den socialistiske Bevægelse, hvis 
Sejr hun ansaa for nærforestaaende, og som vilde omforme 
Verden. Vi drøftede Afhandlingen sammen, og mine Tvivl 
berørte hende ilde. Men hun fik Interesse for min Person 
og kom hyppigt igen. Hun fortalte om sin Oprindelse og 
sit Liv. Hun var kommet til Verden under de sørgeligste 
Forhold og i den elendigste Armod. Faderen havde ingen 
Fader været for hende, og Moderen ingen Moder. Hun paa- 
stod, aldrig at have havt et lykkeligt Øjeblik og stadigt at 
maatte bekæmpe en Selvmordstilbøjelighed. Nu kastede hun 
al sin Lidenskab paa mig. Hun stod for mig i sin simple 
Sirtseskjole, der sad smukt om hendes ranke Skikkelse, høj, 
lyshaaret, godt udseende, hensynsløs og dog jævnligt rød- 
mende, og udviklede mig, hvad jeg var kommet til at be- 
tyde for hende, der aldrig havde kendt en Mand af mit Dan- 
nelsestrin. Hun havde formentlig læst mine Bøger med 

flammende Interesse; men hvad hun sagde om dem, røbede 
mig, at hun ikke havde forstaaet noget af dem. Saaledes 
fondt hun det Ord saa dejligt, jeg havde anført efter Taine: 
„Geniet er et Resumée, og hvad det frembringer, er Resu- 
méer". Hun havde endog broderet disse Ord paa et Bog- 
mærke, hun forærede mig; men da hun skulde forklare, 
hvori det Dejlige i Sætningen bestod, var hun naturligvis 
ude af Stand dertil. 

Hun bestormede mig om at gengælde hendes Lidenskab 
om saa blot for en ganske kort Tid. Hendes Attraa var 
den ene, at foa et Barn med mig. Hun svor mig til, at 
saasnart det var undfanget, vilde hun indskibe sig til Austra- 
lien, og jeg skulde aldrig have ringeste Bryderi af hende, 
aldrig mere høre Tale om hende. Jeg maatte afslaa hendes 
Tilbud. 

Hun rejste fra Kjøbenhavn, kom tilbage, og et Aar 
derefter havde hun glemt mig for en anden. Det gik hende 
senere godt i Livet, og hun hævede sig over sin Stand. 

21. 

I Maj 1874 kom Edmund Gosse til Kjøbenhavn, den 
første engelske Ven, jeg vandt. Han havde i nogle Aar 
sysselsat sig med nordiske Sprog og navnlig studeret Ibsen, 
først af alle Engelskmænd; nu kom han selv og var taget 
ind hos sin Faders gamle Ven Dr. Fog, senere Biskop, i 
hvis Hus det ikke maatte anes, at han kendte mig, og hvor 
mit Navn overhovedet ikke turde nævnes. 

Da jeg ikke vidste deraf, gengældte jeg et Besøg af 
Gosse ved at læ^e mit Kort i Dr. Fogs Forstue; men da 
jeg erfor, hvilke Scener jeg havde forvoldt, ifald Kortet ikke 
var blevet fundet og fjernet i Tide, nøjedes jeg for Frem- 
tiden med at se Edmund Gosse i mit Hjem. 

Man kunde ikke møde en finere, mere skælvende nor- 
disk Sværmer for Poesi. Han var lutter Begejstring for 
lyrisk Digtning og Lyrikere. Mellem dem stod dengang 
Swinbume for ham som en Halvgud. Han vurderede hos 
ham i lige Grad den strenge, fuldendte Kunst, den varme 
Sanselighed og de dristige Frihedstanker. 

Selv var han som Digter inderlig, idyllisk, erotisk, 
manglede dog ikke den Kraft, som udkræves til Konstruk- 
tionen af et Drama. Som Kritiker røbede han allerede da 
de betydelige Evner, som skulde gøre ham til en af Eng- 
lands fremragende Personligheder. Han var den første, som 
lærte mig, hvor højt det moderne Englands Kunstnere satte 
Shelley, Keats og Coleridge over Byron, og hvor stærkt 
Borgerstanden foretrak Wordsworth for ham. Gosses Besøg 
gav mine Studier i engelsk Poesi en ny Indvielse. Den Be- 
gejstring, han nærede, slog Funker i mig; det Venskab, han 
skænkede mig, gjorde mig det muligt, fra nu af at følge 
levende med de ny Talenter og Bestræbelser i engelsk Lite- 
ratur. 



22. 

Blandt danske Venner, der paa den Tid hang trofast 
ved mig, maa jeg nævne Pietro Krohn, skøndt han i den 
for mig mest bevægede Periode ikke var i Danmark. Jeg 
havde kendt ham lige fra den Tid, da han om Aftenen i sin 
Faders Hus sad og tonede ved et stort rundt Bord sammen 
med sine Brødre Johan og Mario, sin Søster, sin Plejebroder 
Peter Købke og dennes Søster, medens Faderen, den gamle 
Medailleur, en Kunstkender og Kunstsamler af Rang, sad ved 
samme Bord og læste, røgende sin Pibe. Den yngste Bro- 
der, Mario, der døde som ganske ung Mediciner, var en 
Yngling, hvis Temperament var Ild og Flamme; Pietro Krohn 

var en begyndende Maler, men tillige i saa høj Grad Kunst- 
elsker, at man maatte tvivle paa, om hans egentlige Talent 
var det, selv at frembringe Skønhedsværdier eller at gøre 
Andre opmærksomme paa de allerede frembragte. Han var 
entusiastisk og meddelsom af sit Sværmeri, men tillige grub- 
lende og teoretisk; det var snurrigt at se ham sammen med 
hans stadige Omgangsven, Kristian Zahrtmann, hvis Naivetet, 
der tilsidst næsten blev til Manér, stak heftigt af mod Krohns 
Færdighed i at tumle med Indtryk og Tanker. 

Alt fra det Aar 1866 havde han staaet mig meget nær 
og næret stærk Interesse for den saakaldte Strid om Tro 
og Viden; i 1868 havde han forsynet en Bog af mig med 
en smuk Gengivelse af Kamma Rahbeks Silhuet; fra 1872, 
da han opholdt sig i Italien, havde han staaet i livlig Brev- 
veksling med mig om Liv og Kunst. Han var af de faa, 
som ganske havde billiget Aanden i Hovedstrømningernes 
første Bind, og i den Modstand, jeg mødte, alene havde set 
et Bevis paa mine Bestræbelsers Betydning for dansk Kultur. 

Som Maler harmedes han over de literære Fordinger, der 
af Pressen stadigt stilledes til Kunsten, idet al Kritik gjaldt 
Billedernes ,,ideelle Indhold"", medens man lod haant om de 
kunstneriske Krav. Som han gerne sagde, paa hans Fane 
stod Ordet Øjenslyst; for den vilde han kæmpe med alle 
de Midler, der stod i hans Magt. Han vilde lære sine 
Landsmænd, at Øjnene skulde bruges til at se med og ikke 
til at tænke med. Derfor var han ogsaa senere i Livet paa 
sin Plads først som Teater-Regissør og Dekoratør, senere 
som Bestyrer for Kunstindustrimuseet i Kjøbenhavn. Han 
vilde bringe Folk til at glæde sig over det Kunstneriske lige 
fra den harmoniske Farvevirkning i et Teaters Fulddekora- 
tion til Linjeslyngningen i det mindste Broderi, for tilsidst 
at bringe dem til at kræve det. Et lille Ornament fra Ita- 
liens Femtenhundredaar var ham kærere end alenlange Ma- 

lerier, som var malte for Publikum og beundredes af Snobber. 
Naar han opholdt sig i en By som Siena og studerede der, 
indsaa han, at kun fordi Byens gamle Kunstnere var begyndte 
som store i det Smaa, ganske hengav sig til Arbejdet og 
glemte sig selv derover, var de efterhaanden blevne Herrer 
ogsaa over det Store. Han fordybede sig i de gamle itali- 
enske Bogstavers Dekoration og Bøgernes Miniatyrmalerier 
og fandt mere Sandhed, derfor større Kunstværd, i en Minia- 
tyr paa et Par Tommer end i den moderne Tids berømteste 
Fabrikata. Vi Nordboer, kunde han udbryde, forstaar jo 
slet ikke at se. 



23. 

Min danske Omgangskres bestod iøvrigt paa dette Tids- 
punkt ikke blot af de bedste blandt Datidens unge Forfattere og 
Kunstnere, men af Jurister og Læger. Blandt Juristerne var 
den mest fremragende den senere, nu afdøde, Højesteretssag- 
fører Frederik Salomon, hvem jeg netop da lærte at kende^ 
et ypperligt Hoved med levende Interesse for Samfundsfor- 
hold og Politik, hvis største Lyst var livfuld Samtale; han 
havde fra først af megen Kampiver, men saa efterhaanden 
mørkere og mørkere paa danske Tilstande. 

Blandt Lægerne stod den daværende unge medicinske 
Kandidat, senere Professor i Medicinen, Dr. Carl Salo- 
monsen, mig nær. Jeg havde kendt ham, fra han var 
Barn, ja endog dengang undervist ham i Latin, senere i 
Filosofi. Han sad nu paa sit lille Værelse i Forældrenes 
Hus, bøjet over Mikroskopet, med hvilket han undersøgte 
Videnskabens nyeste, forunderlige Genstand, Bacillerne, hvis 
Studium han skulde indføre i Danmark, saa han med god 
Grund senere blev Chef for bakteriologisk Institut. Han 
havde dem forjsig i langeJGlasrør, hvori han ernærede og 

rendyrkede dem. Men han var ogsaa paa andre Om- 
raader en Fremskridtets Mand, der glædede sig, naar den 
ny aandelige Bevægelse vandt Jordsmon, hvad den trods 
alle tilsyneladende og virkelige Nederlag maatte siges at gøre. 
Stundom samledes vi hos en anden Mediciner, nuværende 
Korpslæge Johan Hempel, der lys og vennesæl af Sind saa 
paa Forholdene med Lune og aldrig mistede sit gode Humør, 
men meddelte det til andre. En tredie ung Læge, der liden- 
skabeligt optoges af Datidens politiske og literære Liv, var 
nu afdøde Professor Ferdinand Levison, som var af dem, 
der elskede Aandsfrihed, og indviede sit Liv til Arbejde for 
dens Fremgang. Han havde tidlig Menneskekundskab og 
ventede sig ikke hurtige Resultater. Der var den Modsæt- 
ning i ham, som ikke er helt almindelig: hans Liv gled for 
en stærk Bør af Fremskridtstrang og Fremskridtstro, men 
med en Ballast af Resignation. Han var til Forskel fra 
mange andre Videnskabsmænd paa intet Punkt traditions- 
bunden. Der var i ham ingen følsom Tilbageskuen til Sl8^s- 
Overlevering; hans Aands Fædreland var Efterkommernes 
Land. Han havde Karakter og stor Evne til Hengivenhed. 
I Sorger, der maatte forknytte Enhver, anførte han en 
Dag Swinbumes Ord af Proserpinas Have- 
From too much love of living. 

From hope and fear set firee, 
We thank with brief thanksgiving 

Whatever gods may be, 
That no life lives for ever; 
That dead men rise up never; 
That even the weariest river 

Winds somewhere safe to sca. 

Men oftere var han oprømt, fuld af Virkelyst og be- 
sjælet af den sjældne og kostbare Magt, som det mandige 
Venskab er. 

Først i Juni forlod jeg Danmark paany og opholdt mig 

udenlands, mest i Tyskland, dels i Berlin, dels i MGnchen, 
i hvilke Byer jeg kom i nærmere Forhold til mine tidligere 
Bekendte og desuden stedse mere udvidede min Kres. 



24. 

I denne Sommer var mine Tanker optagne af i Kjøben- 
havn at grunde et Tidsskrift for endelig at skaffe den ny 
Aandsretning et Organ. 

Nyt dansk Maanedskrift havde længe hverken kunnet 
leve eller dø. Det havde fea Abonnenter og kunde, tiltrods 
for at Redaktøren uegennyttigt arbejdede uden Vederlag, kun 
betale et ringe Honorar. Medarbejderne var udisciplinerte 
og upræcise, og Vilhelm Møller formaaede ikke at faa Tids- 
skriftet ud i rette Tid; tilsidst kunde det hænde, at Januar- 
heftet udkom i April. Jeg maatte selv forsøge at tage Styret, 
og da jeg aabent meddelte Møller Planen, optog han Medde- 
lelsen paa den smukkeste Maade. Han svarte: 

Jeg forstaar saa fuldstændigt at vurdere de Grunde, der 
bevæger Dem til selv at danne et Tidsskrift, at jeg vilde 
have fundet det meget underligt, hvis De ikke havde be- 
gyndt paa et saadant Foretagende. At „Konkurrencen« (hvis 
der iøvrigt kommer nogen Konkurrence) skulde have blot 
den mindste Indvirkning paa min personlige Hengivenhed 
for Dem og Taknemmelighed imod Dem — det haaber jeg 
ikke. De antager, og De skal i alt Fald aldrig faa nogen 
Grund til at antage det. Jeg har ikke i Sinde at gøre mig 
bedre end jeg er, og De vil maaske — ogsaa uden nærmere 
Forklaring og Motivering — kunne forstaa, at den meddelte 
Underretning ligesom gav et lille Stik i Hjertet i første Øje- 
blik. Men jeg beder Dem dog tro mig, naar jeg siger, at 
jeg senere mere og mere har glædet mig ved, at der paa 
den periodiske Literaturs Omraade kommer Den, der med 

Georg Brande«: Lemed. II. 11 

Større Evner, Kundskaber og under heldigere Forhold kan 
virke for en Sag, som jeg maaske ikke har havt Andet at 
ofre end en god, og i det Hele og Store ren. Vilje." 

Vilhelm Møller grundede siden det ene literære Fore- 
tagende efter det andet Flyvende Blade, Nutiden og andre, 
som han dels skrev næsten ene, dels ledede med Talent. 
Hans større Arbejder derimod kom sjældent videre end til 
Indledningen og de første Kapitler. Adskillige af hans Planer 
stod paa Stabelen, til de gik i Spaaner. Besynderligt nok 
og ægte dansk endte den literære Oprørsmand som Teatrenes 
officielle Censor. 



25. 

Lige siden den kjøbenhavnske Dagspresse i Marts 1872 
havde lukket sig for mig, havde de unge Mænd, der sluttede 
sig til mig, næret det Forsæt at oprette et Dagblad. Vilhelm 
Møller var oprindeligt ivrigst derfor; han traf da ogsaa snur- 
rige Aftaler snart med en, snart med en anden Forretnings- 
mand, mest med saadanne, der spekulerede i de nye Navne, 
vilde bruge Bladet til en storstilet Reklame for dem selv og intet 
Tryk vilde udøve paa Redaktionen, da det var dem usigelig 
ligegyldigt, hvad der kom til at staa i Avisen, blot den gik. 
Det viste sig desværre stadigt, naar det kom til Stykket, at 
den paagældende Forretningsmand var ganske formueløs. 

Men da fra Begyndelsen af 1873 min Broder kunde 
raade over nogen Kapital, tog han med Iver Planen op 
paany, og det blev besluttet, at fra 1. Januar 1874 vilde han 
og jeg i Forening udgive et Dagblad. J. P.Jacobsen var op- 
fyldt af denne Plan og fuld af Tillid til dens Virkeli^ørelse; 
han skulde kraftigt medvirke, saa lidet egnet han end var 
til Journalistik. Vi tænkte os Det nittende Åarhundrede 
som Titel. Bladet skulde fremfor Alt gaa ud paa i liden- 

skabsløs Form at meddele Kundskaber, og give anderledes 
paalidelig Underretning om hvad der skete i Verden end de 
slette Aviser, som forud fandtes. 

Da imidlertid ud paa Sommeren min Broder bragte i 
Erfaring, at til Efteraaret to nye større Blade agtedes op- 
rettede i Kjøbenhavn, et Venstreblad og et, der skulde re- 
præsentere det saakaldte Mellemparti, fandt han Tidspunktet 
altfor ugunstigt og var tilbøjelig til at stille Sagen paany i 
Bero. Han gav mig denne Meddelelse, da jeg mødtes med 
ham og Jacobsen i Miinchen. At Bladet saaledes efter al 
Sandsynlighed ikke vilde udkomme, beredte mig en stor og 
ikke behagelig Overraskelse. Jeg følte mig efter det indre 
Tilløb, jeg havde gjort, ret flov ved at Springet skulde ude- 
blive. Men jeg prøvede aldeles ikke paa at faa ham til at 
se forhaabningsfiildere paa Foretagendet. Det syntes som 
om al Interesse i Danmark vilde komme til at dreje sig om 
den indre Politik, der dengang sysselsatte os mindst og hvori 
vi betydede mindst. 

Planen blev da henlagt. Først otte Aar derefter ind- 
traadte min Broder i Morgenbladets Redaktion, hvis Ledelse 
han i Forening med Berg og Hørup overtog indtil 1883. Og 
først i Oktober 1884 grundede Hørup Politiken, 



26. 

Da Dagbladsprojektet saa vanskeligt lod sig udføre, 
havde jeg allerede i to Aar ønsket at oprette et Maaned- 
skrift for at komme i nærmere Forhold til Læseverdenen 
end det kunde ske gennem Bøger. Men her var jeg atter 
og atter strandet paa Umuligheden af at vinde Medarbejdere, 
med hvilke jeg kunde være tjent. 

En ældre Mand af høj og uanfægtet Dannelse, der under 

mit Misforhold til Universitetet havde vist stærk Overens- 
stemmelse med mig og som med Hensyn til almene Ideer 
stod paa min Side, var Entomologen Professor J. C. Schiod te, 
der ikke blot var en selvstændig og udmærket Naturforsker, 
men en Stilist. Han var af de faa, paa hvis Medvirkning jeg 
troede at kunne regne. Men da jeg henvendte mig til ham 
i Sommeren 1872, fik jeg et ubetinget om end i venlige 
Former givet Afslag. „Enfant! skrev han. Mine Læsere er 
tyndt spredte over denne Klodes nordlige Halvkugle. Quid 
mihi cam Danis!*" 

Naar en saa tapper og stridbar Mand som Schiodte 
n^ede mig sin Medvirkning, indsaa jeg, det var spildt Ulej- 
lighed at henvende mig til Andre, og Sagen blev fore- 
løbigt opgivet. I December 1873 tog jeg Planen op paany, 
og da henvendte jeg mig først til Julius Lange som til den eneste 
af min ældre Vennekres, der for Alvor sympatiserede med 
min Personlighed, om end ikke altid med mine Tanker. Jeg 
fremstillede ham, at Tidsskriftet skulde udkomme uden noget- 
somhelst Program og at han som Medarbejder vilde bevare 
sin ubetingede Frihed. Men det Odium, for hvilket han 
mente at udsætte sig, var for stærkt; han turde ikke give 
sit Minde. 

Nu i Sommeren 1874 maatte Planen forsøges virkelig- 
gjort, ifald jeg ikke vilde forlade Landet ; det var i Længden 
umuligt at lade sig gennemhaane som Personlighed og som 
Forfatter lade sig tie ihjel. Da det var mislykkedes for de mig 
fjendtlig sindede Dagblade at knuse det første Bind af min 
Bog ved Avisartikler, havde de valgt den virksommere 
Fremgangsmaade at tie som en Mur om de følgende Bind. 

Mens jeg det halve Aar opholdt mig i Udlandet, kunde 
jeg daarligt starte Foretagendet. Det stilledes paa Benene 
ved min Broders Energi, der paa Titelbladet stod som Med- 

udgiver, men besørgede en rigelig Broderpart af det Arbejde, 
som gjordes fornødent. 

Tidsskriftet fik det Navn, der havde været tiltænkt 
Dagbladet, Det nitten de Aarhundrede og udkom paa det 
GyldendalskePorlag. " 

Det var nødvendigt at træde op med stor Forsigtighed, 
da Modstanderne lurede paa hver Lejlighed til at kvæle 
Foretagendet i Spiren. Det første . Heftes vigtigste Artikel 
var Indledningskapitlet af J. F. Jacobsens Marie Grubbe, 
der aabenbarede en ny Digter og en stor. 

Skønt Topsøe næsten straks var til Stede med Angreb 
af krænkende personlig Art, i hvilke min Afstamning ikke 
blev forglemt, blev der dog givet Maanedskriftet et saadant 
Tilsnit, at ansete Mænd ikke skræmmedes tilbage fra Med- 
arbejderskab. Adolph Steen, Universitetsprofessor i Matematik, 
en gammel Fritænker, leverede et Bidrag. Juristen Professor 
Goos, der i en Samtale betegnede sig som efter evropæisk 
Sprogbrug Venstre Centrum, mens jeg maatte kaldes Venstre, 
gav ligeledes sin Tilslutning. Af andre Mænd, der allerede 
var ansete eller senere skulde vinde sig et betydeligt Navn, 
skrev deri: Henrik Ibsen, J.P.Jacobsen, Holger Drachmann, 
Sophus Schandorph, Dr. Peter Heiberg (Victor Norfelt), 
Matematikeren Julius Petersen, Thor Sundbye, Troels-Lund, 
Kristian Erslev, Hans Brøchner, Harald Høffding, E. 
Jessen, Herman Trier, A. F. Mehren, A. D. Jørgensen, 
Adolf Hansen, J. A. Fridericia, E. Slomann, H. Schwanen- 
flfigel. Selv Julius Lange opgav straks sine Betænkeligheder, 
da han saa, hvad Tone Tidsskriftet anslog, og det virkede 
overhovedet beroligende, at Redaktionen villigt gav Repræ- 
sentanter Ibr den ældre Literaturretning som Chr. Molbech, 
Erik Bøgh og Vilhelm Bergsøe Raaderum. Da der nu ogsaa 
straks meldte sig Abonnenter i tilstrækkeligt Antal, skulde 
det nye Maaneskrifts Liv synes sikret, saa meget mere, som 

man efter Datidens Forhold stod sig ved at skrive deri, da 
Udgiverne Intet beholdt for sig selv som Redaktionshonorar, 
men uddelte alt, hvad Forlaget bevilligede, til Medarbejderne. 



27. 

Ikke desmindre hang Det nittende Aarhundredes Eksi- 
stens i et Haar. Der blev virket kraftigt imod det aaben- 
lyst, men kraftigere i det Skjulte, og med klog Taktik ret- 
tede Modstanderne deres Hovedangreb paa Maanedskriftets 
Forlæder, der som Nordens største kunde synes uafhængig, 
men var nødsaget til at tage mange Hensyn. 

Frederik Hegel var som Boghandler meget betydelig. 
Han var en stille Mand, dæmpet i hele sin Fremtræden og 
om ikke blød i Kærnen af sit Væsen, blid i alle Former. Han 
var ikke blot velgørende af sin betydelige Formue, men lagde 
ikke sjældent Gavmildhed for Dagen; det kostede ham 
neppe Overvindelse at rive det Gældsbevis i Stykker, ved 
hvilket en fattig Enke var ham forpligtet. Overfor dem 
blandt Skribenterne, der tyede til ham om Forskud, var han 
rundhaandet, og dem, der ikke henvendte sig til ham, kunde 
han gøre overraskende Tilbud: Vilde de gøre en Tur til 
Udlandet, behøvede de blot at opgive Summen, og flere 
hundrede Kroner skulde straks være til Raadighed. Man 
kunde ikke være mere redebon, og de, der ikke skyede 
den Afhængighed, der med Nødvendighed var Følgen, be- 
nyttede sig i stor Udstrækning deraf. Enhver, der ikke 
saarede ham, kunde være sikker paa, hos den berømte For- 
lægger at møde den slebneste Form, den ceremonielleste 
Høflighed, der tilmed ikke var kold, men havde et Skær af 
Hjertelighed og Elskværdighed over sig. Han afsendte ikke 
et Brev, i hvis Udskrift han ikke gav Adressaten enhver 
Titel eller Orden, der tilkom ham; han modtog ikke i sit 

Kontor Besøg af den yngste Begynder med et Manuskript 
under Armen, uden at han fulgte ham ud gennem samtlige 
Døre, Skranker og Glasdøre til den aabne Trappe. 

Hegel var en udmærket Forretningsmand, samvittigheds- 
fuld til det Yderste i Arbejdet ; han skrev egenhændigt hvert 
eneste Brev af det Gyldendalske Forlags uhyre Korrespon- 
dance. Han var Punktligheden selv. Med ham var en Af- 
tale en Aftale, det henkastede mundtlige Ord af samme Vægt 
som en skreven Kontrakt. Aldrig Vaklen, aldrig Vrøvl. Han 
bestemte sig efter en kort Betænkningstid, og blev staaende 
ved sit Udsagn. Af en Forfatter, han en Gang kendte, tog 
han ethvert Manuskript ubeset; aldrig krævede han, som 
udenlandske Forlæggere næsten altid, Rettelser deri. Hans 
Hovedevne som Forlægger var hans saa overordentlige 
og saa kloge Dristighed. Han overtog Forla^fet først af 
Bjørnsons, saa af Ibsens Værker i det Øjeblik deres Navne 
trængte gennem hos Literaturyndere, men før de endnu 
havde havt det ringeste udvortes Held. Og saaledes over- 
tog han efterhaanden al værdifuld dansk og norsk Lite- 
ratur. 

Den stilfærdige, beskedne, altid noget forlegne Mand 
var af Naturen anlagt til den største Regelmæssighed. Der 
var noget dristigt, men intetsomhelst oppositionelt i hans 
Natur. Han havde i sin Ungdom været en liberal Mand 
i Liberalismens moderate Former da. Han var en loyal 
Borger, med Aarene vistnok Højremand, dog ilde tilmode 
ved Højre-Agitation. Han var en rettroende Mand men med 
fuldstændig Taalsomhed overfor Anderledestænkende. 

Skønt han stillede sig sympatetisk til dem, der startede 
den literære Bevægelse fra 1871 og skønt Angrebene ikke 
gjorde andet Indtryk paa ham end at vække hans Uvilje, 
viste det sig snart som en Nødvendighed for ham at tage 
Hensyn til Misstemningen hos det Publikum, hvoraf han 

skulde leve, og til Forfølgelsen i den Presse, af hvilken han 
som Forretningsmand var afhængig. Adskillige især gejst- 
lige Penne rettede sig direkte mod Forlæggeren, der maatte 
høre ilde for, at han, som var høje Gejstliges Tillidsmand, 
desuden selv en Mand, hvis Religiøsitet Ingen drog i Tvivl, 
vilde staa som Udgiver af et Foretagende, hvis Ledere op- 
fattedes som Kirkens erklærede Fjender, der sad paa Spot- 
teres Bænk. De to Udgivere havde jævnligt Kampe at be- 
staa for at faa en Artikel optaget og maatte tage mange 
Hensyn, ifald de ikke straks vilde opgive Ævred. Efter- 
haanden havde de det bestemte Indtryk, at Hefternes Ind- 
hold før Udgivelsen blev underkastet gejstlig Censur. 

Men til denne Vanskelighed overfor Forla^geren kom 
en anden, meget stor, vedrørende den liter ære Kritik 
af det danske og det norske Bogmarked. En stor Del af 
hvert Aars literære Grøde var skudt i Vejret paa det Gylden- 
dalske Forlag. Fra først af tog min Broder intet Hensyn til, 
paa hvad Forlag en Bog var kommet ud, men bedømte den, 
som var den foldet ned paa hans Bord fra Himlen. Det 
viste sig dog snart, at var Dommen ugunstig eller affærdigende, 
saa passerede den ikke. Det forekom med Rette Forlæg- 
geren ganske urimeligt, at han selv skulde udgive et Tids- 
skrift, hvori et stort Antal af hans andre Foretagender ret 
hyppigt blev overlegent misrekommanderte. Han nedlagde 
da en Protest, som man var nødsaget til at tage til Følge. 

Der var endelig endnu en Vanskelighed. Langt pinligere 
end de fritænkerske Træk i den nyere Literatur var for 
Hegel det relative Frisprog paa det kønslige Omraade. Han 
var blufærdig til det Yderste, som det senere viste sig i 
hans Afvisning af Amalie Skrams allerede antagne og trykte 
første Roman og af Erna Juel-Hansens første større Fortæl- 
ling. Han vilde ikke tillade Trykningen af noget, der 
i seksuel Henseende kunde give Anstød. Og saaledes 

hændte det, at en lille Novelle om le droit du seigneur, der 
allerede var sat, maatte brækkes op i sidste Øjeblik, og er- 
stattes med braadløst Stof. 

Efter tre Aars Forløb viste det sig umuligt at holde 
Tidsskriftet oppe længere, skønt det økonomisk bar sig. De 
to Aviser, der faktisk regerede det lille Danmark, havde 
sejret. De havde endnu bestandig Læseverdenen med dem, 
naar de moraliserede, som de kunde bedst. End ikke deres 
tykke Uvidenhed var dem nogen Hindring. I Aarenes Løb 
var Plougs Fædrelandet blevet distanceret af Dagbladet, som 
efter Billes Fratræden var overtaget af Topsøe, der hilstes 
som den ny Tids Mand og hvis Forfatterbegavelse blev 
hyldet fra alle Sider. I hans Avis, der daglig læste hjem- 
lige og fremmede Forfattere Teksten for Frivolitet, stod i 
1874 en Artikel om en Bog af Herbert Spencer, hvori det 
om denne Englands berømteste Tænker i Datiden, dengang 
54 Aar gammel, hed, at han gjorde Indtryk af at være en 
meget ung Mand med nogle titaniske Vuer, om hvem det 
maatte haabes, at Tiden vilde give ham større Modenhed; 
det var i alt Fald gaaet saadan med hans Forgænger Stuart 
Mill. 

Der var i ti Linjer om Spencer begaaet ti grove Fejl; 
men det skadede ikke Bladet en Døjt hos det kjøbenhavnske 
Publikum. 

28. 

I Juni 1874 fik jeg under mit Ophold i Miinchen et 
Tilbud om Medarbejderskab ved et nyt Tidsskrift Deutsche 
Rundschau, der agtedes oprettet til den 1. Oktober, og- dette 
Tilbud var min første Tilknytning til den tyske Literatur. 
Det kom mig saare vel tilpas, og jeg modtog det med Tak- 
nemmelighed. 

Den stadige Kamp for Brødet i Danmark og den sta- 

dige Kamp for Livet med Pressen og dens Publikum gjorde 
mig det i høj Grad ønskeligt, personligt at vinde en ny 
Læseverden, som Oversættelser af mine for en anden Læse- 
kres skrevne Bøger ikke kunde erobre mig. Jeg besluttede 
at lære Tysk saaledes, at jeg kunde skrive det til Trykning 
og jeg anvendte de nærmest følgende Aar bl. A. dertil. 

Til Dr. Julius Rodenberg, overfor hvem vistnok Heyse 
havde banet mig Vejen, kom jeg snart i det bedste Forhold; 
han sendte mig det nye Tidsskrifts Program i Korrektur til 
Gennemlæsning og Drøftelse med ham, ja var endog saa 
imødekommende at tage Hensyn til mine Indvendinger. De 
forskellige Nationaliteter i Europa var noget ujævnt behand- 
lede i Programmet. Saaledes forekom Italien i en Bisæt- 
ning, hvor Hovedsætningen og tre tidligere Bisætninger hand- 
lede om England. Rusland og Frankrig var betonede uden 
Nævnelse af deres Navne, Frankrig omtrent saaledes: det 
Land, som vi hidtil ikke har kunnet undvære og hvis Kul- 
tur vi haaber heller ikke i Fremtiden at overse. Om Skan- 
dinavien stod der i det oprindelige Udkast „da lykkeligvis i 
Danmark nu al Grund til Mistro er bortialden"*. Eftersom denne 
Sætning kun vilde virke opirrende Nord for Kongeaaen, op- 
naaede jeg, at den ændredes til „da en forsonligere Stemning 
nu er indtraadt". Alligevel var jeg naturligvis forberedt paa 
at Bladene hjemme vilde slaa Mynt af mit Tyskeri, naar jeg 
begyndte min Medarbejden; jeg kendte den Art Artikler saa 
godt, at jeg kunde lave dem selv: „Han skriver i vore Under- 
trykkeres Organer« osv.; men jeg kunde ikke tage Hensyn dertil. 

Jeg kunde kun glæde mig over den gode Mod- 
tagelse, min Bog om den tyske Romantik, der dog var 
denne Literaturgruppe saa ugunstig, fik i Tyskland. Digteren 
Adolf Stem, Professor i Literaturhistorie ved Polytechnikum 
i Dresden, skrev anerkendende og vægtigt om Bogen i Uge- 
skriftet Europa-Chronik, som han udgav. 

29. 



Paa det Tidspunkt var Bismarcks (og paa hans Vink de 
Liberales) Kamp mod den katolske Kirke paa sit Højdepunkt. 
Henrik Ibsen, der lige havde udgivet sin Kejser og Galilæer 
saa selvfølgelig et Misgreb i den Anvendelse af ydre Magt- 
midler, med hvilken Striden ft*a Bismarcks Side blev ført, 
og troede aldeles ikke paa at disse kunde hidføre nogen Sejr. 
Men til min Forundring opdagede jeg, at Tysklands Liberale 
tænkte anderledes. Med en dyb Glæde var de fra Amerika 
tilbagevendte gamle Revolutionære Vidner til den saakaldte 
Kulturkamp. De tvivlede intet Øjeblik paa, at den vilde 
blive gennemført, og saa deri den længe ventede og attraa- 
ede praktiske Fuldførelse af den Udløsningsgeming, som Tysk- 
lands store Frisindede, Kant og Schiller, Lessing og Goethe, 
aandeligt havde sat i Gang. De upolitiske Universitetslærde 
var endnu ivrigere for Kampen imod Kirken i den temme- 
lig plumpe Form, den havde antaget. En af de fineste og 
stilfærdigste sagde til mig: „Det er umuligt at knuse Kirke- 
ligheden ved rent aandelige Vaaben, da Præsterne bruger 
lutter materielle. At Gejstligheden ikke en Gang i Posen 
har kunnet bringe det til en Demonstration, viser bedst, 
at den katolske Kirkes Modstand er lam og mat."" 

Det var for disse Mænd et sandt Slag, da Bismarck faa 
Aar derefter følte sig tvungen til at indstille Kampen. 

1. 

IEfteraaret og Vinteren 1874 skrev jeg i Udlandei nogle 
Essays, et omfangsrigere om Paul Heyse, hvori jeg for- 
søgte at udfolde hans Evner fra Cellen, et lille om Ludvig 
Bodtcher, for at modarbejde den ondskabsfulde Snak om 
min dybe Ringeagt for dansk Poesi, og to store Essays om 
Lassalle, der dannede Grundlaget for min seks Aar senere 
udgivne Bog. Jeg nøjedes ikke med at studere Lassalles 
dengang utilgængelige Skrifter paa Bibliotekerne, jeg havde 
lange Samtaler med de Mænd, der havde kendt ham, saa- 
ledes i Berlin med Franz Duncker, Friedrich Spielhagen, 
Ernst Dohm, Dr. Oldenberg. Jeg samtalte ikke mindre med 
Kvinder, der havde omgaaedes ham til Stadighed, som Fanny 
Lewald; men opdagede til min Overraskelse, at selv de 
iblandt dem, der havde staaet ham nær og hvem han havde 
hyldet, som Fru Duncker, aldrig havde læst en Linje af 
ham. Som en af dem sagde, de havde hørt, at der ikke 
var nogen Næring i hvad han skrev. Skønt mit Arbejde 
om Lassalle i sit oprindelige Udkast var afsluttet i December, 
tog Gennemarbejdelsen saa megen Tid, at jeg først fik det 
færdigt i Maj. 

Dermed var dog ikke Arbejdet til Ende. Thi neppe 

var det fuldendt paa Dansk, før jeg begyndte Oversættelsen 
paa Tysk. Fra Efleraaret 1874 havde jeg nemlig i Regelen 
dobbelt Arbejd. Saasnart et Essay var færdigt paa Dansk, 
tog jeg fat paa Oversættelsen eller rettere Omarbejdelsen 
paa Tysk, da en Tilpasning oftest var nødvendig. 

Mit første Forsøg var den besværlige Overførelse af 
min Artikel om Paul Heyse paa det fremmede Sprog. Det 
var mig en overordentlig Skuffelse, da Dr. Rodenbei^ 
sendte mig Afhandlingen tilbage med den Bemærkning, at 
Tysken desværre var umulig. Saa maatte jeg da begynde 
Sprogstudiet forfra og paa mere indtrængende Maade, indtil 
jeg langt om længe naaede saa vidt, at hvad jeg skrev, uden 
Rettelser eller med ganske ubetydelige, lod sig trykke. Da 
jeg i Grunden manglede Sprogtalent, var en ikke ringe Paa- 
passenhed nødvendig. 



Ved Juletid vendte jeg tilbage til Danmark og optog 
fra 1. Januar mit Arbejde. Aaret 1875 blev et Arbejdsaar. 
Med Undtagelse af nogle Uger i Maj og i November, da 
jeg opholdt mig paa Landet i Sachsen og i Hannover, til- 
bragte jeg det hele Aar i Danmark. Jeg studerede og skrev 
uafbrudt, skønt under ugunstige Betingelser. 

Ovenover det lille Værelse i mine Forældres Hus, der 
var indrømmet mig, sad endnu bestandig fra Morgen til 
Aften Musiklæreren Hr. Jahnigen og indøvede sine Elever, 
ledsagende Skalaer og Fingerøvelser med kraftige Taktslag 
af Foden mod Gulvet lige over mit Hoved. Der spiltes 
desuden jævnligt Piano under mig, og kom saa en Lire- 
kasse i Gaarden til, var det vanskeligt, ikke at fare ud paa 
Gaden. Nu forstaar jeg neppe, at jeg hellere underkastede 
mig Pinen end lejede mig et Arbejdsværelse andensteds; 

men jeg var upraktisk og desuden sikker paa, at Fortioldene 
i Kjøbenhavn, hvor Musikens skønne Kunst bliver elsket og 
dyrket, allevegne var omtrent de samme. — Og naar 
jeg saa tænkte paa, hvad Musiken skulde være: den 
overjordiske Trøsterinde, den opflammende Undergører, der 
griber om alle Nerver og løfter Sjælen. 

Jeg var i daarlig Kondition, Aaret igennem plaget af 
vekslende, halvt latterlige Smaa-Genvordigheder. Først havde 
jeg en let Difteritis, der nogen Tid lammede Ganen paa mig, 
saa jeg forstummede eller kun med yderste Vanskelighed 
kunde sige nogle Ord. Komisk nok fik jeg Mælet igen en 
^^f Julius Lange besøgte mig og da hans Tunghørhed 
tvang mig til at raabe. Saa led jeg af Tandpine, der kro- 
nisk vendte tilbage, endelig af et Hul i min Vrist, der for- 
hindrede mig ft^a at gaa og som bandt sig saa længe, at det 
tilsidst forekom mig, som havde jeg altid været forhindret i 
at gaa af et Hul i Vristen; jeg havde og har nemlig den 
uheldige Egenskab, at et Saar, der hos andre læges paa otte 
Dage, tager otte Uger hos mig. 



Fra Januar 1875 havde jeg lidenskabeligt optaget mine 
Studier af engelsk Litteratur fra det 19. Aarhundredes Be- 
gyndelse, der havde ligget brak, siden jeg i Foraaret 1874 
afsluttede mine Forelæsninger om Byron. 

Da jeg modtog en Opfordring til for første Gang at 
holde et Foredrag i Studenterforeningen, valgte jeg Æmnet 
Shelley, hvilket Æmne Senioratet, betegnende nok for Da- 
tidens Uvidenhed om den engelske Digter, bekendtgjorde 
som ScheUingy da man ansaa det andet for en Skrivefejl. 
Foredraget blev holdt i Begyndelsen af April, og efter 1. P. 
Jacobsens Udsagn, „tog det sig ud"". 

Aaret igennem sad jeg fordybet i Coleridge, Wordsworth, 
Keats, Scott, Moore, Shelley og Landor under store Van- 
skeligheder ved at iaa Lov til at beholde de Bøger, jeg 
havde Brug for, fra det kongelige Bibliotek, hvis Overbiblio- 
tekar, Christian Bruun, var en af mine mange Avindsmænd. 

Da jeg var naaet til Lord Byron og tog mine Forelæs- 
ninger fra 1874 for mig paany, opdagede jeg til min Sorg, 
at Skildringen i denne Form slet ikke duede, men krævede 
at omarbejdes fra først til sidst. Jeg gav mig ufortrødent i 
Lag dermed. En Dag stødte jeg paa den lille Hindring, at 
mit Bud, hvem jeg havde sendt til Biblioteket for at skaffe 
mig Thomas Moore*s Byronbiografi, kom tilbage med den 
Besked, at Bogen ikke havdes paa Biblioteket. Da jeg 
Aaret forud havde læst og benyttet Bogen i Bibliotekets 
Eksemplar, sendte jeg Dagen efter Buddet op paany med 
en Billet, hvori jeg høfligt bemærkede, man maatte tage fejl, 
Biblioteket ejede Bogen. Karlen kom ikke desmindre til- 
bage med samme Besked. Næste Dag gik jeg selv derop, 
bad en af Assistenterne aabne Bogsamlingen for mig og føre 
mig til den engelske Afdeling; jeg søgte Bogen, fandt den i 
dens Hylde, og sagde: Dér ser De selv; den staar der. 
Tjen mig altsaa i, uden Vanskeligheder at give de tre Bind 
til mit Bud imorgen. Jeg sendte Karlen, men til min For- 
bauselse kom han endnu en Gang tomhændet tilbage med 
Beskeden, at den Bog fandtes ikke paa det kongelige Bi- 
bliotek. 

Samme Dags Aften modtog jeg et Brev fra den Mand, 
der i Almindelighed overgav de Laanende deres Bøger, Carit 
Etlar (Carl Brosbøll); han betroede mig — under Anmod- 
ning om ikke at bruge Meddelelsen til hans Skade — hvad 
Sammenhængen med den fortsatte Negtelse var. Jeg havde 
paa Laaneseddelen skrevet Værkets Titel saaledes: Thomas 
Moore: Byrons life and letters. 3 vol., medens den fiild- 

stændige og rette Titel var: Byrons life, letters and journals og 
Overbibliotekar Bruun havde svoret, at saa længe jeg ikke 
skrev Titelen rigtigt, skulde mit Bud fea Lov at gaa forgæves. 

Jeg var Carit Etlar taknemmelig for Meddelelsen og har, 
saalænge han var i Live, heller ikke røbet denne hans 
uskyldige Gaaen bag om sin Chef. Mit Bekendtskab med 
Carit Etlar var gammelt; da jeg kun var 24 Aar gammel, 
havde han søgt mig for at bede mig anmode Ploug 
om at turde anmelde hans Skuespil TræUeæt, som da op- 
førtes første Gang, eftersom Fædrelandets stadige Recensent 
efter hans Paastand var ham ildesindet. Skønt jeg mødte 
Afslag, huskede han min Imødekommen. Senere kom der 
et Øjeblik en Kurre paa Traaden imellem os, da han i 
temmelig barske Udtryk lod mig vide, han ventede en An- 
meldelse til Tak, naar han sendte mig sine Bøger, og den 
var udeblevet. Snart blev dog hin Misstemning udjævnet. 
Adskillige omtalte ham ikke synderlig gunstigt. Saaledes 
Ploug. Brøchner, der havde gaaet i Skole med ham, paa- 
stod kun, at han gjorde sig fire Aar yngre end han var, 
hvad utvivlsomt var rigtigt; thi da Brosbøll en Menneske- 
alder derefter skulde fylde de 76 Aar, lod han i Aviserne 
bekendtgøre, at han til sin Forundring af gamle Papirer 
havde opdaget, han nu fyldte 80. Saalænge han var ung 
vilde han nødigt bære sin Alder; nu da han var gammel, 
gav de fire Aar en Anseelse mere, og han vilde ikke gaa 
glip af de Festligheder og Udmærkelser, der fulgte med 
Opnaaelsen af saa højt et Aaremaal. 

Carit Etlar, der som folkelig Fortæller glædede sig ved 
en umaadelig Læsekres i de brede Lag, passede som Biblio- 
teksassistent ikke synderligt til den som historisk Forsker 
nøjagtige og pertentlige Overbibliotekar, der var gnaven og 
mistænksom. 

Da Bruun i sin Tid blev ansat, angreb hans Medansøger, 

den fortjente Filolog Professor Lyngbye, i en Dagbladsartikel 
Monrad som Minister, fordi han havde foretrukket en Lærd, 
der til Embedseksamen havde Non contemnendus, for en 
Videnskabsmand, der til sin Eksamen havde faaet Præ 
ceteris, og det hed sig siden, at Bruun afskyede Alle, hvem 
han mistænkte for at have læst hin Lyngbyes Artikel. Jeg 
havde ganske vist læst den, men ikke agtet paa den, og har 
ikke nævnt den til nogen før nu. Saa det maatte være af 
andre Grunde, at Overbibliotekaren forfulgte mig med sin 
særlige Uvilje. Endnu tyve Aar derefter drillede han mig, 
mens jeg udarbejdede en større Bog om Shakespeare, med 
stadige brevlige Beklagelser over at jeg benyttede for mange 
Bøger og med pludselig at kræve Alt tilbage, hvad jeg efter- 
haanden havde samlet ft*a Biblioteket til Udarbejdelse af 
mit Værk. Han fastsatte tillige et m^et lille Maximum af 
Bøger, han tillod mig samtidigt at have hjemme. Jeg nødtes 
ved den Lejlighed til at afbryde Bogens Trykning. 



I mine unge Aar plejede j^ at sige, der var to Magter 
i Danmark, med hvilke jeg ikke vilde eller kunde læ^e 
mig ud, det kongelige Bibliotek og det Gyldendalske Forlag, 
thi uden det første kunde jeg ikke lære noget og uden det 
andet ikke udgive noget. Overfor begge blev j^ netop i 
det Aar sat paa Prøve. Thi med H^el som Udgiver af 
Det nittende Aarhundrede var i Aarets Løb Bruddet mer 
end én Gang overhængende og blev kun forhindret ved 
Ændring eller Tilbagedragning af Artikler, han negtede sit 
Imprimatur. 

Da Tidskriftet blot gav en Masse utaknemmeligt Redak- 
tionsarbejde, maatte det være mig magtpaaliggende, ad andre 
Veje at fortjene noget. Men Proffessor Goos, hvem jeg i 

G«org Brtadet: Lemed. II. 12 

hine Dage ofte saa og som dengang stillede sig yderst ven- 
skabeligt til mig, udtalte i Juli til mig den Overbevisning, at 
Biskop Martensen, eventuelt ved direkte Henvendelse til 
Kongen, vilde forhindre min Ansættelse ved Universitetet. 
Han beklagede inderligt dette. (Pudsigt nok gav han selv 
sytten Aar derefter en anden den da endnu ubesatte Plads). 
Og samtidigt udtalte netop Hans Majestæt til en af mine 
tidligere nærmeste Venner sin Misfornøjelse med „Filosofemes 
Ukristelighed.« 

Det blev mig da med hver Dag mere vanskeligt at for- 
tjene, hvad jeg behøvede til Livets Ophold. 



Samme Sommer og Efteraar havde jeg et mindre Ar- 
bejde for, der tog mig mere Tid end jeg havde ventet. 

Umuligt som det var mig ved egne Frembringelser at 
komme ud af min ubetydelige Gæld paa 500 Kroner, be- 
sluttede jeg at fortjene mit Brød som Oversætter. Det var 
min Agt til en Begyndelse at overføre Gottfried Kellers 
Noveller paa Dansk, da jeg ikke blot selv fandt dem fi^m- 
ragende, men under mine Ophold i Tyskland havde erfaret, 
hvilken ganske særlig Beundring denne Schweizerdigter nød 
ogsaa udenfor sit Hjemland, idet der i tyske Forfatter- og 
Kunstnerkrese altid taltes om Keller som om den, mod hvis 
Kraft og Anskuelighed ingen anden kunde komme op. 

Da jeg ft*a Keller havde opnaaet Eneret til Gengivelse 
af hans Værker paa Dansk, ansaa jeg mig for sikret mod 
Næringssorg i den nærmeste Fremtid. 

Jeg valgte til en Begyndelse Kellers mest beundrede 
Novelle, Romeo og Julie i Landsbyen^ den om hvilken Heyse 
en Dag havde sagt til mig: Jeg vilde give Alt, hvad jeg har 
frembragt, for at have skrevet den. Dertil føjede jeg for at 



Digitized by 



Google 



Et Årbejdsaar 179 

vælge noget ret Populært og tillige Ubekendt en lille i 
Kellers Bøger endnu ikke optaget Fortælling, som jeg havde 
fundet i en Folkekalender, De syv støtte Mænd og deres 
Fane. Denne Maade at aabne min Oversættervirksomhed 
paa, fandt jeg selv saa fortræffelig, at jeg under Trykket af 
min Pengenød levede i Fremtidsforventninger, der ikke stod 
tilbage for Konens med Æggene. Jeg vilde hurtigt kunne 
betale min Gæld; jeg vilde helt kunne leve af denne Virk- 
somhed; jeg kunde endogsaa gifte mig paa den; jeg kunde 
lægge Penge op. Oversatte jeg et Ark om Dagen, hvad 
meget vel lod sig gøre, altsaa c. 350 Ark om Aaret, saa 
gav dette mig en Indtægt af 14,000 Kroner, hvad der var 
Rigdom. Drev j^ det kun til et halvt Ark om Dagen, 
havde jeg altid 7000 Kroner, hvad der var Velstand. Fore- 
løbig udgjorde det Bind, jeg til Jul fik færdigt, kun tolv 
Ark, saa det ledede just ikke nogen Guldstrøm ind til mig. 
Og dette Bind blev det eneste, jeg overhovedet kom til at 
oversætte. 

Naturalismen i England og SchweizemoveUer udkom 
paa én Gang. Da Pressen saa lidet vilde anmelde det fjerde 
Bind af Hovedstrømninger som andet og tredie, saa kastede 
man sig nu med Lidenskab over Schweizemovelleme. Det 
gjaldt om at rakke dem ned og samtidigt latterliggøre dem, 
som endnu aldrig Noveller var latterliggjorte. 

Hvem Keller var, vidste man ikke; men netop i sin 
Uvidenhed havde man da som altid en Styrke. Bogens 
første Anmelder bemærkede, at det var temmelig vildledende, 
naar Keller i Fortalen betonedes som en levende Skribent, 
da han efter det og det Konversationsleksikon var død for 
15 Aar siden. Glad over dette Fund optog Ploug Beskyld- 
ningen mod Oversætteren for at have faret med vitterlig 
Usandhed i den Meddelelse, at Keller ønskede sig oversat 
af ham; Ønsket maatte vel være udtalt ved Testamente, da 

12» 

Manden forlængst var død. Hans Talent var iøvrigt for 
ringe til at man behøvede at faa ham indført. En Dansk 
som Bendix Hansen (hvem jeg for min Del aldrig havde 
hørt nævne og hvem Ingen sidenhen har nævnt) var i 
Stand til at skrive fiildt saa gode Noveller. 

I Blade og Tidsskrifter overbød Anmelderne hinanden 
desuden i Paavisning af at jeg ikke forstod Tysk og ikke 
kunde skrive Dansk. Et Par lidt ualmindelige Udtryk, jeg 
havde brugt, blev stadigt anførte som Beviser paa, at jeg 
ikke havde forstaaet Tysken. Ja, saaledes blev Anklagerne 
efterhaanden sat i Stil, at Folk mente, Sagen var in confesso, 
saa jeg end ikke selv vilde nedlægge nogen Indsigelse mod 
den almindelig anerkendte Sandhed, at jeg skrev et daarligt 
Dansk. Som en ældre Herre i Selskab sagde til mig: Det 
er Dem, ikke sandt, der skriver saaledes: „Født i Paris var 
han tidlig bleven sat i Skole i Verdun"* og, ikke sandt, det 
er Dem, der kalder „Vinduer* for „Skiver". 

Dog særligt styrtede Anmelderne sig over Kellers 
„Usædelighed"'. Den Omstændighed, at i Romeo og Julie 
de to Unge, efter en eneste Gang at have favnet hinanden, 
i deres Fattigdom og Udsigtsløshed lader sig glide fra det 
Høskib, der bærer dem, ned i Flodens kolde Vande, satte 
Anmelderne i et Delirium, der meddelte sig til Læsever- 
denen. Novellerne prækede „den frie Kærlighed" (hvilken 
alle disse Journalister, der privat levede som glade Bavianer, 
offentlig aldrig forsømte at korse sig over); den prækede 
desuden Selvmords Berettigelse ligesom første Del af Hoved- 
strømninger. Og det i et Land, hvor Selvmord var saa 
hyppige som i Danmark I 

Ploug hævdede da med Styrke i Fædrelandet, at hvad 
Oversætteren mest af Alt syntes at ligne, var „en literær 
Forretningsmand, der gør i Tidens Modevarer, eller en rod- 
løs Plante, som driver med Strømmen«. Dagbladet tog her 

til Genmæle. Benævnelsen „rodløs Plante" var urigtig: „der 
gives Planter, som er endnu værre farne; det er dem, som 
har testet Rod i Urenhed og Raadenskab*". 

Studenterforeningen, der altid fik sin Parole fra de to 
Aviser, havde blandt sine Juleforæringer til Tombolaen det 
Aar ogsaa Schweizemovelleme og gjorde sig i de Vers, der 
ledsagede Bogen, yderst lystig over Salis og Verenas sidste 
Favntag, der vittigt betegnedes som „Kogning i Hø". 

Ikke et Menneske i Landet ytrede Sans for Novellens 
fine og sjældne Poesi. 

Da Keller erfor sine Novellers Nederlag, skrev han til 
mig: »Oversættelsens Skæbne har i høj Grad overrasket 
niig; jeg vidste tilfældigvis intet om, at et saa fordrejet og 
forgiftet Bigotteri eksisterede i Danmark. Efterat Fortæl- 
lingen nu i snart tyve Aar er blevet eftertrykt i en Mængde 
Feuilletoner og saavel i Schweiz som i Tyskland optaget i 
flere større Samlinger, af hvilke mere end én udtrykkeligt 
er bestemt for Familien eller for Hjemmet, lyder nu for første 
Gang denne enfoldige Anklage for Use&delighed.'' Som artig 
Mand udlede han Angrebene paa Romeo og Julie ikke af 
hans „ubetydelige Historie"*, men af „den frie og suveræne 
Aand" i mine Skrifter, der paadrog mig Forfølgelse. 



Ak, denne „frie og suveræne* Aand var for Tiden en 
Suveræn i stadig Feber. 

Som Dreng i Tretten-Fjortenaars Alderen havde jeg 
plejet at tage en Blyant og et Stykke Papir med i min 
Seng for, naar jeg ikke kunde sove, da at notere, hvad der 
faldt mig ind. Da jeg ikke laa alene i Sovekammeret, turde 
jeg ikke tænde Lys, men jeg lærte mig at skrive i Mørke. 
I Begyndelsen dækkede Linjerne hinanden eller gik ind i 



Digitized by 



Google 



182 Et Årbejdsaar 

hverandre, saa Resultatet blev ulæseligt; men efterhaanden 
lod jeg med en vis Færdighed Fingrene glide saadan over 
Papiret, at Linjerne kom til at staa i rette Afstand. I disse 
Maaneder, da det finere Arbejde om Dagen umuliggjordes 
mig ved den Helvedes Musik, der fyldte Huset, blev det 
Natten, hvori jeg lagde Planer og havde Indfald, som jeg 
da ikke sjældent optegnede i Mørke, for ikke at glemme 
dem. Tidt lod Arbejdet mig dog ingen Ro; jeg stod op, 
satte mig ved mit Skrivebord, skrev en halv eller hel Side 
og gik i Seng paany. Og var min Hjerne ikke til at be- 
rolige, gentog dette sig tre, fire Gange, saa min Søvn blev 
meget inskrænket. Hvad man skriver ved Nattetid, synes 
En altid i Øjeblikket straalende godt, langt overlegent hvad 
man ellers finder paa. Desværre blegner det ved Dagslys; 
det er i Regelen en smertelig Skuffelse at gennemlæse det 
med koldere Hjerne. 

Imidlertid arbejdede jeg Dag og Nat saa feberagtigt, at 
jeg end ikke ved Foraarstid forlod Kjøbenhavn og henad 
St. Hansdag saa Dyrehaven for første Gang. Skoven var 
den Dag fiild af glade Kjøbenhavnere; jeg traf adskillige 
elskende Par, som jeg kendte, og jeg sagde til mig selv: 
Hvor mange hundrede Mile lever vel jeg fra Kjøbenhavn! 

7. 

En af mine faa Adspredelser dengang var at aflægge 
smaa Besøg i en Familie, med hvilken jeg regnede mig en 
Smule i Slægt, skønt der intet Blodets Baand bestod mellem 
den og mig. Husets Frue, hvem jeg fra Barndommen af 
kaldte Kusine, havde som ung Pige været en sjælden Skønhed. 
Hun var, 16 eller 17 Aar gammel, bleven gift med en brav 
Købmand, og var nu i Trediverne, omgivet af en blomstrende 
Skare Sønner og Døtre. Hendes Navn var Frederikke 

Bendix. Blid, forstandig, munter, altid i Ligevægt og stadigt 
meget smuk, med Øjne, Ingen saa uden at føle et lille Pust 
af Lykke, var hun, enten man traf hende alene, eller de 
unge Døtre flokkedes om hende som Duer, der brusende 
sætter sig paa Duetæmmerskens Skuldre og Skød, den 
menneskevordne Harmoni i en jævn, ung Borgerkones 
Skikkelse. Tidt kom jeg til hende med adskillige Bekym- 
ringer i Sindet og følte dem sprede sig, mens jeg sad paa 
Stolen overfor hende, saa hendes Smil, og lyttede til hendes 
Pigebørns barnlige og kække Pludren. 

Da jeg i Maj tog nogle Uger fra Kjøbenhavn, havde jeg 
en lille Oplevelse, som ligeledes adspredte mig. I nogen 
Tid havde jeg staaet i Brevveksling med den udmærkede 
Skuespiller ved Burgteatret i Wien, Josef Lewinsky, da i 
sin ypperste Kraft. Han havde læst Hovedstrømningernes 
første Bind med Entusiasme og udtalt sine varme Følelser 
for deres Forfatter. Nu hændte det, at jeg en Aften, vel 
ved Titiden, ankom til Berlin og at Lewinsky, som jeg af 
Plakaterne saa, den Aften spillede der i Byen med en øster- 
rigsk Trup. Jeg kørte til Teatret, men det var allerede 
lukket, derfra til et Hotel, hvor jeg formodede. Skuespillerne 
var tagne ind, men fandt dem ikke dér, kørte saa til endnu 
et Hotel, der blev mig anvist, et, der laa omme bag den 
store Kurfyrstes Monument. Jeg naaede først dertil ved 
Midnat, og ringede paa Portneren, der svarte, at de Wienske 
Skuespillere vel opholdt sig der, men ikke modtog nogen; 
han indvilligede dog i at afgive mit Kort. Saa blev jeg i 
Triumf af Lewinsky hentet ind til et natligt Selskab, der 
forekom mig det gladeste og mest poetiske, jeg i mange, 
mange Aar havde set. Det virkede paa mig som et Optrin 
af en fornem og dog picaresk Roman. I det store Hotel- 
værelse, der var fiildt af glade Mennesker, sad eller laa 
henstrakt paa Divaner om et Bord med Champagneflasker 

en Flok af Mænd med udmærket Holdning og intelligente 
Ansigter og af Damer, der var lige indtagende ved Skikkelse 
og Fysiognomi. En braadløs Munterhed besjælede dem. 
Saa sent det var, og skønt de den samme Aften havde spillet, 
var ingen Træthed at spore hos dem. Lystige Drillerier, 
Skemt og Spas, skarpsindige Ytringer om Skuespilkunst og 
Poesi fik Timerne til at flyve. Den Aften sluttede jeg med 
Lewinsky et Venskab, der holdt ud en Menneskealder til 
hans Død. 



8. 

I Norden oplevede jeg lidet Glædeligt. En Begivenhed, 
der gjorde et ansporende Indtryk, var imidlertid den nye 
Udvikling af Bjørnsons Digtning i Retning af Virkeligheds- 
gengivelse. Han udgav samtidigt En Fallit og Redaktøren. 
Skønt intet af disse Skuespil betegner et Højdepunkt i hans 
Poesi, betydede de en Signalforandring, røbede, at Bjørnson 
havde gjort Skridtet fra romantisk til moderne Aandsliv. 
Hvad der samtidigt erfores om den Gaéring og Udvikling, 
hvori hans længe nærede Rettroenhed befandt sig, gav des- 
uden et Haab om, at Ibsen ikke mere vilde komme til 
at staa ene i Norge som en ny Tids Talsmand. 

I de Dage fik jeg i Kjøbenhavn meget jævnligt Besøg 
af en gammel udmærket Mand, en af Grundtvigs ældste 
Tilhængere ved Navn Knudsen, som første Gang bragte 
mig sammenheftet i stort Format et forstandigt Tids- 
skrift, han havde udgivet, kaldet Vore Ordførere. Han var 
alvorligt religiøs og dog besjælet af det inderligste Frisind. 
Han holdt overfor de Grundtvigianere, der var gaaede paa 
Akkord med Statskirken, fast ved Grundtvigs ældre Krav 
paa fiild Aandsfrihed. Omgangen med ham kunde være 
lidt trættende; men der var noget Forfriskende ved 

hans aldrig svækkede Begejstring og sjældne Hæderiighed. 
Jeg nærede vel intet Øjeblik nogen Tro til, at han skulde 
kunne paavirke og dreje Grundtvigianernes Kurs i Datiden. 
Men jeg paaskønnede ham personligt af fuldt Hjerte og 
ærede ham mere for hans Holdning overfor mig, end om 
han havde været en afgjort Meningsfælle. 



I det Aar fik jeg det første stærke Indtryk af hvorledes 
Omgivelserne omkring En forvandles derved, at de mange 
uvilkaarligt eller vilkaarligt svige og sviges. Forbindelser mellem 
Mand og Kvinde, nyligt stiftede Ægteskaber, der syntes at 
maatte holde Livet ud, faldt fra hinanden; Kvinder, der lige 
havde erklæret, at de elskede for evigt, elskede knapt et 
Aar. Mænd, der nys gik op i ridderlig Elskov, pønsede paa 
at afhænde den Elskede fordelagtigt; unge Fruer, der løb 
bort fra deres Ægtefælle med en Mand, tog sig undervejs 
en anden Mand, og den forladte Nr. 2 trøstede sig en 
Maaned efter med en ny Veninde. I dansk Politik var 
Omslag og Smaaforræderier det daglige Brød, og danske 
Venskabsforbindelser Mand og Mand imellem viste sig saa 
upaalidelige, at man undredes, nogen indgik dem. Menings- 
fæller sv^ uafbrudt hinanden, dels fordi de af uberegnelige 
Aarsager skiftede Mening, dels fordi den, der betegnedes 
som Fører, i denne Egenskab blev hadet ikke blot af Mod- 
standerne, men af dem, han skulde føre, og især af dem. 

I Marts skrev jeg i min Notitsbog: ,, Vrangen er ikke 
smuk, ikke nær saa smuk som Retten. Og i en Haande- 
vending er saa Retten Uret og Uretten Ret. Traadendeme 
er ikke nær saa smukke som Broderiet; men nogle Aar! 
og Broderiet er fuldstændig opslidt, er selv blevet Traad- 
ender, og ser man rigtigt paa Traadendeme^ udgør de jo 

ogsaa en Slags Broderi. Traadendeme forgaar, og Kane- 
vasset forgaar, og Gobelin'et bliver til Klude. Kun Svinelær 
bestaar. Derfor binder man de klassiske Værker ind i 
Svineskind. Bøgerne gaar ikke desmindre i Rotterne og 
til allersidst Svinelæderet med. Saa kun en Smule Rott^ft, 
og Historien er ude." 

Skønt jeg i Reglen følte mig ret nedslaaet og snarere i 
bittert Lune end i godt, havde jeg Opsving af Selvfølelse. 
Saaledes skrev jeg Paaskemorgen: Mine Herrer! De kan 
roligt holde paa mig; thi jeg er den Hest, som vinder. 

Men i Maj følger denne Notits, der tager sig besynder- 
ligt ud, naar man betænker, at den stammer fra en, som 
nylig var fyldt 33 Aar: „Et nyt Ord trænger sig stedse 
mere frem paa mine Læber. Det er Ordet gammel. Det 
er mig, som var jeg i denne Vinter blevet gammel. Glædesløs 
er gammel. Ene er gammel. Den, hvem Intet lykkes, er 
gammel. Den, som ser ned i et Dyb af Plager, som ikke 
kan udeblive, og af Glæder, der straks vil forbitres ham, er 
gammel. Der li^er en uafvæltelig Byrde af Mismod over 
mit Sind. Ensomheden gør mig elegisk, og saaledes skriver 
jeg Dagbogsnotitser, som da jeg var atten Aar. Den, der 
føler, at han lever og er blot tilnærmelsesvis lykkelig, skriver 
ikke Sligt«. 

10. 

Aaret igennem haglede fjendtlige Bladartikler ned over 
mig i nu glemte Blade som Dagstelegrafen, ogsaa i Dag- 
bladet og Fædrelandet. Jeg brugte disse Artikler imod mig 
som Slambade; de var smudsige og styrkende. En Dag 
henvendte en af mine nærmeste Bekendte, en Jurist, sig 
til mig, og mente, det var nødvendigt at jeg svarte paa 
et ærerørigt Angreb. Jeg skrev til ham: „Hvorfor skal 

man indlade sig med den rene Pøbelagtighed? Jeg vil det 
ikke. Jeg foragter mine Angribere altfor ubeskriveligt, og 
de forstyrrer mig slet ikke." Redaktør N. J. Larsen udtalte 
samtidigt den Mening, at jeg rundt om i Landet nu var saa 
forhadt, at dersom En kaldtes en Tilhænger af mig, vilde 
Bønderne hellere stene ham end høre paa ham. — Dette 
sidste varede nu vistnok ikke mange Aar; men saa længe 
det stod paa, var det Frugten af ihærdig Presse-Agitation. 
Den samme Redaktør sagde en anden Dag: „De maa huske, 
man har sagt det Værste om Dem". 

^ Det Værste blev naturligvis oprindeligt ikke sagt paa 
Landet, men i Kjøbenhavn, hvor det Had, som modsatte 
Anskuelser fremkaldte, fik sin Hovedstadstilsætning af den 
Gift, som personligt Nag i Forening med Kafévittigheden 
brygger. Der var f. Eks. En, der skrev imod mig tredive 
Aar i Træk, i korte Artikler som i bindstærke Værker, og 
som hadede mig tilblods, fordi han engang havde været 
dødelig forelsket i en Dame, som, da jeg var 24 Aar, fore- 
trak mig for ham. Han er nu død, men Livet igennem 
fældede han sine Domme over mig med den strenge og 
haardnakkede Saglighed, der altid gør et overbevisende Ind- 
tryk paa en svaghjemet Læser. 

Selv havde jeg og har jeg, fra jeg begyndte at skrive 
som Kritiker og indtil nu, aldrig kritiseret nogen Mand eller 
nogen Bog uden at fremhæve deres Fortrin. Hvor der 
intet var at rose, der tav j^. Hvor Manden var værdiløs 
eller mig personligt aldeles imod, dér lod jeg ham i Ro, 
rettede aldrig Pen imod ham. Min Kritik var bekræftende 
og har aldrig været andet. Al Kritik imod mig var negativ; 
mine Kritikere fulgte altsaa ikke det Eksempel, jeg havde 
givet. End mindre holdtes en eneste af dem nogensinde 
tilbage af det Spørgsmaal, om han som Kritiker nu virkelig 
var mig overlegen. 



Digitized by 



Google 



188 Et Årbejdsaar 

Midt under den hidsige Bekæmpen af min landsskadelige 
Virksomhed kom iøvrigt pudsigt nok Dagbladets nye Re- 
daktør i Tanker om, at det maaske trods Alt var fordel- 
agtigt at vinde mig for Bladet. 

En Dag traadte en mig ubekendt Herre, Journalisten 
Godske-Nielsen, ufordelagtigt bekendt som afskediget Be- 
styrer af den store Drewsenske Papirfabrik paa Strand- 
møllen, ind til mig og forestillede sig. Han saa uhyggelig 
ud; der var hjertelig Falskhed i hans Øjne og oprigtig 
Upaalidelighed i hans Smil. J^ kommer til Dem for at 
bevidne Dem min Tilbedelse*". — „Ordet klinger noget be- 
synderligt, særligt i Munden paa en Medarbejder af Dog- 
bladet''. — „Det er det rette Ord. J^ har altid sværmet 
for Deres Stil. J^ har ogsaa altid i Redaktionen hævdet^ 
at De jo slet ikke paa Universitetet har sagt andet, end 
hvad De ogsaa før mange Gange har udtalt eller antydet, 
dengang De skrev i Bladet. Derfor sender man ogsaa mig til 
Dem. Baade Bille og Topsøe var imidlertid enige om, at 
som De var optraadt, maatte De stækkes. Bille stillede sig 
ikke saa stejlt imod Dem uden først at have spurgt Topsøe 
om hans Mening, da han jo havde afkøbt Bille Bladet 
og snart skulde lede det. Men nu kommer jeg for at 
spørge Dem, om De ikke fra nu af vil overtage Literatur- 
anmeldelseme. Det forstaar sig, at Angrebene paa Dem saa 
hører op af sig selv. Jeg mener. De i alle Maader staar 
Dem ved at tage imod Tilbuddet. '^ 

Det er unødigt at meddele mit Svar. 

Godske-Nielsen overtog derefter Redaktionen af det 
slesvigske Blad Danevirke, og jeg kan med Sandhed sige, 
at Gemenheder angaaende mine Forhold som de, dette Blad 
bragte, har hverken da eller siden nogen dansk Avis inde- 
holdt. 

Medens adskillige af mine Angribere vistnok blot fulgte 

deres Instinkt, var der andre, der rimeligvis oprigtigt ansaa 
mig for et Skadedyr. Og er en Mand dette, da er, som 
Kierkegaard siger, „enhver skjult Modstand, enhver Frækhed 
mod ham og Mishandling af ham ikke blot tilladelig, nej 
den er Pligt mod Gud.« Kierk^aard slutter med en bitter 
Henvendelse til Kjøbenhavn: „O uskatterlige Købstad, hvor 
er du ubetalelig, naar du foar Adriene paa og bliver hellig, 
naar det, at hengive sig til enhver Misundelsens, Raahedens 
Pøbelagtighedens væmmelige Lyst, tillige bliver Udtrykket 
for at gøre Gud en Dyrkelse!« 



11. 

Bekæmpelsen af mig var selvfølgelig langt mere afgjort 
en Gudsdyrkelse end Angrebene paa den strengt kristelige 
Søren Kierkegaard. Det Udtryk, jeg i hine Aar og længe 
derefter oftest saa i danske Øjne, var Udtrykket af det 
gnistrende Had. Bag det laa ubevidst eller bevidst en sur 
Misundelse forvaret. — En Dag, da Louis Blanc i det franske 
Kammer gav sin Galde Luft, blev det sagt om ham, der 
var meget lille af Vækst: // ne serait pas si méchant, s* il 
n'étaii pas si petit Det Ord rinder En uvilkaarligt i Hu, 
naar man iagttager den Art Ondskab, der undertiden rejser 
Hovedet i det moderne Danmark. Der gives en Art af 
Skadefryd, en Istemmen af Jubelhyl, naar den Forhadte 
begaar en Fejl, var det end blot en Hukommelsesfejl, som 
er afgjort dansk. Der gives ogsaa en sjæJelig Blanding af 
Skinhellighed og Lumskhed, et Had i Religionens, Moralens 
og alle ærværdige Magters Navn, som har lettere ved at 
trives i Smaabyer end i Storstæder, og som har flere Be- 
tingelser fbr at blomstre i de smaa Landes Presse end i 
Stormagternes. 

Den overordentlige og indtagende Godmodighed, der 

betegner den menige Befolkning i Kjøbenhavn og som bl. A. 
foar sit Udtryk i dens store og sjældne Høflighed overfor 
Fremmede som overfor Hjemlige, suppleres forunderligt af 
den Ondskabsfuldhed, som raader i det offentlige Liv eller 
i alt Fald i lange Tider har raadet deri. Da Duellerne blev 
afskaffede her som i England, burde en tilsvarende Selv- 
beherskelse i den offentlige Tone have været indført her 
som der. Nu har den utvivlsomste Følge af Sædernes Frede- 
lighed været Tøjlesløsheden af de personlige Angreb, for 
hvilke der ikke gives nogen Straf. 

Selvfølgelig var de Genvordigheder, jeg havde at kæmpe 
med, i og for sig ikke af dem, for hvilke en Mand bukker 
under. Hvad betydede de vel i Sammenligning med dem, 
en Mand med mit Sæt af Ideer i et Land som Rusland 
havde maattet udstaa! — Vanskeligheden er imidlertid større 
for en frembringende Aand end for en, der udelukkende er 
anlagt paa Handling. Den første behøver et Overskud af 
Stemning og relativ Tryghed eller Fred for at kunne produ- 
cere, og det Liv, jeg førte i stadige Sindsbevægelser, som 
næredes af lutter Jobsposter, var mere oprivende end det 
syntes. 

12. 

I Almindelighed har en ung Mand i min daværende 
Stilling, En, der i det offentlige Liv er i afigjort Mindretal 
og dog stadigt kæmpende, en kraftig Modvægt mod sine 
Byrder i Privatlivet. Han holdes sikkert for det meste 
skadesløs af en eller anden Kvinde, hvis Ømhed daglig ud- 
jævner og bortglatter Rynkerne paa hans Pande, selv om 
den ikke kan fjerne Vejspærringerne fra hans Bane. Men 
det var ikke mit Tilfælde. Jeg var fuldstændigt ensom i 
Kjøbenhavn. Jeg havde ikke nogen kvindelig Hengivenhed 

at ty til. Den Kvinde, der længe havde staaet mig nærmest, 
havde for Aar og Dag siden forladt mig. Hun havde blindt 
forelsket sig i en ung Mand af ringe Herkomst og uden 
Glimt af Kultur. Hun brugte om ham det Udtryk: „Det 
er umuligt ikke at elske ham; han er som Solen ""y bragte 
ham de største Ofre, ogsaa materielle, og levede som i en 
Rus nogle Aar. Hendes Helbred blev haardt angrebet. En 
Nat, hun var paa Rejse, vaagnede hun, idet hendes Elskede, 
der stille var traadt ind i hendes Kammer, stod ved hendes 
Seng. Hun vilde række sine Arme ud imod ham, da hun 
til sin Rædsel saa ham bems^ige sig hendes Ur, hendes 
Tegnebog og hendes Pengepung, og fjerne sig med dem. 
Hun saa ham aldrig mere. 

13. 

Den ved Hauchs Død ledigblevne Professorplads ved 
Kjøbenhavns Universitet, som man ikke havde villet give 
mig, stod nu ledig paa ijerde Aar, skønt den var normeret, 
altsaa skulde besættes. I Efteraaret 1875 erfor jeg, medens 
jeg holdt mine Forelæsninger, at den ny Kultusminister, en 
naturvidenskabeligt dannet Mand ved Navn Fischer, i et 
Hus, hvor vi be^e var ret hyppige Gæster, med stor Be- 
stemthed havde udtalt, at nu skulde denne skandaløse Til- 
stand have en Ende; han vilde ansætte mig. Samtidigt erfor 
jeg af af den dødeligt syge Brøchner, hvem jeg besøgte, at 
min Sag allerede var sat i Bevægelse fra Ministeriets Side; 
der var berammet et Fakultetsmøde og et Konsistoriums- 
møde i den Anledning. 

Da j^ netop havde fuldendt min Bog, Naturalismen i 
England, og agtede at rejse bort en Maanedstid, opsøgte jeg 
Ministeren en af de sidste Dage af Oktober og spurgte 
ham om det Rygte, at han vilde ansætte mig, talte sandt. 

Han svarte: Min oprindelige Hensigt var at ansætte Dem 
uden videre; men da j^ spurgte mig for hos det filoso- 
fiske Fakultet, om dette var Falkultetet ret, svarte det, at 
det ønskede Pladsen besat ved Konkurrence. Man har, 
tilføjede han, rimeligvis gjort Regning paa, at De vilde være 
for stolt til at konkurrere. Men dersom De vil indstille 
Dem til Konkurrence, saa bliver dette jo ganske det Samme 
som om j^ paa Forhaand ansatte Dem; thi De sejrer 
selvfølgelig; der er jo Ingen at konkurrere med. 

Deres Excellence tager fejl, svarte j^. J^ risikerer 
i høj Grad at falde ved Konkurrencen, lig^yldigt hvem der 
stiller sig imod mig. Udfaldet beror paa Dommerne. Men 
der er Ingen her i Landet, hvem j^ i dette Tilfælde kan 
anerkende som Dommer over mig, og der er ganske sikkert 
Ingen, der vil mig vel. Ved de medicinske Konkurrencer 
stemmer i Reglen hver Professor paa sin Reservelæge; jeg 
er Ingens Reservelæge. Der bliver ikke valgt andre Dom- 
mere end saadanne, som efter al Sandsynlighed afgiver 
deres Stemme imod mig. Jeg vil dog ikke derfor holde 
mig tilbage. Naar afholdes Konkurrencen? J^ spørger, 
fordi jeg staar i Begreb med at rejse udenlands. — Han 
svarte: De maa være her tilbage den 1. December, forberedt 
til at konkurrere. 



14. 

Da jeg paa den berammede Dag kom tilbage, meddelte 
den første Bekendt, jeg mødte paa Gaden, mig med synlig 
Fryd, at der ingen Konkurrence blev af. Imidlertid sagde 
min og Ministerens Ven, den gamle Botaniker, Professor 
Didrichsen mig, at Fischer til ham havde udtalt, han vilde 
lirke mig igennem, da han ikke kunde trumfe mig igennem. 

Samtidigt hørte jeg dog til min Forbauselse, at Ministeren 
baade til Biskop Martensen og til min tidligere Modstander 
Professor Rasmus Nielsen havde sagt — ret som vilde han 
indynde sig hos dem — at jeg ikke skulde blive ansat, saa 
længe han var Minister. 

Jeg kunde ikke tro mine egne Øren, da jeg jo huskede, 
med hvilken Sikkerhed han til mig havde berammet Kon- 
kurrencen. Jeg søgte ham da i hans Audienstid. 

Fischer modtog mig med nogen Forlegenhed. Ja, 
Rygtet er sandt; der bliver ingen Konkurrence af. Jeg vilde 
ved at tvinge den igennem kun opnaa min egen Afskedigelse.'' 
— „Men Universitetet har jo selv udtalt sig for Konkurren- 
cen, selv krævet den." — Ja, hvad Universitetet i den 
Sag vil og ikke vil, det er ikke let at konstatere. Der gives 
jo to Slags Trapper, Fortrapper og Bagtrapper. Der gives 
Professorer, som har sat sig stærkt i Bevægelse ad Bag- 
trappen, de samme, der officielt var for Konkurrencen." Og 
paa min Bøn om blot at nævne mig en af disse Professorer, 
svarte Ministeren: „Hvor véd jeg det saa nøje! Alt hvad 
jeg kan sige er, at Professor Ussing har været meget 
virksom." 

Da jeg paa Brøchners Opfordring meddelte ham Resul- 
tatet af Audiensen, sagde den sengeliggende, snart døende 
Mand smerteligt: „Aa, at man skal ligge her!" 

Paa mig selv gjorde det et vist Indtryk, at man end 
ikke turde lade mig møde til en Konkurrence, som man for 
at undgaa min Ansættelse selv havde krævet, da man dog 
altid havde det i sin Magt at lade mig felde igennem for 
den første, den bedste Paludan eller Rosenberg. 

Digteren Frederik Paludan-MQller, hvem jeg paa dette 
Tidspunkt ingenlunde stod nær, sagde ikke desmindre til 
mig, at der efter hans Opfettelse ved den Lejlighed var 
blevet gjort mig blodig Uret. Han var Idealist. 

Georg Braadet: Leraed. II. 13 

Pressen tav som en Mur. Da en af mine Bekendte i 
Anledning af Sagen bragte Redaktør Topsøe en Artikel, svarte 
denne : „Jeg har en hel Literatur liggende om denne Mand ; 
men jeg vil intet optage for eller imod ham; jeg vil ikke 
støtte ham, heller ikke lægge ham et Halmstraa i Vejen.* 
Senere, da hele Byen vidste, at Fischer var bleven tvungen 
til at kalde Konkurrencen tilbage, skrev Topsøe en Artikel 
hvori han „trods mine Jammerskrig" og trods de udenlandske 
Angreb paa Fædrelandet, hvori jeg efter hans Paastand var 
Skyld, anbefalede min Ansættelse ved Universitetet. 

15. 

Straks i Januar tog jeg den Beslutning at forlade Dan- 
mark. Universitetets Holdning og Ministerens Svaghed slog 
for mig Sømmet paa Hovedet. Min eneste Beskytter Hans 
Brøchner havde jeg fiilgt til Jorden. I Midten af December 
havde Det nittende Aarhundredes Forlægger paany frem- 
tvunget Udeladelsen af en Artikel, jeg havde optaget, og 
Tidsskriftet indbragte desuden Intet. Nogen Udsigt til som 
Universitetsprofessor eller som Forfatter eller som Over- 
S8&Uer at kunne tjene mit Brød i Danmark havde jeg ikke 
længer. Jeg maatte altsaa bort. 

Hvor ofte var ikke i Aarene 1870 — 71 den Opfordring 
bleven rettet til mig at slaa mig ned i Paris eller i Rom, 
tage Ophold i en af disse Byer, der begge var mig dyrebare, 
og skrive paa et af de romanske Sprog, der var mig saa 
kære. Dengang havde jeg atter og atter afvist Tanken af 
Fædrelandskærlighed. Den Kærlighed var ikke bleven gen- 
gældt. 

Siden havde jeg ærligt stræbt at udfylde hvad jeg be- 
sad af romansk Kultur med Indsigt i det germanske Va&sen. 
Min tidligere Ensidighed havde skræmmet mig. Nu var Øje- 

blikket kommet, da jeg maatte sætte Alt ind paa at blive 
Forlatter i et fremmed Sprog. Men siden Krigen hengav 
Franskmændene sig for hvert Aar, der gik, til skarpere Ude- 
lukkelse af Fremmede, fremmed Aand og Literatur, mens 
Tyskerne aabnede sig stedse mere for det Fremmede, sær- 
ligt for Norden, og i Tyskland havde jeg gjort en Be- 
gyndelse. 

For mig blev Spørgsmaalet da i Grunden kun det, om 
jeg skulde bosætte mig i Wien eller Berlin. Jeg heldede til 
Wien. Thi Forfatteren Emil Kuh, Hebbels fortjenstfulde 
Biograf, der havde skrevet om* mig og stod i Brevveksling 
med mig, havde bragt mig i Forbindelse med den udmær- 
kede Jurist, Josef Unger, da Minister, og denne havde ud- 
talt Ønsket om at knytte mig til et østerrigsk Universitet, 
efter med levende Anerkendelse at have udtalt sig om mine 
Evner. Paul Heyse raadede mig vel aljgjort til at foretrække 
Berlin for Wien; men Spørgsmaalet var for mig svævende 
mere end et Aar endnu. 

Julius Lange, hvem j^ meddelte mit Forsæt, mente, 
jeg burde holde ud i Kjøbenhavn i endnu tyve Aar. Han som 
de faa andre, der nærede Interesse for mig, var i deres 
Tanker saa bundne til Danmark, at de neppe forstod, jeg 
ikke evigt vilde leve indenfor en Horisont, hvor Angreb af 
Dagstelegrafen, Fædrelandet, Dagbladet, Nationaltidende, 
Nær og Fjern osv. var Fænomener, med hvilke der maatte 
regnes. 

16. 
Selv følte jeg det tydeligt, som der staar i Sigurd 
Slembe, 

Hid og ikke længer! 

Jeg maalte mit Nederiags Omfeng med Ro og var ikke 

13* 

i nogen Tvivl om, at j^ nu var en slagen Mand. Men paa 
samme Tid var det mig, som blev der gydt ny Energi i 
mine Aarer ved den Tanke, at j^ ikke skulde ihjelpines i 
denne Afkrog. Der var en Verden udenfor. 

Om Aftenen den 3. Februar, som jeg næste Dag skulde 
fylde 34 Aar, sad j^ paa mit lille Værelse fordybet i Ud- 
arbejdelsen af mit Essay om Christian Winther og var naaet 
til en Sammenligning mellem hans og Oehlenschlagers Natur- 
betragtning, da jeg saa, at Viseren nærmede sig 12. Jeg gik 
ind i Dagligstuen til min Moder, der som sædvanlig sad ene 
i sin Sofa under sin Lampe,' og drak et Glas Vin med hende. 
Det var et fortryllende Øjeblik. Vi vidste be^e, at vi al- 
drig mer paa min Fødselsdag vilde bo i samme Hus, og at 
der rimeligvis nu vilde gaa mange Aar, før vi atter var sam- 
men paa den Dag. Vi følte i det Øjeblik saa fuldstændigt 
med hinanden, som to Mennesker kan paa denne Jord. Vi 
talte ikke et overflødigt Ord, og ikke et Ord om hvad der 
bevægede os. Hun spurgte, hvad j^ syslede med, og jeg 
sagde hende, hvad jeg skrev paa. Saa sagde hun: Til Lykke! 
og vi stødte Glassene sammen. 



17. 

Det var det Tidspunkt, da det literære Venstre og det 
politiske Venstre i Danmark begyndte at stifte personligt 
Bekendtskab. Jeg var en Aften indbudt sammen med Red- 
aktøren af Morgenbladet og Grev Holstein-Lethraborg, der 
da lige nyligt var slaaet om fra Højre til Venstre, i hvilken 
Anledning han var udsat for djærve Drillerier fra Redak- 
tørens Side, hvilke han besvarede med en let Ironi over 
sin Kontrapart og med bidende Spot over selve det Parti, 

hvortil han havde sluttet sig. Skemtende sagde han f. Eks. 
om nogle nye Overtræksstøvler, han havde anskaffet sig: 
Saadanne maa man have, naar man skal trampe i det fordømte 
Føre, som kaldes det forenede Venstre. N. J. Larsens Skemt 
bestod mest i en Undersøgelse af, hvilke Midler han sad inde 
med til at skade Grev Holstein, ifeld deres politiske Ven- 
skab ikke skulde holde Stand. Men da han tilsidst sagde: 
„De vilde ikke tage Dem ud paa en Valgtribune, ifold jeg 
dér sagde om Dem, at De har spist til Aften med Fritæn- 
keren Brandes*", fik jeg Indtrykket af, ikke at være i rigtig 
godt Selskab. Grev Holsteins Verdensmandstone fomegtede 
sig intet Øjeblik; men det føltes tydeligt, at det eneste 
virkeligt Blivende under hans politiske Omskiftning var 
hans Interesse for den katolske Kirke og dens Udbre- 
delse i Danmark. Naar han brugte det Udtryk: „Nej, j^ 
talte forleden Dag med en alvorlig Mand"", saa mente han 
dermed en Gejstlig af den romersk-katolske Bekendelse. 
Med de protestantiske Præster laa han i Strid, udgav ogsaa 
senere Flyveskrifter imod dem og satte dem til Vægs i An- 
ledning af nedsættende Ytringer om Katolicismen, der røbede 
Uvidenhed om dens Væsen. 

Nogen Begejstring for det danske Venstre og nogen 
større Tro til Resultaterne af en Samvirken mellem det og 
den yngre Forfatterkres indgød hvad jeg saaledes personligt 
erfor mig ingenlunde. Men der var for det saakaldte literære 
Venstre øjensynligt intet andet Forbund muligt. Jeg saa paa 
denne Mulighed med en Afsked tagendes Blik. 

Lovende forekom mig alene de mesterlige og over- 
modige Artikler, med hvilke Hørup da debuterede eller i 
ethvert Tilfælde for første Gang fik Opmærksomheden hen- 
draget paa sig. Han var en ny og virkelig Kraft, dog fore- 
løbigt kun anonym Journalist i et Blad, Ingen læste. Hans 

Ironi var ikke den gamle Studenterforenings-Ironi, som trive- 
des i Dagbladet, og han larmede og rumlede ikke som Fædre- 
landet, naar det fordømte. Hans Skud var larmfri som en 
Vindbøsses; men de ramte. 

Han var den Mand, der skulde bidrage mest til Om- 
formningen af det gamle Kjøbenhavn. 

Fra 1876 havde jeg i næsten syv Aar ikke mere blivende 
Sted i Danmark, indtil Oktober 1877 overhovedet intet 
fast Opholdssted. 

I Sommeren 1876 giftede jeg mig, og i Berlin, da min 
Hustru var tyskfødt 

Vi havde vort bedste Tilhold der i Byen i Politikeren 
Dr, Wilhelm Lowes Hus. Han og hans Frue var os en Tid 
lang næsten i Forældres Sted. 

Lowe var født 1814, og havde levet som Læge i den lille 
By Kalbe. da han 1848 blev valgt ind i Frankfiirter Parla- 
mentet, hvor han tilhørte del demokratiske Venstre. 1849 
blev han Forsamlingens Vicepræsident, og han kaaredes til 
dens Præsident, da den overflyttedes til Stuttgart, hvor den 
sprængtes af Bajonetterne. Han blev anklaget, og Stats- 
advokaten krævede ham som fremragende delagtig i Stuti- 
garterbeslutntngeme slæbt baglænds til Retterstedet og hen- 
rettet paa en Kohud. Han blev frikendt i de to lavere 
Instanser; den højeste dømte ham til livsvarigt Tugthus. 
Han flygtede til London og derfra til New York, hvor han 
i otte Aar ernærede sig som Læge og ægtede sin anden 
HusirUj for hvis Skyld han fik sit første Ægteskab opløst. 

Hun var en mærkelig Kvinde, der ligesom sine Søstre og 
sin Mand havde været indviklet i de revolutionære Bestræ- 
belser 1848, i høj Grad selvstændig og karakterstærk, ud- 
rustet med overisen Forstand og en usvigelig Selvsikkerhed, 
bag hvilken dog altfor mange grundtyske Fordomme trivedes. 

Wilhelm Lowe vendte tilbage til sit Fædreland, da 
Amnestien i 1861 blev givet, og var fra 1863 Medlem af den 
prøjsiske Landdag, fra 1867 af Rigsdagen. Ingen havde en 
noblere Fortid bag sig og nød i Øjeblikket større Anseelse. 
Bismarck sagde til ham: Sie ehrenwerlher Gegner ! og vandt 
ham iøvrigt mere og mere for sig. 

Som jeg engang har skrevet om ham: Lowe var en 
smuk, svær, tresindstyveaarig Mand med mørkt Haar, mørke 
Øjne og en strengt romersk Profil. Hans Stemme var vel- 
klingende og fuld som Nestors, den gode Raabers i Kampen. 
Hans Væsen var den uskrømtede Ærlighed, der vakte Til- 
tro. Han var uden Ærgerrighed, uden Partilidenskab; Tals- 
mand for Frihedstro og Humanitet i Politiken. — Spielhagen, 
der var hans tro Beundrer, har givet et smukt Billede af 
ham som Dr. Paulus i In ReiK und Glied. 

Familien Lowe var nær forbunden med Familien Kapp, 
saa nær, at Børnene i denne kaldte Dr. Lowe og hans 
Hustru for Onkel og Tante. De to Familier havde som 
Emigranter i New York sluttet sig nær til hinanden. 

Friedrich Kapp, der var ti Aar yngre end Lowe, men 
i det Væsenlige hans politiske Meningsfælle, havde som ung 
juridisk Embedsmand deltaget i Frankfurter-Opstanden 1848 
og var flygtet til Paris, hvor han blev Huslærer hos den 
store russiske Revolutionær Alexander Herzen, hvem han 
fulgte til Genf. 1849 udvandrede han til New York, hvor 
han fortjente sit Brød som Advokat fra 1850 til 1870. Han 
deltog der i det politiske Liv, var ivrig for Slaveriets 
Bekæmpelse og skrev grundige historiske Værker om 

Forholdet mellem Amerika og Tyskland i det attende og 
nittende Aarhundrede. 

Han var nu 52 Aar gammel, men Kærnen i hans Sind 
var noget uforgængelig Ungt, Ynglingemandigt. Ludwig Feuer- 
bach havde været indtaget i ham. En Maler kunde have 
brugt ham til Model for en Siegfried. Hans Væsen var dannet 
af den tyske Stammes fineste Marv. Han var høj, smukt bygget. 
Det prægtige aflange Hoved, det aabne Ansigt og det rige, 
blonde Haar og Skæg, kunde nu og da gøre et strengt Ind- 
tryk, men opklaredes af et ungdommeligt og overlegent 
Studenterlune, naar Smilet brød frem. Det Hele, hans Aasyn, 
hans Aand, hans Vid, hans Frisind var forgyldt med Straaler 
af Germanismens blondeste Blondhed, saa han virkede som 
en Lysskikkelse. Ludwig Bamberger brugte det Udtryk om 
ham, at han var en af dem, der gjorde En Livet værd 
at leve. 



2. 

Efter et kort Ophold i Berlin rejste vi til Teplitz, hvor 
jeg havde aftalt at træffe Josef Lewinsky og hans unge Frue 
(født Olga Precheisen). Vi tilbragte smukke Dage sammen. 
Lewinsky opfyldte sit gamle Løfte at læse Goethes Faust, 
særligt Meflsto-Sceneme for mig. Det var en ædel Kunst- 
nydelse, om jeg end af denne Skuespiller, hvis Talent jeg 
beundrede saa højt, havde ventet mig noget mere Dæmonisk. 
Han var anderledes paa sin Plads som den unge Bonde, 
der Wurstel-Sepp, i Anzengrubers gode Skuespil Der Pfarrer 
von Kirchfeld, hvor han havde Lejlighed til at udfolde sin 
ægte og dybe Følelses hele Register, ft^ Vildskab og Had 
til et Gennembrud af Æreftygt og Anger. I det daglige Sam- 
liv var Lewinsky som ung munter og ligefrem; han havde 
havt alvorlige Kampe at bestaa for som Kunster at naa frem 

Og for som Katolik at opnaa Skilsmisse, saa han kunde ægte 
sin anden Hustru, men var i de senere Aar øjensynligt 
bleven Kælebarn i Wiens fornemme Selskab. Selv at skulle 
betale sine Foreller, var ham vistnok lidt uvant; han ud- 
brød humoristisk: De Fisk kommer til at koste mig blo- 
dige Summer. Men han negtede sig dem dog ikke. Rigtig- 
nok flk man den Gang i Østerrig en Forelle, som nu koster 
fire Gylden, for tolv Kreutzer. 

Lewinsky var bl. A. Lyspunktet i den lille danske Skue- 
spiller Eckardts Liv. Eckardt var en velhavende og dannet 
Mand, uanselig af Skikkelse, der som Kunstner ikke drev 
det højere end til TjenerroUeme paa det kongelige Teater. 
Men han kendte Lewinsky, turde kalde sig hans Ven, og 
gjorde aarligt en Ferierejse for at tilbringe nogle Dage 
med ham. 

Saa tidt jeg i de følgende Aar, mest med lange Mellem- 
rum, kom til Wien, gensaa jeg Lewinsky, først som ung og 
spændstig, saa som Familiefader med en stor Datter; en Gang 
var han lige hjemvendt fra Rusland, hvor han havde gjort 
Lykke og havt lange Samtaler med Leo Tolstoj, endelig saa 
jeg ham tilsidst i 1905 om Efteraaret i Diisseldorf, hvor 
hans Frue var ansat ved Teatret. Han var den samme tro- 
faste og entusiastiske Ven, men ak! Alderen havde indhentet 
ham, hans Ryg var krummet, hans Holdning en gammel 
Mands; han havde trukket sig tilbage fra Scenen. Dybt rørte 
det mig, da jeg om Aftenen saa ham blandt mine Tilhørere 
og hørte ham applaudere. 



Ved vor Tilbagekomst til Danmark tog vi ind paa et 
Hotel, og der udarbejdede jeg en Række Foredrag om Søren 
Kierkegaard, til hvem mine Tanker i denne Tid var vendt 

tilbage. Han havde jo i mine første Studenteraar været 
Hovedskribenten for mig og gjort det dybe Indtryk paa mig, 
som jeg senere med Magt havde maattet modarbejde for at 
blive mig selv. Nu stod hans aandelige Indflydelse paa 
dens Højde. Den først Forkætrede og længe Anfægtede 
var naaet til ubetinget Anerkendelse, endog indenfor Folke- 
kirken^ der tog ham til Indtægt, og til Forgudelse i aande- 
ligt sysselsatte Krese, saa Erik Bøgh havde kunnet udgive 
en Bog mod Si. Sørens-Dyrkelsen i Danmark. 

Det var mig magtpaaliggende nu at gøre mig selv og 
Andre Rede for det Blivende og Forgængelige hos Dan- 
marks største religiøse Tænker og første Prosaist. Jeg 
havde den Betingelse for Værdsættelsen af ham, at jeg en- 
gang helt var gaaet op i ham, saa jeg kendte ham ud og ind, 
og denne anden, at jeg længst var frigjort fra hans Indflydelse. 



4. 

Da jeg havde holdt en Række Forelæsninger om ham 
i Kjøbenhavn, besluttede jeg for første Gang at forsøge 
mig som Foredragsholder udenfor Danmark og rettede 
da mine Tanker paa Stockholm. Medens under min første 
Optræden som Universitetstaler i 1871 — 72 den norske 
Presse, forsaavidt den sysselsatte sig med mig, nærmest 
havde været et Ekko af den danske, havde den svenske 
vist mere Selvstændighed ; et enkelt større Blad havde endog 
skrevet, at man havde nedarvet Sympati for den, der kæm- 
pede en imod mange. Nogen levende Anerkendelse kunde 
jeg vistnok ikke rose mig af i Sverig; men jeg var dér for- 
holdsvis m^et læst, ja næst Holberg og Erik Bøgh den 
danske Forfatter, som kendtes bedst. Dr. Arvid Ahnfelt, 
som havde været Medarbejder i Det nittende Aarhundrede, 
tilbød velvilligt at ordne det Fornødne Ibr mig. 

Skønt Æmnet Søren Kierkegaard visselig ikke var 
noget klogt Valg overfor de Svenske, var dog Nysgerrig- 
heden efter at høre mig ikke ringe. Jeg lejede Vetenskaps- 
akademiens Sal og flk til det første Foredrag henved 300 
Tilhørere, et Tal, som senere steg. 

Min Hustru og jeg følte os veltilpas i Stockholm. Grand 
Hotel lod Datidens nordiske Hoteller langt bag sig, og Ud- 
sigten fra dets Vinduer over til Slottet, som dengang endnu 
ikke var trykket af plumpe Omgivelser, kunde ikke være smuk- 
kere. Carl Snoilsky, med hvem jeg ikke lang Tid forinden 
havde omgaaedes i Kjøbenhavn, kom næsten lige straks og 
blev mer end to Timer, saa' jævnligt til mig, indfandt sig 
desuden en Aften og læste højt af Anna Maria Lenngrens 
Satirer over dumme Grever og Grevinder, som vilde han af- 
væbne mig, ifald jeg havde havt ham mistænkt for Adels- 
hovmod. 

En svensk Forlægger, Joseph Seligmann, en dannet og 
varmtfølende Mand, indfandt sig straks paa Hotellet og 
sluttede Kontrakt med mig om Udgivelsen af de endnu ikke 
holdte Forelæsninger paa Svensk. Dr. Elof Tegner, Digte- 
rens Sønnesøn, dengang ansat ved det kongelige Bibliotek i 
Stockholm, smuk og statelig, med kulsort Fuldskæg og med 
en saa ypperlig Hovedform, at det klædte ham at være 
skaldet, en Mand af ikke ringe Kultur, duelig Historiker, 
meldte sig som Velynder af Hovedstrømningerne, hvorom 
han havde skrevet „så vackert, han formådde''. Han bragte 
mig Tegners Breve og opfordrede mig stærkt til at studere 
hans store Farfaders Personlighed, hvis Psykologi ingen 
Svensk endnu havde prøvet at give. 

Vi blev indbudne i ikke faa Familier. I en af dem 
traf jeg den daværende Finansminister Hans Forsell, en 
endnu ganske ung Mand, høj, blond og selvsikker, som tid- 
ligt havde gjort sin Dygtighed gældende. Han overværede mine 

første Foredrag, men holdt op med at høre mig, da han 
aldeles ikke kunde forstaa Dansk. Vi samtalte dog uden 
synderiig Vanskelighed, og der var noget Imponerende ved 
Skarpheden i hans Ræsonnement. Jeg havde overfor ham 
den lidt pinlige Følelse, der var mig uvant, at træffe aandelig 
Overlegenhed hos en næsten Jævnaldrende. 

Forsell var ikke den eneste Minister, som hørte mine 
Foredrag. Den danske Gesandt sad forrest i Salen, og det 
blev mig oftere sagt, at jeg overhovedet havde et flnt Publikum. 
Det var opmærksomt og meget velvilligt, skønt Sproget jo 
lagde mig Hindringer i Vejen. 

Da jeg kom, havde man til Billetkontrollen anbefalet 
mig en vaktmåstare, som skulde være den hæderligste i 
Staden, medens der var andre, paa hvem man ikke kunde 
stole. Var denne imidlertid den hæderligste, saa var det 
vanskeligt at forestille sig de andres Retskaffenhed. Thi 
han snød mig forskrækkeligt. Naar jeg selv havde talt 400 
Tilhørere, paastod han, der havde været et Hundrede ferre; 
han lod mod Betaling til ham Folk komme ind, der ikke 
havde løst Billet, og fradrog ikke blot Betalingen for Salen, 
men alle Slags fontastiske Afgifter. 

Det var November Maaned og en stor Fornøjelse at 
køre i Slæde gennem den snedækkede, prægtige Djurgård. 

Efter en tre Ugers Ophold i Stockholm tog jeg efter Op- 
fordring til Upsala, talte der to Gange og fik en 130 Tilhørere. 
En Aften blev jeg indbudt til en Sexa, som (vist i Anled- 
ning af Halvaarets Slutning) gaves af Universitetet for dets 
Professorer. De var høflige, men øjensynligt ikke m^et inter- 
esserede af mig. Jeg bemærkede, at Rektor sendte en Mand 
omkring med en Opfordring. Han henvendte sig til en Række 
Herrer. Jeg saa dem ryste paa Hovedet den ene efter den 
anden, alt som Manden hviskede dem i Øret, og jeg begreb at 
han havde spurgt dem, om de vilde udbringe min Skaal. 

Saa rejste Rektoren, Sahlin, sig selv og udbragte den kort 

og fyndigt med den kendte Motivering: vi har en Gæst i 
vor Midte. 



I Stockholm modtog jeg en Anmodning om ogsaa at 
holde mine fire Foredrag i Kristiania; der var paa Forhaand 
tegnet 200 Tilhørere, og det norske Dagblads Redaktion 
viste sig meget ivrigt for min Sag. Redaktør Bætzmann 
havde slaaet til Lyd for mig, og en af hans unge Med- 
arbejdere, Olaf Thommessen (den senere Redaktør af Ver- 
dens Gang) kom mig som Bladets Sendebud i Møde paa Lille- 
hammer Station. Ham kendte jeg en Smule, fordi han alle- 
rede i Marts 1872 havde sendt mig et Digt paa en halv 
Snes Strofer til min Ære. Da han aldrig i sit Liv har 
offentliggjort Vers, kan det maaske more nogen at se den 
første Strofe deraf: 

Nu al den Kraft, som Vinterkulden stivnede, 

er vakt til Liv paa Vaarens milde Bud 

og alle Længslens Fuglesange livnede 

og alle Haabets Roser sprungne ud; 

thi nu jeg har et Maal i Verden fundet, 

skønt end jeg staar af mangen Hindring bundet. 

Han viste mig stor Hengivenhed og forblev min Ven 
for Livet. Vi modtoges med den forbausende Efterretning, 
at Konsistorium paa indgiven Ansøgning havde negtet mig 
et Universitetsauditorium at tale i. Da jeg var dansk Doctor 
philosophiæ og altsaa havde Ret til en Høresal i det danske 
Universitet, hvad det heller aldrig var faldet nogen Mod- 
stander af mig ind at bestride, da denne Ret dernæst altid 
havde været betragtet som gældende i ethvert nordisk Uni- 
versitet, var Afslaget ikke blot en Krænkelse af mig personligt^ 

men et Brud paa gammel Vedtægt ved Skandinaviens akade- 
miske Højskoler. 

Til Begrundelse af denne Fremgangsmaade tilstillede det 
akademiske Kollegium (der bestod af et Par troesivrige 
Teologer, en reaktionær Jurist, et fraværende Medlem, Pro- 
fessor J. Nicolaysen, og et protesterende Medlem, Professor 
O. Rygh) Aviserne en Redegørelse, hvori det hed, at jeg 
havde tilladt mig „en meget forargelig Behandling af en af 
de vigtigste og vakreste bibelske Fortællinger.'' Jeg havde 
kaldt Historien om Isaks Ofring en Legende. — En Snes 
Aar derefter betegnede de ortodokse teologiske Professorer 
ved Kjøbenhavns Universitet Historien paa samme Maade. 

Man overlod mig Studentersamfundets Festsal. Men at 
Kollegiet saaledes udespærrede mig fra Kristiania Universitet, 
det fremkaldte i Norge en Pressedebat over hele Landet, 
som strakte sig over et Par Maaneder. 

Redaktør Bætzmann efterviste i værdige og rolige Ar- 
tikler det Usømmelige i Kollegiets Holdning, der udenfor Lan- 
dets Grænser vilde blive taget til Udgangspunkt for „en alt 
andet end smigrende Dom over de aandelige og videnskabe- 
lige Tilstande i den norske Hovedstad" — en Spaadom, der 
gik i Opfyldelse, thi den tyske Presse gjorde sig lystig over 
Sagen og formodede. Autoriteterne i Kristiania i mig saa 
den skinbarlige Djævel, fordi jeg ikke betragtede Første 
Mosebog som paalidelig Historie. 

Bergens Tidende var mig ligesom det ^norske Dagbladet 
gunstigt sindet. Det havde (7. December) en Artikel ft^ 
Kristiania, hvori det hed: 

„Vor største Mærkværdighed i disse Dage er Dr. Brandes. 
Han er nu et stadigt Samtaleæmne, og han har nu ogsaa 
ved det akademiske Kollegiums uventede Bistand opnaaet 
at blive en særdeles populær Mand i en Fart. Man vidste 
før ikke andet, end at en ved det danske Universitet kreeret 

Doktor havde udisputeret Ret til at betræde vort Universi- 
tets Katedre, og det har nok ogsaa været stadig Praxis, at 
saadan Ret uden videre indrømmedes, naar derom ytredes 
Ønske. Men anderledes med Brandes; han er nu et skabbet 
Faar. Danmarks og hele Nordens fortrinligste Kritiker og 
Æstetiker vilde rimeligvis komme til at besudle vort Uni- 
versitets Lærestole ved at betræde dem; Universitetets Ære 
stod paa Spil, den rene Lære var i Fare; de høj værdige 
Teologer var bange for, at Brandes ved sin Nærværelse 
skulde rokke Filologernes og Juristernes allerede vaklende 
Ortodoksi; nok er det, efter et KoUegiemøde paa 2 Timer 
blev det negtet Brandes at betræde domus academica. 

„Nu, dette er Forspillet; saa gaar da Teppet op, og vi 
flnder Georg Brandes i Studentersamfundets store lysende 
Sal, ligeoverfor en talrig Forsamling af Kristiania intelligen- 
teste Publikum. Der fortælles, at den Sal ogsaa forsøgtes 
stængt ved en kollegial Advarsel, men som venteligt var, — 
her frugtede den ikke." 

Naturligvis blev Kollegiets Adfærd til Gengæld med 
Varme forsvaret i den konservative Presse, Aftenbladet, 
Morgenbladet osv. der havde langt større Læsekres og nød 
en Anseelse, der paavirkede en Fremmed humoristisk. 
Morgenbladet bragte til en Begyndelse en Række af seks 
ledende Artikler, Aftenbladet lagde sig endnu ivrigere i 
Selen. Arne Garborg, som paa dette Tidspunkt var liden- 
skabeligt ortodok;, hævdede i mægtigt lange Artikler Kolle- 
giets Ret til at holde en Fare og Fjende som mig ude 
fra Universitetets Høresale. Bevisførelsen var naturligvis, 
at jeg som Agitator stod udenfor Loven. — Universitetet var 
en kristelig Indretning; det skulde være en Opdragelses- 
anstalt, en Ammestue, for Embedsmænd. Redaktionen selv 
tog Garborg ivrigt under Armene, da han blev imødegaaet. 

Og nu optraadte desuden Jonas Lie. Det var, som man 

ser, Norges ypperste Mænd, som tog Del i Drøftelsen, og 
naar man iagttager, hvor de dengang holdt og hvorledes de 
tænkte, synes det unegteligt, som om mit Komme ikke var 
helt overflødigt. 

Jonas Lie advarede paa det mest indtrængende mod at 
ligestille Fritænkere med Kristne. Han anførte Brokker af 
Mænd som Taine, Feuerbach og Darwin for at godtgøre, 
hvilken Forvorpenhed de udbredte. Taine f. Eks. havde 
sagt, at Dyd og Last „var Produkter som Sukker og Vitriol". 
Jonas Lie forstod da endnu ikke, at dette, som Eftersæt- 
ningen viste, blot betydede : Enhver sammensat Størrelse be- 
staar af simplere Elementer, hvoraf den afhænger. — Kort 
sagt: Konsekvensen af Fritænkeri var efter hans Mening 
Barnemord og Drab paa Laksebønder. 

Da Konsistoriums Lysrædsel ikke desmindre havde sat 
ondt Blod, flk jeg halvfjerde Hundrede Tilhørere og, efter 
hvad Aviserne skrev, et Bifald som før mig kun Bjørnson. 
Mellem Tilhørerne var Storthingspræsident Sverdrup med 
Familie og hvad der var af opvakt Ungdom i Kristiania. 

Man strømmede til Hotellet for at besøge mig, og jeg 
var neppe ene et Øjeblik fra Morgen til Aften. Kunstner- 
foreningen gjorde et Gilde for mig, hvor der udbragtes talrige 
Skaaler til min Ære, og Studentersamftmdet indbød til en 
Sexa for mig, som atter gav Anledning til en Pressestrid. 
Professor Ernst Sars tegnede sig øverst paa den fremlagte 
Liste, og efter ham Mænd blandt Universitetslærerne, der 
havde taget sig hjerteligt, næsten broderligt af mig som 
Ægyptologen Jens Lieblein og Literaturhistorikeren Olaf 
Skavlan. 

Ved Sexaen besteg Universitets-Stipendiaten W. Dons, 
en af mine dengang varmeste Tilhængere, (som nc^le Aar 
derefter gik over til den romerske Katolicisme) Talerstolen 
og holdt en Festtale, hvis Udgangspunkt var dette, at siden 

Georg Brtode«: Levned. II. 14 

Wergeland havde ingen i Norge saa sandt og ædelt som 
Aftenens Hædersgæst fremstilt de store Kulturtanker. Norges 
Bestræbelser var i de senere Aar væsentlig gaaede i praktisk 
Retning, hvad der fortjente Ros. Men nu, da Nordmændene 
nød et økonomisk Velvære, om hvilket deres Fædre neppe 
havde drømt, nu droges Sindene stærkt af Længsel efter, at 
de civilisatoriske Ideers Strøm snart maatte naa deres Kyster. 
Sandheden var bevislig kun én; der gaves ikke nogen specifik 
norsk Sandhed. Nu gjaldt det Kampen for Tankens Fri- 
hed, dens Uforstyrrethed af al fremmed, udvortes Auto- 
ritet osv. 

En evnestærk Mand med et skarpt skaaret Ansigt, 
Statsfysikus Bidenkap, glædede mig derefter med det Udsagn 
i en Tale, han holdt, at mit Dansk var „det mest maskuline'', 
han endnu havde hørt. 

Saa blev der afsunget en Sang, i hvis første Strofe 
Datidens Nordmand blev saaledes særtegnet: 

Du ser det høje, bratte Fjæld, 

som over Sletten troner? 

Et Sangens og et Lysets Væld 

fra Tinden sig fortoner. 

Om Siden ligger Taagen graa 

og stabler sine Stængsler — 

der ser en dødstræt Mand Du staa 

ved Stenen, som ham fængsler. 

Meningen var, at den ulykkelige troede sig forpligtet til 
evigt at rulle en Sisyfussten. Nu var jeg kommen og havde 
givet ham det gode Raad at lade Stenen ligge. 

Af Datidens Aviser ser jeg, hvorledes den Tale, jeg 
holdt til Svar, nogenlunde har lydt. Jeg anfører den efter 
det norske Avisreferat: 

„Dr. Brandes besteg Talerstolen og holdt et længere, 
af levende Bravoraab idelig afbrudt 

Foredrag, hvoraf vi beklager, at vi kun kan levere en meget 
ufuldkommen Gengivelse. Taleren udtalte sin Glæde over 
den velvillige Modtagelse og de mange Beviser paa Sym- 
pati, han under sit Ophold her paa foa Undtagelser nær 
havde modtaget saavel af Modstandere som af Venner. Han 
havde i disse Dage fra mange Hold hørt udtale, at man 
heroppe nok kunde behøve en Mand som Taleren. Disse 
Udtalelser havde vakt hans Forundring. Han kunde ikke 
forstaa, hvorfor man i et Land, der stod saa højt, som Norge 
i mange Henseender gør, et Land, hvis Digtekunst var den 
første i Norden, hvis Malere og Billedhuggere indtog en 
saa fremragende Plads, og som til næsten alle Videnskabens 
Felter havde leveret fortrinlige Bidrag, — hvorfor man der 
kunde behøve en „Agitator" som Taleren. Jo, svarede man, 
— vi lider under et aandeligt Tryk heroppe; vi har ikke 
engang den simpleste Religionsfrihed; en frisindet aandelig 
Bevægelse nu vilde være til mere Skade end Gavn, Tiden 
er endnu ikke kommen. Taleren maatte her tænke paa 
en Anekdote, som han erindrede fra sin Ungdom. En 
liden Gut ved Navn Julius, Søn af en kjøbenhavnsk Pro- 
fessor, blev sat i en Skole, hvis Lærerpersonale bestod af 
gamle Jomfhier, der efter bedste Evne søgte at meddele 
Barnet sin Visdom (^ omhyggeligt sørgede for at notere de 
Fremskridt, Gutten gjorde i Ugens Løb, i hans Karakter- 
bog. Imidlertid kom det allerede første Uge til at hedde: 
Julius kan ikke sin Tabel. Og saaledes Uge efter Uge: atter 
kan Julius ikke sin Tabel. Da skrev Guttens Fader, 
Professoren, tilsidst i Karakterbogen en Anmærkning, der 
vakte Jomfruernes højeste Forfærdelse; den lød saaledes: 
Vil De da ikke være af den Godhed at lære Julius hans 
Tabel? Denne Historie lod sig maaske anvende her. Man 
klagede og man klagede over det Tryk, hvorunder man her- 
oppe led. Taleren maatte da spørge: Kan De da ikke være 

14» 

af den Godhed at afryste dette Tryk? Der var intet andet 
for. Man fik tage Initiativet og gøre, som det store Dyr 
gør, naar det plages af mange smaa Dyr: det ryster 
Plagerne af sig. Taleren maatte opfordre den norske Løve 
til at gøre dette Experiment. Han vilde her bede om ikke 
at blive misforstaaet. Det glædede Taleren at se saa mange 
ældre Mænd i Forsamlingen; det vilde bedrøvet ham kun at 
se unge Ansigter omkring sig. Han skulde forklare af 
hvad Grund. Det var ikke sjældent, han modtog Breve fra 
unge Mænd heroppe, der ønskede at berige hans Tidsskrift 
med Bidrag, der for en stor Del bestod af umodne Angreb 
paa Kirke og Gejstlighed. Naar Brevskriveren rigtig havde 
talt fra Leveren, kom han tilsidst med en indstændig Bøn 
til Udgiveren om endelig at fortie hans Navn. Taleren 
havde altid hørt de Norske omtale som modige og ufor- 
færdede; dette forekom ham ikke at være Tilfældet med de 
unge Mænd, hvormed han saaledes var kommen i Berøring. 
Taleren vilde alvorlig advare de tilstedeværende Unge mod 
hin Art Tyveaars Radikalisme, fordi den gerne følges af 
Konservatisme i Trediverne, og Taleren kendte ikke no- 
gen sørgeligere Race end Højkonservative, der havde været 
blodrøde i sit tyvende Aar. Taleren mente, at hine unge 
Mænd manglede det rette Syn paa Forholdene; de skulde 
hellere vente med at udtale sig offentlig, indtil de kunde 
være sine Anskuelser bekendt og staa ved sin Overbevis- 
ning. Taleren vilde da sige: I tilhører et Land, som er i 
Besiddelse af en forholdsvis stor politisk Frihed, og dog har 
I en Bestemmelse i Eders Grundlov som dens Paragraf 92» 
at ingen Mand kan opnaa noget Embede i Norge, medmindre 
han tilhører den norske Statskirke, og dog er der liden Ud- 
sigt til, at I i en nogenlunde nær Fremtid kan opnaa blot en 
Institution som borgerligt Ægteskab. Men det afhænger af 
Eders eget personlige Initiativ, om disse Reformer overhovedet 

skal komme, og naar de skal komme. Taleren maatte ind- 
stændig lægge Forsamlingen paa Hjerte, at al Frigørelse 
maatte begynde i Individet selv. Naar dette var sket, naar 
en Mand paa denne Maade havde tilegnet sig en Sandhed, 
— da vilde denne Sandhed brænde ham som en Glød paa 
Tungen, han maatte udtale den, arbejde for den, og sætte alle 
Hensyn tilside. Og til at gøre dette var Tiden altid bekvem; 
Udsættelse var her hverken nødvendig eller tilladelig. I det 
Bifold, hvormed Taleren var bleven modtaget, turde han 
maaske se en Indbydelse til at optage Kampen ogsaa her- 
oppe. Taleren havde brændt sine Fingre før, og han var 
ikke bange for at gøre det engang til; men han troede dog, 
at det af flere Grunde var bedst, om man saa smaat prøvede 
paa selv at rage sine Kastanier ud af Ilden, — man kunde 
jo benytte en forsvarlig Ildrager dertil! En saadan Stilstand, 
som den, der her raadede i Forholdet mellem Videnskab og 
Religion, var meget dyrekjøbt; der var Intet, som elektri- 
serede Tanken, der var ingen alvorlig, omfattende og moden 
Debat om de aandelige Spørgsmaal. Og en saadan var det, 
Taleren ønskede, og som man behøvede; den alene kunde 
føre til Kirkens Adskillelse fra Staten og til fuldstændig 
Religionsfrihed, saa enhver Mand kunde leve som en agtet 
Borger i Samfundet og indehave hvilket Embede som helst 
uden at være bunden ved nogen bestemt Troesbekendelse. 
Taleren vilde takke for den Anledning, der var bragt ham 
til at udbringe et Leve for den aandelige Frihed i Norge!'' 

Jeg havde Indtrykket af at have vundet Jordsmon for 
min Sag paa norsk Grund, langt anderiedes end i Sverig. 
Her forstod man hvert Ord, jeg sagde, og her var i Sindene 
en stærkere Fremfærd. 

6. 

Stor Glæde havde jeg af Forestillingerne i Kristiania 
Teater. Det lededes dengang af den udmærkede Dramaturg 
Ludvig Josephson, for hvis Evner Henrik Ibsen nærede op- 
rigtig Beundring. Han havde en fortvivlet Modstand at 
kæmpe med, fordi han var en svensk Mand, men jeg tror 
ikke, det norske Teater sidenhen er naaet højere end 
under ham. Han elskede sin Kunst, han gøs ikke tilbage 
for nogen i hin Tid for umulig anset Opgave, som f. Eks. at 
sætte Brand eller Peer Gynt i Scene. En Forestilling som 
Bjørnsons En Fallit var dengang en Mønsterforestilling. Der 
var Aftener, hvor der paa det lille, uanselige og grimme 
Teater ikke spiltes ringere Komedie end paa Théåtre Fran- 
Cais. Johannes Bruun, Ægteparret Gundersen, Reimers, 
Fru Juel — det var en Lyst at se dem. 

Betegnende for Hadet mod Josephson var det, at da 
jeg en Aften i en Tale havde ytret, der undertiden paa 
Kristiania Teater spiltes fiildt saa godt som paa selve den 
franske Nationalscene, blev denne Ytring af de dog ellers 
saa nationalstolte Nordmænd latterliggjort som en burlesk 
Overdrivelse. Som Josephson rigtigt sagde til mig: „De 
troer, der altid spilles udmærket paa Théåtre Fran^ais.'' De 
fleste havde jo aldrig været der. 

Ludvig Josephson tilhørte en fremragende Kunstner- 
fomilie, hans Broder var en kendt Komponist, hans Broder- 
søn Ernst Josephson eri af det unge Sverigs mest lovende 
Malere, der tilfiilde holdt de Løfter han gav, før Sindssygen 
lammede hans Evner. Selv skrev Ludvig Josephson Skue- 
spil, dels i historisk-romantisk Stil som Folkungalek og Thord 
Hasle, dels om ganske moderne Æmner som Dramet Paris, 
der foregaar 1870 — 71. Som Digter kommer han dog ikke 
i Betragtning; men en Bog som hans Skrift Våra Teater- 
Forhdllanden viser hans Alvor og Indsigt som Dramaturg. 

I Kristiania tog man ham ikke blot hans svenske Fødsel, 
men hans ihærdige Bestræbelser for at skaffe Byen et Opera- 
teater ilde op. Man frygtede, det skulde fortrænge det na- 
tionale Skuespil. 



Neppe havde jeg forladt Kristiania, før Teologerne ar- 
bejdede med at udslette Indtrykket af min Optræden. Den 
teologiske Professor F. Petersen begyndte ikke en Maaned 
efter min Bortrejse en Række Modforedrag om Søren Kierke- 
gaard i Universitetets Festivitetssal. De aabnedes med et 
mægtigt Angreb paa mine Forela^ninger, der havde været 
vildledende istedenfor vejledende. Samtidigt skrev Pastor 
I. B. Heuch, Lærer ved det praktisk-teologiske Seminarium, 
snart derefter Biskop og som saadan højtanset, i det af ham 
udgivne Organ Luthersk Ugeskrift en lang Artikelrække 
imod mig, der senere blev omarbejdet og samlet til en Bog. 

Den drejede sig udelukkende om min Afetamning og 
vilde udførligt hævde, at den antikristelige Strømning i den 
nyere Tid væsenligt var af jødisk Oprindelse og næredes af 
jødiske Kilder. Alt hvad han gjorde gældende mod mig 
var, som i Regelen Modstandernes Indfold, hentet fra mine 
egne Skrifter og kluntet anvendt paa mig. Saaledes tog han 
min Karakteristik af Ferdinand Lassalles Ungdomsvenen som 
en Blanding af Frækhed, Dumdristighed og Uforfiærdethed, 
og forsøgte at stemple mit eget saa bundforskellige Væsen 
med den. Men jo mere kluntet han var, des mere behagede 
han Klodsmajorernes Horde. Mig tillagde det enfoldige, saa 
gudhengivne Uhyre Kristashad, som havde til Grund dels 
den Undertrykkelse, der var blevet øvet mod Jøderne i 
Kristendommens Navn, dels den jødiske Religion, som bragte 
Jøderne til i Kristus at se en Oprører mod Fædrenes Over- 

leveringer. Da ved et Tiltelde netop da Jules Simon var 
Førsteminister i Frankrig og Lord Beaconsfteld Førstemini- 
ster i England — begge af jødisk Æt — lod der sig foble 
en Del om det truende jødiske Verdensherredømme og den 
Fare, hvori Kristenheden beiandt sig, nu da jeg uværdige 
— som desværre var langt fra Ministerstillingen — ogsaa 
var kommet til. Biskop Heuch blev jo ikke den eneste 
Teolog, der tillagde mig Kristashad, men han var den 
første. Intet skulde ogsaa synes at ligge naturligere for en 
Præstemand overfor en Fritænker. Alligevel tilstaar jeg, 
det altid har forekommet mig forbausende, at saadan en 
norsk Grosserersøn fra Kragerø, der jævnt avancerende op- 
naaede iørst Ornatets Silkemave, saa dets Fløjelsdito, end 
ikke et Øjeblik kom i Tvivl, om ikke jeg — trods alle 
mine Ufuldkommenheder, som han jo kendte bedre end 
nogen — fysisk og aandeligt var nærmere i Slægt med 
Jesus end han. 

Interessant og betegnende i Flyveskriftet var bogstavelig 
Intet. Men yderst betegnende var den nordiske Presses 
dybt anerkendende, ja begejstrede Holdning. Topsøe be- 
brejdede saaledes den danske Gejstlighed, at Den, der øn- 
skede at se mig tilgavns bekæmpet, var nødsaget til at rette 
Blikket mod Norge. Hvorpaa forskellige Gejstlige, deriblandt 
Frederik Nielsen, jnødtes til selv at drage deres Angrebs- 
skrifter i Erindring, som ellers var glemte. 



8. 

Paa Tilbagevejen holdt jeg endnu et Par Forelæsninger 
i Gøteborg, hvor jeg gensaa gamle Venner og Veninder fra 
mit Ophold der i 1859, som ikke havde glemt mig, men 
modtog mig gæstfrit. 

Dér traf jeg personligt Victor Rydberg, hvis Den sista 

Atenaren ved sin hedenske Holdning havde gjort Indtryk 
paa mig, da jeg stod i Attenaarsalderen, og hvis Bibelens 
Lære om Kristas havde afsat et Gæringsstof i mit Sind og 
modarbejdet Kierkegaards Indflydelse i hine første Ung- 
domsaar, da jeg stræbte at danne mig en Livsanskuelse. 
Han levede i Gøteborg som en Art Plejesøn i det Hed- 
lundske Hus, forkælet og beundret næsten lige saa meget 
for sine Egenheder som for sit Talent. Han var saa pillen 
og korrekt, at han, som det fortaltes, tog hjem igen fra et 
Middagsselskab, ifold han i Forstuen opdagede, at han ved 
en Forglemmelse ikke havde lakerede Støvler paa, og tillige 
saa glemsom, at han ikke let kom, ifold man ikke mindede 
ham om den modtagne Indbydelse ved at hente ham i Vogn. 
Mod mig var han paa dette Tidspunkt yderst gunstigt sindet, 
skønt hans danske Oversætter havde gjort, hvad han for- 
maaede for at ophidse ham imod mig. Rydberg underholdt 
sig længe med mig, hvorvel han havde vanskeligt ved at forstaa 
Dansk, spurgte mig lidt bekymret, om jeg ikke tidligere 
havde været Materialist, og blev glad beroliget, da jeg for- 
sikrede ham, at jeg ikke fem Minutter i mit Liv havde været 
det. Han udbragte en Aften med Varme min Skaal som 
den frie Forsknings Talsmand, der havde mødt Modstand, 
fordi han attraaede Aandsfrihed. — Senere lykkedes det Øre- 
tudere at fieme ham fra mig, saa han skyede mig, da jeg 
tretten Aar derefter kom næste Gang til Sverig. 



9. 

Sinkede af en forrygende Snestorm naaede vi til Kjø- 
benhavn efter Jul og tog paany ind paa et Hotel, hvor jeg 
brugte de tre Maaneder, jeg blev i Danmark, til at udarbejde 
min Bog om Kierkegaard, omarbejde mine Afhandlinger om 
Winther og Bødtcher, skrive mit andet Essay om Frederik 

Paludan-Miiller og samtidigt rette Korrekturerne paa de to 
Bc^er Søren Kierkegaard og Danske Digtere, der udkom efter 
Vinterens Slutning. I Forordet til den sidste Bog, der inde- 
holdt de mest anerkendende Karakteristiker af Carsten 
Hauch, Ludvig Bødtcher, Christian Winther og Fr. Paludan 
MQller, havde jeg med Benyttelse af et Udtryk, hentet ft*a 
David Strauss, udtalt det Haab, at denne ene Bog maaske 
af Pressen kunde blive opfattet som fredelige Blade. Men 
nej! Dagbladet protesterede straks mod Benævnelsen: jeg 
var den samme, hvad jeg saa skrev om. Modtagelsen var 
saa ugunstig, at dette Skrift, som iøvrigt det andet om Kierke- 
gaard, i 23 Aar ikke blev udsolgt i et eneste Oplag, før det 
optoges i mine Samlede Skrifter. 

Paa dette Tidspunkt blev jeg Genstand for et ærekræn- 
kende Overfald af Carl Ploug. Januarheftet af Det nittende 
Aarhundrede havde bragt tre Breve fra Søren Kierkegaard 
til en Dame, der betegnedes som Fru I. T. og i Brevene 
benævntes hans Kusine. Det var dialektiske Variationer 
over ganske smaa Motiver: Hvorfor han heller sendte et 
Brev end gjorde et Besøg, eller Hvor tidt han skrev et Brev 
og undlod at sende det af, eller Hvilken Trøst en Spøg kunde 
være under legemlige Smerter og Genvordigheder, eller 
Hvor gerne han blæste hele Verden et Stykke, men hvor 
nødigt han gjorde Uret mod et lille Barn, var Uretten end 
lille bitte, som at gaa saa rask med dets Moder, at det daar- 
ligt kunde følge med — og derfor sendtes en Æske Legetøj. 

Det var det Hele. Brevene var blevne mig tilsendte 
af en af Tidsskriftets Medarbejdere, en Artilleriløjtnant Au- 
gust Wolff, der interesserede sig for kinesisk Literatur, men 
iøvrigt var en stor Dyrker af Kierkegaard. I sit Brev bad 
han om at maatte fortie Modtagerindens Navn for Redak- 
tionen, medens han iøvrigt indestod for Brevenes Autencitet. 
Der opdukkede hos mig ikke nogen Tvivl om at han hånd- 

lede paa Modtagerindens Vegne, ligesom han jo umuligt 
uden hendes Vilje kunde være kommet i Besiddelse af sin 
Afskrift. 

Ploug, som fra Damen erfor, at hendes Samtykke til 
Offenliggørelsen ikke var erhvervet, mente Lejligheden kom- 
met til et foldende Slag. Han udtalte sin Forundring over, 
at hine Breve var optagne i et Maanedskrift, „hvis Tendens 
var Søren Kierkegaards aldeles modsat«, erklærede, at det 
ikke faldt nogen hæderlig Mand ind at offenliggøre slige 
Papirer uden Ejerens Samtykke og spurgte mig, „hvorfor 
jeg ikke havde handlet som Mand af Ære"". 

Da jeg i den Anledning anlagde Sag mod Fædrelandets 
Udgiver, gentog han Injurien i sin Meddelelse derom til 
Publikum, skønt han i Mellemtiden var bleven fiildt oplyst 
om den hele Sammenhæng. 

Hvor stærkt denne Sag optog mig, viser den følgende 
Redegørelse, jeg afgav som Indlseg i Processen, men som 
ikke før er bleven trykt, da jeg ikke havde noget Organ til 
min Raadighed, eftersom mit Tidsskrift netop da gik ind. 
Det er det eneste juridiske Aktstykke, jeg har skrevet. 



10. 

„Det forekommer mig, at Diskussionen mellem min Sag- 
fører og Modparten er tilbøjelig til at skeje vel stærkt ud 
fra det fundamentale og arrende Spørgsmaal. Spørgs- 
maalet er jo aldeles ikke det, om jeg som Udgiver af Det 
nittende Aarhandrede har begaaet en Uforsigtighed eller 
ikke, men om Hr. Ploug har havt nogensomhelst Ret til at 
spørge mig, hvorfor jeg ikke har handlet som en Mand af 
Ære. Dette Spørgsmaal er jo fremdeles ikke et simpelt 
Spørgsmaal. Det indeholder to Ting: en Paastand, at jeg 
har handlet æreløst — og et Spørgsmaal om mine Bevæg- 

grunde dertil; Paastanden er æreskændende og Spørgsmaalet 
en mig offenlig tilføjet Forhaanelse. 

Hvormed forsvarer nu Hr. Ploug sin Ret til at bruge 
slige Udtryk? Dermed, at den Handling, jeg sagligt har 
b^aaet, den abstrakte Handling, Handlingen i og for sig 
uden Hensyn til dens Bevæggrunde, skal kunne betegnes 
som en i og for sig æreløs Handling. 

Dette Forsvar er intet Forsvar. Thi Begrebet Ære og 
de deraf afledede Begreber ærefuld, æreløs osv. er, som 
det godtgøres i enhver videnskabelig Psykologi og som Sprog- 
brug viser. Begreber, der netop angaar Handlingens Forhold 
til det handlende Jeg. (Selv den tilsyneladende hæsligste 
Handling som f. Eks. den, ved et pludseligt Overfold at rive 
Klagerne af en fremmed Dame, er ikke i og for sig æreløs; 
den kan være meget ærefuld, hvis hendes Dragt staar i lys 
Lue). Og saa meget er vist, at Spørgsmaalet ikke opklares, 
men fordunkles, naar man borttager det brugte Udtryk 
„Mand af Ære* og erstatter det med et uoversætteligt en- 
gelsk Ord, der ikke svarer til det, nemlig genilemanlike. 

Ikke et Forsvar, men en Slags Undskyldning vilde 
kunne søges for Hr. Ploug, hvis Tilfeldet var et saadant, 
at kun vanærende Motiver til min Handling lod sig tænke. 
Men Muligheden for, at jeg havde handlet i god Tro og var 
bleven ført bag Lyset, var saa nærliggende, at den kun be- 
høver at berøres, saa meget mere som det ikke lod sig se, 
hvad optænkelig Fordel jeg kunde have af her at begaa en 
^.uhæderlig'' Handling. 

Dog, Hr. Ploug har jo udfundet en saadan Fordel. 
„Enhver Læser af Del nittende Aarhundrede, siger han, 
maatte antage, at S. K.s Kusine, Fru Julie Thomsen, selv 
havde tilstillet Tidsskriftets Udgivere sine uden nogensom- 
helst Bemærkning optagne Breve af Henrykkelse over Dr. 
Brandes' nylig i Kjøbenhavn, Stockholm og Kristiania holdte 

Og derpaa udgivne Forelæsninger over hendes Fætter. Dr. 
B. har altsaa paaført hende det folske Skin af at dele om 
ikke alle hans literære og religiøse Anskuelser, saa dog i 
det Mindste hans Opfattelse af S. K. og at være tilfreds 
med hans Fremstilling af samme *". 

Jeg tilstaar, at Argumentet forekommer mig for burlesk 
til at behøve en Gendrivelse. Kun derpaa vil jeg gøre 
opmærksom, at min Bog om Kierkegaard udgaves næsten to 
Maaneder efter at Brevene forelaa trykte, hvad saa temmelig 
umuli^ør min Tilsnigelse af Damens „Henrykkelse" over 
Bogen; men — det forstaar sig — „Henrykkelsen« over 
Forelæsningerne, især dem i Stockholm og Kristiania, staar 
jo endnu tilbage, og jeg raader Hr. Ploug til at holde fast 
paa den. 

Der var altsaa i hans Øjne følgende Fordel for mig ved 
at handle „uhæderligt'': jeg skaffede mig Skin af at en 
unavngiven Fru I. T. var „henrykt« over mine Forelæs- 
ninger — sandelig en ikke tilstrækkelig Bevæggrund til at 
begaa en „æreløs« Handling. 

Parentetisk maa jeg paa dette Punkt fremhæve, at Hr. 
Ploug i sin Skrivelse tager Anledning til at fremsætte en ny 
Sagen uvedkommende Sigtelse mod mig. Han indrømmer, 
at Brevene ingen Familiehemmeligheder indeholdt, men 
hævder, at dette „neppe vilde have generet Dr. B., da han 
ikke har betænkt sig paa i sine Forelæsninger om S. Kierke- 
gaard at paadigte dennes Fader en Forbrydelse, hvortil han 
ikke har den fjerneste Hjemmel«. 

Da min Bog om Kierkegaard, som alt anført, er trykt 
længe efter de Kierkegaardske Breve, vilde denne Omstæn- 
dighed, selv om den var sand, selvfølgelig ikke kunne have 
givet Hr. Ploug nogen Formodning om, at jeg ved disses 
Udgivelse havde overtraadt Ærens Bud. Men iøvrigt er 
denne nye Beskyldning mig kun et nyt og intet overraskende 

Kendetegn paa dens Ophavsmands underordnede Dannelses- 
trin. Han giver sig neppe Tid til at la^e, endnu mindre 
til at forstaa det Læste, før han er terdig med en frem- 
fusende Dom. Langt fra at „paadigte"* Kierkegaards Fader 
en Brøde, har jeg i mit Skrift kun fortolket de talrige Ud- 
talelser om dette Punkt, som forekom i de paa Biskop 
Kierkegaards Foranstaltning udgivne efterladte Kierkegaardske 
Papirer, og jeg har ikke draget nogen Slutning, som ikke 
den tænkende Læser og Kender af alle S. Kierkegaards øv- 
rige Skrifter med Nødvendighed maatte føres til. 

En Adkomst af hvilkensomhelst Art til at stemple Bre- 
venes Offenliggørelse som sket er, vilde Hr. Ploug endelig 
kun have i det Tilfælde, at han var min beskikkede Dom- 
mer, der skulde og maatte fælde min Dom, selv om han 
udsatte sig for senere at maatte tilbagekalde eller ændre 
Dommen. Men, som Enhver véd, var Hr. Ploug som Dom- 
mer selvbeskikket. Der var Ingen, som havde givet ham 
det Hverv at forsyne sin Paa-ankning af den skete Offen- 
liggørelse med ærerørige Udfald. 

Han gjorde det uden Opfordring. Det Poscimur, han 
fulgte, var et rent indre. Lysten og Viljen til at injuriere 
mig. Han har i mange Aar havt og fiilgt denne Lyst. Han 
har gennem sit Blad, saavidt hans ringe Kundskabsforraad 
muliggjorde ham det, i en Række af Aar overfuset mig med 
personlige Angreb og Beskyldninger, der vilde have været 
mere forlige end de var, hvis de ikke i Regelen havde rø- 
bet lige saa stor Uvidenhed som redelig Vilje til at skade. 
Da jeg f. Eks. for et Par Aar siden havde oversat nogle 
Fortællinger af Schweizerforfetteren Gottfried Keller, nøjedes 
Hr. Ploug ikke med at stemple denne i Tyskland og Schweiz 
lige hædrede Digter paa en uhøvisk Maade, men han optog, 
i sin Iver for at sige mig noget ret Krænkende, fra et andet 
Blad den taabelige Beskyldning imod mig, at jeg havde løjet 

i mit Udsagn om at have erhvervet Digterens Minde til min 
Oversættelse, da han, som et Konversationsleksikon udviste, 
var død allerede for mange Aar siden. At Hr. Ploug efter 
at være oplyst om den Uvidenhed, der laa til Grund for 
hans Beskyldning, ikke gjorde nogen Undskyldning for det 
Skete, er det overflødigt at udtale. 

Jeg har ligefuldt aldrig, selv naar der for Andre syntes 
at kunne være Anledning dertil, stævnet Hr. Ploug til ret- 
ligt Ansvar. Jeg var fost bestemt paa, saa længe Angrebene 
nogenledes holdt sig paa de literære Enemærker, at lade 
mig beskylde for Hvadsomhelst uden at kræve noget R^n- 
skab, men anderledes er det, naar Fornærmelsen gaar helt 
ud over det literære og ind paa det borgerlige Omraade. 
Denne Gang tog Hr. Ploug ikke tiltakke med at nedsætte 
min literære Virksomhed, han snakkede om min Ære. Og 
vistnok var det, han om den bemærkede, lidet vægtigt, men 
min Ære skal han ikke røre ved, min Ære taaler jeg ikke, at 
Fædrelandet forgriber sig paa, min Ære vil jeg ikke have 
besudlet af Hr. Plougs Fingre. Hr. Ploug er en gammel 
Mand, og dette stemmer til Overbærenhed med ham; men 
naar en gammel Mand handler saa ubesindigt som en ung 
Spirrevip, saa bør han straffes derfor, og derfor er det, jeg 
har afslaaet ethvert Forlig med Hr. Ploug. 

Og selv „ubesindigt" er for mildt et Ord. Thi han 
havde den bestemte Vilje til at injuriere. Var det ikke alle- 
rede godtgjort ved Alt, hvad jeg har anført, saa er det bepisi 
ved hans Gentagelse af Injurien, da han nødtvungen optog 
min Meddelelse om Sags Anlæg. 

Hr. Ploug var i Mellemtiden oplyst om Sagens Sam- 
menhæng. Han negter det ikke. Han negter ikke heller, 
at hans Anskuelse om min Handlemaade var derved væsen- 
ligt forandret. Men han negtede at optage Hr. Wolffs Er- 
klæring, der fuldstændigt vilde have oplyst de Læsere, der 

kendte Hr. Plougs ærekrænkende Spørgsmaal til mig, om^ 
hvorledes Sagen var gaaet til. Hr. Ploug vilde, siger han, 
ikke trykke „en anonym Erklæring". Hertil er at bemærke, 
at Hr. Wolff ikke var anonym overfor Hr. Ploug, at Hr. 
Wolff i egen Person bragte sin Erklæring til Hr. Ploug, 
der jo ogsaa gjorde Forsøg paa at bruge ham som Mægler 
og gennem ham vilde bevæge mig til at frafolde min ham 
— ikke uden Grund — højst pinlige Klage. Naar Hr. Ploug 
da i sit Blad kaldte Erklæringen „anonym '', var det natur- 
ligvis ikke hans Mening, at hans Læsere derved skulde ledes 
til den Tro, at det var en unavngiven Mand, der havde sendt 
ham den, men han maa tilstaa, at Formen var højst uheldig 
og ikke kunde have været synderlig forskellig, hvis Hen- 
sigten var at vildlede. 

Istedenfor at optage Erklæringen, valgte da Hr. Ploug 
at optrykke Injurien (ikke engang som Citat; uden Citations- 
tegn), øjensynligt for ret at slaa det fost, at jeg ikke havde 
handlet som Mand af Ære. Presselovens § 11 lyder saa- 
ledes: „Enhver, der i et periodisk Skrift anser sig for per- 
sonlig angreben . . . kan i dette fordre uden Betaling op- 
tagen en Bekendtgørelse om Sags Anlæg i Anledning af 
Angrebet saavel som om Sagens Udfald . . ."^ 

Prokurator Winthers Paastand om Hr. Plougs Beret- 
tigelse til at genti^ Injurien og hans Henvisning til at 
Hr. Ploug kunde kræve de fornærmelige Ord optagne i 
mit Inserat, er følgelig greben ud af Luften. Ordene »i 
Anledning af Angrebet* var tilstrækkelig fyldes^'orte ved 
Inseratets Betegnelse „ærerørige Udtryk, der indeholdes i 
en i Fædrelandet for 16de Februar 1877 optaget Artikel 
En uberettiget Offenliggørelse'' , og selv hvis dette ikke 
var Tilfældet, saa kunde Hr. Ploug i det Højeste have til- 
bagesendt Inseratet og krævet det udfyldt; men under ingen 

Omstændigheder havde han Hjemmel for at handle, som 
han gjorde. 

Modparten finder det Forlangende „naivt", at Hr. Ploug, 
da han optrykte Injurien, skulde indrømme, at han nu var 
bekendt med Sagens Sammenhæng; men dette viser kun, 
hvor forskellige Begreberne om Ære er hos ham og hos 
mig. Thi hvis jeg var bleven oplyst om, at jeg uden til- 
strækkelig Føje havde gjort mig skyldig i et Angreb paa en 
Mand — og her maa det betones, at selv Hr. Ploug ind- 
rømmer, der kun foreligger en Uforsigtighed, intet Ære- 
løst — saa vilde det efter mine Begreber om Ære være 
ligefrem Pligt snarest muligt at bringe Sagens Sammenhæng 
til Publikums Kundskab. 

,Saa meget om Grundspørgsmaalet. Men da allerede 
det andet, underordnede Spørgsmaal er bleven draget frem, 
om jeg har gjort mig skyldig i en Uforsigtighed, saa maa 
den Bemærkning være mig tilladt: Alt hvad Hr. Ploug 
fortæller om, at en Redaktør ikke kan slippe for Ansvar, 
fordi han har en Indsender at beraabe sig paa, og om hans 
egne bitre Erfaringer i saa Henseende, røber meget ringe 
Skarphed i Tanken. Thi her er slet ikke Tale om Ansvar. 
Spørgsmaalet er ikke juridisk, men moralsk. Her er ikke 
Tale om Ansvar for Brevenes Indhold, men for Brevenes 
Offenliggørelse, og det maa Brevenes Indsender bære. En 
Anmodning om Optagelse, forsynet med Navns Underskrift 
af en Person, der ved Embedsstilling og Dannelsestrin frem- 
bød Garantier, maatte af Redaktionen anses for tilstrækkeligt 
Kautel. Indsenderen beder i sit Brev om at maatte fortie 
Modtagerindens Navn for Redaktionen, medens han forøvrigt 
indestaar for Brevenes Autencitet. Det var saa at sige 
umuligt at antage Andet end at hun — hvem jeg antog var 
en nær Slægtning af Indsenderen — havde bedet ham tie 
med sit Navn. Og det var, som jeg alt offentligt har 

Georf Brandes: Levned. II. 15 

erklæret, først meget senere, at vi ved et Tiltelde erferede, 
hvem Damen var, uden at jeg dog dermed var i mindste 
Maade oplyst om hendes mulige Forhold til Hr. Wolff. 
Hvis Brevenes Indhold nu havde syntes at gøre Tryk- 
ningen til et riskant Foretagende, da vilde rimeligvis Red- 
aktionen have udsat sig for at fornærme Indsenderen med 
det Spørgsmaal om han ogsaa havde Dispositionsretten over 
dem — og en Fornærmelse vilde, som Hr. Wolff i sin Er- 
klæring til Fædrelandet tilstaar, et saadant Spørgsmaal have 
været; men da der ikke lod sig indse nogensomhelst Grund 
til, at Indsenderen skulde ville have Brevene trykte mod 
Ejerindens Vilje, blev de antagne, og, da deres Tur kom, 
optagne i Tidsskriftet. 

Til Slutning kun et Par Ord om mit Forhold til de to 
i Sagen inddragne Personligheder, Brevenes Ejerinde og 
deres Indsender. 

Hvad den første angaar, da har jeg oprigtigt beklaget 
det skete Uheld. Jeg har personlig i et Brev til Fru Thom- 
sen, hvem jeg meget mod mit Ønske er kommet til at for- 
aarsage nogle ubehagelige Indtryk, udtalt, hvor ukært det 
Skete var mig, og jeg har tillige berørt det Uheldige i, at 
at hun ikke direkte havde henvendt sig til mig med sin 
Anke, jeg vilde da straks have udtalt en offentlig Beklagelse; 
kun med Hr. Ploug havde jeg Intet at skaffe. 

Hvad Hr. Løjtnant Wolff angaar, maa jeg tilstaa, at 
Modpartens Holdning overfor ham har undret mig meget. 
Det forekommer mig lidet ridderligt af Hr. Ploug, der gjorde 
et Forsøg paa at fremtvinge Navns Underskrift under Hr. 
Wolffs Erklæring, at ville kaste Ansvaret for den mulige 
Fare, hvori Hr. Wolffs Stilling ved denne Sag kunde bringes, 
over paa mig. Jeg nærer det Haab og det Ønske, at der 
ikke for denne Sags Skyld maa vederfares Hr. Wolff nogen- 
somhelst Ulempe, og forsaavidt der er tænkt paa hans Stilling 

som Officer i Artilleriet, har jeg til min Beroligelse af et 
Brev fra Hr. Wolff til Redaktionen af Det nittende Aar- 
hundrede set, at hans militære Løbebane er afsluttet; men 
jeg kunde ikke, for at skaane Tredjemand for en yderst 
fiem Fare, finde mig i at lade min Ære beklikke. Jeg stoler 
paa, at Dommerne vil give mig den Oprejsning, hvorpaa jeg 
mener at have Krav." 

11. 

Ved Landsoverretten i Kjøbenhavn blev Plougs ære- 
rørige Ytringer om mig erklærede for døde og magtesløse, 
Han blev idømt en Bøde af 400 Kroner foruden Sagens 
Omkostninger. Ploug, hvis Stilling i Danmark da nøje sva- 
rede til Katkéfs samtidige i Rusland, skældte i en Artikel 
sine Dommere Huden fiild, og appellerede Sagen. Højesteret, 
der politisk og socialt stod ham nærmere, nedsatte Bøden 
til en Fjerdedel. 

Kort efter at jeg havde anlagt Sagen, hændte den føl- 
gende lille Begivenhed, der forøgede min Menneskekundskab. 

En Dag, da jeg gik ned ad Gaden med Artilleriløjtnant 
Wolff, sagde jeg til ham: Det er et Held for mig, at De 
er den Mand, De er; thi skulde jeg, mod Deres Benegtelse, 
for Retten bevise, at jeg har de Kierkegaardske Breve fra 
Dem, var jeg ilde stillet; ved et besynderligt Tilfiælde er 
nemlig det Brev, De i sin Tid sendte mig, forsvundet for 
mig. — Løjtnanten studsede, saa et Øjeblik frem for sig, 
sagde derpaa ligesom adspredt: Jeg forstod Dem vist ikke 
rigtigt, om hvilket Brev taler De? jeg for min Del har 
aldrig sendt Dem noget Brev. — Jeg betragtede ham et 
Øjeblik i højeste Forbavselse, hvorpaa han hastigt tog Afsked. 

Faa Dage efter fandt jeg hans Brev mellem nogle af 
mine Haandskrifter, hvori det havde forputtet sig. Det blev 
derefter fremlagt i Retten. 

15* 

12. 

I Begyndelsen af April rejste jeg udenlands; jeg vilde 
vise min Hustru Italien, hvor jeg seks Aar tidligere havde 
følt Livet pulsere saa stærkt i mig. 

Vi tog først til Berlin, hvor vi næsten helt levede hos 
Loewes, der behandlede os som Børn af Huset, og hvor 
Berthold Auerbach overvældede mig med Artighed. Han 
var rørig og munter og ærværdig som en Patriark; vred 
paa Renan for den efter hans Mening altfor fromladne Tale, 
han havde holdt over Spinoza ved Afeløringen af dennes 
Statue i Haag, begejstret for Prøjsen som en ægte Schwaber. 
Han skattede den praktiske Energi, der fattedes Sydtyskland, 
var mistænksom overfor Bismarck, hvis formentlige Frisind 
han ingen Lid satte til, men samtidigt fiild af Beundring for 
ham: Paa sin Plads som Kansler er han overfor Frankrig 
saa meget værd som trehundredetusinde Mand. 

I frisindede Krese beklagede man, at Bismarck havde 
forlangt Orlov. Den almindelige Mening var, at Rigsforfat- 
ningen var ubrugbar, men at dette ikke kunde lægges Bis- 
marck til Last; thi han kunde, da han gav den, ikke opnaa 
en bedre: det gjaldt lige efter Krigen om at forsone alle 
Parter, Fyrsterne saa vel som Landene i Riget. I det nord- 
tyske Forbund havde Prøjsen sikret sig saa mange Stemmer, 
at det var i født Flertal; i det nye tyske Rige maatte det 
nødtvungent vise sig mere ædelmodigt. Det var derfor nu i 
født Mindretal, men maatte stole paa Fyrsternes Rigsvenskab 
og Fædrelandskærlighed, en usikker Byggegrund. Efter Ri- 
gets Oprettelse var Fyrsterne en kort Tid matte; nu var de 
komne til Kræfter igen ; de søgte i Forbundsraadet at lamme 
Bismarcks Foretagender, og han formaaede ikke at bryde 
deres Modstand. 

Rigsdagens Formand sagde i de Dage til en af mine 

Bekendte blandt Politikerne: Vi faar i overskuelig Tid ikke 
Fred for disse Fyrster. — Nej, sagde den Tiltalte, vi maa 
omdanne Forbundsraadet. — Det nytter ikke, svarte Præ- 
sidenten, vi maatte slaa Knappen af Fyrsterne; før faar vi 
ikke Ro. 

Imellem Marineministeren og Bismarck havde der her- 
sket langvarig Strid, da den første drev Politik paa egen 
Haand. Bismarck, der vanskeligt overholdt Formen, gav 
sin Uvilje mod ham Luft i selve Rigsdagen. Stosch udbad 
sig sin Afsked, og flk Afelag af Kejseren, der iandt Manden 
formelt forurettet. Men nu indgav Bismarck, træt af In- 
triger, han ikke kunde overvinde, til almindelig Bestyr- 
telse sin Afskedsbegæring. Kejseren negtede at bevillige 
ham den, med den Motivering, at han selv var 80 Aar gam- 
mel og arbejdede endnu, Bismarck kun 62. Vred og træt 
vilde imidlertid Bismarck lade sig savne og trak sig tilbage 
fra Forretningerne med Orlov paa ubestemt Tid. 

I Vossische Zeitung saa jeg (April 1877), at en pro- 
visorisk Finanslov var udstedt i Danmark af Ministeriet 
Estrup. Saa lidet udæskende denne Lov var i Sammen- 
ligning med senere af samme Navn, følte jeg det dog med 
Rette, som om nu i Danmark, hvor Aandsfriheden var saa 
ringe, ogsaa den Lov, der skulde sikre den politiske Frihed, 
var sprængt. 



13. 

I Wien stod Lewinskys Hus mig gæstfrit aabent, og 
Adolf Wilbrandt, der nylig havde ægtet Skuespillerinden 
Augusta Baudius med de store udtryksfulde Øjne, aabnede 
mig sit. Han havde da endnu ikke afløst Dingelstedt som 
Direktør for Burgteatret, men indtog som Forfatter og Digter 
en agtet Stilling. Hans Levnedsbeskrivelse af Heinrich von 

Kleist Og hans Tragedie Krimhield havde glædet mig. Han 
levede som Lewinsky i Kresen af Burgteatrets udmærkede 
Kunstnere og Kunstnerinder, blandt hvilke Ægteparret Hr. 
og Fru Hartmann var talentfulde paa Scenen og underhol- 
dende Omgangsvenner i Privatlivet. 

Vi saa foruden Faust ypperligt spilte Smaastykker paa 
Burgteatret, og i Operaen Rigoletto med Adelina Patti og 
Trebelli i Hovedrollerne. Efter Operaen var der et Aftens- 
maaltid hos Wilbrandt, hvor Fruen gav os nogle Prøver til 
Bedste af en Samling, hun (som samtidigt Flaubert) havde 
anlagt af morsomme Dumheder, hun havde hørt. Derefter 
foredrog Lewinsky paa min Anmodning Coppée's Smedenes 
Skrue. Det var en Kunstnydelse af Rang. 

Mest optoges jeg i Wien, da jeg først havde set mig 
om i denne By, der virkede saa malerisk og naturgroet 
efter Berlin, af de Forhandlinger om min Ansættelse i 
Østerrig, som Ministeren Dr. Josef Unger allerede havde 
aabnet med mig, medens jeg endnu var i Kjøbenhavn. Da 
han havde erfaret min Nærværelse i Wien, bad han mig 
komme til sig og modtog mig yderst venligt. Han sagde, 
at Sagen paa ingen Maade var opgivet, men at der dels 
havde været finansielle Vanskeligheder, dels havde Mini- 
steriets Tilværelse staaet saaledes paa Spil fra Dag til Dag, 
at der Intet kunde foretages. Undervisningsministeren, Hr. 
Carl Edler von Stremayr, var for Øjeblikket bortrejst, og 
han selv repræsenterede sin Kollega. Han vilde snarest 
besete mig til Gengæld for mit Besøg. Tidligere havde han 
ment, jeg maatte debutere ved et af Østerrigs Universiteter 
udenfor Wien; det havde været hans Tanke, da han først 
nærmede sig mig igennem den for et Fjerdingaar siden 
afdøde Emil Kuh. Nu, da han havde læn mig personligt 
at kende, var denne Plan falden bort; han ønskede at be- 

holde mig i sin Nærhed for jævnlig at kunne underholde 
sig med mig. Jeg selv vilde føle mig mere tilfreds i Øster- 
rig end i Prøjsen. 



14. 

Medens vi næste Morgen sad ved vor Te i Hotcriet, 
bragte Kellneren et Visitkort: Dr. Friedrich Uhl, Chef- 
redaktør for Wiener Abendpost (Regeringens officielle Or- 
gan). I Døren viste sig en mod Haarene i Forvirring 
afstrøgen Silkehat og straks derefter den, som holdt den i 
Haanden. Hatten havde virket saa pudsigt, og den Ind- 
trædendes Fysiognomi med det uordentligt til Side strøgne 
Haar stemte saa morsomt overens med Hatten, at Manden 
blev modtaget med et stort Smil. Skønt Leder af en Stats- 
tidende havde Dr. Uhl noget ved sig, der mindede om den 
højtbegavede og uforbederlige Bohémien Giboyer i Augiers 
Komedie. Han kom fra Ministeren for at opfordre mig til, 
mod et efter nordiske Forhold glimrende Honorar, at levere 
Artikler til hans Blad; dets officielle Karakter skulde i 
ingensomhelst Henseende paalfl^e mig Baand. Jeg modtog 
Tilbudet med Tak. Dr. Uhl kendte Ungers Planer med 
mig og udtalte til Afsked Forvisningen om et snarligt Gen- 
syn i Wien. 

Dagen efter kom Ministeren selv, gjorde et langt Besøg 
og viste sig elskværdig. Et ganske bestemt Tilsagn kunde 
han ikke give mig; men foreløbig liEistslog han følgende: Jeg 
blev overordentlig Professor ved Universitetet i Wien, Gage 
2500 Gylden, fire Forelflrøninger om Ugen. Stillingen skulde 
tiltrædes 15. Oktober. Havde jeg Held med mine Fore- 
Iflrøninger, skulde jeg hurtigt blive forfremmet til ordentlig 
Professor. Ferierne var: to Uger Juleferie, tre Uger Paaske- 
ferie, tre Maaneder Sommerferie 15. Juli— 15. Oktober. 

Det var, sagde han, et Held, at overordentlige Professorer 
kunde ansættes af Ministeren uden at Professorkollegiet 
raadspurgtes; thi Professorerne vilde alle som en være imod 
mig; de var i mit Fag Middelmaadigheder og nærede stor 
Frygt for Konkurrence. — Sandsynligvis vilde Aljgørelsen 
blive truffen allerede i Maj. 



15. 

I et noget forskelligt Lys viste Sagen sig for mig, da 
jeg over Triest, hvor det italienske Sprog for første Gang 
paany slog mig i Møde, naaede til Venedig. Der traf jeg 
sammen med Orientalisten Eduard Sachau, da Professor ved 
Universitetet i Berlin, tidligere ved det i Wien, en tredive- 
aarig Mand, fremragende Sprogforsker, der laa i Venedig for 
i Klosteret San Låzaro at studere Armenisk. Gondolen førte 
mig til ham en henrivende Majaften, medens Serenader lød 
fra Baadene, der laa under de Skønnes Vinduer. 

Sachau advarede mig mod at iæste for stor Lid til den 
Udsigt, Ministeren havde stillet mig for Øje, skønt han 
upaatvivleligt kunde udnævne mig, ifald han alvorligt vilde. 
Men Sagen syntes ham vanskelig af følgende Grund: Der 
var allerede fire Professorer i Literaturhistorie, Tomaschek 
for tysk Literatur, en mindre vel anset Privatdocent for 
iransk, en Professor for nordgermansk (o: engelsk og af 
Navn ogsaa skandinavisk), en for italiensk og provencalsk. 
Ingen af disse Mænd var fremragende og alle var de rene 
Filologer; blev de adspurgte, om de ønskede mig ansat, vilde 
de selvfølgelig enstemmigt svare Nej. Vel kunde Ministeren 
ansætte mig ligefuldt og gjorde det maaske gerne, da der 
altid var Spænding mellem Ministeriet og Universitetet. Men 
dels blev da min Stilling yderst ubehagelig overfor Kollegerne, 
dels blev min Udsigt til Forfremmelse tilintetgjort, da den 

mest afhang af dem. Foreslog Ministeriet Kejseren min 
Ansættelse indrømmende, at Fakultetet ikke ønskede den, 
saa. vilde en saadan Bestalling i bedste Tiltelde komme 
til at ligge meget længe, inden Kejseren underskrev den, 
og jeg flk da ikke Svar inden 15. Juni, som det var blevet 
mig lovet. Aarsagen, hvorfor Ministrene gerne foreslog frem- 
mede Videnskabsmænd til Professorer, var især Kejserens 
Opirrelse over, at Lærerne jævnligt forlod Universitetet i 
Wien, der dog var det største paa Jorden, for at gaa til et, 
endog lille. Universitet i Tyskland ; Ministrene vilde da gerne 
vise ham, hvad Tiltrækningskraft Universitetet udøvede paa 
ansete Fremmede. 

Jeg maatte være forberedt paa, at Professorerne af 
Skinsyge vilde forsete, ogsaa gennem Pressen, at forhindre 
min Ansættelse, og hvis jeg ligefuldt blev ansat, maatte jeg 
ikke vente mig mange Tilhørere, da i Wien kun Studenter 
besøgte Forelæsningerne og disse naturligvis i Regelen kun 
Brødforelæsninger. 

Alt dette klang jo lidet fortrøstningsfuldt. Det Eneste 
deri, som var mig ligegyldigt, var den Uvilje, jeg fra Kol- 
legernes Side eventuelt vilde møde; jeg var saa vant til 
enhver optænkelig Form af selskabelig Vrangvilje, at den 
forventede umuligt kunde maale sig med hvad jeg forud 
kendte. 

Imidlertid fandt ogsaa Sachau, der havde tilbragt syv 
Aar som Professor i Wien, det usandsynligt, at Ministeren 
skulde have indladt sig saa stærkt med mig, med mindre 
det var hans Hensigt at gennemføre Sagen, og han ansaa 
det for utænkeligt, at han skulde møde nogen Modstand hos 
sin Kollega og Ven C. v. Stremayr, som hvis Repræsentant 
han havde talt. 

16. 

Saaledes kunde jeg da ikke lade være at betragte Wien 
som mit fremtidige Opholdssted, og uviikaarligt følte jeg 
mine bestandigt opstigende Fremtidsbekymringer beroligede 
ved Udsigten til en hæderfuld Virksomhed under nogenledes 
betryggede Forhold. Selvfølgelig var Østerrig ikke det 
Land, jeg vilde have valgt at virke i, om jeg havde havt 
noget Valg; men som Forholdene laa, maattc jeg være det 
taknemmelig, siden dér alene var en Mand, hvem min Vel- 
færd laa paa Hjerte. 

Jeg tænkte mig desuden ingenlunde mit Ophold i Wien 
som mere end midlertidigt. Det forekom mig utvivlsomt, 
at naar jeg havde udfyldt min Plads dér en fem, seks Aar, 
maatte de Danske indse Urimeligheden af at de saa letsin- 
digt havde vraget en Kraft, der formaaede at gøre sig gæl- 
dende andetsteds, og kalde mig tilbage. 

Stor var derfor min Skuffelse, da jeg sidst i Maj i Rom 
modtog et ms^gt, rekommanderet Brev fra det østerrigske 
Undervisningsministerium, og deri kun fandt den lakoniske 
Beklagelse af at der i Kassen desværre fattedes den for- 
nødne Sum til Oprettelsen af et nyt Professorat. 

Det havde man kunnet vide straks; men jeg havde jo 
intet Middel til at erfare, hvad der siden min Afrejse var 
forlaet i Wien. 

Jeg slog da alle Tanker paa Østerrig ud af mit Hoved 
og tog straks den Beslutning, at bosætte mig i Berlin. 

Underligt nok var det tomme Spøgeri med min An- 
sættelse i Wien ikke dermed til Ende. I November 1878 døde 
Tomaschek, og jeg, som da allerede længe havde fæstet Bo 
i Berlin, og dér redeligt arbejdede paa Løsningen af den 
vanskelige Opgave at ernære mig med min Pen som Essayist, 
erfor til min Forundring, at man i Østerrig tænkte paa 

mig til den ved hans Død iedigblevne Plads. Den 
østerrig-ungamske Gesandt i Kjøbenhavn, Grev Kalnoky, 
havde spurgt sig for i det danske Udenrigsministerium, af 
hvad Grund jeg ikke var bleven ansat i Kjøbenhavn, og om 
det var Regeringen ukært, at man ansatte mig i Wien. Man 
havde derpaa anbefalet mig paa det Bedste. I Midten af De- 
cember 1878 modtog jeg et Brev fra det østerrigske Under- 
visningsministerium med Spøi^maal om, hvilke Betingelser 
jeg stillede for Overtagelsen af et ordentligt Professorat i Wien. 
Jeg svarte ufortøvet. — Dagen efter erfor jeg gennem Wilhelm 
Scherer, at de Wienske Professorer havde erklæret sig for 
mig, da min Sag var bleven dem forelagt af Stremayr, kun 
at jeg ikke blev Professor i blot tysk Literatur, men i sam- 
menlignende Literaturhistorie. 

Sagen trak i Langdrag. Da saa et Par Maaneder der- 
efter den danske Gesandt i Wien, Kammerherre Falbe, 
spurgte, hvorledes den stod, flk han det Svar: Man havde 
betænkt sig, da man havde bragt i Erfaring, at jeg ikke be- 
herskede det tyske Sprog saaledes, som en Docent maatte 
kunne det. 

Jeg omgikkes paa den Tid i Berlin venskabeligt to Uni- 
versitetslærere, der tidligere havde været Professorer ved 
Universitetet i Wien; de kom begge i mit Hus. Jeg havde 
utvivlsomt en af dem at takke for, hvad man i Wien havde 
bragt i Erfaring. Den ene af dem b^yndte nu at vise en 
ganske paafaldende Forlegenhed og Kulde, naar vi mødtes 
i Selskabslivet, og trak sig snart derefter helt tilbage fra mig. 

Denne Gang, da Udsigten til en Forbedring af mine 
Kaar havde forekommet mig sikker, ramte Slaget mig haardt. 
Jeg skrev for mig selv: „Den nagende Pengesorg er da uaf- 
h julpen. Altsaa trætte Hest! Atter i dit Seletøj! Begynd 
paany den møjsomme Vandring fra Dag til Dag!*" 

17. 

Der gik næsten fem Aar, før jeg paany erindredes om 
den østerrigske Undervisningsminister. Den 30. Oktober 
1884 skrev C. von Stremayr, Præsident for den kejserligt 
kongelige Højesteret, som Formand for den Wienske Goethe- 
forening mig til for at bede mig, under mit tilstundende Op- 
hold i Wien at holde et Foredrag i Foreningen til Bedste 
for Oprettelsen af et Goethe-Monument. Jeg gav mit Til- 
sagn og holdt Foredraget i Januar. Fra Wien rejste jeg til 
Warszawa og derfra hjem. 

12. Februar 1885 skrev saa Hr. von Stremayr til mig: 

Jeg kan ikke undlade at gentage min forbindtligste Tak 
til Dem for det aandfulde Foredrag, De havde den Godhed 
at holde i vor Goetheforening for en udsøgt Kres af Til- 
hørere. Jeg maa dertil knytte Udtrykket for min Beklagelse 
af at De maatte forlade Aftenselskabet hos Lobmeyr [den 
bekendte store Industrielle, Skaberen af Bøhmens nye Glas- 
industri] saa tidligt, at De ikke traadte vor Kres saa nær 
og vi Dem saa nær, som vi ønskede. 

„Personligt havde jeg endnu en særlig Interesse i at 
holde Dem last, da jeg følte en Trang til at opklare Dem 
Dr. Josef Ungers og mit desværre mislykkede Forsøg paa 
at kalde Dem til Wieneruniversitetet. Unger var med Liv 
og Sjæl traadt i Skranken for Deres Kaldelse, men fandt 
ikke Støtte i det filosofiske Fakultet. Man gik saa vidt at 
man fraskrev dem den tilstrækkelige Evne til Beherskelse 
af det tyske Sprog, en Paastand, De netop nylig paa saa 
glimrende Maade har forstaaet at gendrive; og medens jeg 
dengang ad diplomatisk Vej indhentede Oplysninger, traadte 
først min Ven Unger og derpaa jeg ud af Ministeriet. Dette 
Ministerium blev snart ledet ind paa andre Baner og opgav 
til vor mest levende Beklagelse uden Videre den skønne 
Plan at vinde vor Tidsalders første Literaturhistoriker for 

Wien. — Modtag da nu, højstærede Herre, Udtrykket for 
den varme Sympati og sande Højagtelse, hvormed jeg er 
Deres hengivne C. von Stremayr^ 

18. 

Georges Noufflard, der havde giftet sig med en slank 
og skøn Florentinerinde, havde allerede sørget for Værelser 
til mig i Florents. Det var en Glæde at gense den dejlige 
By i hans Selskab. Den havde, siden jeg saa den, faaet en 
ny Prydelse, idet den smukke Kørevej Viale dei Colli op 
til San Miniato nu førte til den i Anledning af Michelangelos 
Firehundredaarsdag 1875 anlagte Piazzale Michelangiolo 
med hans David i Bronce og de fire Dagstider om Sokkelen, 
hvorfra Udsigten over Byen og Amodalen var uforlignelig. 
Vi blev gæstfrit modtagne hos NoufHards Svigerfader, Advo- 
katen Landrini, en fin og statelig Florentiner. De Venskaber 
jeg havde stiftet under mit første Ophold i Italien fomegtede 
sig ikke under det andet. Giuseppe Saredo viste mig i 
Rom det samme uforandrede Sindelag som Georges Noufflard 
i Florents. 

Pietro Krohn havde lejet mig en Kvistetage med herlig 
Udsigt over Rom, i det Hjømested, Via San Nicolo da 
Tolentino, som han selv beboede. Da det i ingen Hen- 
seende var os nogen Ulempe flere Gange om Dagen at 
stige fem Stokværk i Vejret, var Boligen ideal. Den laa 
kun foa Skridt fra det Sted, hvor jeg seks Aar forinden var 
bleven plejet af Maria og Filomena; men de fandtes ikke 
mere i Huset og Ingen vidste noget om dem. Menigmand 
forsvinder sporløst. 

Pictro Krohn var en Cicerone uden Mage, altid oprømt 
og opvakt, skarpsindig i sin Dom om Mennesker, og en 
Kender af Kunst. Han nærede paa én Gang den videst 
gaaende Beundring for Renæssancens italienske Kunstnere — 

det forekom ham^ at de som Kong Midas havde havt Gaven 
til at forvandle alt, hvad de rørte, til Guld — og den hjerte- 
ligste Foragt for Datidens italienske Mænd. Han havde 
netop da gjon Myndighederne i Danmark det begribeligt, at 
vi maatte forskaffe os Afstøbninger af Renæssanceskulptur, 
og han havde feaet det Hverv at gøre Indkøb og hjemsende 
Sagerne med en dansk Korvet. Han kom til at holde dob- 
belt af de gamle Kunsmere, idet han saaledes fik Stykke 
efter Stykke af dem i Haanden og saa, hvor meget af Man- 
dens bedste Kræfter og hvilken Indsats af hans Liv der var 
i slige Værker. Men han kom samtidigt til for hver Dag 
at ringeagte Datidens Italienere mere for deres lave og be- 
drageriske Adiærd under det sødeste Venskabs Maske. Han 
havde f. Eks. den største Nød med at faa dem til at skrive 
deres Regninger til ham lydende paa den Sum, som han 
virkelig betalte. Alle skrev Summen højere, indtil Tusind 
Lire højere; det skulde være hans Drikkepenge. Og om- 
vendt, saa langt gik de ned, at en Advokat i Siena, der op- 
satte en Kontrakt for ham, skrev Regningen derfor fem 
Lire højere end den modtagne Sum, idet han med en Bøjning 
ytrede, at det var, hvad Mellemmanden sædvanligt erholdt. 

Det var unægteligt saare grimt; men jeg var mindre sikker 
end Krohn paa at Sidestykker dertil ikke lod sig finde i Norden. 

Mig personligt slog det under dette Ophold, at en mere 
gennemført Spidsborger end den romerske gaves der ikke. 
Skønt det var 35 Grader Reaumur i Skyggen, gik ikke én 
indfødt Romer med Straahat; det var nemlig endnu ikke 
Aarstiden dertil. De unge Romere af Borgerstand tilbragte 
deres Liv i stadig Omhu for at den smykkende Fold ikke 
gik ud af deres Bukser, og de ældre gifte Mænd stod i 
Venterække udenfor Poste-restante Kontoret for at hente 
Breve fra Elskerinderne. Stort mere fik hverken yngre 
eller ældre bestilt. 

19. 

Medens jeg var i Rom, fik jeg Bud fra en berømt 
Videnskabsmand i Neapel, at jeg paa ingen Maade maatte 
forsømme at besete ham, naar jeg ankom dertil; han var 
en varm Beundrer af mine Bøger. Jeg hilste paa Manden i 
hans Laboratorium og modtog en Indbydelse til med min 
Frue at besøge ham en hel Dag i Portici, hvor han havde 
en Sommerlejlighed i selve Slottet. Manden var en Entu- 
siast, en stor videnskabelig Dygtighed, men ellers en uprak- 
tisk Mand. Han selv var Neapolitaner, hans Hustru russisk. 
Med største Iver paalagde han mig, at forlade Neapel med 
første Tog, der gik halvotte om Morgenen, for at vi kunde 
tilbringe Dagen uden Afkortning hos ham i den By, som 
Auber's Den Stumme har gjort berømt. 

Det var nødvendigt at staa tidligt op, og der var akkurat 
Stunder til at sluge en Kop Te, før man maatte afeted. 
Men Turen var jo smuk og syntes lønnende. Ved Ankomsten 
gik jeg gennem store, tomme Sale, saa et dækket, halvt af- 
spist Frokostbord, og glædede mig allerede til en Bid Brød, 
da der med en Undskyldning for Uordenen blev givet Ordre 
til at tage Alting ud. Husets unge og fornemme Frue syntes 
ellers ikke nogen Fjende af Uorden, thi hendes Morgendragt 
saa ud, som var der spildt en Kop Kaffe ned ad hendes 
højre Bryst og en Kop Chokolade ad hendes venstre. Men 
statelig og smuk var hun. 

Vi samtalte, og jeg forsøgte at være underholdende; 
men jeg følte mig allerede Kl. 10 ret slunken. Kl. 11 spo- 
rede jeg en velsignet Appetit; Kl. 12 skreg mine Tarme, og 
jeg frygtede for at blive syg af Hovedpine, hvis der ikke 
nu blev anrettet Frokost. Min Hustru var mindre nervøs; 
men dog sulten. Ved Middagstid kunde jeg ikke længer 
holde et Spøi^maal tilbage om, paa hvad Tid de spiste 
Frokost. 

Frokost? Kl. 8 om Morgenen. — Ja vel, men den 
anden Frokost? — Vi spiser slet ikke nogen anden Frokost, 
spiser først igen til Middag. — Og naar er Deres Middagstid 
med Forlov? — I Reglen ved Syvtiden. 

Det var et Tordenbudskab. Jeg nødtes til den Medde- 
lelse, at vi havde været oppe Kl. 6, endnu intet havde spist, 
men var tilfredse, hvis vi kunde faa lidt tør Mad, hvadsom- 
helst. — Damerne kan gaa ned i Haven og spise Frugt, lød 
Svaret. Har De ikke Lyst til Frugt, saa vil jeg bede Dem 
følge mig ud i Spisekamret; men jeg maa ærligt sige Dem, 
at jeg frygter, vort Udbytte ikke bliver stort. — Jeg er til- 
freds med Brød. — Ak ja; men det er netop Brød, som 
jeg er bange for, vi ikke har liggende, det bliver jo saa 
hurtigt gammelt. — Og virkelig fandtes der i Spisekammer 
og Køkken tilsammen end ikke en Mundfuld Brød. Det 
eneste Spiselige, vi opdagede, var noget af den stærke og 
ramt lugtende italienske Ost, Gorgonzola. Paa den alene 
var jeg nødsaget til at stille min værste Hunger. Saa fik jeg 
siden i Haven nogle Appelsiner. 

Om Eftermiddagen kørte vi alle i Forening med en ung 
engelsk Digter ad den skønne Vej fra Portici til Sorrento, 
for dér at indtage Middagsmaaltidet i Hotel Victoria. Men 
ak! jeg var ude af Stand til at nyde det Ringeste af Na- 
turens Pragt. Himlens, Jordens og Havets Skønhed var 
spildte paa mig. Jeg havde én eneste Tvangsforestilling: 
Mad. — Og da vi saa endelig kom til Hotellet, maatte vi 
vente syv lange og syv brede, til der blev rettet an. 

Under disse Omstændigheder gensaa jeg Sorrento og 
Huset Rosa magra, hvor seks Aar forinden Rachela i tre 
paa hinanden følgende Aftener havde givet mig tre forskel- 
lige Versioner af sit Livs Historie.*) Ak Huset var ikke 



♦) Samlede Skrifter XI 69 ff. 

mere det samme. Det syntes mig fattigt, med Værelser 
uden Møbler, og Rachela havde forladt Sorrento, var bort- 
rejst uvist hvorhen. 

Min Velynder, der ikke havde vist sig som nogen for- 
synlig MflBcenas, tog med Vognen samme Aften tilbage til 
Portici. Men det var ikke saa let for mig at rive mig løs 
fra Sorrento. Blot det, at man for nogle Soldi fik en Gren 
med et fuldt Dusin Appelsiner, var en Tiltrækning. Dog i 
Sorrento svigtede Modet mig. Det ringe Honorar for de 
to danske Bøger var ved at slippe op; der var intet andet 
for end at tænke paa et ilsomt Tilbagetog. Et kort Besøg 
i Pompeii under glødende Sol; et hastigt Farvel til Rom, et 
endnu hastigere til Florents, hvor Georges NoufHard viste 
mig sin sidste Velvilje, gav mig den sidste Olie — rigtignok 
ved et Afekedsmaaltid, og saa derfra i uafbrudt Fart til 
Miinchen. 

Paul Heyse var i Tfibingen for at raadspørge en Læge; 
men vi tilbragte en Aften hos Henrik Ibsen, som havde 
taget Ophold i Baiem, og til hvem Lykken i Skikkelse af 
Ry og Indtægt havde smilet siden sidst. Hans Hus var nu 
indrettet paa en større Fod; han var allerede den anerkendte 
Mester, hvem mange opsøgte, særligt mange Nordmænd. 
Han talte endnu saa barsk om Politikerne som før; særligt 
var en vordende Storthingsmand, der havde gjort ham sit 
Besc^, Genstand for hans Vrede og Spot, men han agtede 
Mænd som Francis Hagerup, den senere Conseilpræsidcnt, 
hvem vi da traf hos ham. 

Snart derefter var jeg paany i Danmark for at ordne 
Alt til det endelige Opbrud. 

20. 
I en Villa lige udenfor Kjøbenhavn, som jeg fik billigt 
overladt for et Par Sommermaaneder, foretog jeg med an- 

Georg Brande«: Levned. II. 16 

Strengt Flid fra Slutningen af Juli til en Uge ind i September 
en grundig Omarbejdelse af Hovedstrømningernes første 
Del, som endelig var bleven udsolgt og som jeg længe havde 
ønsket at forbedre. Samtidigt omarbejdede og fuldstændig- 
gjorde jeg paa F. L. Liebenbergs Bøn mit gamle Essay om 
Emil Aarestrup til Brug for den første Udgave af dennes 
Samlede Digte. Straks derefter optog jeg paany det allerede 
tidligere paabegyndte Studium af alle de Skrifter, jeg maatte 
kende, før jeg kunde begynde Udarbejdelsen af Hoved- 
strømningernes femte Del. Det skulde desværre ikke gaa 
saa rask med Udførelsen af denne Del som af de forman- 
ende. Alt for meget kom imellem. Jeg blev i de følgende 
Aar nødt til at foretage mange mindre Arbejder, særligt paa 
Tysk, for under nye Forhold at fonjene mit Brød. Fore- 
løbigt holdt jeg i September, medens jeg pakkede mine 
Be^er i Kasser, en lille Række Forelæsninger ved Univer- 
sitetet i Kjøbenhavn over Grundtræk af den franske Ro- 
mantik, dvælede særligt ved Saint-Simon, Lamennais og 
Victor Hugo. 

Under Dato af 20. September 1877 blev der tilstillet 
mig følgende Adresse, underskrevet af 45 ansete danske 
Mænd: 

Hr. Dr. phil. Georg Brandes! 
Efterretningen om, at De staar i Begreb med at forlade Danmark 
for lang Tid og bosætte Dem i Udlandet, bringer os Undertegnede til at 
henvende os til Dem med en Udtalelse af Paaskønnelse og Tak for den 
Virksomhed, som De har udfoldet iblandt os. De har ved Deres æste- 
tiske og literaturhistoriske Arbejder ført en Række udmærkede Værker 
baade af vore egne og Udlandets Digtere og Tænkere frem for vor Be- 
tragtning; med sjælden psykologisk Indsigt har De paavist disse Værkers 
Udspring af de forskellige Forfatteres Individualitet; Forfatterne selv har 
De vist os baame af de Strømninger, som behersker Menneskehedens 
Aandsliv, og i det Hele har De oprullet et storartet Billede af en Periode 
af den europæiske Kulturudvikling, der ligger os saa nær, at den endnu 
for en stor Del savnede overskuende videnskabelig Bearbejdelse. Men 

baade hvor De vandrede ad hidtil ubanede Veje, og hvor De meddelte 
det allerede mere Bekendte, har De i en sjælden Grad vidst at forene 
indtrængende, alvorligt Studium med glimrende Fremstillingskunst. 

Dog — De har ikke indskrænket Dem til Udførelsen af dette fare- 
løse Hverv. Under den altoptagende Kamp for Hævdelsen af sin Na- 
tionalitet mod et overmægtigt Nabofolk var vort Land blevet tilbage med 
Hensyn til livlig og alsidig Drøftelse af de store religiøse og fllosoflske 
Spørgsmaal, som i vor Tid sætter Verden i Bevssgelse, og som ethvert 
Folk, der vil have Del i den almindelige Kultur, maa arbejde med paa 
at løse. Disse Spørgsmaal har De den Fortjeneste at have sat i levende 
BevBsgelse iblandt os. Det Standpunkt, som De under disse Bestræbelser 
har indtaget, er rigtignok mere yderligt, end Flere af os kan billige, 
og en noget sindigere og hensynsfuldere Optræden ligeoverfor det Over- 
leverede og dets Forsvarere vilde maaske ogsaa i den Sags Interesse, 
som hvis Forkæmper De er optraadt, have været at foretrække. Men vi 
maa højt anerkende det Mod, den Fasthed og den pletfri Uegennyttighed, 
som De bestandig har lagt for Dagen, og vi glemmer ikke, at ingen stor 
aandelig Bevægelse kan rejses, ingen stor Kamp føres uden Lidenskab 
og dermed følgende Ensidighed og Hensynsløshed. Denne Betragtning 
indeholder ogsaa, idetmindste tildels, en Undskyldning for den bitre og 
personlige Maade, hvorpaa Striden ofte er bleven ført tn den anden Side. 
Men vi maa dybt beklage, at Vejen til en Lærestol ved vort Universitet, 
som De fremfor Nogen var kaldet til at beklæde, gennem denne Strid 
er bleven spærret for Dem, og at man har kastet Vrag paa saa sjældne 
Evner i et lille Land, hvor end ikke den mindste Kraft burde lades ube- 
nyttet. Men ligesom vi hævder, at den Dom, som Modstandere nu fælder 
over Dem og Deres Virken, ikke er den sande og endelige, saaledes 
haaber vi, at den Tid snart vil komme, da Flertallet af vore Landsmænd 
vil forstaa Betydningen af Deres Virksomhed i det Hele og Store, og da 
man vil søge at vinde Dem tilbage for det Land, til hvis aandelige Liv 
og Udvikling De allerede har bidraget saa meget, og som vi er over- 
beviste om. De ikke vil ophøre at betragte som Deres rette Fædreland. 
Imidlertid skal vore bedste Ønsker følge Dem blandt de Fremmede, og 
den tomme Plads, som De efteriader i vor Literatur, skal stadig minde 
os om, hvad De allerede har været, og hvad De fremdeles kunde og 
burde være for vor Udviklings Fremme. 

Adressen var velment, men gjorde hverken fra eller til 
i min Eksistens. Blandt Underskriverne var følgende, da- 
værende eller senere, Professorer og Docenter ved Kjøben- 
havns Universitet: Brynjulfeon, Deuntzer, Didrichsen, Erslev, 

16* 

Evaldsen, Falbe Hansen, Fridericia, Gertz, Goos, Adolf 
Hansen, Heegaard, Høffding, Kroman, Carl Lange, Julius 
Lange, Jullus Petersen, Schellerup, Schlødte, Slesbye, Adolf 
Steen, Thiele, Vilhelm Thomsen, Ludvig WImmer. 

Enkelte af Underskriverne slog ikke mange Aar der 
efter aldeles om i deres Holdning overfor mig, saaledes de 
Herrer Borchsenius og Goos. Men Sligt er i Danmark 
ingen Tilfældighed, snarere en Naturlov. Hele florten Aar 
derefter var blandt Indbyderne til den største Festlighed, der 
har fundet Sted for mig i Kjøbenhavn, Ædllngene Robert 
Henriques, Alfred Ipsen, Henning Jensen, Johannes Jør- 
gensen, som snart derefter Indtog et væsenlig forskelligt 
Standpunkt. Mer end i noget andet Land befinder i Dan- 
mark offentlige Personligheder sig under Forvandlingens Lov. 

Meget underholdende var- den danske Presses Holdning. 
Medens enkelte Blade var ærlige nok til at glæde sig over, 
at man blev Folkeflenden kvit, og sendte kraftige Salver efter 
mig, var der andre som Dagbladet, der nu, da jeg ikke længer 
kunde holde Stillingen, i omfangsrige Ledere udtalte vage 
Beklagelser over at man Ikke havde givet mig „Absolution" 
og knyttet mig fast til Danmark, ja som nu endog altid vilde 
have forfægtet denne Løsning. 

Af de Visdomsord, Bladet ved denne Lejlighed gav til 
Bedste, fortjener de følgende Linjer at anføres: „Den filo- 
sofiske Retning, som han repræsenterer, er jo fransk-engelsk 
Sensualisme og Empirisme, hvad man nu vil kalde det, om 
han end maaske tillige holder sig i et noget farligt Nabo- 
skab til den nye tyske Nihilisme, det universelle Selvmords 
Evangelium''. Der var, som man ser, ingen Grænser for, 
hvad man dengang endnu bildte Læseverdenen ind. 

De, som mest havde bidraget til at drive mig bort, var 
de ivrigste til at lade utilfredse med Resultatet af deres Be- 

Stræbeiser. Men ogsaa dette er vist i slige Tilfelde en Art 
Naturlov. 

Til Svar paa Angreb fra Carl Plougs Side, skrev Holger 
Drachmann om mig: 

Jeg véd, at jeg taler paa fleres, paa manges Vegne. 
Han kom til mig med en Kærlighed for og en Forstaaelse 
af vort Sprog, vor Literatur og vor Kunst, som sagtens den 
Gang formaaede at overvælde en saa meget yngre, men som 
jeg senere ingensinde hos nogen her hjemme har fundet i 
nogen højere og neppe sideordnet Grad. Han har aldrig 
skrevet mig noget , Program* for min Tænken eller Digt- 
ning og aldrig mig bevidst uddelt nogen Recept for sine Til- 
hørere og Venner. Han stillede sit Hoved, sit Hjerte, sine 
glimrende Kundskaber, sin utrolige Energi, selv sin Penge- 
pung til de mest forskellige Menneskers Raadighed, og blev 
aldrig heftig, kun sørgmodig, naar han opdagede, at man 
havde misbrugt hans Redebonhed. Han lærte os intet „Nyt*, 
som man stedse skraaler om; nej, men han henviste os til 
at søge Underholdning, Belæring, Spore til Arbejde i, hvad 
der var nyt for os; og idet han selv med en Iver uden 
Grænser og en eksempelløs Flid arbejdede sig ned i Strøm- 
men af alle de aandelige Bevægelser, som den Gang rystede 
eller nylig havde rystet Europa, saa gtemte han aldrig os, 
der stod ved Bredden, men kom med en , Samlers* straa- 
lende Ansigt dukkende op igen og havde altid en eller 
anden Overraskelse at bringe os fra Dybet dernede. Han 
kunde undertiden tage fejl af et Menneske, idet han takse- 
rede det for højt eller for lavt, alt eftersom hans Sympati 
eller Antipati tiltrak ham eller Qemede ham; tidt har han 
da erkendt det og berigtiget det; undertiden var de deraf 
resulterende Svingninger hos ham — et saa stærkt udviklet 
Refleksionsmenneske — ledsaget af en Naivetet, som man 
elsker hos et Barn og tilbeder hos en Kvinde. Han var 

elskværdig i sine Svagheder; — det er nok Hr. Ploug ikke. 
Men hvad han lærte os, det var at elske vort Modersmaal 
og igennem Respekten derfor at bruge det. Har Hr. Ploug 
kunnet dette? — • 

Hele Oktober igennem vedblev Avisartiklerne at hagle 
ned over mig; de var det første, jeg fik tilsendt til Tyskland, 
mest Skældeartikler af lavtliggende Art, ogsaa kraftige Ud- 
tryk for den teologiske Patos som Ussings, Schepelems, 
Frederik Nielsens, Biskop Fogs, og anonyme Teologers Ar- 
tikler. Andreas Munch, der før havde skrevet Vers imod 
mig, offentliggjorde endnu et Smædedigt. Den gamle norske 
Poet havde det at hævne, at jeg i sin Tid havde udtalt mig 
uden Henrykkelse om hans Skuespil William Russell og 
stiltiende havde foretrukket Henrik Ibsens Kongsæmneme 
for hans Hertug Skule, der behandler samme Æmne med 
noget ringere Talent. 

Den 5. Oktober holdt jeg min sidste Forelæsning. Om 
Aftenen gav en Snes Venner mig et lille Afskedsmaaltid. 
Julius Lange holdt en elskværdig Tale og Holger Drachmann 
oplæste et muntert Afskedskvad med talrige Overgivenheder, 
hvori dog enkelte Linjer havde en alvorligere Klang. Da 
Digtet aldrig er offentliggjort, kan her en Passus følge: 

Hvad hjælper det, hans Mund er fyldt med Vin 
og Honning, som det gamle Kanaans Floder? 
Han taler for et Folk, som sætter Grin 
i Punsch højt over alle lyse Ho'der. 
Hvad hjælper al Dikteren hos hans Moder, 
naar Folket strømmer helst til Gøglerboder 
og køber for en Slik sin Aandsbespisning? 
Hos Brandes vanker Tugt og Tanke-Risning, 
og er hans Ris end svøbt i Silke tidt: 
Man mærker dog paa Hylet, det har bidt! 

Hvad hjælper det, hans Sprog er Mestrens Sprog, 
naar Publikum endnu er en Begynder? 
Hvad hjælper det, hans Ord er Ild og Tønder, 

naar Menigheden kun er træge Bønder? 
Hvad hjælper det, han kiler paa og skynder 
paa Folket for at drive det af Sted? 
I Danmark kaldes han den største Synder, 
som ikke bier og ta'r Trosset med. 

Han tager ikke Trosset med. Nuvel! 
Til Gengæld driver Trosset ham af^ted. 



Digtets Slutning var overmaade lystig. Ogsaa i Julius 
Langes Tale var trods den alvorlige Grundtone megen 
munter Skemt: „Du er et Natur-Element. Du er overalt 
Ild. Der var imidlertid altid et stiltiende Forbehold overfor 
dig. Du skulde være et Lys, et stort akademisk Lys. Man 
satte vel ogsaa Pris paa Ildens varmende Egenskaber, navnlig 
for saa vidt den vilde være saa venlig at koge al den gode 
Mad, der var blevet noget kold, op for os igen, saa vi kunde 
fortsætte Menagen indenfor fire Vægge, som vi havde be- 
gyndt. Men du maatte tage dig lidt iagt med dine Flammer, 
og først og fremmest maatte du ikke svide vore egne Fingre 
med dem. Saa forsvandt du fra Scenen og rejste udenlands 
som Doktor og vordende Professor i det mærkværdige Aar 
1870 — 71. I det sidste af disse Aar blev Europa et for- 
færdet Vidne til den rædselsfulde Ildebrand i Paris, som 
nok kunde gøre Folk bange for Ildens Element i al Al- 
mindelighed. Du kom hjem, og du var Ild, ganske som da 
du drog ud — hvor kunde det være andet! Men der var 
kommet noget af den store europæiske Fart i dine Luer . . . 
Brandvæsenet maatte hentes, og der organiseredes et eget 
Korps af flinke og behjertede Mænd, med Masser af Vand 
til deres Raadighed for at slukke dig. Vore teologiske Sam- 
tidige iandt, at saa m^en Ild ikke kunde komme noget 
andet Sted fra end fra det hede Helvede. De svage Røster, 
der udtalte sig for, at man skulde samle dig op med Ild- 

skuffer og lægge dig i Kakkelovnen, Universitetet, som nok 
kunde trænge til nogen Varme, overstemtes af det fornuftige 
Flertal, der frygtede for, at saa megen Ild skulde forvolde 
Brand i Kakkelovnsrøret, som unegtelig heller ikke trak 
synderlig godt og var daarligt renset. Thi nu skulde der 
ikke længer være Tale om at benytte dine Kræfter til Sam- 
fundets Arbejde; du skulde behandles som dets Fjende. Der 
var Tumult og Spektakel, du blev og forblev til denne Dag 
den mest bebladartiklede og overpiecede Mand, der landtes 
indenfor Landets Grænser.**) 

Aftenen sluttede, som den var begyndt, uden Følsomhed. 
Den næste Morgen forlod jeg Kjøbenhavn. 

21. 

Efter nogle Dages Ophold i en stille Landsby i Han- 
nover kom jeg, belæsset med Pakker og Bagage til Berlin, 
foreløbigt alene. Jeg havde den underligste Følelse, da jeg 
satte mig ned i mit fremtidige Sovekammer paa en Kasse 
som Stol ved en anden Kasse som Bord, med en ussel 
Stump Lys. Jeg var lige kommen hjem efter at have van- 
dret ensom omkring i Gaderne, hvor Jemskoddeme var 
rullede ned for Butikerne, og Folk i den fugtige Oktober- 
taage saa ft*emmede og ligegyldige ud. Jeg sad nu og spurgte 
mig selv: Kan jeg erhverve mig en Plads i dette Land? 
Hvorft*a skal jeg faa de nødvendige Penge? — De første uund- 
gaaelige Udgifter forekom mig kolossale. Og Alt, hvad jeg 
besad, var et Laan paa 3000 Kroner, som min Broder ædel- 
modigt havde forstrakt mig med. Aandeligt følte jeg mig 
fuldstændigt alene; dog det plagede mig ikke, styrkede mig 
snarere; jeg var vant til Isolerthed. Jeg skrev disse Ord: 

„Da jeg i^or kom til Kristiania, sagde jeg til mig selv: Den 
Stad vil jeg vinde, og maaske kan jeg det med Tiden; men 
denne! denne! hvad vejer jeg her!** 

Jeg vilde nu for tredie Gang begynde forfra og lære 
mig Tysk, saa jeg beherskede det til Fuldkommenhed, og 
kunde skrive det med personlig Stil, men følte vel, at jeg 
stod for en næsten uløselig Opgave. 

Imens havde jeg intet Andet at opbygge mig ved end 
de tilsendte danske Aviser, der strømmede over af Smædeord. 

Det var mig derfor en stor Tilfredsstillelse, da jeg den 
21. Oktober modtog Bjømstjeme Bjørnsons Manifest til Gunst 
for mig, en Erklæring, der hurtigt gik over i tyske Blade 
og maatte styrke min Stilling i det nye Land*). Jeg følte 
mig Bjørnson taknemmelig, da jeg læste disse Linjer: 

Med lidenskabelig Kraft, med et usædvanligt Opbud af Læsning og 
i en farverig, smidig Fremstilling har ban forfulgt sit Maal — og den 
første Virkning paa mig selv har været den, at jeg har lært Ærbødighed 
for Anderledestænkende iblandt os; thi jeg behøvede at lære det. Ved 
hver ny Bog, han har udgivet, har han øget min Indsigt, fremdrevet min 
Tænkning — og hvad der nu staar for mig som det vigtigste — ved sin 
ofte herlige Skildring af overbevisningstro Mænd og deres Skæbne styrket 
min Vilje. Han har gjort mig til en fortrøstningsfuldere Arbejder i det 
evig unge Aandssamfiind, som jeg tror at tilhøre. Det vilde dog være 
en Skam, ikke offentlig at udtale dette, naar der gøres Forsøg paa at 
undertrykke den Tak, som vitterlig skyldes ham. 

I de samme Oktoberdage udkom saa det sidste Hefte 
af Tidsskriftet Det nittende Aarhundrede i Kjøbenhavn. 
Dette sluttede med et smukt, aldrig optrykt Digt af Holger 
Drachmann, Den sidste Skanse, en sindbilledlig Fremstilling 
af Kamp og Nederlag, som de var lidte af den lille Gruppe, 
der havde holdt sammen. Digtet skildrede, hvorledes en laa- 
tallig, sluttet Trop drager sig tilbage gennem et Pas op til en 



*) Se Samlede Skrifter XIII 486. 

Bjergkam. For hver en Snes Skridt, vender Mændene sig, 
smider Musketten til Kinden og skyder; Fjenden er nemlig 
bestandig i Hælene: 

Han fyred bag hver en Klippeblok 
og tyndere blev den lille Flok. 

Hej, sæt, Trompeter, dit Mundstykke i, 
og tud dem i Horaet en rask Melodi! 

Nu vil vi spille, lad dem saa danse; 
nu har vi naaet den sidste Skanse. 

Saa tåled Kaptejnen og peged op 

med Sablen mod Fjældets glødende Top. 

Dér højned en Klippe sin dækkende Rand. 
Det er Alt, hvad en Kampesten evne kan. 

Og Hornblæseren satte for Munden. 
Han faldt og ruiled og var forsvunden. 

Kaptejnen bøj ed sig ud og saa 

over Styrtningen ned i det sejlende Blaa. 

Knøsen var væk. Paa en Slaaentorn 
hang i sin Lidse det blanke Horn. 

Han flsked det op. Og højt det klang. 
Kaptejnen blæste, de Andre sang. 

De stod bag Klippen, øverst paa Tinden. 
En liden Fane flagred i Vinden. 

Hver Kugle rev Klude af Fanens Dug 
saa maatte Stangen tages i Brug. 

Støt stod den flossede Fanestage. 
Fjenden løb Storm, men sloges tilbage. 

Dog, den lille Flok bliver bestandig tyndere og er for 
svag til at kunne holde Pladsen: 

Saa steg de dækket af Nattens Kappe 
ned gennem Dalen paa Fødder rappe. 

De spredte sig, gemte Musketterne hen. 
De véd nok at finde de samme igen. 

De klædte som sindige Landmænd sig ud. 
De gemmer paa Brystet af Fanen en Klud. 

Og Ilenden stormed. Hans Laurbærkranse: 
En nøgen Stang og en øde Skanse. 

Der gik desværre ikke lang Tid, før Drachmann selv 
for et Tiaar beiandt sig i Modstandernes Lejr. 

1. 

Naar man efter en Menneskealders Forløb ser tilbage 
paa et Afsnit af sit Liv, ført under ualmindelige For- 
hold og iast omgrænset, er det En, som saa man Vandene 
fra en Sø, ved hvis Bredder man en Tid har levet, rulle 
imod En paany, og Bølgerne har Menneskeaasyn i hundred- 
og atter hundredevis, mange utydelige, helt eller halvt ud- 
slettede, andre med klare om end Qerne Træk, atter andre 
spillende af Øjeblikkets Liv, som tilhørte de ikke den døde 
Fortid, men Nuet. 

Det Berlin, hvortil jeg kom, var Wilhelm Ls, Bismarcks 
og Moltkes Berlin. Seks Aar var gaaede hen siden Rigets 
Oprettelse og siden Byens Forfremmelse til Tysklands Hoved- 
stad. En umaadelig Opblomstring havde været Følgen; en 
stærk Foretagelsesaand var vakt, der havde givet sig sunde 
og skrøbelige Udslag under den Drift til hurtigt at berige 
sig, der en Tidlang havde bemægtiget sig mange Sjæle; men 
mig personligt, der kun oversaa et Udsnit af Tilstandene, 
berørte ikke Tidens Usundhed, ikke Svindelen ved Stiftelsen 
af Aktieselskaber og deslige, men kun det almindelige Op- 
sving, Pustet fra store Forhold, der tilmed var i Vækst. 

Fra et svækket Land, hvor de herskende Klasser var 

demoraliserede ved Nederlaget i en Krig, hvis sande Aar- 
sager søgtes bortforklarede eller bortløjede, et Nederlag, der 
langsomt maatte forvindes, var jeg forflyttet til et Land, hvilket 
en uhørt Rækkefølge af Sejre havde givet Selvtillid, og til 
en By, hvis Tiltrækningskraft en ny Midtpunktstilling mange- 
fold havde forøget. 



Den gamle Kejser, der efter Revolutionen 1848 havde 
været saa fprhadt i Berlin, var nu almenyndet, ja elsket. 
Man anerkendte hans dybe Hæderlighed, hans Pligtfølelse, 
hans Haardførhed og hans personlige Tapperhed, som den 
havde lagt sig for Dagen i Slaget ved Koniggratz, hvor han 
var steget af Hesten og staaende midt paa en Vej havde 
bragt flygtende Tropper til at standse. En pessimistisk 
Filosof, der engang i tre Uger havde været i Telt med 
Kejseren, ytrede til mig, at han ansaa ham for „en ideal 
Karakter ''. At Kejserens Intelligens ikke stod i Højde med 
hans Karakter var bekendt; selv Bismarck undlod i Omtale 
ikke at beklage sig derover. Kejseren vidste ogsaa godt, 
hvorledes Bismarck talte om ham. Men han havde det i sig 
af en sand Regent, at han tilfulde forstod sin Kanslers poli- 
tiske Værd, og hvor stærkt man end stræbte at paavirke 
ham imod Bismarck, han slap ham aldrig og vilde aldrig 
give ham den halvt paa Skrømt halvt i Harme tidt for- 
langte Afsked. 

Kejserinden var ikke elsket. Man vidste om hende, 
at hun var Bismarcks Modstanderinde, at hun stødtes til- 
bage af hans Personlighed og misbilligede den Kamp, han 
førte mod den katolske Kirke. Hun havde som ung Prin- 
sesse af Weimar været Goethes Elev og havde tidligt ind- 
suget en Verdensborgeraand, som i Datidens Tyskland 

var ilde anskrevet. Hun nærede en næsten udæskende 
Forkærlighed for det franske Sprog og havde bestandig en 
fransk Forelæser; i den Tid, jeg opholdt mig i Berlin, først 
Jules Laforgue, den fine unge Digter, der efter sin Død blev 
forgudet, omtrent som Obstfelder i Norge, senere den af 
Gambetta stærkt beskyttede Gérard, der nu er fransk Minister 
i Tokio. Medens Jules Laforgue var en naiv, uverdslig ung 
Mand, der sværmede for Paul Bourget paa dennes datidige 
Udviklingstrin, var Gérard en saare kølig Personlighed, der 
med en vis Paatrængenhed stræbte at iaa Indpas i Berliner- 
selskabet, og som forøvrigt kunde regne med Forfremmelse 
ad Beskyttelsens Vej. 



3. 

Bismarck stod tiltrods for sin Orlov da paa Magtens 
Højdepunkt, var netop i Færd med at skille sig fra de Na- 
tionalliberale for at regere med de Konservative og med at 
opgive sin Frihandelspolitik til Bedste for Væmetold. Han 
forstod til Gavns med falsk Venlighed at lokke de Ministre 
ud i Aijgrunden, som Hensynet til Kejseren gjorde ham det 
vanskeligt at skille sig ved. Naar han talte i Rigsdagen, 
var der Dødstaushed. Han anstrengte sig ikke for at opnaa 
den Veltalenhed, der bestaar i et flydende Foredrag; den 
var ham negtet af Naturen, og han satte øjensynligt ingen 
Pris paa den. Han stod gerne ligesom usikker og legede 
med en Blyant, søgte sine Ord, prøvede sig frem; men hans 
Genialitet røbede sig i, at han af og til formede en Sætning, 
der var saaledes præget, saa anskuelig og saa drivende af 
Liv, at den forblev uforglemmelig. (Saaledes naar han mod 
Lasker talte om de Byherrer, der ikke forstod Landmanden: 
„Vor Sol bager dem ikke, vor Regn gør dem ikke vaad"). 
Men selv naar hans Tale ikke frembød stærke Lyspunkter, 

virkede den dog overlegent som kommende fra den eneste 
Mand i Rigsdagen, hvis Navn man endnu vilde huske og 
kende om 500 Aar. Forestillingen derom, som Medlemmerne 
ikke kunde unddrage sig, gav hans Ord en Autoritet, som 
ingen andens havde, selv om de var sandere og rigtigere 
end hans. 

Enhver nogenlunde anset Fremmed, der lagde sit Kort 
i Rigskanslerpalæet, modtog en Indbydelse til en af Fyrstens 
store Bierabende; men det kunde ikke folde mig ind at 
søge Bismarcks personlige Bekendtskab, saa lidet som jeg i 
Paris havde stræbt at gøre Victor Hugos. Jeg sagde mig 
selv, at hvor interessant det kunde være for mig at faa et 
personligt Indtryk af slige store Mænd, saa kunde dog ikke 
jeg have flemeste Interesse for dem. — Jeg fulgte imidlertid 
med største Opmærksomhed Bismarcks Handlinger, Taler 
og politiske Planer og kom derved efterhaanden til at Qerne 
mig stærkt fra de Liberales Opfattelse af ham, saa meget 
jeg end ellers sympatiserede med dem. 

Da Bismarcks afgørende Brud med Manchester-Prin- 
cipeme havde fundet Sted, forekom den Maade, hvorpaa de 
Frisindede førte Kampen imod ham, mig saa urimelig, at 
jeg fire Aar efter min Bosættelse i Tyskland, offentliggjorde 
en Artikel, Statssocialismens Modstandere, hvori jeg trods 
meget stærke Forbehold gav ham Ret overfor dem. Jeg 
skrev i den: „Det vilde være stiv Doktrinarisme, hvis man 
under den nu staaende økonomisk-politiske Strid, blot paa 
Grund af Regeringens Heldning til den religiøse Reaktion 
samt dens Benytten sig af de gamle Stamme- og Stands- 
Fordomme, vilde betegne den som ubetinget reaktionær, og 
tro, at Fremskridtsmændene i dette Tilfælde betyder Frem- 
skridtet. Tvertimod! Det er her Bismarck, som betegner 
det moderne Standpunkt, eller rettere sagt Omvæltningen, 
fremfor Alt Initiativet, det geniale Vovestykke, og det er 



Digitized by 



Google 



256 Indlevelse i Berlin 

Fremskridtspartierne, som betegner den tankefettige og ufrugt- 
bare Konservatisme.**) 

Jeg havde den Tilfredsstillelse, at Hørup gav mig Ret i 
denne Synsmaade; men jeg behøver neppe at sige, hvilken 
Opstandelse min Artikel foraarsagede i den frisindede Lejr, 
hvor jeg i Berlin selv havde opslaaet mit Telt. Forbitrelsen 
var ikke ringe; jeg blev atter og atter angrebet i Bambergers 
Organ, Die Tribune; Mommsen skummede; de mange, der 
vilde mig vel, lod mig forstaa, at jeg havde skadet mig 
uberegneligt. Men til det gode tyske Selskabs Ære maa det 
siges> at et halvt Aar derefter havde man tilgivet mig min 
Uoverensstemmelse i politisk Grundsyn og glemt det Hele. 

Til Gengæld blev hin Artikel med Udeladelse af den 
for Bismarcks Tilhæng lidet smigrende Begyndelse og Slut- 
ning aftrykt og lovprist i det Uendelige af de Liberales Mod- 
standere. Bismarcks Pressebureau lod den indrykke i alle 
de Blade i Indland og Udland, der stod til dets Raadighed; 
den blev sikkert offentliggjort i mindst en Million Eks- 
emplarer og er af alt, hvad jeg har skrevet, det, som har 
faaet størst Udbredelse. 



Kejserens anden Paladin, Rigets og Byens anden store 
Navnkundige, Grev Moltke, havde jeg hver Dag for Øje. 
Han havde nemlig sin Embedsbolig i min umiddelbare Nær- 
hed i Generalstabsbygningen, som li^er for Enden af Gaden 
In den letten, hvor jeg havde mit Hjem. Ogsaa han inter- 
esserede mig højlig; jeg stræbte at forstaa hans Væsen gen- 
nem Studiet af hans Skrifter. Jeg saa hans Forhold til Dan- 
mark i et mildere Lys end før, efter at jeg havde lært, at 



♦) Samlede Skrifter XIV 334. 

han var tysk i sit Udspring, og at han forgæves havde søgt 
Forfremmelse i den danske Hær — som jo desuden ingen 
Udviklingsmuligheder havde budt ham — og jeg udkastede 
efter nogle Aars Forløb en Skildring af ham. Den blev ham 
tilsendt i dens oprindelige Form, som den stod i dansk 
Illustreret Tidende, og han, der jo kunde Dansk til Fuld- 
kommenhed, svarte med et artigt og paaskønnende Brev. 



5. 

Jeg nævnte som ivrig Modstander af Bismarck efter 
dennes økonomiske Omslag Ludwig Bamberger. 

Bamberger var en tapper, virksom Natur. Da han for sin 
Deltagelse i Oprørsbevægelsen 1848 maatte forlade sit Fædre- 
land, 25 Aar gammel, levede han først i Schweiz, England 
og Nederlandene, derpaa i Paris, hvor han blev i tretten 
Aar som Leder af en stor Bankforretning. Det lange Op- 
hold i Frankrig fra hans tredivte til hans fyrretyvende Aar 
blev bestemmende for hans Aandsudvikling. Han var en 
af de spirituelleste Mænd, man kunde høre eller læse. Der 
gaves laa saa skarpe og saa underholdende tyske Skribenter 
og Talere. Ogsaa i Selskabslivet var han tiltrækkende; 
hans Vid var urbant, formfuldt; han kedede aldrig. 

Da han 1866 efter Amnestiens Udstedelse vendte til- 
bage til Tyskland, valgte hans Fødeby Mainz ham først ind 
i Toldparlamentet, saa ind i den tyske Rigsdag, hvor han 
straks blev en af Førerne for det nationalliberale Parti; 
senere traadte han ud deraf for at gaa stedse længere til 
venstre. Han var Tysklands ivrigste Frihandelsmand, og 
som saadan kæmpede han hele sit Liv igennem mod Kon- 
servative og Socialister. Alt som i den senere Tid Kateder- 
socialismen bredte sig mere og mere, fik han flere og flere 
videnskabelige Modstandere. 

Georg Brandes: Levned. II. 17 

De, som er sagkyndige i disse Spørgsmaal, maa afgøre 
hans Arbejders videnskabelige Værdi. Jeg kan kun aflægge 
Vidnesbyrd om hans utvivlsomme personlige Overlegenhed. 
Grim var han, forsaavidt hans lange magre Skikkelse og 
det uregelrette Ansigt med det rødlige Skæg manglede til- 
talende Linjer og Forhold ; men det aandfulde Udtryk bødede 
derpaa. Han var en Gentleman og en Verdensmand, altid 
iagttagende god Sæd og Skik, indsigtsfuld, rolig, vittig, en 
Menneskekender, der vurderede alle fortræffelige Mennesker 
og uden Sindsbevægelse foragtede de ynkelige af hele sit 
Hjerte. 

Da han i 1899 døde, havde han overlevet sine 
bedste Venner, baade dem, han holdt mest af, og dem, der 
havde knyttet sig stærkest til ham. Digteren Moritz Hart- 
mann, hans Ungdoms nære Ven, mistede han tidligt. Han 
havde været revolutionær som Bamberger dengang og der- 
efter været en politisk Satiriker af høj Rang.*) Det er alt 
berørt, hvor højt Bamberger satte Friedrich Kapp, og hvor 
nær han stod ham. Som Forfatter formaaede han at over- 
føre mere af sit egentligste Væsen i sine Skrifter, end Kapp 
var i Stand til. I saa varm Beundring, at den ikke kunde 
nøjes med mindre end næsten daglig Omgang, havde den 
fine Skribent, Heinrich Homberger, sluttet sig til ham. 
Homberger kendte Datidens Italien som ingen Anden; hans 
italienske Noveller var af en Ægthed, som forbløffede. Han 
var en kold og misfornøjet Iagttager af Aandslivets Udvik- 
ling i Tyskland, mer end nogen paa sin Post mod Fædre- 
landeri, lærerig i Samtale, om han end vel meget spillede 
paa én Streng. Til Bamberger drog ham dennes Formfuld- 
endthed. Nær forbunden med Bamberger var videre Karl 
Hillebrandt, Tysklands ypperste Kritiker, der under sin 



♦) Samlede Skrifter VI, 653 ff. 

Forvisning havde levet i Frankrig ligesom han og der som 
han var en Verdensborger, tilmed i Stand til at skrive i fire 
Sprog.*) Den Mand, der daglig nævntes sammen med Bam- 
bei^er, hans Ven og Partifælle Lasker, var hans jævnbyrdige 
som Karakter; men Bamberger var Lasker overlegen som 
Aand, i Stand til indirekte Meddelelse, hvad Lasker med sin 
Aristides-Holdning ikke var. 

Bamberger var sine Venner en paalidelig Støtte, i det 
Hele en gennemtrofast Natur. Hvor stort han saa, viser 
følgende lille Træk. En af hans kæreste Venner, der døde 
formueløs, efterlod sig en Søn, hvis Formynder Bambei^er var. 
Den unge Mand, der senere har lagt fremragende Dygtighed 
for Dagen, udviklede sig til ivrig Socialist og spærrede sig 
Universitetsbanen i Østerrig derved. Bamberger udsatte 
uopfordret en høj, aarlig Rente for ham. Det unge Menneske 
nød den nogle Aar, men gav saa Afkald paa den, da det 
stred mod hans Overbevisning at modtage en aarlig Sum af 
en Mand, der stadigt bekæmpede Anskuelser, han delte. 
Ved Bambei^ers Død viste det sig, at han havde testamen- 
teret Ynglingen en betydelig Sum. Forholdet gør Formynder 
og Myndling lige megen Ære. 

Bambei^ers Stilling til Bismarck var interessant. Med 
sit psykologiske Blik saa han før sine Meningsfæller, hvad 
Bismarck som Statsmand betydede, og irriteret ved Fransk- 
mændenes taabelige Domme om ham udgav han 1868 paa 
Fransk sin Bog Monsieur de Bismarck, en Bog, for hvilken 
Bismarck, som han selv i en af sine Taler sagde, havde 
Grund til at være ham taknemmelig. Den røber et Skarp- 
syn, der gør det muligt at læse den endnu den Dag idag. 

Som Taler i Rigsdagen blev Bamberger efter 1878 Bis- 
marcks haardnakkede Modstander først og fremmest paa 

♦) Samlede Skrifter XIV, 387 ff. 

17* 

det økonomiske Omraade, men dernæst ogsaa paa Koloniai- 
politikens, idet han modsatte sig de første, spæde Forsøg 
paa Erhvervelsen af oversøiske Egne, hvormed Bismarck 
indvarslede det tyske Riges senere Udvidelse udenfor 
Europa. 

Da jeg en Dag i Kraft af en vis Mistillid til Udbyttet 
af parlamentarisk Virksomhed spøgende spurgte Bamberger, 
om han mente, nogensinde ved nogen af sine Hundreder 
af Rigsdagstaler at have foaet en Stemme til at falde ander- 
ledes, end den ellers vilde være falden, svarede han efter et 
Øjebliks Betænkning: Jeg troer: en eneste Gang, da jeg 1880 
angreb Bismarck i Samoasagen. Jeg vidste, som der staar 
i Wilhelm Tell: Durch diese hohle Gasse muss er kommen, 
og havde skaffet mig et udtømmende Materiale om de fal- 
lerede Forretninger paa Samoa, der vilde understøttes ved 
Overtagelsen af Øerne. Dér tror jeg nok, at jeg fik en tre, 
fire Rigsdagsmænd til at stemme anderledes, end de havde 
besluttet, og dér slog jeg Bismarck." 

Hvilken Skæbnens Ironi, at dette var det eneste Resul- 
tat af Bambergers parlamentariske Veltalenhed, han selv 
troede at kunne paa vise som sikkert; thi rimeligvis vilde 
Tyskland senere have givet meget for, at Bismarck den 
Gang havde slaaet Bamberger. Senere blev det kun Riget 
vanskeligere og dyrere at faa last Fod paa Samoa. 

6. 

Paa det Tidspunkt, da jeg ankom til Berlin, stod Eduard 
Lasker paa sin Anseelses Højde. Han havde været en af 
Stifterne for det nationalliberale Parti og var nu dets aner- 
kendte Fører. Hans Retsind, hans Kundskabsrigdom, hans 
overordentlige Arbejdskraft og hans Slagfærdighed i det 
parlamentariske Ordskifte havde grundlagt hans Stilling. Som 



Digitized by 



Google 



Indlevelse i Berlin 261 

udmærket Jurist havde han havt en Hovedlod i det nye 
Riges organisatoriske Love, i Justitslovene osv. i den Tid, 
da det nationalliberale Parti arbejdede Haand i Haand med 
Bismarck. Han havde bevist personlig og parlamentarisk 
Uforfærdethed, da han i 1873 angreb de saakaldte Grunder- 
Svindlerier og særligt den mægtige Geheimeraad Wagner for 
den Del, han havde i dem. Selv var han en fattig Mand, 
renhændet, renlivet, tilfreds med at virke for sine Ideers 
Sejr. 

Hans politiske Stilling ændredes fra den Dag (8. Marts 
1878), da Bismarck faldt over ham, fordi han talte for en 
vis Selvstændighed hos den projekterede Vicekansler. Jeg 
traf Lasker i Selskab den samme Dags Aften; han var op- 
rørt over den Maade, hvorpaa Bismarck havde overfuset 
ham, men kendte Kansleren godt nok til at vide, denne 
havde sine Stemninger saaledes i sin Magt, at han ikke gav 
dem Luft, uden han havde en dybere Hensigt dermed. Hen- 
sigten var, som det snart blev klart, at skille sig af med de 
Nationalliberale; men hvad Lasker ikke forstod, var, at Bis- 
marck altid havde hadet ham, selv da han modtog hans Bi- 
stand og brugte hans Indflydelse, hadet ham med Adels- 
mandens Had til Opkomlingen, Junkerens til Jøden, Despo- 
tens til den Liberale og Virkelighedsmandens til den Dok- 
trinære. Hvor dybt dette Had gik, viste sig skarpest ved 
Laskers Død i 1883, da Bismarck vægrede sig ved at mod- 
tage en ham til Forelæggelse for Rigsdagen tilsendt Condo- 
lence-Resolution fra Repræsentanternes Hus i Washington. 

Den opvoksende tyske Ungdom holdt ikke af Lasker. Han 
var for den det nationale Frisinds sidste Patetiker; Moder- 
nisterne blandt den sagde, de led ikke Schiller, fordi han 
havde skabt Marquis Posa, og ikke Posa, fordi Lasker ned- 
stammede fra ham. — I Selskabslivet kunde Lasker være lære- 
rig, men han var ikke underholdende; det faldt ham ikke 

ind at han kunde kede; han talte i en Dagligstue som i 
Rigsdagen, og fremstillede for Damer politiske og sociale 
Fagspørgsmaal, for hvilke disse nøjedes med høfligt at hykle 
Interesse. 

Athene var ham huld; men han havde aldrig bragt 
Chariteme noget Offer. 



7. 

Af ældre Politikere var Hr, v. Graner, der havde været 
Understatssekretær i Ministeriet Schwerin og i sit Væsen 
tilhørte det førbismarckske Tidehverv, en interessant Per- 
sonlighed. Hans Følelser for Bismarck var den rene Afsky. 
Det var en gammel, meget fin Mand med en ældre Tids 
belevne Væsen, for hvem Privatlivets Moral ogsaa skulde 
være Politikens. Han tilgav ikke Plumphed, selv hvor den 
var forenet med store Evner, og fordømte Løgnagtighed, 
ogsaa hvor den machiavellistisk var Midlet for et politisk 
Maal. Han nærede heller ikke Samtidens ubetingede Be- 
undring for Bismarcks Udenrigspolitik, fandt det f. Eks. 
uheldigt, at Venskabet med Rusland, kort efler at Bismarck 
havde betegnet det som turmhoch, var blevet saa vaklende, 
og han forudsaa, allerede da, at Rusland vilde drives i Ar- 
mene paa Frankrig. 



8. 

Herr von Grflner havde længst trukket sig ud af 
det politiske Liv. Midt deri stod en anden hidsig Mod- 
stander af Bismarck, den store Filolog og Historieskriver 
Theodor Mommsen, et Vidunder af Lærdom, ladet med 
Lidenskab. 

Det var just ingen Anbefaling hos ham at være dansk; 
thi som født Tyskslesviger og oprindelig dansk Undersaat 
hadede han Danmark. Han kendte alle Landets og Folkets 
Svagheder, ingen af dets Fortrin. Da jeg i et Selskab blev 
forestilt for ham som dansk Skribent, sagde han de just ikke 
smigrende Ord: Sie wisseriy wenn man einen Ddnen hanseln 
wiU, erinnert man ihn nur an seine Litteratur. For ham 
var Danmarks Literatur dets Skamplet. Og naar man spurgte, 
hvad han deri agtede saa ringe, svarte han i første Linie: 
Ingemanns Romaner. De forekom ham Indbegrebet af 
barnagtig Latterlighed. Om Grundtvig som Historiker 
havde han ingen højere Mening end om Ingemann som 
Digter. Paa Spørgsmaalet, om han da ikke vurderede Hol- 
berg, svarte han : Aa jo, med Maade, det er Moliére oversat 
paa Hollandsk; Holberg minder om ham som Æslet om 
Hesten. — Saa bragte han Talen paa de danske Filologer. 
Jeg fremhævede Madvigs Soliditet og sikre Skelneevne; men 
Mommsen havde havt Sammenstød med Madvig angaaende 
romerske Antikviteter og kaldte ham med Forbitrelse en 
tungfodet Spidsborger. Han er slem, sagde han, men Ussing, 
hans Ab::, langt kummerligere og værre. (En lignende Uvilje 
imod Madvig traf jeg hos den sindrige Filolog Otto Ribbeck, 
Professor i Leipzig, der ofle kom til Berlin. Han var an- 
lagt til fin Forstaaelse af Poesi og indvendte imod Madvig: 
han har aldrig forstaaet nogen Digter). 

Den stærke Beundring, jeg nærede for Mommsens Ro- 
merske Historie, bragte mig ikke til at tillægge hans mundt- 
lige Ytringer mere Værd, end de fortjente. Hans Lidenskab 
løb af med ham, og han beflittede sig ikke paa Upartisk- 
hed, neppe paa Retfærdighed. Kom Talen paa Nationalitet, 
Humanitet eller Politik, var hans Tale flammende. 

Det er bekendt, med hvilken Mangel paa Maadehold 
han, som Richard Wagner, i Krigens Tid udtalte sig om det 

franske Folk. Han bevarede længe derefter Ringeagten for 
fransk Aand, særligt for Videnskabeligheden i Frankrig. Der 
er, sagde han, udenfor Paris ikke Glimt af videnskabelig 
Sans; i den Henseende staar den mindste italienske By over 
Byer af et Omfang som Lyon eller Bordeaux. 

Men samtidigt afskyede og foragtede han det tyske 
Fædrelanderi, særligt som det gjorde sig gældende i den 
Bevægelse mod Jøderne, der netop da blev ophidset og greb 
om sig. Den begyndte ved Aaret 1879, ni Aar efter den 
nationale Krig mod Frankrig, som Jødeforfølgelserne i 1819 
havde ftilgt den nationale Rejsning mod Napoleon i seks 
Aars Afstand. Begge Gange havde Tyskere af jødisk Troes- 
bekendelse kæmpet i Rækkerne med dem af protestantisk 
og katolsk Konfession; i den sidste Krig havde endog et 
Antal af 327 Jøder faaet Jemkorset for udvist Tapperhed. 
Ikke desmindre appelleredes der nu til Racehadet, og Momm- 
sen var den første og ivrigste til Genmæle, dels idet han 
satte sit Navn under Notablernes Protest, dels idet han ud- 
gav et overlegent Indlæg i Sagen. 

Mommsen var som bekendt en Tilbeder og Dyrker af 
Cæsar; enhver Modstander af den store Cajus Julius fik i 
hans Historie et skrækkeligt Vidnesbyrd. Man kunde da 
paa Forhaand have troet ham gunstigt stemt mod Bismarck. 
Men han havde ikke for intet allerede i 1857 taget sine 
Forbehold mod Cæsarismen. Han afskyede Bismarck og 
som Politiker bekæmpede han ham af yderste Evne, saa i 
ham kun Frihedsfjenden. Han led ikke Gambetta bedre, 
og besynderligt nok jævnførte han i visse Henseender de 
to Mænd. „Pas paa deres Omgivelser, sagde han en Dag 
til mig, slige Mænd kan bedst bedømmes efter deres Om- 
givelser. For Gambettas Vedkommende er det Bohemen, 
for Bismarcks en endnu værre Sort". 

Det slog mig hos Mommsen, som det ogsaa ellers i 

mit Liv har slaaet mig hos højt ansete Historikere, om end 
af ringere Rang end han, at de overfor Samtidens Menne- 
sker jævnlig er middelmaadige, undertiden slette Psykologer, 
undervurderer eller overvurderer, saa det viser sig, at der 
ganske lattes dem den Sikkerhed i Skønnet, som den literære 
Kritiker paa sit Felt slet ikke kan undvære. Paafaldende er det 
deme&st, saa ofte Historikere af Faget overfor deres Samtid 
hefter sig ved Sladder, tror paa Sladder. Dette gør da 
undertiden deres Domme om den fjerne Fortids Mennesker 
mindre tillidvækkende. Dog for Den, som har følt, at den 
fiilde historiske Sandhed er et uopnaaeligt Ideal, gør dette 
ikke Historieskriverne synderligt mindre tiltalende. Ge- 
niale Mænd som Mommsen eller som Michelet virker, selv 
naar deres Følelser river dem med, ved den Blanding af 
Virkelighedsstudium og Fantasi, hvormed de giver store 
historiske Billeder, der overgaar al fri, saakaldt historisk 
Digtning. 

Den udmærkede gamle Mand, der med sit skarptskaame 
Ansigt, sit ildfulde Blik og sit lange hvide Haar saa ud som 
en Tankens Fyrste, havde en Svaghed, han end ikke i det 
selskabelige Samkvem formaaede at skjule: Nogle faa Glas 
Rhinskvin steg ham til Hovedet. 

Efter at jeg flere Gange havde set ham omtaaget af 
Vinen, vovede jeg en Aften, da jeg sad overfor ham ved et 
Bord og med Uro saa ham stadigt paany række Haanden 
ud efter Flasken, at spørge ham, om han ikke ønskede 
noget Vand i sin Vin. Han gjorde hurtigt en afvæi^ende 
Haandbevægelse og svarede: „Hvortil? Der er jo allerede 
Vand i selve Vinen". — Den Aften sad han ikke længe der- 
efter bevidstløs med stive Blikke, og maatte hjælpes ned ad 
Trappen til en Vogn. 

I det samme Aar rejste Mommsen sig en Formiddag i 
Rigsdagen og holdt en saa forvirret Tale, at hans politiske 

Venner omringede ham og stræbte at overdøve hans 
Ord, mens de sendte Bud til Stenograferne med Bøn til 
dem om ikke at referere hvad disse ligefuldt kunde op- 
snappe. Stenograferne fulgte Vinket af Respekt for den 
store Mand. 

Naar Mommsen ikke lang Tid derefter kom til at stikke 
sit kostbare Bibliotek i Brand, saa der i Tyskland maatte 
aabnes en Subskription for at erstatte den nationale Histo- 
riker de tabte Bogskatte, har rimeligvis ogsaa ved den Lej- 
lighed hans ulykkelige Svaghed gjort sig gældende og været 
Ildløsens Aarsag. 



9. 

Foruden Mommsen var der en anden gammel dansk- 
fjendtlig Slesviger, hvem jeg i det Berlinske Selskabsliv lærte 
at kende; Politikeren og Universitetsprofessoren Karl Beseler. 
Under hele min Opvækst havde jeg i Danmark hørt Navnet 
Beseler forbande, saa det var ikke uden nogen Sindsbevæ- 
gelse, at jeg en Dag stod Ansigt til Ansigt med Navnets 
Bærer. Det var dog især Broderen Wilhelm Hartwig, hvem 
Forbitrelsen i Danmark gjaldt, da han i Ledtog med Her- 
tugen af Augustenborg havde arbejdet for Hertugdømmernes 
Løsrivelse, og i Aaret 1848 var bleven udnævnt til Præsi- 
dent for deres provisoriske Regering. (I C. F. Wegeners 
Bog „Om Hertugen af Augustenborgs Forhold til det hol- 
stenske Oprør" faar han derfor kun daarlig Omtale). 

Dog mod Karl Beseler var Danmark nærmest gaaet 
angrebsvis tilværks. Da han i 1831, 22 Aar gammel, vilde 
nedsætte sig som Advokat i Kiel, blev Retten dertil ham 
negtet, fordi han vægrede sig ved at aflægge Hyldingseden 
til Kongen af Danmark, og ligeledes blev det ham forbudt 
at erhverve sig Retten til at holde Forelæsninger ved Uni- 

versitetet i Kiel. Han gik til Tyskland og blev der en Jurist 
af første Rang, der fra 1859 var Professor ved Universitetet 
i Beriin. 1848 havde han været valgt ind i den tyske 
Nationalforsamling, og som en Hovedfører for højre Cen- 
trum været Medlem af den Deputation, der tilbød Kongen 
af Prøjsen den tyske Kejserkrone. Han havde da ønsket 
Tysklands Enhed tilvejebragt paa lovlig Maade. Nu, da den 
var opnaaet, var han Medlem af det prøjsiske Herrehus. 

Karl Beseler var en prægtig Mand, indtagende ved 
Mildhed og Finhed. Han mindedes med et lille Smil sin 
Ungdomsvægring ved at hylde Frederik den Sjette. For 
mig var Berøringen med ham kun forsaavidt lærerig, som 
den paany viste mig de grundmenneskelige Værdiers Uaf- 
hængighed af politiske Synsmaader. Uvilkaarligt havde jeg 
siden Barndommen forbundet en Forestilling om Falskhed 
og Forræderi med Navnet Beseler, der en Tid lang i Kjø- 
benhavn havde været forhadt som vel intet andet. Nu var 
denne stolte, klare og fine Mand en Beseler; jeg maatte 
uvilkaarligt slutte, at Broderen var en Mand af lignende 
Støbning. 



10. 

Ogsaa en Ven af Danmark lærte jeg imidlertid at kende, 
blandt offentlige Personligheder maaske den eneste i Berlin. 
Det var Heinrich Kruse, der levede i Hovedstaden som 
Kolnische Zeitungs Chefredaktør, og hver Dag ad sin egen 
Telegraftraad sendte sine Artikler til sit Blad. Han var en 
mærkelig Mand, kraftig bygget, bredskuldret, kundskabsrig, 
selvstændig, der ofte havde talt Danmarks Sag og over- 
hovedet var grundigt inde i det skandinaviske Nordens Hi- 
storie og Kultur. Han kunde Tegner omtrent udenad. 

Heinrich Kruse var en af de selvsikreste Mænd, jeg 

har kendt. Intet Øjeblik syntes han at tvivle om sin Syns- 
maades Enerigtighed. Han nærede som Politiker stor Uvilje 
mod Bismarck. For ham var Bismarck den politiske Løgn- 
hals. Han paastod at have hørt Kansleren sige: „Det er 
underligt; jo ældre man bliver, des vanskeligere bliver det 
En at lyve"", og han føjede sarkastisk til: Ifald saa er, har 
han holdt sig mærkeligt ung. 

Kruse indførte mig i sin Familie, og jeg lærte den stolte 
Mands lige saa stolte Frue at kende, mønsterværdig som 
Datter, som Hustru og som Moder. Hun bar sit Hoved 
saa højt som Saint-Just bar sit, og var dog i sit Indre blød. 
En Soi^ var det hende, at hendes højtelskede Søn, der var 
indkaldt som Kavallerist, saa saare sjældent besvarede hen- 
des Breve. Jeg raadede hende til, aldrig at skrive paany, 
før hun havde feaet Svar. Hun troede ikke at kunne be- 
kvemme sig til en længere Taushed, saa stor Trang følte 
hun til at minde Sønnen om sig; men da jeg udviklede hende, 
at Raadet var hensigtstjenligt, fulgte hun det og befondt sig 
vel derved. Uhlanen overvandt sin Skrivedovenskab. 

En Dag kom Heinrich Kruse, som var en velhavende 
Mand, kørende til mig og steg op ad Trapperne, fiilgt af sin 
Tjener, der bar to, ikke tunge, indbundne Bind, hans samtlige 
Dramer. Kruse var nemlig dramatisk Digter og følte sig 
som saadan, skønt han i denne Egenskab ikke nød nogen 
Almenyndest. Enkehe af hans Skuespil som Die Gråfin og 
WuUenweber kom dog ud i fire Oplag. Alle hans Stykker 
er Jambedramer, vel byggede, vel skrevne, med klar og tydelig 
Personkarakteristik, men uden dybere Sjælekundskab. Hvor 
det Hemmelighedsfulde begynder, det i egentlig Forstand 
Fængslende, holder Kruse op. 

Et mærkeligt Vidnesbyrd om hans knortede Selvfølelse 
er Sørgespillet Brutus, i hvis Forord han skriver: „Hvem 
der i dette Stykke tror at finde Reminiscenser, maa ikke 

kende de Kilder, hvoraf den britiske og den tyske Digter 
har øst med samme Ret. løvrigt gaar det ikke mig som 
Marcus Antonius, der i Cæsars Nærhed føler sin Aand for- 
knyttet og trykket. Villigt anerkendende Shakespeare og 
hans uopnaaelige Fortrin forfølger jeg ubekymret mine egne 
Formaal". Kruses Brutus udæsker formelig til Sammen- 
ligning med Shakespeares Julius Cæsar, da Stykket benytter 
de selvsamme Steder af Plutarch som den store Forgængers 
Drama, ja uafbrudt frembyder Paralleler. Svagheden hos 
Shakespeare er jo den, at Cæsar saa ganske kommer til 
kort. Har end Kruse forsøgt at bøde paa den, er det dog 
ingenlunde lykkedes ham. Ogsaa hans Cæsar aabenbarer 
sin Storhed mest i Praleri, omtaler stadig sig selv med en 
ærbødig Højagtelse, der forfejler sin Virkning. 

Hvad Kruse, der stammede fra Stralsund, ganske ander- 
ledes forstod, var nordtysk Selvstændighedsaand, Hansaens 
ypperste Væsen, som det f. Eks. kom til Gennembrud i 
Wullenwebers mandige og folkelige Natur. WuUenweber 
turde derfor være hans bedste Skuespil. 



11. 

Til den Slægt, som dengang var ved at uddø, hørte 
enkelte fornemme Mænd, der havde gjort Revolutionen 1848 
med, som Hr. von Rappard og Grev Reichenbach, fint- 
dannede og formfiilde Aristokrater, der havde sat Stilling og 
Fremtid paa Spil for Ideer, de endnu i Alderdommen var 
forblevne tro. Et ypperligt Hoved blandt Mændene fra 48 
var dernæst //. B. Oppenheim, der havde været Arnold 
Ruges Kampfælle og levet elleve Aar som Flygtning rundt 
om i Europa. Han var Nationaløkonom og Medlem af Rigs- 
dagen, ivrig Frihandelsmand. Det var ham, der havde dan- 

net Ordet Katedersocialister, for dermed at betegne en 
Gruppe af sine Modstandere. Han var en lille dygtig Mand, 
livfuld og lærerig. 

Ikke sjældent traf jeg i Selskab ogsaa den Mand, der 
var hans videnskabelige Modpol, selve Katedersocialistemes 
Høvding, Professor Adolf Wagner, en ualmindelig Kraft. 
Hans Ansigt med den høje Skaldepande var falmet af Stu- 
dier; hans Udtryk var uft'avigeligt Alvor; hans Aandsliv 
havde bevæget sig fra Enighed med Rodbertus i Retning af 
den saakaldte kristelige Socialisme. Han var paa én Gang 
konservativ, forsaavidt han hævdede Centraladministrationens 
størst mulige Uafhængighed af Rigsdagen ved Hjælp af 
indirekte Skatter, og omvæltende, forsaavidt han vilde 
have Samfundets økonomiske Ordning ft-a Grunden af æn- 
dret. Som Forholdene i Tyskland laa, tog de Regerende 
ham foreløbig til Indtægt som Modstander af det uddøende 
Frihandelsparti. Jeg personligt havde det Held, at denne 
vanskelige Mand ikke blot skrev en anerkendende Anmel- 
delse af min Bog om Lassalle, men senere omtalte den med 
Varme i Fortalen til sin Udgave af Brevvekslingen mellem 
Lassalle og Rodbertus. 

En nær personlig Ven af den saa tidligt bortrevne 
Agitator lærte jeg at kende i Advokaten Martini fra Danzig, 
en entusiastisk Fremskridtsmand, der viste mig Haandskrifter 
og Breve af Lassalle og skildrede mig de Illusioner, hvori 
denne endnu i Aaret før sin Død befandt sig med Hensyn 
til Arbejderbevægelsens daværende Styrke. 

En smuk og værdig Fremskridtsmand i fremskudt Stil- 
ling var Max von Forckenbeck, Rigsdagens Præsident og 
Berlins Overborgmester; hans Holdning og Takt var saa 
udsøgt som hans Frisind ægte. 

En højst original og af Naturen ualmindeligt udrustet 
politisk Personlighed var dernæst en af Handelsministeriets 

højeste Embedsmænd, Max Maria von Weber, Søn af den 
berømte Komponist. Han var en fremragende Jernbane- 
tekniker, der havde studeret Samfærdselen i England og i 
Amerika som i Tyskland og set næsten hele den beboede 
Jord. Som lidenskabelig Modstander af alt det i Prøjser- 
væsenet, som kunde henføres til Underofficerstonen, var 
Weber en af Repræsentanterne for den skønne humane 
Tyskhed, der havde blomstret i Smaastaterne under Tysk- 
lands Splittelsestid. Han var saa frygtet for sin skarpe Tunge, 
at man i Ministeriet jævnligt gav ham Opgaver, som nød- 
vendiggjorde lange Rejser, for saa længe at være fri for 
hans aarvaagne Kritik. 

Mænd som den fremragende Statistiker Ernst Engel, 
Chef for den prøjsiske Statsstatistik, hvem jeg undertiden 
traf, maatte i Kundskabsfylde og Frisind kaldes Webers Lige, 
saa det var meget langt fra at høje Embedsstillinger og streng 
Konservatisme altid faldt sammen. 



12. 

Af det liberale Partis og Fremskridtspartiets Politikere, 
saa jeg i Selskabslivet vel flest. Et Geni som Rudolf Vir- 
chow steg ned fra sin Højde som Videnskabsmand for som 
en god Søn af sit Land at varetage Dagens Hverv. Det 
var ham, som først formede Ordet Kulturkamp, der des- 
værre ikke længe efter skulde blive næsten til Spot. Han 
kunde naturligvis ikke sætte Tidsskel paa det politiske Om- 
raade som paa det videnskabelige; men han gav mangen 
god Sag den ypperste Støtte ved at sætte sit store Navn 
som Indsats. Jeg har kun hørt ham udtale sig om Smaa- 
ting, iøvrigt saa livfuldt og gjævt, som naar det gjaldt alvor- 
lige Sager; men jeg beundrede ham oprigtigt for det store 
Eksempel, han ogsaa som Politiker gav. 

En statelig og godt udrustet Mand var Politikeren og 
Publicisten Alexander Meyer. Han skrev bl. A. et morsomt 
og lærerigt Indlæg i Debatten, om det var rigtigt eller ikke 
af Advokaten Berent i Bjørnsons Skuespil at tvinge Tjælde 
til Fallit. — Albert Trdger var Fremskridtspartiets Poet, en 
varmtfølende Sjæl, Spielhagens Ven, lidt mere patetisk i 
Udtrykket end en tilsvarende Personlighed vjlde være i 
Norden. — Smuk og imponerende, den fødte Fører ved 
overlegen Forstand og indtagende Holdning var Albert Hånel, 
den højtansete Germanist, Rigsdagens og Landdagens Vice- 
pre&sident, hvem jeg oftere havde Lejlighed til at træffe. 
Han var en udmærket Jurist og meget af en Statsmand, 
var i Stand til som Leder af et yderliggaaende Parti at 
undgaa enhver Overdrivelse. 

Et betydeligt Kontingent til Frisindet i Berlin stillede 
Bremen. Der var August Lammers, egnet til Formand eller 
Sekretær for de talrige Foreninger, der gik ud paa at fremme 
Almenvellet, halvt Filantrop, halvt Politiker, helt godmodig. 
Han bekæmpede Drukkenskaben, sørgede for Sundheds- 
plejen, udgav Flyveskrifter og holdt Foredrag, der løftede 
Folket — troede med andre Ord paa Nytten af det alt. 

En større Kraft var den unge Dr. Theodor Barth, 
Syndikus for Handelskammeret i Bremen, senerehen Ud- 
giver af det bekendte Ugeskrift Die Nation og Medlem af 
Rigsdagen. Han var dengang i sin første Hede, spyede Ild, 
naar Talen faldt paa Bismarck og det af ham planlagte 
Tobaksmonopol. Rigsdagsmændene burde, paastod han, kaste 
Bismarck deres Blækhuse i Hovedet, naar han talte som 
han nylig havde talt. Barth modnedes hurtigt, og blev i sin 
lange offentlige Virksomhed en virkelig Værdi i Tysklands 
politiske Liv. Først i de allersidste Aar har han i Mismod 
over Udviklingens Gang trukket sig tilbage. 

Nu og da saa jeg Wilhelm Wehrenpfennig, der fra 

Journalistiken var gaaet over i Regeringen og der med sine 
mange og solide Kundskaber saa vel i Handelsministeriet 
som i Kultusministeriet udfyldte en Næstkommanderendes 
Plads. Han fortalte, at Dagbladets Redaktør, Steen Bille, 
der paa den Tid, da Wehrenpfennig var Leder af Spenersche 
Zeitung, havde søgt ham forgæves i Berlin, en Dag havde 
sendt ham et Brev med høflig Beklagelse af ikke at have 
truffet ham hjemme og med disse Slutningslinier: Fiir die 
mit Ihrer Frau Gemahlin in Ihrer Abwesenheit auf dem 
Sopha angenehm verbrachten halben Stunde sage ich in- 
dessen meinen verbindlichsten Dank — Linier der viste, 
at Bille ikke havde samme Sans for hvad der lod sig sige 
paa det tyske Sprog som paa det danske. 



13. 

En interessant politisk Personlighed, af hvem jeg i lite- 
rære Foreninger undertiden saa et Glimt, var Paul Majunke, 
den øverste Leder af det katolske Dagblad Germania, en 
ultramontan Hedspore af Ernest Hello*s Art, men skarpere 
og dygtigere; han trodsede Fængselsstraf og Bøder for i 
bidende Ord at tilfredsstille sin Afsky for Prøjsen og det 
nye tyske Rige. Han saa ud som en almindelig glatraget 
Kapellan, men havde Fanatikerens flammende Øjne. 

En betydelig og selvstændig Aand, jeg i Selskabslivet 
lærte at kende, var Historikeren Hans Delbriick, der ikke 
lod sig henføre til nogen af de da gældende politiske Ru- 
briker, om han end som Rigsdagsmand sluttede sig til det 
frikonservative Rigsparti. Han gik som Politiker sine egne 
Veje, hvad han ogsaa senere i sin skarpe Kritik af den 
prøjsiske Politik overfor Danmark har bevist. Han var med 
alt Frisind en Modstander af Demokratiet og i sin Iver for 

Georf Brande«: Levned. U. 13 

at vise Frihedskærlighedens Forenelighed med aristokratiske 
Synsmaader altfor tilbøjelig til hos den, han talte med, at 
forudsætte den modsatte Grundanskuelse. Han kunde paa en 
egen udæskende Maade sige: „George Washington var i hele 
sin Tænkemaade a^ort aristokratisk'', som havde man i 
Sinde at negte det. Han mindede mig i sin aandelige Hold- 
ning noget om den svenske Minister Hans Forsell. 

Paa Politikens Grænseomraade bevægede Dr. Oldenberg 
sig, hvem Helene von Rackowitza i sin Bog om Lassalle kalder 
den aandrigste Mand i Berlin. Han var Chef for Rigsdagens 
stenografiske Bureau, en fin og skeptisk Herre, der havde 
omgaaedes alle Tysklands politiske og literære Personlig- 
heder med de Kvinder, der hørte til deres Kres, og som 
var en Fundgrube af Historier om dem. Oldenberg var en 
Verdensmand uden Dadel, der havde set skarpt og gengav 
det Sete uden Besmykkelse som uden Rigorisme, en for en 
Fremmed højst lærerig Mand, der meddelte En Sandheden 
i de talrige Tilfælde, hvor det hører til god Tone at bort- 
lyve den. 



14. 

Man saa fremmede Statsmænd nok i Berlin i den Tid, 
da Kongressen 1878 stod paa, Gortsjakof, Ali Pasja, Disraeli, 
Odo Russell, Salisbury; men ingen af disse store Magthavere 
havde jeg Anledning til personligt at træffe. Der var imidlertid 
blandt jævnere fremmede eller halvtfremmede Politikere 
mange, med hvem Bekendtskabet udvidede min Synskres. 
Saaledes f. Eks. August Schneegans, Medlem af Rigsdagen 
for Elsass, halvt fransk, halvt tysk af Kultur, en næsten 
tragisk Skikkelse i sin Stilling som Elsasser. Hans Krigens 
Historie i Elsass og hans efterladte Livserindringer viser, 
hvilke uløselige Opgaver, der stilledes ham først som fransk 

Borger under Krigen, da Elsass lodes i Stikken af de Fran- 
ske, og paa dette Tidspunkt som Deputeret i Berlin, da han 
stræbte under venskabelig Forhandling med Regeringen at 
opnaa de bedst mulige Vilkaar for sine Landsmænd. Han 
betragtedes af ikke faa iblandt dem, som var han Skyld i 
Anneksionen, fordi han tog den som Kendsgerning. Endnu 
den Dag idag staar han for adskillige ældre Franskmænd 
som en Slags Forræder. Han, som havde den Ulykke at 
beundre Victor Hugo og Bismarck lige højt, mødte megen 
Sympati i Berlin. Han talte aabent til mig om de Vanske- 
ligheder, hvori han var stedt. 

Schne^ans, der stod i Spidsen for de elsassiske Auto- 
nomisters Gruppe, udvirkede i 1879 €n ny Forfatning for 
Rigslandene og Indsættelsen af en særlig Regering for Elsass- 
Lothringen, hvoraf han selv blev Medlem. Men allerede 
1880 blev Situationen ham ulidelig. Han trak sig helt ud 
af Politiken og gik som tysk Konsul til Messina, hvorfra 
han otte Aar efter blev forflyttet til Genua. 

Fremmed, skønt tysk, var ogsaa en Mand af meget for- 
skellig Karakter, der undertiden kom til Berlin fra sit Gods, 
den gamle Oprørshøvding, General Haug, Østerriger af Fødsel, 
der havde deltaget i Revolutionen 1848, senere stadigt havde 
kæmpet i Italien under Garibaldi, hvem han forgudede. Han 
mindedes med Moro, at han som ung Løjtnant havde kom- 
manderet Lasker under Oprøret i Wien. Generalen havde 
været en tapper Hugaf i sine unge Dage, og alle hans In- 
stinkter havde været paa Revolutionens Side, særligt i Italien, 
hvor det pavelige Herredømme i Kirkestaten af ham kun 
betegnedes som cloaca maxima. Nu var han med sit ung« 
dommelige Ydre og sit sortglinsende Haar og Skæg ikke 
længer hvad han havde været, kun endnu højttalende og 
meddelsom, et uudtømmeligt Repertorium for Otteogfyrre- 
tyvernes Bedrifter og Kvindehistorier. Misundelse bed mangen 

18» 

ung Mand i Hjertet, naar han sad som Tilhører til Haugs 
Fortællinger om alle de forvovne Handlinger, som var lyk- 
kedes, alle de skønne og kærlige Kvinder, som var blevne 
kyssede, havde elsket Heltene og var blevne (lidt uordent- 
ligt) genelskede af dem. Det Meste var rimeligvis gaaet 
omtrent saaledes til. 

Jævnligt saa jeg Medlemmer af de franske, engelske og 
hollandske Gesandtskaber i Huse, hvor jeg kom, men kun 
en enkelt fremmed Attaché havde jeg Glæde af at stifte 
nøjere Bekendtskab med; det var Hr. von Kumanin af den 
russiske Legation, der forblev saa mange Aar i Berlin, at 
han var helt hjemme der; han havde en høj Stilling i det 
russiske Handelsministerium. Man skulde søge om en mere 
hjertevindende Diplomat. Han var paa én Gang sjælfuld og 
stilfuld, et udmærket Menneske, fornem, fordomsfri, varm, 
med et Skær af Vemod over sig, ensom som han følte sig. 



15. 

Ogsaa en dansk Diplomat traf jeg paa i Berlin; det var 
Danmarks mangeaarige Gesandt der, Hr. von Quaade, Jeg 
havde allerede lært ham at kende, da jeg i 1873 studerede 
i Berlin og behøvede et Vidnesbyrd fra den danske Lega- 
tion for at faa Bøger tillaans fra det Kongelige Bibliotek. 
Jeg blev dengang ført ind i et Værelse i Thiergarten-Hotel; 
thi Gesandten havde da endnu ingen fast Bolig. En lille 
Mand med Briller tog imod mig. Jeg nævnte mit Navn. 
Han sagde: Er De Dr. B., den bekendte Dr. B.? — Jeg 
svarte, at hvis han ikke dermed mente min Onkel Lægen, 
var det mig. — Ja, saa kender jeg Dem jo godt; jeg har 
vel ikke læst noget . . . ikke læst saa meget af Dem, men 
jeg har læst meget om Dem. — Mit Ansigtsudtryk skulde 

sige ham, at jeg kunde tænke mig, af hvilken mindre gunstig 
Beskaffenhed dette havde været. Men han misforstod det, 
som om jeg udtrykte Misfornøjelse med hans Mangel paa 
Kendskab til mine Produkter, og tilføjede naivt, men yderst 
høfligt: De forstaar, naar man har Familie, store Børn, saa 
bliver der jo ikke megen Tid til Læsning. 

Jeg havde bevaret Erindringen om ham som en næsten 
overdrevent høflig Mand. Jeg vidste ikke, at han som den 
lunefuldeste Skabning stadigt svingede mellem altfor stor 
Høflighed og den yderste Grovhed. — Straks efter min 
Ankomst til Berlin var jeg bleven sat i Skat, og da Beløbet 
mest rettede sig efter Huslejen og jeg boede temmelig dyrt 
i Forhold til min Indtægt, var Skatten ret høj. Jeg havde 
betalt den uden Indvendinger, men erfor i et Selskab, hvor 
Indkomstskatten kom paa Tale, at jeg som Fremmed det 
første Aar af mit Ophold i Berlin var fritaget for al Skat 
og sikkert vilde kunne faa Summen tilbagegivet. Det lød 
noget usandsynligt i mine Øren, at det tyske Rige skulde 
give mig Penge tilbage; men da jeg henvendte mig paa 
Skattekontoret, erklærede man straks, da man havde hørt 
mig, at der altsaa var begaaet en Fejltagelse. Man havde 
ikke vidst, at jeg var fremmed, og var villig til at give mig 
det erlagte Beløb tilbage, men kunde ikke gøre det paa 
mit Ord alene. Jeg behøvede imidlertid blot at skaffe en 
Attest for min Nationalitet fra det danske Gesandtskab, saa 
laa Pengene rede til mig! 

Jeg slog efter i den Berlinske Adressebog for at se, 
hvad Tid Gesandten tog imod, men fandt ingen Angivelse; 
kjørte da ved Tolv-Tiden til ham og gav Tjeneren mit Visit- 
kort. Han bad mig vente i en smal Stue med Bogreoler. 
Der gik næsten en Time, saa kom Gesandten, saa' ikke paa 
mig, tog en Bog og vilde forlade Værelset uden et Ord, da 
jeg sagde: Goddag. — Hvad vil De? — Jeg vilde gerne tale 



Digitized by 



Google 



278 Indlevelse i Berlin 

med Deres Excellence. — Jeg modtager Ingen nu. — Jeg 
vidste det ikke; jeg har set efter i Adressebogen, naar det 
var Deres Excellences Modtagelsestid, men der stod Ingen- 
ting derom. — Advokater har Modtagelsestid, Læger har 
Modtagelsestid; en kongelig dansk Gesandt har ikke Mod- 
tagelsestid. — Ligemeget hvad det kaldes, naar kan jeg blive 
indladt? — De kan komme igen imorgen Kl. 12. — Det var 
altsaa underligt nok netop paa den Tid, paa hvilken jeg blev 
afvist, at Gesandten var tilgængelig. 

Næste Dag tog jeg en Droske og kørte paany den lange 
Vej. Denne Gang behøvede jeg ikke at vente. Gesandten 
kom straks, men yderst ophidset: „De har ikke passet den 
Tid, jeg opgav Dem". Jeg saa paa mit Uhr; Klokken var 
fem Minutter over tolv. Jeg svarte da: Det er muligt, at 
der er gaaet nogle Minutter over Tiden; det er vanskeligt at 
passe Klokkeslettet saa nøje med de lange Afstande i Berlin og 
naar man kører. — Det lader sig overmaade godt passe. 
Naar jeg gjorde Dem Deres Ret, saa tog jeg aldeles ikke 
imod Dem. — Ja, gør De mig endelig min Ret! Min Taal- 
modighed er ikke uudtømmelig. — Hvilken Tone! Hvad 
vilde De mig ellers? — Det Hele jeg vilde have, er et Be- 
vis for, at jeg er dansk. — At De taler dansk, kan jeg høre; 
men om De er dansk Undersaat, og hvad eller hvem De 
ellers er, véd jeg ikke noget om, kan altsaa Ingenting atte- 
stere. — Jeg troede, jeg var kendt. Jeg har afleveret mit 
Visitkort. 

Dér kom jeg galt afsted; thi med en uforlignelig Hoved- 
bevægelse, der udtrykte Fornemhedens hele Ringeagt, gav 
Gesandten mig det Svar: Jeg læser aldrig Visitkort. — Nu 
blev Hr. von Quaade mig for stor; jeg rejste mig og sagde 
heftigt: Ja, ja da, nu gaar jeg. Farvel! — Overrasket ud- 
brød Gesandten : Men naar De gaar nu^ saa faar De jo ikke 
Deres Ærende udrettet. — Naturligvis ikke. Ved Attesten 



Digitized by 



Google 



Indlevelse i Berlin 279 

vilde jeg kunne spare et Par hundrede Mark. Men hvis 
De troer, jeg for den Sums Skyld lader mig behandle, som 
De har behandlet mig, tager De grundigt fejl. — Forbløffet 
sagde Hr. von Quaade: Men hvem er De da? — Jeg nævnte 
mit Navn, og neppe havde jeg sagt det, før Gesandten var 
som forvandlet: Men saa kender vi jo hinanden, ikke sandt? 
Vær saa god at komme indenfor. Jeg troede. De var en 
Haandværkssvend. Her løber jo saa mange og plager mig. 

Jeg erfor da deraf, hvad Modtagelse en Haandværker 
plejede at fea hos den danske Gesandt. 

Hr. von Quaade førte mig ind i sin Dagligstue, skrev 
Attesten til mig, satte Segl under den, og da der faldt et 
Par Draaber Lak ved Siden af paa Papiret, rev han trods 
mine Protester Dokumentet itu, og skrev med endnu større 
Omhu et nyt Bevis, som blev endnu sirligere udstyret med 
Legationens store Segl. 



16. 

Det var ikke de politiske Personligheder, der kom til 
at betyde mest for mig i den Tid, jeg levede mig ind i 
Berlin. Det var kun for Oftentligheden, at de betydede 
mest. 

Langt stærkere stod min Hu til Tankens og Kunstens 
Personligheder og til de Private, der kom mig venskabeligt 
i Møde. 

En fornem russisk Godsejer, Hr. von Leeden, der havde 
været Officer, men var traadt ud af Hæren, da han med 
sine radikale Anskuelser ikke kunde finde sig i Disciplinen, 
tog mig med til en Række Forelæsninger, som Filosofen 
Eugen Diihring holdt om den Forfølgelse, de professionelle 
Videnskabsdyrkere til alle Tider havde udøvet mod selv- 
stændige Tænkere. Hr. von Leeden kendte Dfihring per- 

sonligt og beundrede ham. Skønt jeg med Udbytte havde 
læst adskilligt af denne Filosof, skønt endvidere hans Blind- 
hed og hans nyligt stedfundne Fjernelse fra Universitetet vakte 
Medfølelse, og skønt hans stærke Betoning af Livets Værd 
trods al hans personlige Modgang røbede en tiltalende Aands- 
styrke, var Foredragene altfor gennemtrængte af sygelig 
Bitterhed og personligt Nag til at kunne gøre noget Indtryk 
paa mig. Hvad Duhring end talte om, Sokrates eller Gior- 
dano Bruno, Auguste Comte eller Robert von Mayr, altid 
saa han hvad der var hændt disse Mænd i Lys af sin egen 
Skæbne. Selv for Sokrates's Død havde Professorerne („der 
i Datiden kaldtes Sofister** ) det egentlige Ansvar. 

Det var mod Helmholtz at Anklagen for at have til- 
ranet sig Robert v. Mayrs Opdagelse var rettet, men det var 
Fru Augusta Helmholtz, hvem Duhring egentlig vilde tillivs, 
da det var hende, der skulde have fordrevet ham fra hans 
Stilling som Lærer ved Victoria-Lyceet. I hans Bidskhed 
var der noget, som mange Aar senere August Strindberg 
kunde minde om, naar han troede sig modarbejdet eller 
forfulgt. 

DQhring var en original og højtudviklet Aand, men i 
sin Polemik røbede han undertiden en næsten vanvittig 
Uforstand (saaledes i sine Anfald paa Lessing og Goethe) 
og samtidigt en Grundsum af Raahed, som skræmte. Det 
lykkedes da ikke Hr. von Leeden at omvende mig til ham. 

Der var i Berlin en anden Filosof, som tiltrak mig og 
hvis Bekendtskab jeg ønskede at gøre. Han havde just ikke 
af Duhring faaet noget godt Skudsmaal; thi denne havde 
offentlig sammenlignet ham med Mordpæderasten Jastrow, 
der for nogle Aar siden var bleven henrettet. Det var Eduard 
von Hartmann, Forfatteren til Det Ubevidstes Filosofi, et 
Værk, der trods dets vanskelige Form var slaaet saaledes 

igennem, at det i ti Aar havde oplevet otte Oplag og var 
blevet oversat paa Russisk og Fransk. 

Hartmann stod da paa sin Berømmelses Højde. Hans 
Navn lyste over det tyske Aandsliv. Det var ikke synderlig 
overdrevent, naar det i en af Spielhagens Romaner fra den 
Tid blev sagt af en ung Dame, at Hartmann, Bismarck og 
Wagner var de tre Personer, der bestemte det nye Tysk- 
lands Fysiognomi. Han blev bekæmpet med Lidenskab, 
men læst som ingen anden Tænker; man fulgte med Op- 
mærksomhed hvad der kom fra hans Pen. 

Det gik ham modsat hans lidt yngre Samtidige 
Nietzsche. Medens Nietzsches første Skrifter ingen Opsigt 
gjorde, ja medens han i levende Live ganske oversaas, saa 
først hans Død gav Signalet til et Verdensry for ham; 
gjorde Hartmanns første Værk en uhørt Opsigt, saa han 
med ét Slag blev berømt. Senere udviklede han sig stedse 
mere. Ikke des mindre sank hans Ry bestandigt, og ved 
sin Død var han næsten glemt. 

Jeg skyldte ham personligt just ikke stort, maaske alt i 
alt min Fortrolighed med Ideen om det Ubevidste som 
Grundmagt; men hans Personlighed havde paa Afstand 
fængslet mig, senest hans Bog om Kristendommens Selv- 
opløsning. Til Gengæld havde enkelte af hans mindre Ar- 
bejder frastødt mig stærkt, saaledes det filistrøse Angreb 
paa Shakespeare i hans Skrift om Romeo og Julie. 

Ogsaa Hartmanns Skæbne vakte Medfølelse. Den Knæ- 
lidelse, der havde tvunget ham til at opgive sin Stilling som 
Artilleriofficer, umuliggjorde ham at bevæge sig og tvang 
ham til et ensomt og ensformigt Liv. Jeg søgte da ham. 

Han laa udstrakt paa sin Seng i sin Lejlighed udenfor 
Byen i SchonhSuser-Allee. Et svært brunt Skæg flød ned 
over det brede Bryst; Øjnene var smukke. Medens hans 
Aand havde et metafysisk Præg og ikke manglede et fanta- 

stisk Sving, var hans Stemme noget tør og upoetisk. Han 
tog venligt imod mig, indlod sig ogsaa med mig om sin 
Lære. Jeg havde ikke ret kunnet tage hans Fantasier alvor- 
ligt om Verdens endelige Forløsning og Guds endelige For- 
løsning fra Verden, denne hele Aandsfilosofi, der bevægede 
sig i lutter kristelige Kunstord hos en Filosof som var a^ort 
kristendomsflem. Paa mine Spøi^maal svarte han, det 
tidligt havde været ham klart, at Verdensprocessen maatte 
have et Maal, dette Maal kunde ikke være positivt, ikke 
være almen Lyksalighed, som var umulig og værdiløs, det 
maatte være negativt. Den almene Forløsning maatte falde 
sammen med Verdensundergangen. Og denne Forløsning 
var lige saa meget Guds Formaal som Verdens Formaal; 
thi Gud, der i alle de enkelte Mennesker havde baaret hele 
Verdens Lidelse gennem Tiderne, stundede, ogsaa han, mod 
Forløsning og opnaaede den tilsidst. I Verden var jo det 
Onde overvejende, men naar Verden var endelig, vilde Guds 
Usalighed ikke vare evigt. 

Jeg hørte derpaa som paa et Digt; det interesserede 
mig ikke anderledes. Grundlaget for dette Digt var jo 
Læren om at Livet var et Onde og den Verden, vi kender, 
i Bund og Grund slet. Men jeg havde fulgt de Opsumme- 
ringer af Lyst- og Ulystfomemmelseme i Menneskelivet, 
som fandtes i de tyske Pessimisters Skrifter, og fundet dem 
ganske vilkaarlige, da der fattedes en Maalestok for Værdien 
af den enkelte Lyst og Ulyst. Og hvad Verdensaltet angik, 
var det min Anskuelse, at Verden saa lidet var god eller 
slet, som den var blaa eller gul; disse Ord kunde slet ikke 
anvendes paa den. 

17. 

I de følgende Samtaler, jeg havde med Eduard von 
Hartmann var to Ting mig paafaldende. 

Først Arten af hans Patriotisme. Den var drøj, selv- 
behagelig, ikke synderlig forskellig fra den almindelige tyske 
Spidsborgers, baaret af Overbevisningen om at de Tyske 
uden videre var Jordens ypperste Folk, tysk Videnskab og 
Kunst i enhver Henseende de første osv. Det syntes mig 
besynderligt hos en Filosof. 

Dernæst Arten af hans Ærgerrighed. Atter og atter 
kom han tilbage til at hans Samtidige ikke anerkendte ham 
som han fortjente. I Tidsskrifter og Aviser blev han af pur 
Misundelse — han sagde Ordet Neid med en ganske sær- 
egen Betoning — tiet ihjel. Ak aldrig den Ros, som tilkom ham. 

Var der nu noget, hvortil jeg i min Omgang med de 
Hundreder af Forfattere, jeg havde kendt, var bleven vant, 
saa var det disse Klager. Ingen hører dem oftere end en 
Kritiker, der jo til en vis Grad har det i sin Magt at raade 
Bod paa den Ulykke, hvorover der saa haardeligt jamres. 
Han føler sig tidligt som Doktor ved Hospitalet for de 
syge og saarede Forfængeligheder. Men det var mig i Berlin 
forbeholdt, for første Gang at høre disse Klager af Forfat- 
terne i et Verdenssprog og, som i dette Tilfælde, af en For- 
fatter, hvis Ry gik over Jorden, en mystisk Naturfilosof, 
hvis Tanker omspændte Altet. 

Eduard von Hartmann havde da sin Bog Phånomeno- 
logie des sittlichen Bewusstseins under Trykken, og det 
var ham vigtigt at faa den offentligt omtalt af mig. Dersom 
jeg var villig til at henlede Opmærksomheden paa den, skulde 
jeg faa Bogen tilsendt, før den udkom. Jeg vægrede mig 
saa længe det gik an, idet jeg hævdede, at fiild Sagkyndighed 
besad jeg kun paa det rent literære Omraade. Men imid- 

lertid havde Hartmann erfaret, at jeg var bleven Medarbejder 
af det store engelske Ugeskrift Academy, og fra det Øjeblik 
af, da dette rygtedes i Berlin, blev ikke blot fra hans, men 
fra adskillige meget notable Forfatteres Side det venskabelige 
Forhold til mig saare indtrængende. Det hændte mig, at 
jeg blev indbudt til et stort og yppigt Aftenselskab, fik Fruen 
tilbords, skønt jeg ikke var første Gang i Huset, og skønt 
jeg var meget langt fra at være den anseligste Gæst, at 
Fruen dernæst efter mange Omsvøb og Artigheder fik Talen 
ført hen paa, hvor nyttig en Omtale i Academy vilde være 
for hendes Mands nye Bog, ja det hændte, at efter dette 
Fruens venlige Fingerpeg Gemalen selv, som ikke altid lige 
nøje huskede den med Fruen aftalte Slagplan, efter Bordet 
gav mig en Variation af samme Tema. 

Jeg forsøgte overfor Hartmann at komme uden om den 
Vanskelighed at skulle rose paa Bestilling, idet jeg en Aften 
lovede ham en kortere Notits; men næste Morgen modtc^ 
jeg et Brev fra ham, hvori han fremhævede, at med en 
kortere Notits var han ikke tjent; han maatte udbede sig en 
omstændelig Artikel. Jeg havde anmodet ham om, dog ikke 
at give sin nye Bog en saa lang og afskrækkende Titel, hvi- 
lende paa det uforstaaelige Fremmedord Phånomenologie ; 
jeg maatte smile, da han i samme Brev, hvori han opret- 
holdt sit Krav paa en længere Artikel, belærte mig om, at 
han ikke gik paa Jagt efter Popularitet, ikke valgte sine 
Titler med den halvdannede Læser for Øje osv., ret som 
var det for min Skyld, jeg havde anmodet ham om at ændre 
Bogens Navn. Senere kom han øjensynligt til en bedre 
Erkendelse, thi allerede i andet Oplag strøg han af Titlen 
det fremmede Ord. 

I sit store Værk om Eduard von Hartmanns filosofiske 
System tager Dr. Arthur Drews med en vis Ret den frem- 
ragende Tænker i Forsvar mod det Smædeord Reklame- 

filosofen, som Modstandere heftede ved ham paa Grund af 
de Prospekter, som Hartmanns Forlægger udgav, og hvori 
alle mulige Domme, der nogensinde og nogetsteds var fæl- 
dede over Forfatteren og hans Værker, blev forelagte Publi- 
kum. Men saa helt udelagtig i disse Prospekters Tilblivelse, 
som Dr. Drews gør Hartmann, var han visselig ikke. De 
sysselsatte ham meget. 

Jeg oplevede i Berlin et pudsigt Vidnesbyrd derom. I 
1877 ankom til Byen (vistnok fra Amerika, dog maaske 
ogsaa fra en Provinsby) en gammel, fin og klog, men i 
Hovedstaden vej vild Mand, ved Navn Ernst Kapp, der 
havde skrevet en højst værdifuld Bog Grundlinien einer 
Philosophie der Technik, en Fremstilling af de menneskelige 
Redskabers Udviklingshistorie fra Kilen, Hammeren og Øksen 
til de sindrigste moderne Maskiner — en Ide, der i vore 
Dage er bleven behandlet af Remy de Gourmont i Une 
Loi de ænstance intelleciuelle, Ernst Kapp gik for at hen- 
lede Opmærksomheden paa sit Livs Arbejde til forskellige 
Mænd, hvis Navn han kendte, og bad dem, om muligt, gøre 
noget for ham, kom deriblandt ogsaa til mig, der ikke mæg- 
tede stort, og til Hartmann, der mægtede adskilligt mere. 
Men denne forstod Sagen omvendt. Han satte foreløbigt 
den gamle Kapp i Arbejde for sin egen Hæder. Netop da 
skulde der udsendes et udførligt Prospekt med Udtog af 
Anmeldelser fra Tyskland og Udlandet, fra den ny og den 
gamle Verden, og af disse skulde der drages størst mulig 
Nytte. De burde ordnes i Grupper, de lovprisende, 
de neutrale, de dadlende og nedrakkende. Nogle af 
dem kunde tjene to Gange; man skrev f Eks. over ét 
Uddrag: „Professor, Dr. Lasson siger", over et andet: „I 
Deutsche Rundschau hedder det", skønt Talen var om en 
og samnie Artikel. Et vigtigt Spøi^maal var det fremdeles, 
i hvad Orden Brudstykkerne skulde følge. Burde man be- 

gynde med at slaa Forlatterens Betydning fast gennem de 
stærkeste Lovord for overvældende Genialitet, og saa slutte 
med Haansord, der tabte sig som Soldaternes Smædeviser 
bag Triumfatorens Vogn, eller var den omvendte Orden at 
foretrække? Den gamle Ernst Kapp fik meget Hovedbrud 
dermed. Endelig blev Sagen ordnet saaledes, at man be- 
gyndte med Mordpæderasten Jastrow (i DOhrings Angreb 
paa Hartmann) for at ende med de stærkeste og mest 
gennemtrængende Basunstød for Geniet, der overstraalede 
alle Medbejlere og satte Tidsskel. 

Intet ligger eller laa mig fjernere end at bedømme en 
overlegen Aand, saa selvstændig og lærerig som Eduard von 
Hartmanns, efter smaa menneskelige Svagheder, der natur- 
ligt udviklede sig hos Den, der, mishandlet ved et Slag af 
Skæbnen, var udespærret fra virksom Deltagelse i Samfunds- 
livet og henvist til sig selv og til sit eget. 

Jeg er da ogsaa altid vedblevet at læse Hartmanns 
Bøger opmærksomt og af dem at tilegne mig, hvad der 
kunde give mine egne Tanker Næring; men jeg trak mig 
dengang tilbage fra hans Person, da jeg følte mig mindre 
beriget end benyttet ved den personlige Omgang. 

18. 

Der var andre og yngre Tænkere, med hvem jeg snart 
kom i venskabelig Forbindelse. Gennem Steinthai lærte 
jeg en ung Filosof at kende, med hvem jeg indtraadte i 
et meget livligt og stadigt aandeligt Samkvem, Friedrich 
Paulsen, Paulsen er nu en højtanset Professor i Filosofi 
ved Berlineruniversitetet, som han trods Tilbud andetsteds 
fra, da han var yngre, aldrig har villet forlade. Han var 
da en ung Doktor, som mange Eftermiddage hentede mig 
til en Spadseretur i Thiergarten. 

Friedrich Paulsen gennemløb i de Aar, jeg levede i Ber- 
lin, flere Udviklingstrin. Da jeg lærte ham at kende, var 
han en lidenskabelig Beundrer af Stuart Mill og stærkt op- 
taget af den engelske Retning i Filosofien. Senere gik han 
sine egne Veje og gjorde et Sving over mod den kristelige 
Socialisme. Paulsen er en Slesviger (fra Nordfriesland), men 
helt og holdent tilhørende den tyske og fremmed for den 
skandinaviske Dannelseskres, en Mand med et Lutherfysiog- 
nomi og en Holdning, som nedstammede han fra kraftige 
og selvstændige Bønder. Omgangen med ham var befrug- 
tende for mig. Vi traf hinanden maaske netop paa et Tids- 
punkt i vort Liv, hvor vi nogen Tid kunde være noget for 
hinanden. Levende i en Kres, hvor det saakaldte Frisind 
blev højt skattet, var Paulsen paa sin Post mod det Filisteri, 
hvortil det forfaldt. Særligt var den Berlinske Presse ham 
højligt imod, og han var uudtømmelig i Paavisning af dens 
Brøst. Vistnok gennem ham lærte Jeg Wuttke's betydelige 
og nedslaaende Bog at kende Die deutschen ZeUschriften 
und die Enisiehung der offentlichen Meinung, en Bog, der 
har Gyldighed langt ud over det tyske Rige. Meget optaget 
var Paulsen i hine Kulturkampens Dage af den Uret, der 
gjordes det katolske Parti. Han gik saa vidt, at han fore- 
trak den katolske Art af Religiøsitet for den protestantiske. 
Særligt den protestantiske Søndagsprædiken var ham imod. 
De lutherske Præster har prædiket Religionen ud af Sjælene, 
sagde han tidt. Og han priste paa Prædikenens Bekostning 
Messe og Orgelspil. 

Paulsen var en yderst skarpsindig Erkendelsesfilosof, 
god at faa Forstand af. Men han var i sit inderste Væsen 
en Moralist. Det var derfor intet Under, at han kun nogle 
og fyrretyve Aar gammel, skrev sin Etik. Han anvendte 
moralske Grundbegreber med Sikkerhed og Fasthed. 

Paulsen hørte dengang ikke til dem, som betragtede 

Oprettelsen af det tyske Rige som en stor Bedrift. Han 
tillagde ikke, hvad han kaldte diese åussere Zusammeri' 
ballung der deutschen Siaaten nogen overordentlig Betyd- 
ning. Han fandt, at Kants og Goethes Tidsalder var en 
større Tid end denne, skønt den af Historieskriverne be- 
tegnedes som Søndersplittelsens usalige Tidsrum. Han ud- 
brød en Dag: Hvad vilde Herder sige til dette Prøjservæsen! 
Om end ganske gennemtrængt af den ypperste tyske Kultur 
var han saa fordomsfti overfor den franske, at han paa en 
Udstilling af tyske og franske Slagmalerier fra den sidste 
Krig stillede Neuville's Krigsbilleder himmelhøjt over Camp- 
hausens og Bleibtreu's. Det var i hine den tyske Selv- 
følelses opbrusende Dage ikke en saa naturlig Ting som 
i senere Tider. 

Paulsens Væsen var Djærvhed, men en Djærvhed, der 
havde sit Smil og sin Ynde. 

19. 

Hos ham traf jeg enkelte unge Filosofer som Bruno 
Erdmann og den sjældent skarpttænkende og selvstændige 
TonnieSy der begge senere har gjort deres Navne bekendte. 

Til hans Kres hørte ogsaa en højst indtagende og hjerte- 
vindende ung Mand, Dr, Johan Heller, Privatdocent ved 
Berlineruniversitetet, høj og slank, lidt foroverbøjet, en af 
dem, hvis blotte Indtræden i en Stue fornøjer. Han havde 
været Lærer for den unge Prins Wilhelm, den nuværende 
tyske Kejser, og ledsaget den da tyveaarige unge Fyrste paa 
hans Rejse til England. Han havde ikke modtaget et Ind- 
tryk af ham, som svarer til det. Kejseren senere har gjort 
paa sit Folks Fantasi. Efter hans Opfattelse kunde Prinsen 
vel Engelsk som Tysk, da hans Moder var engelsk, og han 
talte ret godt Fransk, var ogsaa blevet stoppet og proppet 
jned en Mængde Kundskab og Videnskab af forskelligste 

Art; men intet af dette var blevet levende Virkelighed i ham. 
Da Heller havde god Dømmekraft, maa det antages, at 
Prinsen forholdsvis sent er modnet. 

Jeg kom til at holde saa meget af Dr. Heller, at jeg 
stadigt gik paa Hospitalet og forhørte mig om hans Befin- 
dende, da han pludseligt blev syg. Det var et Slag for mig, 
da jeg en Morgen til Svar paa min Forespørgsel af Syge- 
plejersken fik Svaret: Dr. Heller døde iaftes. — Saa megen 
Forstand og Dannelse, saa megen medfødt Gratie i Væsen 
dræbtes i Spiren uden at sætte Frugt eller efterlade sig 
Spor andensteds end i nogle Samtidiges Erindring. 



20. 

Paa egen Haand gjorde jeg Bekendtskab med en ung 
Tænker, der senere blev næsten berømt blot ved den For- 
bindelse, hvori hans Navn blev sat med et andet større 
Navn. En Dag traadte ind til mig en ung Mand med disting- 
veret Ydre og mørkt tætklippet Haar, der forestillede sig 
som Dr. Paul Rée, Forfatter af en Bog Der Ursprung der 
moralischen Empfindungen (1877), som han overbragte. 
Bogen var et flittigt og lødigt Arbejde, men indeholdt intet 
synderlig Nyt for den, der var inde i de engelske Empiri- 
keres Skrifter. 

Da han havde talt nogen Tid med mig om sine Grund- 
tanker, sagde han: Tillader De, at jeg indfører en ung Pige 
hos Dem, som er i høj Grad filosofisk begavet og har gjort 
alvorlige Studier? — Meget gerne. — Det er en tyveaarig 
Russerinde, hendes Navn er Lou von Salome. Vi har alle- 
rede i længere Tid gjort Rejser sammen. Men der er én 
Ting, jeg maa sige Dem straks; hun er ikke min Elsker- 
inde. — Deres Meddelelse var overflødig, svarte jeg. Deres 
Forhold til den unge Dame er mig uvedkommende, og jeg 

Georg Brande«: Levned. II. |9 

nærede ingen Formodninger. Men da De taler saa aabent 
til mig, saa sig mig, om den unge Piges Slægtninge intet 
har imod, at De og hun saaledes rejser omkring i Europa? 
— Nej, sagde han, jeg har et saa solidt Renommée, at Ingen 
tager det ilde op. 

Kort Tid derefter bragte han mig en Pakke med lyriske 
Digte og bad mig indtrængende at læse dem og sige ham 
min Mening om deres Værdi. Det var Digte af Frøken von 
Salome, der skønt Russerinde skrev Tysk, ja tyske Vers, 
og til min Forundring var det lutter sværmeriske Digte, alle 
rettede til en Mand, om hvis Identitet jeg ikke kunde være 
i Tvivl, siden Rée's Ydre, hans Holdning, hans Ansigtstræk 
var livagtigt skildrede i dem. 

Han havde da allerede bragt den unge Dame, en høj 
og tiltalende Blondine, mærkeligt inde i Filosofi, paa det Tids- 
punkt især en Kenderinde og Beundrerinde af Schopenhauer. 
Hendes aandelige Udvikling havde, som jeg erfor, gjort det 
stærkeste Indtryk paa en hel Kres af unge Docenter ved 
Berlineruniversitetet. Mænd som Dr. Otto Seek, den senere 
bekendte Historiker, talte ikke mindre anerkendende om hende 
end Dr. Rée. 

Hun og han havde da et Samliv med Nietzsche i 
Sorrento bag sig. De skulde et Tiaar derefter begge blive 
berømte ved deres Forhold til ham. Det eneste Digt, 
Nietzsche har udsat for Kor og Orkester, er en Hymne iil 
Livet af hende, og efter Nietzsches Udsagn har Rées Bog 
om de moralske Følelsers Udspring vakt hans egne Tanker 
til punktuel Modsigelse. Sikkert har imidlertid Tankegangen 
hos Rée en Tid lang ikke vakt alene Modsigelse hos Nietz- 
sche*), og en kort Tid synes ogsaa Frøken von Salome som 

hans Elev at have gjort et vist Indtryk paa ham, indtil det 
snart kom til Brud dem imellem. 



21. 

Et af de Huse, hvor jeg straks efter min Ankomst følte 
mig bedst tilpas, var den udmærkede Advokat, Justizrath 
John Simsons. 

John Simson var en yngre Broder til den berømte 
Martin Eduard Simson, Præsident for Nationalforsamlingen 
i Frankfurt 1848, senere for den prøjsiske Landdag, og paa 
dette Tidspunkt for den i Leipzig oprettede Rigsret. Han 
stammede fra Konigsberg, var en svær, meget smuk Mand, 
med prægtige Øjne og en klog Skaldepande. Han havde et 
Hjerte af Guld. Blot det at være i hans Nærhed var be- 
hageligt. Han bragte sund Sans, uendelig Godmodighed, et 
godt Hoveds sikre Skemt med sig. Mest tiltalte dog den 
overstrømmende Hjertelighed hos en saa klog Mand. Den 
var da heller ikke mulig uden en Grundsum af tiltalende 
Naivetet. Tiltrods for at han som Advokat havde gjort et 
umaadeligt Antal Forbryderes Bekendtskab og sad inde med 
stor og solid Menneskekundskab, kunde han nu og da ud- 
trykke sig barnligt. Men han var af dem, der gjorde En 
glad blot ved at holde af En. Og han var saa indtagende, 
fordi han forenede den ligefremmeste Hengivenhed med de 
stiveste gammeldags Former. Han brugte uden et Smil i 
Tiltale til mig, der var en Snes Aar yngre end han. Ud- 
tryk, som til Nød kunde været paa deres Plads, henvendte 
til en ældgammel eller fyrstelig Beskytter. Nein, mein ver- 
ehrter Gonner! og deslige. 

John Simson var en Madkender og Vinkender af Rang, 
og det bidrog til det Velbefindende, man følte i hans Ung- 
karlehjem, at man ingensteds fik saa udsøgte Ting at spise 

Og at drikke. Som en meget formuende Mand saa han 
oftere Gæster hos sig, især sine Byesbørn fra Konigsberg. 
I hans Hus traf jeg f. Eks. fra først af Billedhu^eren 
Siemering og Malerne Graf og Brausewetter, alle fra denne 
By. Men han kendte iøvrigt saa at sige hele Berlin, var 
kommen i Berøring med Alverden fra Statsmænd og Kunst- 
nere til det laveste Forbryderpak. 

En Dag traadte han ind til mig med yderst oprømt Mine: 
George, mein Herzensjung! Ønsk mig til Lykke, jeg har 
et vanskeligt og subtilt Arbejde bag mig. Jeg har idag 
reddet et Menneskes Hoved og faaet ham pure frikendt. — 
Hvor kunde saa dræbende en Mistanke samle sig mod en 
Uskyldig? — En Uskyldig! George, min Ven? Er De for- 
rykt? Hvad Ære var der da ved det! Min Klient er det 
værste Krapyl^ der har gaaet paa to Ben. Han har slaaet 
sin Kone ihjel saa vist som jeg staar her. Deri laa jo netop 
Vanskeligheden ved at forsvare ham og især med et saa- 
dant Resultat. Men tænk Dem! Slubberten takkede mig ikke 
engang, da det Hele var forbi, han, som dog skylder mig 
sit Liv. Jeg sætter naturligvis ikke megen Pris paa Tak ft^ 
de Læber: men saa megen Velopdragenhed kunde han dog 
have vist. — Og Simson udviklede mig, at Talen var om 
Ejeren af en Forretning for Insektforgiftning kaldet Mykch 
thanatos, hvis Hustru var fundet dræbt af Gift, mens Ægte- 
manden, der bevisligt forud havde givet en anden Kvinde 
Ægteskabsløfte, paastod, at hun havde villet tage sig selv af 
Dage, og at han paa hendes indstændige Bøn alene havde 
ladet sine Gemmer med Gift staa aabne. 

Simson havde saa pudsige Udtryk for Misbilligelse som 
for Agtelse og udtalte dem uden et Smil. Til en Forfatter, 
der lige havde opgivet en Forlægger, om hvis Redelighed 
han efter Forfatteres Vane nærede Tvivl, for at træde i 
Forbindelse med en ny, til hvem han efter Forfatteres Vane 

knyttede megen uhjemlet Forhaabning, sagde Simson: Til- 
fredsheden med Deres ny Forlægger gør Deres Hjerte Ære; 
jeg har netop nylig havt en Sag at føre mod ham, og uden 
afgjort Held; er ist hart um die Ecke des Zuchihauses 
herumgekommen. 

Faldt Talen paa Forholdet mellem de to Køn, kunde 
Simsons Naivetet vise sig i det klædeligste Lys. Han troede 
paa alle tvivlsomme Forholds Uskyldighed. En ældre Maler, 
en fin Mand, var bleven indviklet i en uhyggelig og mod- 
bydelig Pengeafpresnings-Sag. Tilsidst blev han anklaget for 
Mened; han havde nemlig svoret, ikke at have staaet i For- 
hold til en Model, hvem han bevisligt aldrig kunde løsrive 
sig fra, med hvem han foretog sine Rejser og hvem han 
stadigt afbildede nøgen. At Manden burde reddes, ifald det 
blot var muligt, det var klart. Hans værste Skyld var den, 
ved et fortvivlet Middel at have villet undgaa en Skandale, 
ondskabsfulde Mennesker vilde styrte ham i. Men Simson 
var fuldt og fast overbevist om, at Malerens Forbindelse 
med Modellen tiltrods for de mest overbevisende Indicier 
havde været et rent kunstnerisk. Og han indviklede sig i 
de sindrigste Teorier om, hvorledes Forholdet mellem 
Kunstner og Model var et Forhold af ganske, ganske sær- 
egen Art, uden Sammenligning med noget andet Forhold paa 
Jorden, Teorier, som vilde have vundet Bifald hos Billed- 
huggeren Rubeck i Ibsens sidste Drama, men ikke kunde 
godkendes af Andre. 

Trods Simsons ubetingede Diskretion havde man det 
Indtryk, at han, smuk og indtagende som han var, i sine 
yngre Dage havde været en Mand, i hvem mange Kvinder 
fandt Behag. Han sagde aldrig et Ord om sit Forhold til 
det andet Køn. Men da Talen en Dag faldt paa en Mand, 
der var bleven beskyldt for dette eller hint, med Hensyn 
til hvilket Simson kraftigt tog ham i Forsvar, og jeg saa 

sagde: De vil dog ikke negte, at han har en Svaghed for 
Kvinder, svarte Simson med denne morsomme og mig 
ganske nye Anvendelse af et Horatsisk Vers: Ej hvad! 

Hane veniam petimus damusque vicissim. 

En Dag kom Simson til mig med nedslaaede Miner: 
George, mein verehrter Gonner! denne Dag er den tristeste 
i mit Liv! — Hvad er der dog hændt? — Tænk Dem, jeg 
stiger op paa en Sporvogn; den er fuldt besat; jeg bliver 
udenfor; da rejser en ung Dame sig fra sin Plads og til- 
byder mig den. Jeg afelaar naturligvis. Men hun bliver ved 
sit med Udbruddet: Dem Alier die Ehre! 

Han var da ikke stort over 50 Aar, men saa adskilligt 
ældre ud, og blev sig først ved den unge Piges Artighed sit 
Udseende bevidst. 

Han levede ikke ti Aar derefter, blev altsaa ikke gam- 
mel. Savnet blev han af de mange, hvem han havde været 
en Ven, og af de sikkert ikke føa, smaa fattige Embeds- 
mænd og Kunstnere i hans Kres, for hvem han havde 
været et Forsyn. 



22. 

Rudolf Siemering var den første Billedhugger, jeg i 
Berlin lærte at kende.*) Hans solide, djærve, østprøjsiske 
Væsen var vindende, og jeg følte mig tiltalt af hans Kunst, 
der uden egenlig Genialitet var alvorlig og ægte. Efter lange 
Kampe var han trængt igennem, havde store Bestillinger til 
Tyskland (Luthermonument, Grafemonument) og særligt til 
Amerika, hvor han var slaaet an. Snart udnævntes han til 
Bestyrer af Rauchmuseet, og opslog sin Bolig derved. Man 

trivedes i hans Hjem; hans Hustru var sjældent smuk og 
fintdannet, dennes Søster var det neppe mindre, og Svogeren 
Dr. Lewin, som skrev i Die Gegenwart, var en Kunst- 
kritiker af meget høj Rang, som havde Mod til Ros over 
det endnu ikke anerkendte. Han døde desværre ung. 

Af de gamle store Kunstnere saa jeg ret jævnlig Adolf 
Menzel, som var imødekommende og trods sin tilsyneladende 
Barskhed baade elskværdig og barnlig. Ganske urimelig var 
han i sine affærdigende Domme over de franske Impressio- 
nister; men hans Modtagelighed strakte sig ikke ud over 
Grænserne for hans eget Talent. Det var lærerigt for mig 
at se det gamle Prøjsens Aand legemliggjort i en moderne 
Kunstner. 

Ludwig Knaus, der jo ikke kunde maale sig med ham, 
men dog indgød Respekt og Sympati, traf jeg nu og da 
i literære Krese. Blandt ringere Malere saa jeg tidt hos Simson 
den nævnte Konigsberger Otto Brausewetter, en lang, mager 
Mand med uredt Haar, som havde godmodigt Lune og 
naturligt Vid. Han gjorde store Historiemalerier i noget 
gammeldags Stil, først mere romantisk, saa mere realistisk 
holdte. 

Dog ganske kort efter min Bosættelse i Berlin lærte 
jeg en Kres af yngre Kunstnere at kende. 

Bjømstjeme Bjørnson, der meget jævnligt skrev til mig 
og hvis rige, virksomme Sind nu aabnede sig for mig under 
stadigt aandeligt Samkvem, bad mig modtage hans attenaarige 
Søn Bjørn, der var Elev ved Konservatoriet i Berlin og derefter 
blev tysk Skuespiller. Den unge Bjørnson indfandt sig, rød- 
haaret og frejdig med et Ansigt fuldt af Fregner, og gjorde et 
oplivende Indtryk. Han traadte gerne ind med et Smil og 
kastede i Almindelighed til Indledning af Samtalen et Foto- 
grafi af sin sidste Forlovede paa mit Skrivebord, altid en 
smuk Pige, som gjorde hans Smag Ære; han forlovede sig 

geme hver Maaned eller hveranden paany. En Dag i Marts 
1878 sagde han til mig: „Tillad mig at indføre en ung Mand 
hos Dem, der gerne vil male Deres Portræt; han er 25 Aar 
gammel, norsk af Fødsel, men en Verdensmand, meget vel- 
opdragen, slet ikke nogen Nordmand". 

Saaledes kom Christian Krohg til mig. Og da han 
havde baade Bolig og Atelier sammen med en anden ung 
Kunstner, paa 21 Aar, ved Navn Max Klinger, lærte jeg 
samtidigt denne at kende. Og begge ret intimt; thi paa det 
Portræt af mig, som Krohg da begyndte, malte han i Reglen 
en halvanden Time hver Formiddag, og Maleriet tog fulde 
ni Maaneder, uden derfor at blive det Mesterværk, det maa- 
ske var blevet, ifald Krohg havde erklæret det for færdigt, 
da en Fjerdedel af Tiden var gaaet. Først syntes det nemlig 
godt; senere blev det mere og mere besynderligt, alt som 
Farverne antog Karakteren af Lagkage. Da Gussow, de 
unge Mænds Lærer, da Berlins mest fejrede Portrætmaler, 
kom for at bedømme Billedet, var han ikke helt fornøjet, 
men antydede med Fingren, hvor Maleriet for ofte var blevet 
forbedret. Der gik endnu nogle Aar, før Kristian Krohg 
naaede sin Højde som djærv og oprindelig Maler. At han 
skulde udvikle sig til en udmærket Skribent med en altid 
lige sikker og uimodstaaeljg Humor, Norges første Journalist, 
lod sig dengang ikke forudse. Han havde paa Ungdommens 
Vis Munden fuld af Teorier, og søgte den yderligst gaaende 
Synsmaade op for at vedkende sig den*). 

Der var tre unge Kunstnere, som holdt sammen, de to 
nævnte og en Hr. von Vogtlånder, der senere blev gift med 
en Datter af Kunst-Kritikeren Ludwig Pietsch. Denne sidste 
har ikke vundet Navn som de to første. 

Max Klinger var en højst tiltrækkende Omgangsven, 

Stilfærdig og dyb. Selvfølgelig var han dengang i alle sine 
Anskuelser højst radikal. Skønt han straks i sine Penne- 
tegninger indlod sig paa Fremstillinger af Kristi Historie, 
skulde dengang Ingen formode, han nogensinde vilde naa til 
den Fordybelse i kristeligt Følelsesliv, som senere Malerier 
af ham røber. En Dag, da han var sysselsat med en Penne- 
tegning: Mænd, der omkring et Bord sidder fordybede i en 
eller anden uhyggelig Plan; spurgte han: Hvad forestiller 
det? og da Svaret føldt: En Falskmøntnerbande, tænker jeg 
— svarte han med et Smil: Omtrent; det er Apostlene som 
aftaler, at Jesu Lig skal forsvinde af Graven. 

Klinger var dengang fortrinsvis Raderer og opnaaede 
snart Mesterskab i denne sin Kunst. Han udførte dog og- 
saa adskillige Malerier, og kasserede af og til et, der syntes 
os andre baade oprindeligt og fængslende, saaledes et, der 
forestillede Soldater, som under en Hagl af Granater gaar 
gennem en Skov. Han var iøvrigt, som det stemmede med 
hans Tyveaarsalder, forelsket, og skønt han ikke sagde et 
Ord derom, var det dem, der stod ham nær, ikke vanskeligt 
at iagttage, hvilken uheldig Indflydelse den Udkaarne udøvede 
paa hans Velfærd. Hun plyndrede ham saa grundigt og han 
elskede hende saa højt, at han tilsidst, for at kunne give 
hende hver Mark, ikke spiste regelmæssigt til Middag og 
blev alvorligt syg deraf. Det Hjømetaam i Hohenzollem- 
strasse, hvor de unge Kunstnere boede paa femte Sal — 
sovende paa Madrasser i selve Atelieret — kaldtes af dem 
spøgefuldt for Hungertaamet ; for Klinger blev det en kort 
Tid bogstaveligt dette. 

Han rejste bort og kom igen og var rigere paa form- 
fulde Indfald og Ideer end nogensinde. Han nøjedes ikke 
med en blot kunstnerisk Dannelse, læste meget og havde 
sin ganske selvstændige Smag. Af Tyskerne vurderede han 
den glemte Jean Paul, af Franskmændene Brødrene Gon- 

court, særligt deres Kunstnerroman Manette Salomon. Han 
havde været i Paris og faaet det ulideligste Indtryk af Fransk- 
mændenes endnu aarvaagne Tyskerhad. Da han hos Goupil 
havde spurgt, om man vilde udstille nogle Tegninger og Ra- 
deringer af ham, havde man til Svar spurgt ham, om han 
var Prøjser, og da han skønt Sachser var for stolt til at 
negte det, eftersom han vel vidste, at man mente: Tysker, 
havde man bedt ham vente lidt, og var saa kommen igen 
med et Kaalhovede og andet lignende Kasteskyts, som man 
slyngede efter ham, da han gik. 

At omgaaes ham og se ned i hans Indre, var som at 
se ned i en Malstrøms Dyb. Man blev Vidne til, hvorledes 
et Geni langsomt formede sig. Det var et Skuespil, hvortil 
jeg allerede nogle Gange havde været Vidne. Men det var 
lærerigt som intet andet. 

Det var umuligt, senere i Livet at tabe Max Klinger af 
Syne. I Aaret 1902 udførte han paa kun halvanden Dag en 
Kolossalbyste af mig, som har Lighed og stort kunstnerisk 
Værd. 

23. 

Næsten straks efter min Ankomst til Berlin gjorde jeg 
Bekendtskab med en ung Musiker ved Navn KeUermann, 
Elev af Liszt, begejstret for sin Kunst og for sin Lærer. 
Han er den, om hvem det i min Bog Berlin fortælles at, 
da han ønskede at opføre Liszts Kristus i Berlin, hvor den 
aldrig var bleven spillet, men manglede Penge til at betale 
de udøvende Kunstnere, som han vilde dirigere, bragte han 
hver Aften 200 Aviser omkring for, ludfattig som han var, 
at skillinge den nødvendige Sum sammen. Og ham hændte 
det, at da det tilsidst lykkedes ham og han i sin Triumf 
meddelte Liszt, hvad han havde udrettet, s varte Liszt tele- 
grafisk med et ubetinget Forbud; han vilde straffe Berlin 

for Byens fjendtlige Holdning mod Paven, og glemte for 
denne Straf den simpleste Tak og Belønning til sin Dyrker. 

Der var i Berlin andre Musikbegejstrede end ham, som 
jeg omgikkes; de fleste var ivrige Beundrere af Richard 
Wagner, der ikke forsømte Opførelserne i Bayreuth. Blandt 
dem blev Købmanden Georg Meyer mig en trofast Ven. Han 
skrev som ældre under Navnet Georg Bendler yndede Romaner. 

Jeg var i Musik om end ikke ganske en Uindviet, dog 
en Usagkyndig. Men hvad der fra først af maaske mest 
vandt og stemte mig for Tyskland, var den tyske Musik. 
Musiken er vistnok det Omraade, hvor det, som er ypperst 
og enestaaende i det tyske Sjæleliv, lægger sig lettest til- 
gængeligt for Dagen. Og det er ikke nødvendigt at høre de 
største eller mest kunstnerisk fuldkomne Komponister for at 
fornemme den tyske Følelses Rigdom og Dybde; den simple 
Folkesang aabenbarer den. Den tyske Lied i dens Melo- 
diøsitet og dens Fylde er et Kraftuddrag af tysk Aand, som 
Ingen modstaar. Baade Tekst og Toner kan jo blive over- 
følsomme, naar Foredraget ikke er simpelt. Men hvem der 
har hørt f. Eks. en Stockhausen synge, vil sande, at den 
tyske Sang, som undgaar dette Skær, er den første i Ver- 
den. Intet Folk har jo ogsaa havt moderne Sangkompo- 
nister som det tyske. 

Den, der engang er bleven dykket ned i den tyske 
Sangs Bølger, har faaet en Daab, som aabner hans Øjne 
for skjulte Værdier i den tyske Psyche og aabner hans Øren, 
saa de fatter det ellers Usagte og Uhørlige i Sjælenes indre Liv. 



24. 

Hos Simson traf jeg i Slutningen af 1878 for første 
Gang en Familie, i hvis rigt udstyrede Hus jeg under hele 
mit Ophold i Berlin blev som hjemme og i hvilket jeg lærte 

en Mængde betydelige og lærerige Mennesker at kende. Dr. 
Carl Bernstein, der snart blev udnævnt til juridisk Professor 
ved Universitetet i Beriin, var ligesom hans Hustru født i 
Odessa og opdraget paa Russisk, men var naturaliseret Ty- 
sker og havde habiliteret sig som Universitetsdocent. Han 
var mangesidigt dannet, sad især inde med den grundigste 
og omfangsrigeste franske Kultur. Ham søgte Russere og 
Franskmænd i Berlin foruden de Indfødte. 

Rig og gæstfri som han var, aabnede han sit Hus for 
sine talrige Bekendte. Da han erfor, at jeg boede skraas 
overfor ham, bad han mig øjeblikkeligt at holde godt 
Naboskab for Fremtiden og viste mig fra den første Dag af 
vort Bekendtskab til sin Død et inderligt, opmærksomt Ven- 
skab, en taktfuld Hengivenhed, der gjorde tryg og veltilpas. 
Hans Hustru og hans Søster gav det store Hus, han førte, 
dets Tiltrækning. 

I hans smukke Lejlighed fandtes værdifulde gamle itali- 
enske Malerier i sjældne florentinske Rammer overfor Bille- 
der af Sisley og Monet, men især en Bogsamling af Rang. 
Carl Bernstein var en Bogelsker uden Lige. Han havde de 
sjældneste og fineste Sager, og alle hans Bøger var smag- 
fuldt indbundne, mest i Maroquin. Han besad f. Eks. de 
første Tryk af alle Goethes Skrifter og mange første Tryk 
af Schillers og andre ældre Digteres, saaledes bundne. Han 
ejede Bibliofil- Udgaver af Fortidens berømte Bøger som 
Erasmus af Rotterdams, og han havde læst, hvad han besad, 
i Modsætning til de Bogelskere, hvem Indholdet er ret lige- 
gyldigt. 

Forbunden med Carl Bernstein var ved et hjerteligt 
Ungdomsvenskab Georg Treu, da Assistent ved Museet i 
Berlin, tidligere ved Eremitagen i St. Petersborg, nu den 
navnkundige Direktør for Skulptursamlingen i Dresden. Georg 
Treu var ligesom Bernstein oprindeligt Russer, og de to 

unge Mænd havde kendt hinanden Livet igennem. Treu 
havde en Tid lang ledet de tyske Udgravninger i Olympia 
og paa Stedet fundet de to eneste Hoveder af Skopas, som 
kendes. Han medbragte i det Bernsteinske Hus en Sum af 
Kunstforstand og nye Ideer om Kunst, som aljgav et Gærings- 
element i Samtalerne. Før nogen anden kæmpede han for 
farvet Billedhuggerkunst i Nutiden, efterviste ogsaa, at Græ- 
kerne ingen anden havde kendt. Da Bernstein hos mig 
havde gjort Klingers Bekendtskab og denne snart var en 
hyppig Gæst i Huset, blev Treu tidligt opmærksom paa 
Klingers store Evner og har Livet igennem, maaske mer 
end nogen anden, virket for at bane den en Tid lang om- 
stridte Kunstner Vejen til skyldig Anerkendelse. 

25. 

Vistnok gennem Treu blev Bernsteins Hus et Samlings- 
sted for Kunstkendere og Arkæologer. Der traf man Alex- 
ander Conze, Direktøren for Berlins Antiksamlinger, der 
havde en lang Række Studierejser i Grækenland og paa de 
græske Øer bag sig og som havde en Hovedandel i Gen- 
nemførelsen af de pergameniske Udgravninger, som netop 
da sysselsatte den dannede Almenhed i Tyskland. Man 
glædede sig over, at Bismarck under Forhandlingerne med 
Tyrkiet havde sikret Hovedstaden Originalværkeme, medens 
de Mænd, der havde indgaaet Aftalerne med Grækenland 
angaaende Olympia, til Bismarcks Ærgrelse havde vist det 
Ædelmod at nøjes med de blotte Afstøbninger. 

Hos Bernsteins saa jeg ogsaa Wilhelm Bode, den nu 
berømte Direktør for Berlins Malerisamling, som han har 
hævet til en Samling af første Rang, dengang Leder for Af- 
delingen Kristelig Plastik. Hans Studier af middelalderlig 
og Renssssanceskulptur i Italien er ikke blot blevne nedlagte 

i værdifulde Bøger, men har ført til Berlins Erhvervelse 
af sjældne Kunstskatte, hvis Værdi man andensteds ikke 
forstod. Louvre-Samlingen havde saaledes afvist den for 
lange Tider siden ranede og bortførte sienesiske Putto af 
Donatello som et Arbejde fra det 18 Aarhundrede (!), da 
Bode købte Figuren og gav en højere Pris for den end den, 
som blev krævet af Sælgeren. Den kloge Mand, hvis Stil- 
sans var og er saa skarp, havde et svagt Helbred, og gen- 
tagne haardnakkede Aarebetændelser har hindret ham i hans 
Virksomhed uden dog at gøre den væsenligt Afbræk. 

Efter ligesom Treu at have medvirket ved Udgravnin- 
gerne i Olympia kom Adolf FurttPdngler, nu en af Tysk- 
lands mest skattede Arkæologer, til Berlin og saas jævnligt 
i det Bemsteinske Hus. Han var fra 1880 ansat ved Mu- 
seet, var endnu i Tyverne; men allerede saa fremragende, 
at han vakte Familiens levende Interesse. 

Ved de store Aftenselskaber i Spielhagens Hus — han 
modtog gerne en Aften hver Uge en Maaned igennem — 
traf jeg første Gang den Mand, hvem Udgravningerne i 
Olympia oprindeligt skyldtes, da han som Kronprinsens tid- 
ligere Lærer havde interesseret denne for Foretagendet, 
Professor Ernst Curtius, Forfatteren af Græsk Historie. 
Han kom ofte til Bernsteins. Den smukke Mand med det 
fine, ganske skægløse Ansigt, uverdsligt nobel, dannede den 
skarpeste Modsætning til sin Kollega Mommsen, den romer- 
ske Histories Forfatter, hin sart, idealistisk, denne strid, 
ogsaa som Historiker stadigt Realist, der interesserede sig 
for Køkken og Kælder saa fuldt som for Palads- og Tempel- 
Ruin, medens Curtius altid syntes at bevæge sig i over- 
jordiske Egne. Fru Curtius var en anderledes kraftig og 
umiddelbart livfuld Natur; hun var statelig og tiltalende, en 
ægte Professorhustru, der vilde have Udbytte af sine Sam- 
taler. Hun spurgte En ud, ikke om det Private, men om 

aandelige Ting, drøftede i det Uendelige menneskelige, viden- 
skabelige, kunstneriske Spørgsmaal med En, fordomsfrit, eller 
dog saa fordomsfrit, som det var muligt for en til Hoffet 
knyttet og stærkt upraktisk tysk Professors Hustru at tænke. 
I mig, hvem hun ellers ret godt led, troede hun af og til at 
spore Tyskerhad. Men hun smilte kun af det. 



26. 

Det var jo overhovedet ikke alene af Mændene, jeg i de 
nye Forhold lærte tysk Væsen at kende. Der var blandt Kvin- 
derne adskillige, som gjorde stærkt og uudsletteligt Indtryk, 
saaledes enkelte af Emigranternes unge Døtre, i hvis Væsen 
den nordamerikanske Opdragelse paa en vindende Maade 
havde frigjort og udviklet den lødige tyske Kultur. De af 
Naturen vemodige og entusiastiske havde derovre faaet væk- 
ket og skærpet deres Kritik; de ungdommeligt friske og 
lattermilde havde derovre vundet en højere Selvstændighed. 
Men ogsaa det ublandet tyske Naturel kunde hos Kvin- 
derne have Tiltrækning ved høj Forfinelse. 

Den udmærkede gamle Jurist Karl Georg Bruns, en af 
de ypperste Romerrets-Forskere og Middelalders-Granskere, 
hvis Hovedværk er Das Rechi des Besitzes im MiUelalter 
und in der Gegenwart, havde, selv fin og smuk, en Hustru 
og en Datter, (Fru Witte) der begge gjorde et næsten idealt 
Indtryk ved sjælfuld Finhed. Den gamle Dame var lige saa 
smuk som den unge; to ranke, smalle Skabninger, fra hvilke 
der udstraalede Ynde, Godhed og Forstand. Det var et 
haardt Slag for dem, da i 1880 Bruns pludselig døde. 

Sjældent traf man egentlige Skønheder blandt Kvinderne 
— jeg mindes kun at have set en, en ung blændende Frø- 
ken Schlesinger, der turde være Modellen til Lyrikens Skik- 

kelse paa Schapers Goethe-Mindesmærke i Berlin, og en 
ung Fru von Strahlendorf fra de russiske Østersøprovinser, 
der svarede til sit straalende Navn. 

Men jeg traf Kvinder, der allerede tilaars, mindede mig 
om ældre Tiders Finhed, saaledes Fruerne Piagé og Sieg- 
mund, der tilhørte den Mendelssohnske Kres og under hvide 
Haar bevarede kvindelig Værdighed og Ynde; disse Damer 
var nær beslægtede med Georg Herweghs højsindede og 
tapre Hustru. 

Blandt de Skuespillerinder, jeg i Selskabslivet traf, maa 
jeg nævne en eneste, den største, Marie Seebach, et sjæl- 
dent ægte Menneske, der gjorde et velgørende Indtryk. Hun 
havde som tragisk Skuespillerinde triumferet i Hamborg, i 
Wien og i Miinchen ved Dingelstedts Mønsteropførelser, 
havde været gift med Sangeren August Niemann, der forlod 
hende for at ægte Fru Niemann-Raabe, havde saa spilt i 
Rusland, Holland og Amerika og levede nu i Berlin. Sin 
hele Formue bestemte hun til Oprettelsen af en Forsørgelses- 
anstalt i Weimar for fattige Skuespillere og Skuespillerinder. 
Den blev aabnet 1895. Hun opdrog mange unge Kvinder 
til Optræden paa Scenen, deriblandt den i Finlands Teater- 
historie fremragende Skuespillerinde, Ida Aalberg. 

En anden udmærket Kvinde, der kom mig hjerteligt 
imøde og hvem jeg mindes med Taknemmelighed trods det 
lidet, jeg saa til hende, var Baronesse SenJft-PUsach, hvis 
Mand var en nær Ven af den senere Kejser Friedrich, en 
Aristokrat, som var hævet over enhver smaaborgerlig eller 
storborgerlig Fordom. Hans Frue havde i sit Væsen en 
Varme, en åbandon, som straks ved første Møde henrev. 

I en Købmandsfamilie, hvor de pur unge Døtre, Betty 
og Sophie Wolff, sytten eller atten Aar gamle, var Maler- 
inder, der røbede Talent og havde Bestillinger, tilbragte jeg 
gode Timer. Deres Forældres Hus mindede mig levende 

om min Valg-Kusines Hus i Kjøbenhavn, der ligeledes var 
fiildt af unge, blomstrende Døtre. Deres Veninde, Frøken 
Sabine Graf, nu Maleren Lepsius's Hustru, som selv er 
Malerinde, var ligeledes en yderst fin lille Skabning, blond 
med mørke Øjne, der i sin ungdommelige Sarthed og Op- 
vakthed mindede om en fransk Pastel fra det 18. Aarhun- 
dredes Slutning. 

27. 

I den skønne Literatur var Berthold Auerbach da Fader- 
skikkelsen. Tidligt indtog han en Plads i mit aandelige Liv. 
Mine Kamerater og jeg havde som unge Mennesker svær- 
met for Revolutionsstemningen i hans Neues Leben. Jeg 
havde ikke genlæst Bogen siden da; men jeg mindedes den 
med Begejstring. Og i Tyveaarsalderen havde jeg havt hans 
Roman Spinoza, hans Dichter und Kaufmann og især hans 
Barfussele inderligt kær. 

Jeg har andensteds skildret ham*). Her vil jeg kun be- 
mærke, at han i Berliner Selskabslivet var Genstand for 
en vis Medfølelse paa Grund af hans Hustrus vanskelige Ka- 
rakter og paa Grund af det ringe Hensyn, der toges til 
ham i et Hjem, der intet var; men at han samtidigt var 
Genstand for adskillig Skemt paa Grund af hans, iøvrigt 
barnligt uskyldige, Forfængelighed. Han troede at glæde en 
Tjenestepige ved, naar han ikke traf Herskabet hjemme, at 
meddele hende: Ich bin der Auerbach. Han afjgav et haand- 
skrevet Visitkort med Ordene: Das ist immerhin ein 
Autograph til jævne Folk, der ikke vidste, hvad en Auto- 
graf vilde sige, end mindre satte Pris paa den. 

Men ikke desmindre var han en viis Mand, der sad 
inde med en umaadelig Erfaring, og som berigede, naar han 

øste af den, og tillige en Digter, hvis flygtige Ytringer var 
baame af Fantasi, saa selv det ringeste, han sagde, forblev i 
Ens Erindring. Jeg mindes bitte smaa Iagttagelser, han hen- 
kastede. En Dag da han vilde indprente, hvor let den, der 
blot en kort Tid undlader at kæmpe for Livet, kan komme 
til at gaa nedenom og hjem, sagde han f. Eks.: „Med den 
første afrevne Veste- eller Frakkeknap, der ikke bliver syet 
i, begynder det uafvendelige Forfald". Jeg har aldrig kunnet 
glemme den Knap. 

Friedrich Spielhagen indtog en lige saa stor literær og 
en betydeligere selskabelig Stilling. Han førte Hus, havde en 
Kres af Beundrere og Beundrerinder, en større af Venner 
og Bekendte, var en forstandsklar, veltalende og beaandet 
Mand, lige saa stærkt politisk som literært interesseret. 

Næst ham var vistnok Hans Hopfen, hvem jeg lærte 
at kende i det Bemstein'ske Hus, senere traf allevegne, den 
mest ansete Fortæller. Han var Bairer, Naturbursch, gik 
aandeligt talt i den sydtyske Joppe, havde et solidt Talent 
med en vis Krydderduft af Jordbunden, men var ingen til- 
forladelig Kunstner, kunde efter korte, kæmerige Noveller 
levere opspædte tre Binds Romaner, som man ikke kom 
igennem. Der var i hans Væsen Djærvhed, Drøjhed, god 
Iagttagelsesevne og nogen ubehersket Grovhed. 

Et fremragende Talent som Digter og Journalist var 
Theodor Foniane, bekendt som Krigskorrespondent, som en 
Lyriker, der forstod at træffe Soldatertdnen, og som original 
Prosaist. Hans Novelle UAdultera blev meget beundret. 
Han fandt som fin Esayist med Rette, at mit Essay om Paul 
Heyse ikke rigtigt havde malet Manden. 

28. 
En Digter, hvis Poesier gik af som varmt Brød, men 
som ganske manglede Oprindelighed, var Julius Wolff, hvem 

man ikke sjældent traf i Selskabslivet; han saa ud som det, 
han var, en brav forhenværende Landeværns-Officer, der 
havde udgivet Illusirierte FrauenzeUung. Han skrev smidige 
Vers og tiltalte sit Publikum mest i den versificerede For- 
tælling (som Rottefangeren fra Hameln) \ han forstod at 
lægge en gammel Tids Farve over sine Digte, idet han gav 
dem en Smule historisk Sminke, og frembragte saaledes den 
mange Damer tiltalende Busenlatzpoesie; paa Dansk: Bryst- 
dugs-Digtning. 

Mere Liv var der i de rimende Journalisters Frembrin- 
gelser, en original Berliner-Afart. Den nu længst afdøde 
Ernst Dohm var en Mester i den humoristiske, politiske 
Satire og en Versekunstner af høj Rang. Han havde et 
fint Øre og en sikker Haand, skrev med ganske samme 
Lethed en Feuilleton paa udmærkede Rim som i Prosa. I 
sine Vaner var han den ægte Kunstner-Zigøjner. En For- 
middag, da jeg besøgte ham, og han lidt hurtigt vilde springe 
mig i Møde fra sit Skrivebord, hvorved han sad, saa han 
kom til at glide ud og faldt paa Gulvet, saa jeg, at han 
under sin løse Sloblok var splitternøgen, hverken havde 
Skjorte eller Underbenklæder eller Sokker paa. Han respek- 
terede ingen Regler, gjorde hvad der faldt ham bekvemt. 
Han kunde, sagde hans Venner om ham, spille Alt fra 
Bladet, Kærligheden med. 

Et Talent af beslægtet, men mindre storstilet Art var 
Julius Siettenheim, som netop da under den russisk-tyrkiske 
Krig skabte sin Hovedtype, den morsomme Krigskorrespon- 
dent Wippchen. Stettenheim rimede en Feuilleton om hvilket- 
somhelst Æmne med Virtuositet. Han var i Selskabslivet 
godmodig, elskværdig, taknemmelig for den ringeste Aner- 
kendelse, som man da ogsaa redebon og af et godt Hjerte 
ydede ham. 

29. 



En betydelig Plads i Datidens Literatur indtog Paul 
Lindau, der paa én Gang udgav Ugeskriftet Die Gegen- 
wart og Maanedskriftet Nord und SM. Som Dramatiker 
og Romanforfatter var han uden Dybde; ikke uden Men- 
neskekundskab og behændig Teknik. Som polemisk For- 
fatter var han i sin Smidighed og Spydighed en Legemlig- 
gørelse af Berlinerviddet, en Bryder, der var indgnedet med 
mangfoldige Salver, mest franske. I det liberale Parti var 
han en af de ikke mange, der havde faaet et stærkt Indtryk 
af Bismarcks Geni og som uforbeholdent stod ved det. Han 
havde ikke Ballast nok til at kunne være pedantisk; saa 
den Fortjeneste, at han med sin Gamin-Natur var uden alt 
Pedanteri, var forsaavidt ikke stor; men man følte sig fristet 
til at anerkende den, naar han fejdede mod en Julian Schmidt. 
Han var som Kritiker skarpsynet; blot en saadan Afhandling 
som den, han skrev om Victor Hugo med en parodierende 
Efterligning af dennes Stil, røbede sjælden Sikkerhed i Blikket 
for et Talents Struktur. 

Selskabeligt virkede Paul Lindau vindende ved sin fuld- 
endte Velopdragenhed. Medens en gammel, af Magtfylde 
svulmende Kritiker som Karl Frenzel selskabeligt behand- 
lede en yngre Forfatter, som var han Luft, indlod Paul Lin- 
dau sig elskværdigt med den Fremmede, fortalte underhol- 
dende Ting, delagtiggjorde En i morsomme Iagttagelser, sagde 
aldrig noget dumt eller klodset. Han havde for mange Ind- 
tryk og Indfald til, som de pauvre Forfattere, at maatte spare 
dem op til skriftlig Brug. 

Blot jeg tænker paa en af de ikke særdeles mange 
Gange, jeg har været sammen med ham, falder en Vrimmel 
af Smaatræk og Anekdoter mig ind, som han meddelte mig 
— en sympatetisk Skildring af Prinsen af Wales, nuværende 

Kong Edvard, hvem han havde truffet hos Prinsen af Nassau, 
og som havde citeret hans spøgende Ord om Richard Wagner: 
Junger Tannhåuser, alter Parcifal — en pudsig Skildring af 
et landligt Maaltid i Griinewald paa Lindaus Fødselsdag, 
under hvilket Herrerne blev besværede af Bøller, som da 
Politibetjente kom til, snedigt for disse fremstilte sig som de 
af Selskabet overfaldne. Da Politiet stod paa Nippet til at 
tage Bøllernes Parti, havde Lindau sagt til sin Ven Grev 
Wilhelm Bismarck: Sig dem dog, hvem du er, og lad os 
faa Ende paa Sagen! Men da Rigskanslerens Søn fulgte 
Raadet, svarte Betjentene haangrinende: Graf Bismarck! 
dat kennen wir, dat sagen sie alle! 

Broderen Rudolf Lindau behandlede den ti Aar yngre 
Paul som et stort uregerligt Barn, han havde faaet at tage 
sig af, stræbte forgæves at bevæge den yngre til ikke at 
gøre Dag af Nat og deslige. Han havde som Diplomat og 
Skribent indlagt sig Ære, kjendte Japan og Kina og Amerika, 
og havde foruden Afhandlinger paa forskellige Sprog, særligt 
Fransk — han var Medarbejder af Revne des deux mondes — 
offentliggjort forskellige Noveller. Jeg havde læst dem, der 
foregik i fjerne Lande, som Reisegefåhrien, Der lange HoU 
lander og Die kleine Welt Baade ved Æmnerne og deres 
Behandling var de ualmindelige. 

Efterat have gennemløbet Konsulbanen var Rudolf Lin- 
dau i 1878 traadt ind i den politiske Afdeling af Udenrigs- 
ministeriet i Berlin; Paul Lindau kunde da som Publicist 
gennem ham skaffe sig Kundskab om Politikens øjeblikke- 
lige Stilling. 

30. 

En udmærket Skribent, der som Medlem af det tyske 
Riges Forbundsraad opholdt sig i Berlin, var Bremer Sena- 
toren, tidligere Byens Borgermester Otto GUdemeister, en 

af de største Sprogkunstnere, Tyskland har frembragt, 
Ruckerts og Paul Heyses Lige. Hans versificerede Over- 
sættelser af Byrons samlede Digtninge og af Ariosto's Den 
rasende Roland er uforlignelige. Han var i Selskabslivet, 
hvor jeg havde Tilknytningspunkter til ham gennem Heyse, 
der i hans Hustru saa sin Plejesøster, en fin, klog og tilbage- 
holdende Mand, hvis Konversation ikke ganske svarede til, 
hvad man ventede sig efter at have læst hans formfuldendte 
Essays. Han gjorde mig i 1879 den Ære at skrive en Ar- 
tikel om mig. 

Blandt Skribenter, som besøgte mig og med hvem jeg 
oftere tilbragte en Aften, var Østerrigeren Wilhelm Scherer, 
da ordinær Professor ved Berlineruniversitetet, snart For- 
fatter af den Tyske Literaturhistorie, Han udøvede en stærk 
Indflydelse ogsaa ved andre tyske Universiteter og blev 
lidenskabeligt elsket af sine Elever. Selv var han Elev af 
Germanisten Mullenhof, der stillede sig saa vantro til Sofus 
Bugges banebrydende Undersøgelser om nordisk Mytologi. 
Jeg har andensteds skildret Scherer som Forfatter.*) Som 
Menneske var han Wiener Verdensmanden, artig og imøde- 
kommende, med megen Holdning. En styg, men aandrig Dame 
knyttede ham en Tid lang til sig som sin Ridder; saa giftede 
han sig og døde ung. 

Hans Metode, gennem Fordybelse i biografiske Enkelt- 
heder at forstaa Kunstværket psykologisk, var maaske drevet 
noget for vidt , men altid aandfuld og gav et lærerigt 
Eksempel. 

Et virkeligt Venskab viste mig en noget yngre Professor 
i Literaturhistorie ved Universitetet, Ludwig Geiger, der bl. A. 
har udgivet udmærkede Bøger om Renaissancen i Italien 
og Tyskland og i en lang Aarrække Goethe-Aarbogen. Jeg 

har neppe truffet en mere trofast Natur. Hans Lærdom 
er overordentlig, som den først røbede sig i hans udmær- 
kede Bog om Reuchlin, og hans Frisind ægte. Han har 
som Tysker en noget større Interesse for det blotte literatur- 
historiske Materiale, Breve og deslige, end der trives i 
Lande, hvor der hersker Uvilje mod det formløse eller 
halvvejs formede Stof. 



31. 

Af andre Literatorer, som jeg omgikkes, maa jeg nævne 
den fine Kender af fransk Aandsliv, Professor Immelmann ; 
den ypperste Gransker af Jean Paul, Dr. Nerrlich; Filologen 
Dr. Bmchmanriy da Elev af Steinthai, der tidligere havde 
arbejdet under den berømte Adalbert Kuhn (Forfatteren til 
den udmærkede Bog om Ildmyterne), en af de unge Mænd, 
hvis sjælelige Finhed og ildfulde Ivren for hvad han ansaa 
for ret og vederhæftigt gjorde stærkest Indtryk paa mig; 
dernæst Historikeren Adolf Stem, en Ven af Geiger, der 
da allerede havde skrevet en god Bog om Milton og hans 
Tid, senere blev Professor i Schweiz; Dr. Julius Lessing, Di- 
rektøren for Kunstflidsmuseet, den første Fremmede, jeg hørte 
beklage Thorvaldsens Indflydelse paa dansk Kunst og Kunst- 
industri som hæmmende for dem; fremdeles Nationalzeitungs 
Kritiker Dr. Eugen Zobel, der snart ganske skulde hellige 
sig til Studiet af russiske Forhold, russisk Kunst og russiske 
Bøger; den unge Eventyrdigter Walter Gottheil, en Entusiast 
og yndefuld Poet, der alt i Tyveaarsalderen blev bortrevet af 
Svindsot; S. Hensel, der har forfattet det fortjenstfulde Værk 
om Familien Mendelssohn, som han tilhørte; Kammerherre 
Gustav von Loeper, den udmærkede Goethekender, Hoved- 
manden ved Ordningen af den i saa mange Aar alene bruge- 
lige Hempelske Udgave af Goethes Værker. 

En ung Dansk, som overflyttede sin Virksomhed fra 
Danmark til Tyskland, bragte mig endelig i Berøring med 
det da yngste Kuld af Literatur-Elskere og Kritikere, den 
nærmeste Fremtids Mænd. Hans Navn var Julius Hoffory, 
og hans Skæbne er betegnende for Datidens danske Til- 
stande. I den kjøbenhavnskc Studenterforening havde han,, 
der sad inde med stor Evne til at efterligne Stemmer, en 
Aften i sine Kameraters Kres gjort en Aarhus-D^n efter,, 
som var bekendt for sin snurrige Røst og komiske Messen- 
Hoffory blev saa af en gudhengiven Sjæl angivet til Se- 
nioratet som Gudsbespotter, og der stilledes ham Valget mel- 
lem at gøre en Undskyldning eller at udstødes af Forenin- 
gen. Han, der ansaa sig for ganske uskyldig, foretrak det 
sidste. Da han mange Aar efter vilde habilitere sig ved 
Kjøbenhavns Universitet, erfor han, at denne gamle Historie 
endnu var i levende Erindring og sikkert vilde spærre Uni- 
versitetsbanen for ham. Han gik da til Tyskland, lod sig 
naturalisere og opnaaede i en ung Alder Udnævnelse til 
Professor i nordiske Sprog ved Berlineruniversitetet. 

Hoffory, der var mig oprigtigt og varmt hengiven, og 
uegennyttigt glædede sig over min voksende Navnkundighed, 
var Elev af Wilhelm Scherer og inderlig Beundrer af Henrik 
Ibsen, havde ogsaa gjort dennes personlige Bekendtskab* 
Han bidrog gennem sit Venskab med Otto Brahm og Paal 
Schlenther mere end nogen anden til at befæste Ibsens 
Ry i Tyskland; thi disse to unge Mænd stillede sig det 
til Opgave at indvie deres Landsmænd i Forstaaelsen af den 
epokegørende norske Digter. 

Otto Brahm var da endnu Journalist og Teaterkritiker, 
Paul Schlenther ligesaa ; begge havde dengang kun godtgjort 
Evner som unge Literaturhistorikere af Scherers Skole* 
Senere fik de som praktiske Mænd store Opgaver at tumle 
med. Schlenther blev Direktør for Bui^eatret i Wien, 

Brahm satte Tidsskel i Berlins Teaterhistorie ved Maaden, 
hvorpaa han ledede Deutsches Theater, som han nu har for- 
ladt for Lessingteatret. 

Jeg var med Glæde Vidne til den Lidenskab, hvormgd 
de antog sig Ibsens Sag som senere Hauptmanns og de 
andre unge Digteres, der fornyede det tyske Drama. Otto 
Brahm stod mig personligt nær. 



32. 

En Mand som Afrikaforskeren Gustav Nachiigal, der 
havde gennemvandret ubekendte Lande og var brunet under 
Tropernes Sol, bragte dengang et eksotisk Element ind i 
Berlinerlivet. — En ung tysk Købmand fra Manila Adolf 
Klopfer hensatte os ved sine Skildringer i Egne og Forhold, 
som fængslede os og vakte Rejselængsler. — Pinligt følte man, 
hvor lidet man havde forsket og fundet, naar man traf sam- 
men med Brugsch Pascha og hørte ham berette om det 
gamle og nye Ægypten. — Et oplivende Indtryk gjorde en 
ung Montefiore fra England, der gik som Elev paa Lazarus's 
og Steinthais Højskole, en meget smuk ung Mand, moderne 
i alle sine Synsmaader, der havde den i mine Øjne besyn- 
derlige Idé at ville være Rabbiner i London. — Hvorfor 
dog? spui^e jeg. — Han svarte: „Det har harmet mig at 
se de tidligere Rabbinere ude af Stand til at reformere, da 
de var blevne pekuniært afhængige af Menigheden. Det vil 
ikke blive Tilfældet med mig, da jeg er uafhængigt stillet."* 
(Det var beskedent udtrykt; han havde en Formue af 11 
Millioner Pund Sterling.) 

Blandt højtragende Mænd, af hvem jeg modtog et per- 
sonligt Indtryk, skønt deres videnskabelige Felt var lukket 
for mig, var der Romanisten Adolf Tobler, hvis Værker paa 
Filologiens Omraade er mønsterværdige og hvis Optræden i 

det selskabelige Liv var simpel og fin; dernæst den store 
Matematiker Karl Weierstrass, bl. A. Sonja Kovalevskis Lærer, 
som imponerede mig, især ved at have det mægtigste Ho- 
ved, jeg i mit Liv har set; endelig Astronomen Wilhelm 
Forster, Direktør for Berlins Observatorium, som viste mig 
en høj Grad af personlig Velvilje. Forster hørte til den 
senere Kejser Friedrichs Kres og talte med Varme om Kron- 
prinsessen. Er det ikke en Skændsel, udbrød han en Dag, 
at denne udmærkede Dame i visse Hofkrese betragtes og 
behandles som en Revolutionær, og det blot fordi hun har 
en Englænderindes Krav paa Frihed og Vilje til selv at 
skænke den! — Til mig sagde han et Ord, som rørte og 
glædede mig: De ved ikke, hvor mange Venner og stadige 
Læsere De har i det Tyskland, som nu er blevet stillere. 

ARBEJDE OG ANERKENDELSE 



1. 

Mit første Arbejde i Berlin var den Bog om Esaias 
Tegner, som jeg i Stockholm havde besluttet at 
skrive. Skønt Æmnet ikke var rigt og skønt det var mig 
vanskeligt i Berlin at samle alt det Materiale, jeg havde 
nødigt, ftengslede Stoffet mig fra det Øjeblik af, da jeg op- 
dagede, at Tegners Sjæleliv, som det laa udfoldet i hans 
Poesi, ikke hidtil var blevet fuldt eller rigtigt forstaaet. Jeg 
var overhovedet lykkelig ved min Profession, som aldrig var 
kedelig, altid lærerig, paa én Gang sysselsatte og udviklede. 
Det gjaldt imidlertid først og fremmest om at skaffe 
Penge. Da Hegel, min kjøbenhavnske Forlægger, lod mig 
vide, at han kun vilde udgive Skriftet om Tegner, ifald 
Bogen ikke kom til at overstige tolv Ark, var der jo ikke 
stor Indtægt at haabe af den, og jeg maatte straks se mig 
om efter Udkomme. Hos Grimm læste jeg, 35 Aar gammel, 
disse Ord om Schiller, da han var 3o: So also lag die 
Rechnung: eine halbverfehlte Jugend, und jetzt, wo der aus- 
serste Termin ware fur Nachholung des Versaumten, die 
Nothwendigkeit elender Arbeit um das tågliche Brot zu 
verdienen. 

Den danske Presse kom selvfølgelig ikke i Betragtning; 
jeg var nærmest henvist til den svenske og norske. Men 
en indledet Forbindelse med det svenske Aftonbladet, stran- 
dede paa, at jeg ikke kunde finde mig i den Tone, som 
Redaktøren Hr. Godeke anslog overfor mig. Det gik glat- 
tere at komme i godt Forhold til Stockholms Morgenblad, 
et nyligt stiftet Organ; men da jeg allerede var i god Gænge 
med at sende det Correspondancer, gik Bladet uden Varsel 
ind i Februar 1878. 

Imidlertid havde Redaktør H. J. Berner henvendt sig 
til mig og anmodet mig om Breve til Kristiania Dagbladets- 
leg gik med Glæde ind paa hans Forslag, som imødekom 
mit eget Ønske; det var et fattigt Blad og Indtægterne der- 
for ringe; men jeg var Bladet taknemmelig for en mig den- 
gang saa sparsomt tilmaalt Velvilje. 



2. 

Altsom jeg skrev Bogen om T^nér, lod jeg den sætte 
i Kjøbenhavn, saa jeg under Udarbejdelsen havde Korrek- 
turerne at rette saavel paa Originalen som paa den svenske 
Oversættelse. Skriftet blev færdigt i Slutningen af Marts. 
Samme Dag, jeg endte det, begyndte jeg at oversætte 
det paa Tysk til Deutsche Rundschau, og som om jeg ikke 
havde nok Arbejde med dette og mine Correspondancer, 
havde jeg endnu paataget mig at gennemrette Johannes Mag- 
nussens Oversættelse af Shelley's The Cenci og forsyne 
Bogen med et Forord, foruden i Haandskriftet at gennem- 
læse og rette en saare ringe Roman af Secher: Ægtemænd, 
(Samme Secher blev senere en Snes Aar igennem min haard- 
nakkede Angriber.) 

Af Bogen om Tegner fik jeg ikke megen Glæde. I den 
danske Venstrepresse hed det, at Bogens Præg var Hensyns- 

fylde og at jeg havde indsuget konservative Sympatier i 
Berlin. Kritikeren P. Hansen af Højre udhævede, endog i 
det danske Konversationsleksikon, et enkelt Sted i Bogen, 
som Bevis paa, at der havde fundet et Omslag Sted i mine 
Meninger — hvad der pinte mig i dette Øjeblik, hvor Om- 
slagene i Danmark var saa hyppige og mig saa lede — 
Stedet lød: „Er Ungdomskraften i sin Ustyrlighed ikke altid 
en Tempelskænder, og ender ikke alle bedre Mennesker i 
Modenhedens Aar med det ærlige Forsøg paa at sone og gen- 
oprette hvad Helligbrøde de i Ungdommens Lidenskab har 
begaaet?** Dette forholdt sig til et Punkt i Tegners Friihiofs 
Saga, men fortolkedes saa plumpt og plat, som vilde jeg der- 
med gøre en personlig Afbøn. 

Jeg havde i min Bog beklaget mig over, at Tegners 
mindre Digte i Udgaverne var saaledes sammenrystede, at 
man intet Indtryk fik af Digterens Udviklingsgang. Tegners 
ultraliberale og ultrakonservative politiske Digte, Digte som 
Sangen, der betegner den højeste Livsglædes, og Mjeltsjukan, 
som betegner den sorteste Fortvivlelses Periode, var komne i 
samme Gruppe. Ja Mjeltsjukan (fra 1825) var udateret 
stukket ind imellem et Digt fra 1812 og et andet fra 1813. 
Derved var det udvisket og tilsløret, hvilket Tidsskel dette 
Digt sætter i Tegners Produktion. 

Digterens gamle Svigersøn, Professor C. W. Bottiger, 
forsvarede sig og angreb mig i et eget Flyveskrift, og medens 
de fleste svenske Blade omtalte Bogen velvilligt, var der 
enkelte som Stockholms Dagblad, hvis anonyme Kritik gik 
ud paa at hævde den vedtagne, officielle Opfattelse af Tegner, 
idet den fremstillede Indholdet af min Bog paa uoprigtig og 
hadefuld Maade. Under disse Omstændigheder tog Carl 
Ploug i en lang Artikel Bottigers Parti og beskyldte mig 
desuden for at have fortiet hvad jeg skyldte nogle Studier 
af Ljunggrén, som jeg aldrig havde set for mine Øjne. 

Idet jeg iagttog, hvad Møje man gjorde sig med at foa 
de Sandhedselementer, jeg havde fremdraget, ud af Verden, 
skrev jeg for mig selv: Arme Sandhed! hvilken Umag man 
har med at faa dig trukket op af din Brønd, og hvilken Iver 
der saa straks derefter udfoldes for at faa dig puttet ned i 
den igen! 



Imidlertid begyndte min Anseelse i Europa at stige. Jeg 
fik Anmodning om Essays fra New Quarterly Review, og 
Academy gjorde mig allerede i Maj 1878 et Tilbud, som jeg 
modtog, det, der, som alt berørt, paa én Gang lettede og 
vanskeliggjorde mig min Stilling i Berlin. Det var min 
senere Ven, Richard Gamett, Overbibliotekaren ved British 
Museums Bogsamling, der da allerede havde fattet levende 
Interesse for mig, som fik mig knyttet til det engelske Uge- 
skrift. Han anmeldte i Saturday Review den da udkomne 
tyske Udgave af min Bog om Søren Kierkegaard med Vel- 
vilje. Samtidigt tilegnede Edmund Gosse mig sin gode Bog 
Studies in the Literature of Northem Europe med de hjerte- 
lige Ord To Dr. Georg Brandes of Berlin, the most disting- 
uished of scandinavian criiics, I inscribe this book with 
admiration and affection. 

4. 

Imens gik det løs i Hjemmet med Angreb paa mig. 
Den Mand, i hvis Stjerner det var skrevet, at han skulde 
triumfere over mig, Hr. Paludan, leverede efter at den om- 
arbejdede anden Udgave af Emigrantliteraturen var udkom- 
men, en sønderknusende Kritik af det for fem Aar siden 
udkomne første Oplag. 

Ogsaa Rudolf Schmidt var meget virksom. Min Be- 
kæmpelse var jo bleven denne Persons Mission, hvis Selv- 
følelse iøvrigt antog besynderlige Former. Han indbildte sig 
at ligne Goethe i Profil og gjorde især paa Rejser i Tysk- 
land denne formentlige Lighed gældende. Han mindede mig 
om et Epigram af Thomas Moore: 

Var ej Slavehandelen afskaffet her, 
hvilken glimrende Indtsegt man da kunde faa sig! 
Man købte Hr. Schmidt for den Pris, han er værd, 
og ham solgte til den, som han selv sætter paa sig. 

Hr. Julius Paludan, som fra nu af ved alle Lejligheder 
gjorde sig gældende paa min Bekostning, var i enhver Hen- 
seende et tro Udtryk for den i Danmark skattede Aand, 
ægte national, strengt saglig, dybt gennemtrængt af den ene 
sande Videnskabelighed. Han kunde imellem dumme sig en 
Smule som naar han bittert bebrejdede Froissart hans Mangel 
paa Sans for det dybeste og alvorligste i hans Tid, det natio- 
nale Opsving ved Heltinden Jeanne d'Arc (Froissart død 86aarig 
1419, Jeanne født 1412); men det var hos denne højtbegavede 
Mand kun en Ynde mere. Han passede til Forholdene og 
blev med god Grund en Del Aar derefter Professor i dansk 
Literaturhistorie ved Kjøbenhavns Universitet. 

I Afstand tog han og hans Lige sig mindre godt ud end 
nærved. Omplantet, som jeg var, til større og rigere For- 
hold, paavirkede den nationale Blanding af Vedhængen ved 
gamle konservative Synsmaader og det smaaligste kritiske 
Pindehuggeri mig besynderligt. 

Jeg fandt i de Dage i en dansk Bog af L. Both: Kul- 
svierne og deres Omgivelser Side 25 denne Sætning: 

/ den senere Tid gaar Pindehuggeriet Haand i Haand 
med Kulsvieriet. 

Det forekom mig, som om den Sætning burde staa 
over Indgangen til Datidens danske Publicistik. 

5. 



Saasnart jeg var terdig med at gengive Esaias Tegner 
paa Tysk i sammentrængt Skikkelse — Interessen for Æmnet 
var for ringe til at man vilde udgive Skriftet ubeskaaret — 
begyndte jeg Studierne til en Bog, jeg nu agtede at skrive, 
en Fremstilling af Benjamin Disraeli's politiske Liv og 
literære Virksomhed. Æmnet fængslede mig, og paa den 
Bevægelse mod Jøderne, der netop da opstod i Tyskland, 
vilde jeg med denne Bog forsøge at give et Svar. Jeg ar- 
bejdede efter bedste Evne med Stoffet, men stadig forpint 
af min Mangel paa Raad til at købe mig det Utal af Bøger, 
jeg burde kende, altsaa af hvad jeg for mig selv kaldte min 
ved Pengemangel ft'emtvungne Overfladiskhed. 

I den sidste Uge af September var jeg endelig saa vidt, 
at jeg kunde begynde Nedskrivningen af denne Bog; men 
den maatte nødvendigvis komme ud før Jul, hvis jeg skulde 
kunne klare Nyaarets Udgifter. Jeg havde skrevet den første 
Snes Sider, da en Fristelse kom over mig til at afbryde 
Arbejdet. I et anonymt Brev fra Norge, som jeg modtog 
den 21. Oktober, blev der mig tilsendt 122 Mark og 200 
Francs, de tyske Penge, som Brevet sagde, til en Billet 
ft-em og tilbage til Paris for at se Verdensudstillingen der, 
og de franske Penge til Opholdet. Gaven var jo ikke over- 
daadig, især da — som jeg lang Tid efter erfor — Afsen- 
deren var mange Gange Millionær; men min Længsel efter 
Paris var saa stærk og min Lyst til at se en Verdensudstil- 
ling saa stor, at jeg i første Øjeblik ikke modstod, men ilte 
til Gesandtskabet for at faa det dengang til en Pariserrejse 
fornødne Pas. Neppe havde jeg imidlertid dette, før jeg 
slog om, følte, det vilde være en utilladelig Letsindighed at 
bevillige mig selv en saadan Ferie, gik til Rodenberg og op- 
naaede Plads for den endnu uskrevne Disraeli i Januar- 

Februarhefteme af Rundschau, Samtidigt sendte jeg et Brev 
til Hegel, og meddelte ham, at jeg nu vilde begynde Tryk- 
ningen af en Bog, der skulde ud før Jul. Jeg vidste, han 
vilde finde Tidspunktet altfor sent, men vilde og maatte 
overvinde hans Modstand; jeg formelig svulmede af Energi. 
Bevidstheden om at jeg arbejdede for Livet, for Brødet, 
gjorde mig staalhaard. Nu gjaldt det: hver Time, hvert 
Minut var kostbart. Jeg skrev endnu samme Dag en stor 
Artikel til Academy, og næste Morgen efter en søvnløs Nat 
34 Sider af Bogen. Efter et Par Dages Forløb kom natur- 
ligvis det Svar fra Hegel, at Bogens Udgivelse før Jul var 
umulig; men det rørte mig ikke. Jeg skrev blot i min 
Notitsbog: „Det skal gaa; det maa gaa; jeg vil." Jeg ar- 
bejdede paa Disraeli fra om Morgenen, gik i Seng halvtolv, 
stod op igen halvet, skrev til Kl. 2, og var oppe igen næste 
Morgen Kl. 6. Skønt jeg ikke trak mig ud af det stærkt 
selskabelige Liv, jeg førte i Berlin, og skønt jeg passede min 
Correspondance, den offentlige som den private, blev Bogen 
ved denne Arbejdsmetode færdig den 6. December og Kor- 
rekturerne samtidigt rettede, saa den udkom 13. December 
i Kjøbenhavn. 

For Honoraret købte jeg mig de Bøger, jeg havde savnet 
til Udarbejdelsen, og begyndte straks en helt ny Formning 
og Udvidelse af Bogen paa Tysk, hvor den blev mer end 
en Fjerdedel større. Under Arbejdet blev jeg, som tidligere 
i Kjøbenhavn, pint indtil Afeind af Musik, ikke blot af den i 
i Kroils Forlystelses-Etablissement ligeoverfor mig, men især 
af den, der fyldte Huset, jeg beboede. Jeg skrev i de Dage 
(d. 6. December 1878): 

Langt fra at være et Fredens Hjem er denne smukke Bygning et 
Hjemsted for de afskyeligste Spektakler, iværksatte ved Hjælp af det 
mest oprørende Marterinstrument, den nyere Tid har fuldkommengjort og 
bragt i Anvendelse, saavidt den saakaldte Civilisation strækker sig, jeg 
mener Klaveret. Endog Kælderen i et saadant Hus er en Afgrund af 
Georg Brtndet: Lerned. II. 21 

Pianospil; fra Boligerne i Stuen lyder de mest buldrende Forte'r; dér 
boer ufravigeligt en Russer eller en Græker, der g»ar pu Konservatorium 
og uddanner sig til Virtuos; paa første Sal spiller Herrerne og synger 
Damerne bver Dag de samme Stykker; ovenover spiller Mødrene for 
deres Børn, og alle disse Lyde trænger blandede til det vildeste Kaos op 
og ned gennem de pragtfulde Porcelæns -Ovne, der staar i F6rt>in- 
delse med bverandre, saa man i tredie Etage kan høre Musiken fra Stue- 
etagen, som spilledes der i Værelset, bvor man er — og dette a/jgiver 
Hjem for tænkende Væsener, skal i det mindste a/jgive Hjem fDr dem, 
og dette rasdselsfulde, mekaniske, taabelige Spektakel skal ovenikøbet 
være — Kunst Kunst! I Himle !•) 

6. 

Det var langt fra, at jeg led ringeste Nød; jeg levede 
som mine Standsteller. Ikke desmindre havde Nærings- 
sorgen mig i Struben, idet jeg uafbrudt og nøje maatte passe 
paa at have ethvert lille Art)ejde fisrdigt saa betids, at jeg 
ikke kom til at staa uden Penge. Det vilde c^saa være 
lykkedes, ifald Foriæggere, Tidsskriftsudgivere, Redaktører 
havde leveret Honoraret saa punktligt som j^ mine Artikler. 
Men det skete sjældent eller aldrig. Der var Ingen, som 
bedrog mig. Men Forla^gere og Udgivere var ligegyldige 
for, om Betalingen kom nogle Dage eller Uger senere, og 
saaledes var jeg ret jævnligt i Forlegenhed. En Majdag havde 
jeg kun fire Mark tilbage, en Junidag kun en Mark. En 
Eftermiddag maatte j^ negte mig hjemme for en ung Ge- 
sandtskabssekretær, fordi det var mig umuligt at byde ham 
en Kop The, og det var Thetid. I Sommeren 1878 maatte 
jeg sende Afbud til et Selskab, hvor j^ ventedes, fordi jeg 
ikke havde Penge til en Vogn. Det blev efterhaanden som 
en Sport, et Spil at sørge for, der altid til rette Tid var 
Penge i Huset. Arbejdsgiverne i de højere Fag tænker 
sjældent paa, hvad Betydning det har for Aandsarbejderen 
at faa sin Betaling punktligt. Jeg lærte det i hint Tidsrum 



♦) Samlede Skrifter XIV 178. 

at kende, og blev siden des opmærksommere for, ikke paa 
min Side at lade nogen vente paa sin Løn. 

Mest plagede mig Umuligheden af at skrive noget, der 
slet ikke betalte sig. Jeg havde paa hin Tid den største 
Lyst til at sysle med Ovid og give en Skildring af ham som 
Menneske og Digter, men opgav Æmnet som et, til hvis 
Behandling jeg aldeles ikke havde Raad. Endnu umuligere 
var det mig naturligvis at følge min Lyst til at sætte mig 
ind i et eller andet uden at jeg dermed forbandt et prak- 
tisk Øjemed. 

7. 

I Maj 1879 havde jeg fuldendt Bogen om Lord Beacons- 
field paa Tysk. Ikke længe efter fulgte en engelsk Udgave; 
den indbragte lidet, da den tyske Forlægger havde sikret sig 
Halvdelen af Forfatterhonoraret, og da Oversætterinden fik det 
meste. Hun var ikke sin Opgave voksen, oversatte fra Tysk og 
begik grove Fejl, forvekslede f. Eks. indisch med Judisch og 
skrev thejews BiU for the India Bill. Dengang var der endnu 
ikke stiftet den Art Overenskomst, som i vore Dage træffes 
mellem engelske og amerikanske Forlæggere. Min Bog blev 
snart uden mit Vidende med alle Fejlene eftertrykt i New York. 
Da jeg skrev til Forlæggeren og beklagede mig over, at han 
hverken havde udbedt sig mit Samtykke eller givet Honorar 
eller endog blot sendt mig et Eksemplar, svarte den ufor- 
ferdede Yankee: „Eet Eksemplar! hvad tænker De om mig! 
Hermed sendes Dem fem^ Det var rigtignok alt hvad jeg 
fik. Da endelig Harpers Library, ligeledes uden at spørge mig, 
aftrykte Bogen (paany med alle Fejlene) i trespaltet Format 
som Avis og solgte huntredtusind Eksemplarer af den for 15 
Cents Stykket, sendtes der mig end ikke ét Eksemplar. 

Bogen om Lord Beaconsfield gjorde en Del Opsigt. 
Cherbuliez anmeldte den i Revue des deux mondes, den 

21* 

blev udførligt og gunstigt bedømt i Vestnik JevropL Gladstone 
sendte mig et Brev for at anmode mig om at rette et Sted, hvor 
jeg var kommen til at gøre ham Uret, og et andet Sted, hvor 
han uden Føje betragtede sig som forurettet. Times skrev: ^4^ 
a biography this book is far more valuable because more æn- 
cise and impartial than any which has appeared in England, 

Mest Glæde havde jeg dog af Bjørnstjeme Bjørnsons 
brevlige Udtalelser om Bogen som om andet. 

Vi var trods Aldersforskellen samtidigt naaede til et 
Tidspunkt i vor Udvikling, hvor vi havde gensidig Forstaa- 
else og livfuld Drøftelse behov; vi havde Brug for hinanden, 
og blev efter et Ordskifte næsten altid enige. 

Bjørnson følte sig ved Aarene 1878, 1879 aandeligt 
ensom i Norge. Hans tidligere Livsforhold havde opløst 
sig. Der var gjort alt muligt for at holde ham fast i den 
nationalliberale , skandinaviske , kongeligsindede , kirkelige , 
Grundtvigske Ring; da man ikke havde formaaet at fastholde 
ham, blev han behandlet som en udstødt, om saa blot paa 
Grund af hans da saa ivrige Fejden mod Djævletroen. Han 
trodsede Forkætringen, men han led under den; thi som 
han selv sagde, han havde Hud som en Jomfru, af de aller- 
fineste. 

Han følte paa én Gang en grænseløs Arbejdslyst og en 
utrolig Afmagt. Han sad alene, helt alene, og alle i Norge 
saa paa ham som paa noget, de var meget overlegne, gav 
ham ikke nogen Art af Hjælp. Men for Bjørnson stod det, 
som havde der aldrig levet en Digter paa denne Jord, der 
kunde undvære Hjælp, om det saa blot var af en. Han 
havde visselig sin Hustru, men hun var da trykket af Be- 
kymringen for ham. Han havde Venner, gode Venner, men 
hvem han gav Næring. Han havde ingen, som gav ham 
noget — undtagen Uret. Det gav man ham „paa Tryk, i 
Ord, med Øjne" Dag ud. Dag ind. 

Bjørnson sad inde med en umættet Lærelyst, ønskede 
Oplysninger, Vejledning, især Anvisning paa retledende 
Tanker, havde en brændende Tørst efter Kundskabskilder. 
Den kom jeg da efter Evne i Møde. Samtidig glædede Han 
sig ved alt, hvad han sporede af Fremgang i Europa og 
Amerika og foregreb Begivenhedernes Gang, var f. Eks. 
overbevist om, at om blot ti Aar vilde i Frankrig Kirken 
være adskilt fra Staten — det skete, men tog 27 Aar — om 
andre ti Aar vilde Hæren i Frankrig være afløst af en Milits 
— dette har lange Udsigter endnu, og heldigvis. 

For Bjørnson var dengang Norges aandelige Ulykke 
Mangelen af et samlende Midtpunkt. Folk boede for spredt, 
og selv de tæt boende vænnede sig til at leve hver for sig 
og vente paa, om andre vilde udrette noget. Efter hans 
daværende Opfattelse havde Nordmændene i Grunden aldrig 
taget aandeligt fat, aldrig havt en aandelig Brydning eller 
Kamp. Hvad Literaturhistorikeme snakkede desangaaende 
var „det gyseligste Vrøvl". Nordmændene havde engang 
havt et forceret Menneske, der stødte sammen med et bla- 
seret Menneske — det var hvad der kaldtes Aandskampen 
mellem Wergeland og Welhaven. Disse havde i Virkelig- 
heden havt samme Syn, samme Grundopfattelse, var 
fostrede af nøjagtig samme Slags Betingelser. De to Wer 
var slet ikke Modsætninger, men i det Væsenlige ens- 
artede. 

Først nu kunde en Brydning opstaa. Der var jo ogsaa 
Brydning i Bjørnson selv. Spotteordet om hans Forandring 
af Signaler vilde han nu indskrive paa sit Livs Fane. Da 
han i sin Tid digtede den lille Sang om Ingrid Sletten af 
Sillefjord havde han havt ringe Anelse om, hvad den egent- 
lig betydede, og om hvad den spaaede hos ham selv „med 
profetisk Varsku som den lille Lygte i et Fyrtaam". 

Bjørnson forstod den Gang mine Skrifter med det skarpe 

digteriske Snarsyn, der li^er i hans Væsen, men kun fun- 
gerer, naar han er besjælet af Sympati. Han fandt, at jeg 
dømte Tegner saare mildt, men begreb paa én Gang, hvad 
der hos Manden var mig personligt imod, og hvorledes For- 
staaelsen hindrede den spirende Uvilje i at komme op. Han 
fandt iøvrigt Bogen „dejlig"; jeg havde gjort hele Norden 
Nytte med den Bog, ligesom jeg overhovedet „havde om- 
skabt Nordens literære Bevidsthed og vakt den, hvor den 
før ikke var." Han sparede ikke paa Lovordene. 

Bogen om Disraeli vandt i dens danske Tekst i ikke 
ringere Grad hans Bilald. Kun protesterede han ivrigt 
mod Vendingen, at Jarlen af Beaconsfield ikke var nogen 
„stor Mand". Han fandt ham stor. Bjørnson havde Taal- 
modighed til paany at gennemlæse Bogen i den tyske Om- 
arbejdelse. Han fandt, at det om engelsk Politik Tilføjede 
ikke var saa omfangsrigt, som han havde tænkt, men at 
ogsaa det „havde den Sammentrængthed og Tilspidsning, der 
gjorde mig til den Prosaist, han helst læste, og han læste 
mange." 

„Der er, skrev han en Dag, undertiden i Deres Stil 
noget vældigt. Det fremkommer ved, at den dybe bræn- 
dende Overbevisning i den Grad behersker, hvad den frem- 
stiller, at Forstaaelsen iler forud for Ordet, saa dette, om 
det end siges ganske sagte, vibrerer længe efter, at det er 
læst. Man er saa betaget af Deres Overbevisning, at man 
mærker sig det mindste Vink, det letteste Minespil, og der- 
ved lyder enkelte Ting med Basunstyrke, skønt sagte ganske 
lige til. Deres Foredrag er ikke tysk, ja i den Grad ikke 
tysk, at j^ gad vide, om Tyskerne helt forstaar. Tyskerne 
kan vist ikke komme med paa den Jembanefart. En utrolig 
Mængde Omsvøb er oversprunget." 

Han fandt, at den skrivende Tysker altid holdt sig oppe 
over det, hvormed han sysselsatte sig. Selv naar han rent 

forgudede noget, saa forgudede han det under Foragt for alt det, 
som ikke var Forgudelsens Genstand. Bjørnson troede ikke 
Tyskerne ubeskednere end andre, men ansaa den overlegne 
Tone for en Literaturvane, opdrættet i Trængselstider, og 
mente, den vilde falde bort, naar man i et stort samlet 
Samfund følte sig sikrere paa sig selv. Jeg derimod gik 
efter hans Skøn helt op i det, jeg behandlede. „Kærligheden 
til Sandheden,* skrev han, „er hos Dem i den Grad be- 
gejstret paa Færde, at De selv aldrig blir anderledes synlig 
end gennem Værket, Skikkelsen og Forholdet, som skildres; 
De er med. De er mod, eller halvt med, halvt imod; men 
det falder i den Grad af sig selv, at om vi er af en anden 
Mening, vi standser ikke, vi vredes ikke, vi er paa en ærlig 
Grund, i et strengt, fint Arbejde. Ja fint Her er endnu 
en Forskel. Dette er finere Arbejde end det, vi faar fra 
Tyskland. Er det en Nationalforskel eller bare en Indivi- 
dualitets? — Og saa er der nordiske Talemaader, Tankeven- 
dinger, der ser saa bly ud paa Tysk." 



8. 

Det laa mig fjernt at søge Universitetsansættelse i Prøjsen. 
Den kunde kun opnaas ved at jeg skiftede Nationalitet, og 
til Prøjser egnede jeg mig aljgjort ikke. Men der frembød 
sig for mig en Lejlighed til at holde Foredrag i Berlin uden 
at jeg havde nogen Ansøgning at indgive. Kort efter min 
Ankomst oprettedes det saakaldte Humboldtakademi, og 
Stifterne, særlig den bekendte, i den tyske Arbejderbevægelse 
saa virksomme, Statsøkonom Max Hirsch henvendte sig 
straks til mig for at opnaa min Medvirkning. 

Fra Begyndelsen af Aaret 1879 kunde jeg spore en 
stærk Stigen af min Anseelse i Tyskland og Østerrig. Neppe 
var min B(^ om Lord Beaconsfield udkommen, før det 

østerrigske Verdensblad Neue freie Presse tilbød mig Over- 
tagelsen af Bladets hele Udenrigspolitik. Jeg fik dernæst et 
Tilbud fra Firmaet Rutten & Loening i Frankfurt am Main 
om Udgivelsen af et Bind Essays og et Tilbud fra Ludwig 
Geiger om Medarbejden paa Goethe-Aarbogen. 



9. 

Imidlertid havde jeg den Vanskæbne, at Forlæggeren til 
den tyske Udgave af de endnu alene skrevne, fire første 
Bind Hovedstrømninger, den af mig højt vurderede Franz 
Duncker, gik Fallit. Sønnen vilde indtræde i Faderens Ret- 
tigheder og tilbød mig Udgivelsen af de efterstaaende Dele. 
Men alle fraraadede mig at gaa ind paa Tilbuddet, da den 
unge Mand endnu ikke havde lagt nogensomhelst Dygtighed 
for Dagen og desuden var ganske formueløs. 

Under disse Omstændigheder forekom et Tilbud fra en 
større Forlægger i Leipzig Hr. Hermann Credner (Veit & 
Comp.) om Overtagelsen af Hovedstrømningerne paa sømme- 
lige Vilkaar mig fordelagtigt; jeg tog imidlertid kun imod det 
paa den Betingelse, at Løsningen fra det Dunckerske Forlag 
fandt Sted i venskabelige Former. Jeg nærede nemlig stor 
personlig Hengivenhed for Franz Duncker. Ukendt som j^ 
var med de rette Kunstord krævede jeg af min ny Forlægger, 
at han af Duncker tilkøbte sig Restoplaget. Det faldt mig 
ikke ind, at foruden Restoplaget maatte endnu tilkøbes For- 
lagsretten, og Ingen gjorde mig opmærksom derpaa. Da 
Oversætteren af Hovedstrømningernes første Dele var død, 
da jeg desuden havde til Hensigt at give Værket en grundig 
Omarbejdelse, indbildte jeg mig, at naar Restoplaget af første 
Udgave var blevet den ny Forlæggers Ejendom, var jeg Herre 
over min Bog og havde ingen Konkurrence at befrygte. 

Jeg havde staaet mig hundrede Gange bedre ved at lade 

Værket blive i Hænderne paa den fallerede Forlæggers Søn. 
Thi forbitret over min Overgang til Veit & Comp. solgte nu 
denne for en Bagatel (ifald han ellers overhovedet fik Penge) 
af ren Hævnlyst Forlaget til Bøgerne, som de forelaa i den 
første forældede Oversættelse, til en lille, daarligt bekendt 
Boghandler i Leipzig ved Navn Barsdorf, der ikke længe 
derefter blev idømt en flereaarig Tugthusstraf. Denne Mand 
var besluttet paa at drage enhver Indtægt, han formaaede, 
af mit stigende Ry, og opnaaede virkelig i Aarenes Løb at 
udgive hele otte Oplag af alle seks Bind Hovedstrøm- 
ninger, ni af det sidste, desuden talrige af enkelte Partier, 
han vilkaarligt udklippede. 

Da Danmark haardnakket afslog at indgaa nogen literær 
Overenskomst med Udlandet (den bragtes først til Veje 
i det ny Aarhundrede), blev Følgen for mig den, at fra 
det Øjeblik af, da jeg endelig fik Medbør i mine Sejl og 
mine Bøger i det fremmede Land blev solgte i titusindvis, 
saa de indbragte en lille Formue, gik Alt hvad de kastede 
af sig i en Piratboghandlers Lomme. Forgæves forsøgte 
jeg at udgive dem selv; min Forlægger kunde ikke bestaa i 
Konkurrencen med Barsdorf, jeg blev indviklet i Proces 
efter Proces og tabte Penge. 

Tankegangen i Danmark i det 19. Aarhundrede var den, 
at da der oversattes saa uendeligt meget mere ft^ fremmede 
Sprog til Dansk end fra Dansk til fremmede Sprog, saa stod 
Folket sig godt ved at udlevere de faa Forfattere, som over- 
sattes, til fuldstændig Udplyndring, for at den hele Nation gratis 
kunde nyde godt af alt fremmed Aandsliv. Men man skyldte 
da de Prisgivne en ordentlig Skadeserstatning, som udeblev. 

10. 

Det laa mig stærkt paa Hjerte at gennemarbejde og 
udvide mine Studier over Lassalle til en Bog. Men da jeg 

i Januar 1879 spui^e min danske Forlægger, Hegel, om 
han vilde udgive den, afslog han bestemt at trykke endog 
blot et Oplag paa 500 Eksemplarer, da jeg havde altfor faa 
Læsere i Danmark. Jeg samlede mig da ganske om Studier 
til Hovedstrømningernes femte Del. 

Paa dette Tidspunkt blev Festen for Universitetets fire- 
hundredaarige Bestaaen fejret i Kjøbenhavn. Sange og Taler 
strømmede over af Kongetroskab, Snobberi, ægte og forloren 
Gudelighed; om Videnskab eller i videnskabelig Aand faldt 
der ikke mange Ord. Paa Afstand tog disse Festligheder 
sig lidet tiltalende ud. 

Medens jeg i Juli 1879 var nogle Uger i Kjøben- 
havn, spiste jeg en Dag til Middag med Chresten Berg og 
Viggo Hørup. Jeg saa da Berg for første Gang. Han var 
blond, tyk, bred, mavefør, svulmede af Selvfølelse; en 
Agitator af Rang blandt Bønder; overbevist om nogle de- 
mokratiske Doktriners Sandhed og Værd. Han var i høj 
Grad spydig overfor en Del tilstedeværende Kjøbenhavnere 
af Venstre, hvem han bebrejdede politisk Slaphed; de burde 
oprette Blade ude i Landet og personligt agitere paa Møder. 
Overfor mig var han nærmest venlig, betragtede mig som 
Partifælle og Medsammensvoren, der burde beskyttes. Han 
vilde for at gaa udenom Konsistorium foreslaa, at der paa 
Finansloven bevilligedes mig 3000 Kroner aarligt som ekstra- 
ordinær Docent. Han og Hørup skulde sætte Sagen igennem. 

Jeg blev i Berlin samvittighedsfuldt underrettet om alle 
de Stadier, denne Sag efter dansk Vis gennemgik. Den gav 
Anledning til omstændelige politiske Forhandlinger, til hvad 
man respektstridigt turde kalde det uendelige Sludder om 
Ingenting; men Berg var sikker paa sin Magt til at gennem- 
føre Bevillingen, især da man i Fischer havde en Minister, 
som var den gunstig. Sagen blev trukket ud fra Midten af 
Juli til Slutningen af December. Da Finansudvalget samledes 

for at give sin Betænkning den sidste Form og intet andet 
var tilbage end at Navnene skulde underskrives, erklærede 
Kammerherre Jacob Scavenius pludselig, at han ikke vilde 
stemme for Bevillingen til mig, og Højre sluttede sig til 
ham. Derpaa afgav Grev Holstein selvsamme Erklæring 
paa egne og Frede Bojesens Vegne. Sagen maatte da gaa 
til Afstemning, og ved den fik Bevillingen 8 Stemmer mod 7. 
Berg og Hørup mente endnu at kunne faa Flertal for den 
i Folketinget, uagtet Høgsbro dér ogsaa var imod mig; men 
saa bad Ministeren Fischer Berg om at lade Sagen helt gaa 
ud, da han ikke mere kunde (o: turde) gaa ind paa Bevil- 
lingen. Han frygtede som i 1875 for sin Taburet. Han 
reddede den dog ikke længe; thi da Højre ikke længer følte 
sig tryg overfor ham, og da man havde bragt i Erfaring, at 
han havde legitimeret og opdrog to uægte Børn, han i sin 
Ungdom havde faaet, beskyldte Topsøe ham for Connivens 
med „den frie Kærlighed"", og han maatte gaa af. Kammer- 
herre Scavenius overtog Embedet. 



11. 

Iblandt mine Breve til norsk Dagbladet var der i Sep- 
tember 1879 et, hvori jeg refererede Indholdet af en Bog 
Menneskehedens Fordomme, som en gammel Østerriger ved 
Navn Lazar Hellenbach, en politisk reaktionær Forfatter, 
havde skrevet og sendt mig. Det var ikke i Drømme faldet 
mig ind, at den Artikel kunde vække Opsigt eller forarge; 
jeg levede jo i et kultiveret Samfund, hvor Publikum kunde 
høre meget uden derfor at have den Fornemmelse, at Ørerne 
gik af. Stadigt paany glemte jeg Indskrænketheden, Dum- 
fromheden og Hadet i Norden. 

Lazar Hellenbach bekæmpede den Mening, at Jorden 
var overbefolket, men havde etsteds betingelsesvis skrevet. 

at ifald Jorden virkelig var det, saa vilde det, saa længe 
Elendigheden i de laveste Klasser var saa stor, som den er, 
være mere humant at lade de fattigstes Smaabøm dø en 
smerteløs Død end at udsætte dem for den Sult og den 
Nød, som saa ofte venter dem. 

Denne ligegyldige, i ethvert Tilfeelde aldeles uskyldige 
Sætning, hvilken jeg endda slet ikke havde overtaget for 
min egen Regning, men blot gengivet som Hellenbachs, gav 
Anledning til den stærkest fygende Storm af Mundsvejr, der 
endnu havde blæst imod mig. Meget havde man jo tilforn 
beskyldt mig for; men selv for Spøg havde dog Ingen endnu 
anklaget mig for at ville myrde Smaabøm. Denne Anklage 
blev nu Løsenet. 

I norsk Morgenbladet rettede en Hr. M. Færden to 
svære Artikler mod hint brødefri Brev, saa det norske 
Dagbladet maatte forsvare Tilladeligheden af den frie Dis- 
kussion imod ham. Men det var i Danmark, at Molbo- 
forbitrelsen i den Anledning for Alvor gik grassat. Dér 
lykkedes det at ophidse de velsindede Krese til det Yderste 
imod mig i Anledning af mit planlagte Masse-Barnemord. 
Ploug klippede snildt et Brudstykke ud af hint Referat og 
indrykkede det i sit Blad under Overskrift Et fordomsfrit 
Forslag med den ganske usandfærdige Indledning, at jeg 
havde anbefalet Hellenbachs Bog. Jeg havde kun skrevet: 
„Denne Bog af en gammel østerrigsk Skribent fortjener en 

Gennemlæsning Bogen er hverken genial eller i nogen 

fremspringende Grad original; men den er tankevækkende 
og selve Æmnet [Menneskehedens Fordomme] er et godt 
Indfald.« Fædrelandets Læsere skulde imidlertid bringes til 
den Tro, at jeg ikke blot havde anbefalet Bogen, men særlig 
hint barnemorderiske Forslag. Jeg havde i min Artikel 
endda udtrykkelig skrevet: „Da Forfatteren jo ikke tillæger 
Overbefolkningen Skylden for de ejendomsløse Klassers Nød, 

tvivler han selvfølgelig ikke paa, at der gives andre og bedre 
Midler imod Nøden end Barnemord.** Men denne Sætning 
udelod Hr. Ploug; umiddelbart foran den standsede han sit 
Citat. 

Saaledes lykkedes det at faa de skikkelige Kjøben- 
havnere til endnu engang at korse sig af Harme over min 
Immoralitet. 



12. 

Neppe var denne Indignation traadt en Smule i Bag- 
grunden, før der i den danske Presse igen blev hidset til 
Forbitrelse imod mig. Jeg havde i Oktober 1879 i Academy 
omtalt nogle nye nordiske Bøger, deriblandt Kiellands første 
No velletter, alle med Ros, kunde altsaa ikke denne Gang 
beskyldes for Nedsætten af det Hjemlige; men der rejstes 
saa i Dagbladet et Skrig over at der var andre Forfattere, 
jeg ikke havde omtalt, navnlig Bladets Redaktør, Hr. Topsøe. 
Jeg havde imidlertid heller ikke nævnt Henrik Ibsen, hvem 
jeg dog stod adskilligt nærmere. Man tog intet Hensyn 
dertil, gik derimod løs paa min Tendens „den blinde Hyldest 
af den saakaldte moderne europæiske Kultur, hvorved ifølge 
Dr. Brandes' Dogmer forstaas Darwinismen, Positivismen og 
Naturalismen**. 

Endnu langt stærkere Slag paa Gongongen i Danmark 
foraarsagede en Oversigtsartikel over Dansk Literatur i 1879, 
som jeg paa indtrængende Opfordring fra Redaktionen for 
Meyers store Konversationsleksikon havde skrevet til et af 
dette Foretagendes aarlige Supplementhefter. Det var et af 
disse sure Pligtarbejder, j^ for det daglige Brøds Skyld ikke 
turde afslaa, kedsomt og besværligt som det var, især for 
mig, der i Udlandet ikke kunde følge med alt hvad der ud- 
kom i Kjøbenhavn. Selvfølgelig skrev jeg Artiklen samvittig- 



Digitized by 



Google 



334 Arbejde og Anerkendelse 

hedsfiildt (med samme Art Samvittighedsfuldhed, som den, 
hvormed man retter Korrektur); men iøvrigt tillagde jeg den 
ikke ringeste Vægt; den skulde og maatte ikke engang 
undertegnes. Artiklen var tilmed ikke helt af mig selv; thi 
da jeg i Berlin ikke havde set Danmarks nyeste historiske 
Literatur, havde Forfatteren Herman Schwanenflugel vist mig 
den Velvilje at fuldstændi^øre min rent literære Oversigt 
med en over Aarets historiske Publikationer. 

Den hele Artikel var 3V« Side stor. Den Hensigt at 
gøre Propaganda eller nedsætte laa mig saa fjern, som den 
at ville henlede Opmærksomheden paa mig selv. Jeg havde 
i Oversigten end ikke nævnt mig. Men da jeg jo nu engang 
hørte med til dansk Literatur, fandt Redaktionen det urimeligt, 
at jeg blev helt forbigaaet, og tilføjede derfor en enkelt Linje 
om mine Hovedstrømninger, den iøvrigt uheldige: „som ba- 
nede Vejen for en ganske ny Betragtning af den moderne 
Digtning "". Redaktionen foretog uden mit Samtykke desuden 
adskillige andre Tilføjelser og Ændringer. Artiklen var jo 
navnløs. Paa Indersiden af Heftets Omslag, der faldt bort 
ved Indbindingen, fandtes imidlertid alligevel mit Navn, om 
end med ganske smaa Bogstaver, i den lange Liste over 
Medarbejderne. 

Da jeg var klar over, med hvilken Politi-Lidenskab 
man i Kjøbenhavn spejdede efter mit Navn, hvor det end 
kom frem i Udlandet, sendte jeg, straks som Heftet kom 
mig i Hænde, Hr. H. I. Meyer, Leksikonnets Udgiver, et 
Brev, hvis Koncept jeg bevarede, hvori jeg meddelte ham, 
at der af Leksikon-Supplementets Redaktion var foretaget 
„saa væsenlige, saa uforstandige, til Dels meningsforstyrrende 
Forandringer" i min Artikel, at jeg ikke kunde tage Ansvaret 
for den paa mig. Jeg maa," skrev jeg, „derfor til min Be- 
klagelse anmode Dem om at lade en Notits, der fralægger 
mig Forfatterskabet, blive optaget i Korrespondensbladet til 

næste Hefte og bede Dem tilstille mig samme." Jeg gav 
en Række Prøver paa de foretagne Ændringer og sluttede: 
„Endelig har man havt den utrolige Smagløshed at læ^e 
mig en Ytring i Munden, i hvilken jeg (tilmed paa den 
urimeligste Maade) roser mig selv." — Det var vel kun en 
eneste Linje, og jeg vidste vel, at intet Menneske i Tysk- 
land vilde agte paa den; men, som jeg i mit Brev bemær- 
kede, „i Danmark, hvor jeg har adskillige Fjender, vil den 
blive læst Ord for Ord." I det Svar, jeg modtog, hed det: 
„Det Skete gør os uendelig ondt, og vi beder Dem kun om 
ikke at tage Sagen saa tragisk^ som Deres Brev fremstiller 
den, og hvortil De desværre har fuld Berettigelse." Ikke 
desmindre sluttede Brevet med, at Redaktionen „af let- 
forstaaelige Grunde" ikke kunde beslutte sig til at fralæ^e 
mig Forfatterskabet. 

Da der gik fulde tre Uger, uden at Dagbladet og 
Fædrelandet i Kjøbenhavn gjorde Anskrig, tænkte jeg, at 
man maaske denne ene Gang havde fundet Anledningen for 
ubetydelig eller havde overset mit Navn paa Omslagets Inder- 
side; men nej! Der maatte kun hengaa den Tid, som ud- 
krævedes, for at Heftet naaede det store kongelige Bibliotek 
i Kjøbenhavn, Arsenalet for Vaabnene imod mig. 

Artiklen blev i de danske Blade gengivet med sædvan- 
lig Perfidi. Det gjaldt om at godtgøre, jeg alene roste mine 
„Venner", Byen var jo ikke større, end at Alle vidste, jeg 
kendte Professor Schiodte. Følgelig hed det, at jeg favori- 
serede ham, og i Fædrelandet blev derfor de stærke Lovord, 
jeg havde udtalt om Japetus Steenstrup, oversprungne. Byen 
var fremdeles ikke større, end at Alle vidste, jeg kendte 
Historikeren Fridericia. Følgelig fremhævedes, hvad jeg 
havde sagt om ham, skønt han var den Historiker, der 
havde faaet kortest Omtale, og man udelod det langt udfør- 
ligere, som fandtes om Birket-Smith og Troels-Lund. Hele 

Byen vidste, at jeg kendte Professor Goos. Følgelig angreb 
Dagbladet {\) mig lidenskabeligt for den gunstige Omtale, et 
Værk af Goos havde faaet, medens A. W. Scheel, Aagesen, 
Nellemann ikke var nævnte osv. Og Dagbladet, som aldrig 
lod en Lejlighed til at stemple mig som Landsforræder gaa 
forbi, sluttede da den første af sine Artikler med den sacra- 
mentale Vending: „Det gamle Ord, at det er en daarlig 
Fugl, som besudler sin egen Rede, bør holdes i Agt." 

Professor Johannes Steenstrup, der med en ikke altid 
lige klædelig Fanatisme gerne skrev hele Spalter om en 
Notits af mig paa nogle Linjer, anklagede mig ikke blot 
anonymt i Kjøbenhavn, men med sit Navn i Paris, hvor 
Revue Critique blev underrettet om alt det Hæslige, min 
Leksikonsartikel indeholdt. Da jeg i et Brev til Gabriel 
Monod tog til Genmæle, svarte denne køligt, at Professor 
Steenstrup sikkert vidste Besked angaaende hvad han skrev 
om. (24 Aar senere talte Monod til min Ære paa Bane- 
gaarden i Paris). Jeg maatte da henvende mig til Tids- 
skriftets anden Leder, Gaston Paris, som svarte venskabeligt 
og lovede mig Oprejsning. 

(For at sikre sig den attraaede Upartiskhed i Meyers 
Konversationsleksikon fik man Redaktionen af dansk Litera- 
tur for de senere Udgaver overdraget Hr. Julius Paludan.) 

Et eneste Blad forsvarede mig, det da nylig stiftede 
Dags-Avisen, i hvilket nuværende Overretssagfører A. Cantor 
skrev et veltalende Indlæg, som paa viste alle de grove For- 
vanskninger af mine Udtalelser i Dagbladet og Fædrelandet. 
Han skrev: „Ingensinde har jeg læst en saa glimrende, i al 
sin Kortfattethed skarpt pointeret. Fremstilling af dansk Lite- 
ratur; aldrig har et tysk Leksikon omtalt Danmarks Forfat- 
tere og literære Bevægelser saa udførligt, med saa fin Op- 
fattelse, saa levende Sympati .... Dagbladet lader Dr. 

Brandes besudle sin egen Rede. Og dog er Sandheden den, 
at han gør Alt, for i Udlandets Øjne at forskønne den 
Rede, som der desværre ogsaa er nok herhjemme til at be- 
sudle.« 

Dags-Avisen var imidlertid et nyt Foretagende og ude 
af Stand til at holde sig mer end i nogle Aar. De gamle 
Aviser bestemte den offentlige Mening i Danmark, og Red- 
aktørerne havde lovet sig selv, at overfor mig skulde denne 
ikke falde til Ro. 



13. 

I de Dage hændte der mig en ubetydelig Begivenhed, 
et rent Intet, som ikke desmindre gjorde det dybeste Ind- 
tryk paa mig. Jeg gik gennem Thiergarten med rask Gang, 
da jeg kom til at krydse Forfatteren Hans Hopfen, som var 
til Hest. Han holdt Hesten an, da han saa mig, og vi 
fulgtes et Stykke ad, han ridende i Skridt, jeg gaaende. Da 
jeg paa hans Bemærkning, at jeg saa noget medtaget ud, 
meddelte ham Grunden, det utrolige Spektakel i Anledning 
af en uskyldig Artikel i et Leksikons-Supplement, Beskyld- 
ningerne for Selvros og for hadefulde Udtalelser om Fædre- 
landet, studsede han højligt, standsede Hesten, gav mig 
Haanden og sagde blot disse Ord: Liebenswiirdige Menschen, 
Ihre Landsleute! Ordene slog ned i mig som sjældent Ord. 
Med Et saa jeg mine Landsmænd, som han saa dem, som 
jeg trods Alt ikke før havde set dem, og det formelig ry- 
stede mig. 

Jeg følte mer end Afstand mellem mig og mine hjem- 
lige Angribere; de var mig saa ulige, som om jeg beboede 
en anden Klode. 

Jeg levede, det vil sige: en ubevidst Verden levede i 
mig, og jeg forstod langtfra altid selv mine indre Oplevelser. 

Geoit Braodet: Lerned. II. 22 

Af Og til var det, som bristede Mure for mit Blik, og der 
aabenbarede sig for mig Syner saa glødende og farverige i 
Guld og Purpur, som var jeg Vidne til en Solopgang. Af 
og til var det som bristede Grunden i mit Sjæleliv, paa 
samme Maade som vulkanske Bjerge slaar Revner; jeg følte 
Lavaen syde dernede, fornam det, som vilde Bjerget spy 
Ild. Ofte var jeg lutter anspændt Opmærksomhed, Argus 
med de hundrede Øjne, iagttog, tilegnede mig alt Seværdigt 
i det store mig fremmede Samfund, hvor jeg havde fundet 
min Plads. Til andre Tider var jeg lutter Handlekraft, 
Briareus med de hundrede Arme, følte mig i Stand til at 
foretage aandelige Idrætter og Omvæltninger, der skulde 
spores hundred Aar efter. Nu og da var jeg helt en Drøm- 
mer, gik om som en Søvngænger, formende Billeder, til- 
skærpende Tanker, som man i Oldtiden skærpede Pile og 
Spyd, betaget af mit indre Fatamorgana, optaget af Arbejdet 
i mit indre Værksted, helt fortabt i mit Eget. Naar jeg da 
gik i det Fri og Luften skælvede, og den fine stærke Duft 
af Jord, Blade, Blomster, Skovens smaa og store Dyr, slog 
mig i Møde, mens Skæret fra Himmelhvælvingen, Glimtene 
af Sol fyldte mine Sanser og steg mig til Hovedet, kunde 
jeg være som blændet og beruset. Planter, Fugle, Insekter 
var mig som Ildtunger af selve den Livets Ild, der glødede 
i Jordens Indre. Myggenes hvirvlende Dans, Biers og Vespers 
Summen, Bladenes lette Knitren for Vinden, alle disse Lyd 
gav Genklang i mit Indre. Alnaturen var da om mig og i 
mig. Gud var i mig og fyldte mig, saa det var, som om 
mit Hjerte skulde sprænges. 

Var der noget paa Jorden, som ikke sysselsatte mig, 
saa var det mine fromme, gudhengivne, danske Hadere, hvad 
de tænkte eller følte eller pønsede paa. Jeg sagde som 
Siegfried i Wilbrandts Kriemhild: 

Doch ich mich sorgen? und mein Auge drehen 
nach ihrem Denken, Wollen oder Fuhlen? 
So leben Andre ja in mir, nicht ich. 

Aldrig i Verden kunde det falde mig ind at fordybe mig i 
en Bog af Rudolf Schmidt, Paludan, Topsøe, Steenstrup, en 
Artikel af Ploug, Rosenberg eller Præsterne, i Haab om der 
at finde noget, jeg kunde angribe dem for. De eksisterede 
simpelthen ikke for mig, jeg skænkede dem aldrig en Tanke, 
læste aldrig et Ord af dem undtagen nødtvungent, naar deres 
Udfald imod mig selv blev sendte mig ind i Huset, og de op- 
hidsede den nordiske Læseverden imod mig, saa jeg maatte 
prøve et Forsvar. Jeg levede mit eget Liv. De derimod sad 
imens og levede snyltende med i et Vrængbillede af mit. 
Det var dem ikke nok at have fordrevet mig af Landet; de 
spejdede efter mit mindste Skridt, lurede paa hver ringeste 
Lejlighed til et Overfald, lyttede til den ubetydeligste Ytring, 
jeg fremkom med paa et engelsk eller tysk Blad Papir, for 
at gøre et frygteligt Væsen deraf. Intet oversaa de, intet 
overhørte de; de var som skabte til Detektiver. 

Liebenswurdige Menschen, Ihre Landsleute! havde 
Hopfen sagt.*) 

14. 

Det var mig umuligt at komme videre i mine Studier 
over den franske Romantik. Jeg savnede i altfor høj Grad 



*) En eneste Gang i mit Liv havde jeg gjort Løjer med et Par 
Linjer af Ploug. I en Afhandling om Christian Winther spøgte jeg 1876 
med den latterlige Linje i Plougs Digt til hans Ære: „Det Ydunsæble, 
du langer, det hænger paa Dafnes Træ", der i en Haandevending førte 
Læseren fra Valhal til Olymp ganske som Hr. von Bilbo*s Replik i Frejas 
Alter: „Ved Apollo! hun er skøn som Freja**. „Æbler paa Laurbærtræet! 
udbrød jeg. Det er, som om vi vilde sige til Hr. Ploug, at han neppe 
vinder andre Laurbær end dem, der vokser paa Æbletræerne**. — Men 
straks ved første Optryk 1877 i Danske Digtere slettede jeg hele Stedet. 

22* 

Materiale. Jeg maatte til Paris at købe Bøger, havde jo 
desuden Aaret forud anonymt faaet en lille Sum Penge til 
en Pariserrejse. 

I Slutningen af September 1879 gensaa jeg da efter ni 
Aars Forløb Paris. Indtrykket var langt stærkere end jeg 
havde ventet; jeg gennemløb en Kæde af Sindsbevægelser, 
følte først Svimmelhed, saa Glæde. Byen virkede i de første 
Øjeblikke paa mig som Glans, som straalende Liv. Jeg an- 
kom om Aftenen, men maatte straks ile ud i Paris at gense 
min Ungdoms Steder, de forskellige Huse, hvor jeg havde 
boet, og Tuileriemes Ruiner og Operaen, der skinnede i det 
elektriske Lys, som var mig nyt i Paris. 

Pludselig følte jeg nu, at mit Forhold til Tyskland til- 
trods for al Velvilje, jeg der havde mødt, aldrig havde været 
andet end et Fornuftægteskab; og at det var Frankrig og 
Italien, hvortil bestandig mit Hjerte drog mig. 

Byen var endnu Gambettas, Emil Zolas og Sarah Bern- 
hardts Paris. Med Zola havde jeg brevvekslet. Sarah saa 
jeg med dyb Fornøjelse paa Théåtre frangais i Hemani og 
UEtrangére, skønt hun spilte skødesløst, ordnede sin Dragt 
midt imellem patetiske Repliker. Hendes Stemme var en 
uimodstaaelig Musik. 

Blot jeg paa Nationalteatret saa to gamle Stykker som 
Sedaine's Filosofen uden at vide det og Augier's Hr, Poirier, 
blev jeg mig bevidst, at jeg i ni Aar ingen saadan Kunst- 
nydelse havde kendt. 

Got, Delaunay, Laroche, Croizette, Barre, det var en 
underfuld Sammensmeltning af store Talenter. Ikke mindre 
henrykt var jeg over Bearbejdelsen af Zola's VAssommoir 
paa L'Ambigu — Spillet var trods Stykkets Ringhed fuld- 
endt, Gil Naza som Copeau, det var Mesterskabet. Smel- 
tende var Scenen med Konen og Barnet, hvor de bringer 
ham hans Suppe — „den lugter saa godt, at man kunde 

komme den paa sit Lommetørklæde* — og hvor han rider 
Ranke med den Lille — det var langt mer end hvad Digteren 
havde givet. Gervaises hele sørgelige Rolle var sjælfuld, 
ulasteligt fin og skøn. De spøgende Scener gik ypperligt 
som de tragiske. Skønt Handlingen var omarbejdet for 
Galleriet, greb dens Sandhed. Den Mængde Arbejdere, der 
fyldte Salen, applauderede, saa Teatret undertiden var lutter 
larmende Jubel. 

Jeg saa den dejlige Alice Regnault i det letfærdige Stykke 
Jonathan, For hendes Skønhed havde jeg sværmet, da jeg 
sidste Gang var i Paris. Hvad havde jeg ikke givet for da 
at turde sidde ved hendes Side! Ak, det hændte mig først 
23 Aar efter, da jeg en Dag hos Octave Mirbeau førte hans 
Frue tilbords. 



15. 

Den meste Del af Dagen tilbragte jeg paa Bogjagt med 
Bogindkøb. Dog størst Glæde havde jeg af de Fransk- 
mænd, der kunde lære mig noget. Da paa denne Aarstid 
Mænd som Taine og Renan var ft^værende fra Paris og da 
Philaréte Chasles ikke mere var blandt de Levende, maatte 
jeg efter Raad fra Taine søge nye Bekendtskaber. 

Anatole Leroy-Beaulieu, der var en nær Ven af Georges 
Noufflard, havde skrevet om mig \ Revne des deux mondes ; 
men ham traf jeg desværre først ved senere Besøg i Paris. 
Derimod lærte jeg Emile Boutmy at kende og havde rigt 
Udbytte deraf. Jeg havde længe beundret ham for hans 
lille Bog om Den græske Arkitekturs Filosofi, som jeg satte 
højt over Taines Filosofi af den græske Kunst Nu havde 
han ganske forladt Arkæologien, og havde viet alle sine 
Kræfter til den Skole for de politiske Videnskaber, som han 
med Bistand af Frankrigs bedste Mænd havde oprettet. Det 

er den, der endnu bestaar som den afgørende Skole for 
franske Diplomater. 

Smuk, stilfærdig, livfuld og klar som Boutmy var, gjorde 
han et velgørende Indtryk. Jeg gensaa ham ikke før i 1904, 
da Fru Taine en Dag indbød os til Frokost sammen. Da 
var han næsten blind, kunde kun gaa ledet af sin lille 
Adoptivdatter, men var overfor mig ganske den samme. Der 
var nu den Forskel i hans Væsen, at lystige Bemærkninger 
om Pariserforhold, som dem, han i sin Ungdom kom med, 
hørtes ikke mere fra hans Læber. Livligheden var for- 
svunden, ene Klarheden var bleven. — Aaret efter var 
han død. 

Han talte dengang længe med mig om den franske Ro- 
mantik. Efter hans Opfattelse var den i Grunden slet ikke 
romantisk un faux romantisme, classique au fond. Det 
franske Naturel var latinsk og klassisk; hvilke Spring og 
Sving det end foretog sig, det faldt altid tilbage til Klas- 
sicitet. 

Han delte ikke mine varme Følelser for Ludovic Vitet, 
paastod, at han havde været Madame DuchatePs Elsker, at 
han gennem hende havde opnaaet Grev DuchateFs Beskyt- 
telse og skyldte den sin Carriére. Han fandt det pudsigt^ 
at Vitet derefter havde skrevet Grevens Biografi. Men 
nogen Aarsagsforbindelse mellem Grevindens mulige Hen- 
givenhed for Vitet og dennes Forfremmelse er umulig. Thi 
Grev Duchatel giftede sig først i Slutningen af 1837; han 
havde været uadskillelig Ungdomsven af Vitet, og denne var 
allerede 1836 Medlem af Statsraadet. 

Jeg troer, dette er den eneste urigtige Antagelse, hvori 
Emile Boutmy har gjort sig skyldig. 

16. 



En anden udmærket Mand, hvis personlige Bekendtskab 
jeg da gjorde, var Gaston Paris, der allerede dengang var 
navnkundig, om han end ikke endnu var betragtet som sit 
Fædrelands Hæder. I sine første Ord til mig mindede 
han mig om sin gamle Anmeldelse af min lille Bog om Den 
franske Æstetik og meddelte mig, at Francis de Pressensé 
havde skrevet om min Beaconsfield i Journal des Debats. 

Gaston Paris var paa dette Tidspunkt i Slutningen af 
Trediverne. Han havde da ikke endnu den Højhed og 
Værdighed over sit Væsen, som senere kom til, var hurtig, 
ungdommelig, meddelsom, paa Tomandshaand uforbeholden. 
Han havde vel allerede da længst lagt Grunden til sit umaade- 
lige og epokegørende Livsværk; men der sad noget af Stu- 
denten i ham endnu. Han kunde tale et Par Timer i Træk, 
sprang med livfulde og slaaende Vendinger fra ét Æmne til 
et andet. 

Han indbød mig til en overdaadig Middag hos Noel 
Peters i Passage des Princes og fortalte under Maaltidet 
uafbrudt. 

Han var, sagde han, tilfreds med sin Stilling, saa be- 
skeden den end var og saa lidt den indbragte ham om 
Aaret. Paa Indvendingen, at man i Norden vilde anse en 
Indtægt som hans for rundelig, fulgte det muntre Svar: „Aa, 
Forholdene hos Jer kan man ikke sammenligne, I er vante 
til at dø af Sult.*" 

Han levede, sagde han, alene for sin Videnskab, var 
ikke som About og Renan, der kendte Prins Napoleon: Jeg 
kender ingen Prinser, har aldrig kendt nogen.* Han be- 
klagede sig over Brødrene Goncourt; de havde efter hans 
Paastand feaet ham fordrevet fra de berømte literære Mid- 
dagsmaaltider hos Restauratøren Magny. Da Sainte-Beuve, 

som havde indtaget Forsædet, var død, og Brødrene tillige- 
med Paul de Saint-Victor genoprettede denne Selskabelighed, 
havde de udelukket Paris som altfor borgeriig. 

Han gjorde sig forøvrigt paa ganske uborgerlig Maade 
lystig over store Kunstneres erotiske Letsindighed, dvælede 
længe ved Victor Hugos bekendte Historie med Fru Biard, 
da han ved Politikommissærens Komme i bar Skjorte krøb ud 
ad Vinduet og siddende paa Husets Tag ved sin Anholdelse 
erklærede: Jeg er Pair af Frankrig. — Han kunde ogsaa 
smaa Historier om Théophile Gautier, der havde sine Døtre 
med Emesta Grisi, Sønnen Toto med en anden Dame, og 
som havde brudt med Emesta, fordi hun beskyttede For- 
bindelsen mellem Datteren Judith og Catulle Mendés, hvor- 
til Faderen ikke vilde give sit Minde, og som fik en saa 
uheldig Udgang. Gaston Paris havde rejst med Gautier i 
Spanien og fortalte, hvoriedes han paa Restauranter dér høj- 
røstet havde raset mod les bourgeois, der begik enhver 
kønslig Nedrighed, medens han selv havde anbragt alle sine 
Bastarder i gode Huse, forsaavidt han ikke kunde over- 
komme at opdrage dem personligt. Paris havde forgæves 
tysset paa Gautier. 

I Alt, hvad han fortalte, fandt han en komisk Pointe. 
Han gav en meget satirisk Skildring af en ung siciliansk For- 
fatter, der i disse Dage havde plaget ham og bestandig klaget 
over, at hans afsides beliggende Fødested og Opholdssted 
forhindrede ham i at opnaa det Ry, hvorpaa han mente at 
have Krav. „Som om Stedet, hvor man er født, gjorde noget 
til Sagen i"" Og med en artig Bøjning imod mig: „De er født 
i en Afkrog et vous vous étes fait ænnattre partouts 

Gaston Paris talte ogsaa om sin enlige Stand, og for- 
klarede mig humoristisk Umuligheden for ham af nogensinde 
at gifte sig. Han vilde ikke gifte sig paa ft*ansk Vis med 
en ung Pige, han ikke forud kendte noget til og ikke kunde 

lære at kende, før han allerede var optraadt som Frier. Der 
stod da tilbage at gifte sig med en Udlænding. Men at vælge 
sig en tysk Brud var nu for Tiden alt for urimeligt; han 
burde da hellere tænke paa en engelsk; dog de Ferier, han 
kunde tilbringe i England, var for korte til det rette Valg. 
Hvad stod der tilbage? En Enke var det eneste. „Men 
hvor finder jeg Enken?" 

Besynderligt nok, da Paris senere blev gift to Gange 
(1885 og 1891), var det begge Gange med Enker. 



17. 

Som bekendt er Gaston Paris Grundlæ^eren af den 
moderne Romanisme, og han fik Elever, saavidt Civilisa- 
tionen strækker sig. Han var fremfor Nogen Initiativets 
Mand, stillede Opgaverne og satte Andre i Arbejde for hele 
deres Liv. Han havde den Kundskabstrang, der hos de 
Fleste slukkes saa tidligt, levende og stærk til sin sidste 
Dag. Han besad en saa udviklet konstruktiv Fantasi^ at 
hans kritiske Formodninger blev bekræftede ved Fund af 
nye Aktstykker Aaringer efter at de var udtalte. Han var 
Sprogforsker, Tekstkritiker, Folklorist, Literaturhistoriker, og 
trods sin Forsknings strengt videnskabelige Karakter Stilist, 
ikke blot naturlig og nøjagtig, men formfuldendt og elegant. 

Danmark skylder ham Kristoffer Nyrops Udvikling til 
Romanist af første Rang. 

Da jeg senere hen efter mange Aars Forløb paany kom til 
Frankrig, var Navnet Gaston Paris imedens vokset saa stærkt, 
at jeg undsaa mig ved at gøre Bekendtskabet gældende. Men 
Paris lod mig lige straks høre fra sig. Og i de følgende 
Aar erfor han aldrig, at jeg var i Byen, uden at sende mig 
Bud og indtrængende Indbydelse til sin berømte Salon. Jeg 
forsømte den aldrig. Man traf jo der foruden ham selv 

Frankrigs ypperste Mænd. Og dog var hans egen Person 
altid Hovedtiltrækningen. Han var mere end en stor Lærd; 
han var en stor Mand til det Sidste, Den tro, hvem han 
en Gang havde rakt Haanden. Han var en Karakter; hans 
Væsen bestod ikke af den Gelée, som oftest er offentlige 
Personligheders Substans i Norden. Han er død, Boutmy 
død, mine Ungdomsvenner uden Undtagelse døde, natten 
alle de udmærkede Tyskere, jeg i Berlin omgikkes, for længe 
siden døde. At se tilbage over sit Liv er som at vandre 
over én Kirkegaard efter den anden. 



18. 

Min Broder Ernst traf sammen med mig i Paris. Det 
var nogen Tid siden, vi havde set hinanden daglig. Han 
var to Aar yngre end jeg, men havde, siden han blev voksen, 
staaet overfor mig som den ældre og forstandigere. Han 
var den klogeste af os Brødre, praktisk anlagt, tidligt op- 
draget til Pengeforretninger og Bankvæsen, udrustet med 
levende Interesse for Statsøkonomi. Saasnart han i en ung 
Alder havde fortjent sig en lille Formue, trak han sig ud af 
Forretningerne og levede for sine Studier. Han kom kun 
til at udgive en eneste Bog Samfandsspørgsmaal (1885), 
men blev nogle Aar efter dette Tidspunkt Journalist og endnu 
senere Bladudgiver. 

For mig havde han, lige til jeg var et Stykke op i 
Trediverne, været Raadgiveren i alle praktiske Anli^ender 
og den, som i vanskelige Øjeblikke forstrakte mig med Laan. 
Vi havde altid havt samme Bekendtskabskres og kom ud- 
mærket ud af det med hinanden. 

En Aften traf vi i Théåtre frangais Krøyer, der fore- 
stillede den unge, Dionysos lignende, svenske Maler Ernst 
Josephson for mig. Krøyer havde jeg kendt fra han var 

Dreng; som halvvoksen havde han første Gang tegnet mig 
i det Berghske Hus, og siden blev vi Kamerater for Livet. 
Krøyer og Josephson opfordrede os Brødre til den næste 
Dag at spise til Middag sammen med dem. 

Det blev en uforglemmelig Middag. Krøyer og Joseph- 
son, der nærede den største Uvilje mod de anerkendte 
Restauranter, havde efter Kunstneres Vane opsporet en lille 
uanselig Marchand de vin, der besad en Bagstue med et 
rundt Spisebord — den snevreste og uhyggeligste Stue af 
Verden — hvori der imidlertid anrettedes god borgerlig Mad. 
Her blev vi installerede, og til en Begyndelse var jeg for 
min Del ikke synderlig fornøjet med Arrangementet. Men 
da Suppeterrinen kom paa Bordet og da den paa fransk Vis 
indeholdt en kraftig, herligt duftende Kødsuppe, en rigtig Fa- 
miliesuppe, steg det gode Lune hos os alle. Og efterhaanden 
blev Samtalen til den nydeligste Kvartet. Krøyers lyse Sind 
og indtagende Elskværdighed, Josephsons Originalitet, Entusi- 
asme og bakkantiske Overgivenhed, min Broders drøje, sunde 
Sans og min egen Fornemmelse af Velvære ved Selskabet 
fik efterhaanden i den snevre Stue (hvor der ikke var Plads 
nok bag Stolene til at Pigen kunde sætte Tallerkenerne om- 
kring, men hvor mer end én udmærket Flaske Vin blev 
trukket op og tømt) Humøret til at spille i alle Farver og 
anslaa alle Tonarter i Dur. 



19. 

Der var et Besøg, jeg straks efter min Ankomst til 
Paris havde Trang til at aflægge. Jeg var spændt paa at 
gense min første Ungdoms Veninde, Frøken Louise. Vi var 
stadig forblevne i Forbindelse med hinanden, og hun havde 
brevligt holdt mig å jour med de forskellige Giftermaals- 
planer, der hos hende som praktisk fransk Kvinde stadigt 

var oppe, indtil hun kom i Havn. Jævnlig havde hun hen- 
vendt sig til mig om Raad til Overvindelse af Vanskeligheder, 
der stillede sig i Vejen for dette eller hint Ægteskabsprojekt. 
Lykkedes det ikke at overvinde dem, skrev hun resigneret: 
Encore un mariage manqué! Dog nu havde hun allerede i 
flere Aar været en brav Embedsmands Hustru og beboede 
en god Lejlighed i Rue Pigalle. Hendes Navn var, som en 
Heltindes hos Mérimée^ Madame de Turgis. 

Hun modtog mig uden Sindsbevægelse. Hendes Skik- 
kelse var bleven sværere, hendes Træk lidt udviskede; men 
hendes Farve var sund og hendes Øjne klare. Hvad hef- 
tigere Følelse hun for ni Aar siden kunde have næret for 
mig, var slukt til sidste Gnist. En sat Venskabelighed var 
det eneste, som var tilovers. Hendes største Sorg var nu 
den, at hun var barnløs; hun klagede bittert derover. Hun 
var heftigere klerikal end i sine yngste Dage, mente, at 
Europa ringeagtede Frankrig, siden det havde givet en Per- 
son som Gambetta Indflydelse og Magt. 

Hendes Mand, der kom til, viste sig at være forstandig 
og velopdragen, en kraftig Mand paa en fyrretyve Aar. 

Som gammel Ven af Fruen blev jeg indbudt til Middag 
en af de følgende Dage. Men ak! Dér faldt jeg igennem. 
Den Omstændighed, at jeg nu var bosat i Berlin, havde paa 
Forhaand stemt min tidligere Veninde til Mistænksomhed; 
hun havde kendt mig, da ingen Tanke laa mig fjernere end 
den at tage Ophold i Tyskland. Hendes Prøjserhad var saa 
flammende, som det havde været i Krigens Tid. Ved Bordet 
faldt Talen paa Moltke, hvem Fruen kort og godt betegnede 
som Blodhund. Da jeg sagtmodigt tog til Genmæle og vilde 
forklare hende, at Feltmarschallen sikkert ikke var person- 
ligt blodtørstig, men en omhyggeligt forberedende og sindrigt 
beregnende General, brast det imellem os. Medens hendes 
Mand høfligt gav mig Ret, saa jeg paa hendes Miner, at 

dette blev vor sidste Samtale i Livet. Hun ytrede iskoldt 
blot disse Ord: De har forandret Dem meget. — Vi rejste 
os fra Bordet, jeg sagde Farvel, og har aldrig set hende 
mere. 



20. 

Rigt forsynet med Bøger rejste jeg tilbage til Tyskland 
og efter en foreløbig Gennemlæsning af de vigtigste blandt 
dem tog jeg i Slutningen af Oktober til Kjøbenhavn for ved 
Universitetet dér at holde Foredrag over den romantiske 
Skole i Frankrig. Jeg formede under anstrengende Arbejd 
disse Foredrag, mens jeg holdt dem; det var Udkastet til 
Hovedstrømningernes femte Del. 

Jeg ankom, netop som det gode Selskab i Kjøbenhavn 
stod paa den anden Ende af Harme over mine Planer til 
at myrde de Fattiges Smaabøm med Kloroform. Mine Venner 
anmodede mig om at fralægge mig Beskyldningen. Selv den 
gamle Konferensraadinde Hauch plagede mig om at gøre et 
Forsøg paa at fea et Svar til Ploug indrykket i Berlingske 
Tidende; men jeg kunde ikke bekvemme mig til Svar. Jeg 
lod Sladderen gaa, som den vilde. 

En Ugestid efler min Ankomst bragte Studenterne Ploug 
et Fakkeltog. Jeg mindedes Henrik Ibsens Ord: Stjerne, 
hav Tak! Mit Hjem er det gamle. 

Faa Dage efter mig ankom Bjømstjerne Bjørnson til 
Kjøbenhavn. Han opsøgte mig straks. Det var en Glæde 
at se ham sidde i min Moders Dagligstue, bred og mægtig, 
som hugget ud i Granit. Til hende sagde han: Jeg har altid 
havt Lyst til at se disse Mødre .... 

Opad Dagen skrev han en Billet og bad mig komme 
hen og tilbringe Aftenen med ham. Han vilde se mig igen: 
»jeg er jo i forelskelsens stadium*. Han boede hos Hegels 

i Klarebodeme; men Familien var borte, til den første Op- 
førelse af Molbechs Faraos Ring, Vi talte fortroligt sammen; 
Bjørnson bad mig om en Anbefaling til Paul Heyse, da han 
fra Kjøbenhavn agtede sig til Miinchen. 

Mens jeg om Sommeren var i Berlin, havde Bjørnson 
i sine Breve atter og atter forsikret mig, at de moderate 
danske Politikere, Frede Bojesen, Høgsbro osv., var ivrige 
for at foa mig kaldt tilbage til Danmark. Han var lidt for- 
nærmet over min haardnakkede Skepsis. Nu, da vi traf 
hinanden og han vidste, at Berg og Hørup havde sat Sagen 
i Bevægelse, gjorde han sit Yderste for at fremme deres 
Plan, talte med Høgsbro, med Grev Holstein, arbejdede for 
mig, som var Sagen hans egen. Vanskeligt stillet som jeg i 
Udlandet var, lod jeg ham og de andre raade. Men mit 
Hjerte blødte ved Tanken om at komme tilbage. Det var 
mig da, som vilde al Glæde i det Tilfælde slukkes i mit 
Liv, og jeg sagde ofte for mig selv disse Karl den Femtes 
Vers af Hemani, hvori jeg dengang fandt min egen Stem- 
ning beskrevet: 

Eteins-toi, cæur jeune et plein de flamme! 
Laisse regner Tesprit que toujours tu troublas. 
Tes amours désormais, tes mattresses, hélas! 
C'est TAllemagne, c'est la Flandre, c'est T Espagne. 
L'Empereur est pareil å Taigle, sa compagne, 
A la place du cæur il n'a qu'un écusson. 

Min Bekymring var overflødig. Sagen strandede, som alt 
nævnt, i Rigsdagen, saaledes som den skulde gøre det i de 
næste tyve Aar. 

Nogle Dage derefter var der hos Hegels stor Middag 
for Bjørnson. Der var Drachmanns, Schandorphs, Pietro 
Krohn, den norske Maler Ross. Drachmann oplæste det 
smukke Digt til Bjørnson, som kom til at indlede hans 
Ungdom i Digt og Sang. Jeg havde Fru Bjørnson til Bords, 

en højst naturlig og elskværdig Dame. Da jeg skemtende 
spurgte hende, om og hvor længe hun havde delt sin Mands 
tidligere, ublide Følelser for mig, svarte hun artigt, at hun 
aldrig havde havt noget imod mig. Da hun viste sig for- 
domsfri og kvindelig, vovede jeg at tale til hende om et 
Anliggende, der længe havde ligget mig paa Hjerte, Mulig- 
heden af en Forsoning mellem Bjømstjeme Bjørnson og 
Henrik Ibsen. Jeg sagde til Fru Bjørnson: Er De ikke 
enig med mig om, at Uvenskabet mellem Deres Mand og 
Ibsen har varet længe nok og savner dybere Grund? — 
Hun nikkede. — Godt. Ikke sandt. De har gaaet i Skole 
med Fru Ibsen, er altsaa gammel Bekendt af hende. Hvad 
var da naturligere end at De, naar De nu kommer til Miin- 
chen, gjorde hende et Besøg! Hun er en ligesaa forstandig 
Dame som De. Der er da neppe Tvivl om, at det vil 
lykkes Dem og hende i Forening at faa de mange Aars be- 
klagelige Misstemning til at ophøre. — Nej, nej! svarte 
Fruen, det vover jeg ikke for min Mand. Bjørnson vilde 
ikke tilgive mig det. — Lov mig i det mindste at tale til 
ham derom. — 

Næste Dag traadte Bjørnson ind til mig og sagde hef- 
tigt: Hvad er det for noget, De igaar har sagt til min 
Hustru? — Jeg vidste først ikke, hvortil han sigtede; men 
da jeg forstod det, opretholdt jeg min Paastand, at de to 
Mænd, der i Forening repræsenterede Norge, burde for- 
sones. Men Bjørnson tog lidenskabeligt til Genmæle; red 
sin Kæphest, hans Ringeagt for Ordensdekorationer. Ibsen 
havde Brystet fuldt af Ordener og et helt Hundehalsbaand 
om sin Hals. Det var usselt. Hellere end at række ham 
Haanden, vilde han stikke sin Haand i Sop (Paddehatte). 



Digitized by 



Google 



352 Arbejde og Anerkendelse 

21. 

Bjørnson opholdt sig da ogsaa i Miinchen uden at søge 
Ibsen. Derimod søgte han — kort før sin Afrejse — Paul 
Heyse, traf ham ikke, lagde sit Kort uden Opgivelse af 
Adresse. Heyse, til hvem jeg indstændigt havde anbefalet 
ham, maatte da efterspore ham fra Hotel til Hotel, indbød 
ham til samme Aften, da Bjørnson skulde rejse allerede 
næste Dag, og undlod ikke at udtale nogen Forundring over 
at være bleven opsøgt saa sent, naar Bjørnsons Mening dog 
var den at gøre hans Bekendtskab. I en Hast fik Heyse 
samlet en Del Venner, der alle kendte noget til Bjørnsons 
Digtning og skattede den. 

Ulykkeligvis var en af de første Ytringer, der ved Bor- 
det faldt fra en Tilstedeværende (Bemays), denne ret natur- 
lige: „Vi har jo ogsaa en anden berømt Nordmand her i 
Miinchen." — Hvem? spurgte Bjørnson, og da Svaret lød: 
Henrik Ibsen, fulgte fra Bjørnsons Side et kraftigt Ukvems- 
ord. — Kalder De Ibsen saadan? Hvorfor? — Han har et 
helt Hundehalsbaand af Ordener. — Er det saa slemt at 
have Dekorationer? Det har jeg med. — Og jeg med, sagde 
hans Nabo, Schneegans. — Jeg med, udbrød Digteren Wil- 
helm Hertz, indtil Heyse smilende sagde: Jeg selv har ikke 
blot en Skuffe fuld; men hvad værre er, jeg uddeler Ordener, 
jeg er for Tiden Maximilianordenens Stormester og giver 
den bort. — Men Ingen af de Herrer bærer dog Ordener, 
sagde Bjørnson. — Ganske vist ikke; men vi kan ikke 
dømme den, der bærer dem, haardt. 

Paul Heyse var den Aften yderst livlig, en fortræffelig 
Vært, fortalte meget, underholdt sine Gæster. Han var som 
en Harpe; der rørtes ikke ved den, uden at den tonede. 
Bjørnson, der fik den Idé, at Heyse, nervøs som han var, 
umuligt kunde taale en saadan Ødslen med Aand, brugte i 

bedste Mening den Vending, at han ødelagde sig ved en 
saadan aldrig- stansende Produktion; han burde ikke an- 
strenge sig saaledes. Heyse, der var, som han plejede at 
være, og ikke i mindste Maade anstrengte sig, svarte da 
skemtende, at han takkede meget for Fritagelsen; til daglig 
Brug strengte han sig sandelig ikke saaledes an, men han 
havde troet at maatte til en vis Grad agere Komediant, da 
han undtagelsesvis havde en saa berømt Mand til Gæst. 

Nogle Dage efter fik jeg paa en Gang to Breve om 
hin Aften. Bjørnsons begyndte: Jeg er bange for, det ikke 
gik godt. Heyses beskrev alle Enkeltheder. De to udmær- 
kede Mænd havde ikke forstaaet hinanden og ikke havt Tid 
nok for sig til at sætte sig ind i hinandens Væsen. Men i 
og for sig passede de daarligt sammen. Det rent Kunst- 
neriske i Heyses Natur interesserede ikke Bjørnson; Mis- 
sionæren og Verdensforbedreren i Bjørnson skræmmede 
Heyse. 

22. 

OehlenschlSgers Hundredaarsdag, den 14. November, 
faldt under mit Ophold i Kjøbenhavn, og Venner af F. L. 
Liebenberg besluttede at fejre Dagen som en Fest for 
Oehlenschlagers Udgiver og trofasteste Beundrer. Holger 
Drachmann havde skrevet et Digt til Oehlenschlagers Ære, 
Schandorph en Sang til Liebenbergs; man bad mig holde 
Festtalen. Oehlenschlagers Søn skulde sidde ved Siden 
af mig. 

Det blev en vellykket Aften. Stemningen var god blandt 
de mange Forfattere, Kunstnere og Damer, der fyldte Salen. 
Det var mig kært at bringe vor højtelskede Patriark min 
Hyldest. Han havde taget sig af mig fra min første Stu- 
dentertid, gjort Fodture med mig i Nordsjælland, da jeg var 
20 Aar, og bevaret mig sit Venskab — ikke uforandret, som 

Georg Brandes: Levned. II. 23 

man siger, men med stadigt stigende Varmegrad. Gamle 
Liebenberg var den mest begejstrede Literaturelsker, Dan- 
mark har frembragt, og som Personlighed mærkværdig fordi, 
som jeg engang har udtalt det, hans Hjerte var blødt, men 
hans Hals var haard. Han var en oprigtig Tilbeder af 
Poesien; men tillige en djærv Hader af Kristenheden, og 
han var dog født 1810. Den Tale, jeg holdt til ham, bad han 
mig nedskrive, og den findes i hans efterladte Erindringer. 
Han har opdraget og udviklet et stort Antal yngre Mænd 
ligefra Digteren Hostrup til Billedhuggeren Brandstrup. Alle 
de, han opdrog, forblev ham tro.*) 



23. 

Han havde i det Punkt større Held med sig end jeg. 
Altsom jeg arbejdede mig i Vejret blev jeg, der for den 
ældre Slægt stadigt var Genstanden for Afeky, for den yngre 
Forfatterslægt i Norden mere og mere Brugsgenstanden. I 
Berlin blev jeg bombarderet med Bøger, man bad mig om- 
tale, og med Manuskripter, man bad mig gennemlæse og 
rette. Fru Edgren sendte mig sine Noveller i Haandskrift 
fra Stockholm, og Hr. Alfred Ipsen sine Digte i Haandskrift 
fra Kjøbenhavn. Under mit daværende Ophold i Danmark 
blev jeg stærkt belejret af den skrivende Ungdom. Jeg 
gennemlæste vel Halvdelen af den Literatur, der skulde ud- 
komme til Jul. Der var dem, der viste mig uegennyttigt 
Venskab som Sophus Schandorph, med hvem det ogsaa var 
en Lyst at samarbejde. Jeg gav ham Kanevasset til den lille 
Fortælling Victor Hugo i Newport, som han udførte. Der 
var andre, hvis Overhæng plagede mig. 

Imellem dem var der en, som i de Aar havde debuteret, 



♦) Samlede Skrifter II 215 ff. 

sendt mig sine første Sager til Berlin og taget mig i Beslag 
ved yderst livlig Brevveksling. Nu gjorde han i Kjøbenhavn 
mit personlige Bekendtskab og viste mig en saa paatræn- 
gende Hengivenhed, at han gerne stillede om Morgenen tid- 
ligt, før jeg endnu havde gjort Toilette, og derefter fiilgte 
mig som min Skygge, naar jeg gik ud. Han efterlignede til 
mine Brødres Moro min Klædedragt, saa jeg i Reglen ved 
hvert paafølgende Besøg i Kjøbenhavn traf ham klædt i de 
Bukser, jeg havde baaret under det forrige. Han anskaffede 
sig en brun Fløjls Jakke, et Par lysegraa Benklæder, en 
hvid Foraars-Overfrakke, hvadsomhelst jeg havde baaret. 
Naar jeg sagde til ham, at hans Passion snart vilde gaa 
over, svarte og skrev han, at han var haardnakket og ud- 
holdende i sine Følelser som ingen anden. 

Med Sorg og Bluelse tænker jeg paa al den Tid, jeg 
vel en tre Aar igennem spildte paa ham, med Besvarelse af 
hans Breve, med Gennemlæsning og Rettelse af hans Prosa 
og hans Vers. Derefter skrev han en Bog, han bad mig 
anmelde, men som jeg erklærede ham, det var mig umuligt 
at rose til hans Tilfredshed. Han lod sig ikke skræmme af 
mit Afslag; men fornyede sin Anmodning gennem en dansk 
Dame, i hvis Hus han havde insinueret sig for, som han 
oprigtigt tilstod, jævnlig at kunne træffe mig dér. Da jeg 
nødigt vilde støde denne Dame, en trofast Veninde af mig, 
skrev jeg modstræbende en Anmeldelse. Men den faldt ikke 
ud efter Forfatterens Ønske, og hans Stemning overfor mig 
slog da fuldstændigt om. Han følte Trang til straks at med- 
dele Omverdenen dette sit Omslag, og gjorde sig da til Organ 
for alle de Beskyldninger, mine Avindsmænd plejede at rette 
imod mig, anklagede mig desuden for private Ytringer, jeg 
skulde have sagt til ham som formentlig Ven i min egen 
Stue, men meddelte tillige, at han aldrig havde kendt noget 
videre til mig personligt. I en Rejsebeskrivelse, han stykke- 

23* 



Digitized by 



Google 



356 Arbejde og Anerkendelse 

vis havde offenliggjort, havde han udførligt, gennem rent 
faktiske Træk, fortalt, hvilket Ry jeg var i Besiddelse af 
selv i det fjernere Udland. Da han udgav sin Rejse i Bog- 
form, udslettede han de paagældende Steder. 

Af alle de Personer, der har skuffet min Tillid, er han 
den, som har forøget min Menneskekundskab paa den lære- 
rigste Maade, og denne Menneskekundskab har ikke været 
for dyrt betalt med den uundgaaelige og dybe Væmmelse, 
som fulgte. Jeg svarte ham aldrig et Ord paa hans Angreb, 
og jeg kan selv nu ikke bekvemme mig til at nævne hans 
Navn. Det Navn vilde i min Prosa virke paa mig som en 
Spyflue i Rav. 

24. 

Mine Foredrag i Kjøbenhavn behagede. Auditoriet var 
stuvende fiildt, og de bedste af den yngre Slægt var blandt 
mine Tilhørere, Politikere som Hørup, næsten alle yngre 
Kunstnere og Skribenter, mange ældre Videnskabsmænd. 

I Slutningen af November vendte jeg tilbage til Berlin. 
Jeg medbragte fra Norden et Indtryk af Opsving i Litera- 
turen: Schandorph havde skrevet Uden Midtpunkt, Erik 
Skram Gertrude Coldbjømsen, Alexander Kielland sine første 
Novelletter, Nu fik jeg den 8. December fra Henrik Ibsen 
Et Dukkehjem sendt ind i Huset. Unødigt at sige, hvad 
Indtryk Værket gjorde. Ingen førte en saadan Pen. 

Pudsigt nok hændte det mig en Dag, jeg brugte dette 
Ord, at min egen Pen faldt ud af Vinduet. Det var mig en 
sand Forskrækkelse, ikke paa Grund af nogen Overtro, men 
fordi det usle Penneskaft, en Træpind, havde en Art Affek- 
tionsværdi for mig, da jeg havde skrevet alle mine Bøger 
og Artikler dermed. Jeg fandt Penneskaftet igen i den lille 
Stump Have udenfor Huset og skriver endnu en Menneske- 
alder derefter med det samme. 

I Januar 1880 førtes den saakaldte Nytaarsfejde i Kjø- 
benhavn, idet Plougs fjendtlige Holdning overfor de yngre 
Forfattere og nogle Ukvemsord af ham mod mig gav Drach- 
mann og Schandorph Anledning til heftige og morsomme 
Digte imod ham. Jeg holdt mig ganske udenfor denne 
Strid. 

I Januar drønede Topsøes Dagbladet af Artikler imod 
"^ig; J6g fl^ PSfl én Dag fem tilsendt. 

Jeg havde en positiv Lykkefølelse, hver Gang jeg i 
Berlin gik ud paa Gaderne og vidste, at jeg dér ikke vilde 
møde nogen Dansk. 

Den 26. Januar 1880 holdt jeg i Berlin mit første Fore- 
drag paa Tysk. Humboldtakademiet, der endnu var i sin 
Vorden, havde foreløbig maattet nøjes med større Skole- 
lokaler, og det var et saadant, som var givet mig til Høre- 
sal. Det fyldtes efterhaanden af Herrer og Damer, der tog 
Plads paa Skolebænkene. 

Foredraget gjorde Lykke. Nationalzeitung kaldte det 
den næste Morgen geistreich, formvoUendet, stellenweise 
hinreissend warm. Mellem Tilhørerne lagde jeg Mærke til 
en fornem Herre, der hele Tiden omhyggeligt opskrev hvad 
jeg sagde. Efter en af de følgende Timer forestillede han 
sig for mig som Hr. v. Knesebeck, Kejserinde Augustas 
Privatsekretær, og sagde mig. Kejserinden havde paalagt 
ham stadigt at meddele hende Indholdet af hvad jeg fore- 
drog. 

Nogen god Forretning var det ikke at tale i Humboldt- 
akademiet. Thi for den første Række af otte Foredrag blev 
der mig tilsendt den Sum 106 Mark 75 Pfennig. 

25. 

Imidlertid var Lejligheden i Unter den Zelten, tredie 
Sal, blevet snevrere. En lille Pige havde i nogen Tid op- 
taget Plads. Da en anden lille Pige kom til Verden, blev 
det nødvendigt for mig at gøre et eller andet Skridt for at 
opnaa en lidt rundeligere Indtægt end den, Humboldtakade- 
miet afgav. Jeg mindedes Schillers Ord af Sangen om 
Klokken: 

Der Mann muss hinaus 

ins feindlicbe Leben, 

muss wirken und streben, 

muss wetten und wagen, 

das GlQck zu erjagen. 

Jeg besluttede at holde en Række Forelæsninger i Kristiania, 
hvor jeg fire Aar tidligere havde vakt Røre og faaet en god 
Modtagelse; jeg havde i den franske Romantik et umaade- 
ligt Stof, som kunde bearbejdes, udvides, sammentrænges 
stedse paany. Jeg rejste da til Norge. 

Mellem Nassjo og Laxå havde jeg til Rejsefælle i Vognen 
en lille Teolog fra Lunds Universitet, som indlod sig med 
mig og klagede over den forfærdelige Ugudelighed, der i 
den senere Tid udbredte sig i de nordiske Lande. Hoved- 
mændene er tre, sagde han, en for hvert Land: Victor 
Rydberg hos os, Bjørnson i Norge og Georg Brandes i 
Danmark; men han er den værste, en sand Pest. — Jeg 
gav Manden Ret, og vogtede mig vel for at give mig til 
Kende. Imidlertid var der Folk i Kupéen, der kendte mig, 
og en af dem sagde, da Teologen var steget ud, smilende 
til mig: Det roade doctom att drijva med unga herren, 

I Kristiania, hvor jeg ankom første Maj, traf jeg en 
formelig Vennekres; blandt det skrivende Folk Thommessen, 
Lars Holst, Vullum, Henrik Jæger, blandt Kunstnerne Skram- 

Stad, Skeibrok, Frits Thaulow, Ross og min Ven fra Beriin 
Christian Krohg, blandt Universitetsmændene Skavlan, Sars, 
Lyng, Schiøtt, endelig en gammel god Bekendt fra Dresden, 
Konsul Falsen. 

Fra mange Sider mødte mig den overordentlige norske 
Gæstfrihed, som altid rører en Dansk. Det glade, ubundne 
Liv i Kristiania var mig tilmed nyt. 



26. 

Man havde nu anden Gang indgivet Ansøgning for mig 
om en Sal paa Universitetet og var i en vis Spænding med 
Hensyn til Afgørelsen, der trak noget ud. Endelig kom 
Svaret; jeg fik Adgang til Festsalen. Men denne Tilladelse 
vakte Gejstlighedens Harme, og en Pastor Schiøm blev dens 
Tolk. 

I Aftenbladet anklagede han Universitetet i de vold- 
somste Udtryk. Ved at modtage mig tilkendegav det, at det 
ikke fendt sig opfordret „til at lægge nogen Hindring i Vejen 
selv for de aabenbareste og bitreste Angreb paa Kristen- 
dommen "*. Pastor Schiøm paastod, ganske som før ham 
Pastor Heuch, at min Virksomhed „væsentlig gik ud paa at 
angribe Kristus". I hans Øjne var jeg imidlertid en Art 
Komediant; han kaldte mig med Forkærlighed „Aktøren". 
Han betegnede det Skuespil, hvori jeg „som bekendt var 
en talentfuld Aktør", som et Skuespil, hvori Aktøren „frydede 
sig ved at gentage den Dagsgeming, som er skildret af Evange- 
listen Mathæus i det 26. og 27. Kapitel: Nazaræeren stilles 
atter frem for at bespottes, hudflettes og korsfæstes". Jeg 
„Aktøren" godtøorde min Overlegenhed „ved at slaa Kristus 
i Ansigtet, hudflette ham med Spottens Svøbe, skyde til 
Maals efter hans Hjerte med Viddets Pile". Jeg „naglede 
Kristus til Korset paany" — alt dette i nogle projekterede 

Foredrag om den franske Romantik; thi forinden kunde jeg 
dog vanskeligt siges at have gjort det. 

Pastoren blev stilfærdigt, men alvorligt imødegaaet i 
Bladet selv af en Skolebestyrer, Geoi^ Fasting. 



27. 

Det blev smukke, festlige Dage. Jeg mindes en Køre- 
tur med Thommessen og den fine, kloge Nordmand WoUert 
Konow, OehlenschlSgers Dattersøn, udenfor Byen langs Vigene 
i henrivende Vejr, mens overraskende Udsigter aabnede sig 
for Blikket og det var som alle Træer slog ud i Vaarpragt. 
Jeg mindes gode Sammenkomster i store lyse Rum i Kri- 
stianias bedste Selskab. Blandt Damerne tiltalte Kristoffer 
Jansons Hustru, Fru Drude Janson, mig stærkt, original og 
yndefuld som hun var; jeg traf hende da en tre eller fire 
Aftener i Træk, og har aldrig set hende siden. En anden 
smuk Dame, jeg i de Dage saa for første Gang, var Fru 
Amalie Muller (senere Fru Skram), hvis Hoved var ufor- 
glemmeligt, mens Skikkelsen ikke var saa fuldendt smuk. 
Fra Fru Janson udstraalede Ynde og Sødme, fra Fru Muller 
Skønhed og Disharmoni. Hun talte om Alt med Heftighed, 
beklagede sig over Mændenes Raahed og Plumphed, nærede 
samtidigt stærk Entusiasme for enkelte Mænd, dengang sær- 
ligt Bjørnson, om hvem hun skrev sine første Artikler. 

28. 

Frits Thaulow kom og hentede mig i en lille Gig. Et 
yndigt Barn, hans ældste Datter, sad paa Bukken og spurgte 
mig ind i Vognen: Hvorledes gaar det den lille Baby? 
Thaulow kørte mig ud af Byen til et Landsted, hvor han 
var den gæstfri Vært. 

Jeg havde lært hans Pragtskikkelse at kende, da han 
som ungt Menneske opholdt sig i Kjøbenhavn, og først som 
Sørensens Elev, senere som Drachmanns Elev og Kamerat 
lærte Marinemaleriet. Han bar da, naar han var ved sit 
Arbejd, en tætsluttende Jakke og Knæbenklæder, saa han 
lignede en ung Kunstner fra fordums Tid. Han var en vel 
proportioneret Kæmpe, havde et smukt Hoved med glat, 
brunt Haar, dejligt voksende kløftet Skæg og blaa, rolige 
Øjne. 

Hans Fader var en gammel, snurrig og selvstændig 
Apoteker, der gik med Kalot og talte uophørligt. Han selv 
var udgaaet fra et aandeligt bevæget, selskabeligt Hjem, hvor 
de Bedste i Kristiania under Venstrebevægelsens Trængsels- 
tider havde havt deres Tilhold. Det var foruden det Sars*ske 
næsten det eneste Hjem i Byen, hvor Bjømstjeme Bjørnson 
blev vurderet og forsvaret. Frits Thaulow var Kunstner med 
Liv og Sjæl, var altid naturlig, talte ikke om hvad han ikke 
forstod sig paa. Overfor mig paastod han dengang, at han 
ikke behøvede at forklare sig; jeg kunde se igennem ham 
som gennem Glas. 

Han havde nylig besøgt mig i Berlin. Han var en Dag 
efter sin sparsomme Vane taget ind paa et lille Hotel af 
syvende Rang, og saa' i de simple Omgivelser ud som en 
Kunstnerprins. Han havde paa den Tid udviklet sig, fundet 
sin Ejendommelighed, var begyndt at vække Opsigt ved sit 
Talent og at tjene Penge ved sin Kunst, saa der var kommet 
noget Sikkert og Selvherreagtigt over hans Væsen. Han 
ønskede i Berlin at studere Adolf Menzels Billeder og gøre 
dennes personlige Bekendtskab, vilde udtale sin Beundring 
for „den store, store Kunstner", som han kaldte ham, og 
var saa heldig at træffe ham paa Galleriet. — Den lille 
Menzel var som elektriseret af dette Møde. Han sagde til 
mig: Ein Hune geht auf mich los, sagt mir iiberstromend 

die verbindlichsten Dinge, und ich stehe da, ganz glQcklich 
fiber die so warme Anerkennung eines Kenners. 

Nu modtog Frits Thaulow mig i Kristiania. Det passede 
for ham at være Familiefader, bredt og godmodigt som hans 
Væsen var. 

Thaulow sagde en Dag til mig: De har vel set Deres 
Ven H.? — Er det Millionæren? Jeg kender ham ikke. — 
Naa, ikke det? sagde Thaulow. — Dagen efter, da jeg sad 
til Bords med Sofas Aars, Forlatteren til Jagthistorieme 
/ Skoven, sagde denne til mig: De har naturligvis set H.? 
Hvorledes synes De om ham? — Jeg gav samme Svar. — 
Men da den tredie og flerde Person udspurgte mig om mit 
Forhold til H., blev jeg opmærksom, og det viste sig, at 
denne Rigmand kun havde været anonym for mig, men 
havde ladet Alverden vide, at han var min navnløse Vel- 
gører, der havde skænket mig en Pariserrejse og Op- 
holdet (122 Mark + 200 Francs). Jeg gjorde ham mit 
Pligtbesøg, og afslog hans Indbydelse til en større Fest, 
som han havde anordnet for mig. 



29. 

Gennem sine Sønner havde Stortingspræsidenten yo/ion 
Sverdrup mange Gange ladet mig hilse. Denne Mand, hvis 
politiske Indflydelse var den største i Norge og den største, 
nogen enkelt Mand udøvede i Norden, havde længe syssel- 
sat mig. Jeg havde dannet mig den Forestilling at han var 
en sjældent skarp Intelligens og en sjældent fast Karakter. 
Intet af disse Udtryk passede paa ham; han var i smaa 
Forhold en stor politisk Begavelse og i et Bondevenstre en 
Mand med grundig, om end lidt gammeldags europæisk 
Kultur. 

Jeg havde nu mit første Møde med denne Mand, hvem 
jeg nogle Aar senere skulde træde nær. Vi spiste en Dag 
alene til Middag sammen paa Engebrets Restaurant. 

Lille som han var, spændstig og rank af Skikkelse, med 
sort Haar og sort Fuldskæg, mørk af Lød, lignede Præsi- 
denten ikke nogen Nordmand, men en Ætling af omplantede 
Fremmede, fra hvem han efter Sigende c^saa stammede ned. 
Hans Høflighed var overordentlig, gik indtil det Ceremonielle; 
hans Tale var klar og hvas. 

Vor første Samtale forbausede mig. Under den Mis- 
stemning, som dengang i Norge herskede mod den svenske 
Regering, var jeg vant til at høre Udfald mod Kong Oscar. 
Af mine Bekendte kaldte alene Konsul Falsen ham med 
Hengivenhed „min Konge**. Men Udtalelser som Sverdrups 
havde jeg aldrig hørt. Han paastod, at Kongens Handle- 
maade kun var forklarlig som Udslag af Højhedsvanvid, og 
udtrykte sig stærkt nedsættende om hans Person. Kongen 
plejede, paastod han, som Kronprins og Admiral i svenske 
Havne sammen med sine Officerer at danse paa Dækket 
med nøgne Kvinder. — Jeg spurgte ham forbauset, hvor 
han kunde tro paa en saadan Røverhistorie. Fraset alt 
Øvrigt, som gjorde den utænkelig, var der jo dette, at ingen 
Admiral efter saadanne Optrin kunde haandhæve Disciplinen. 
Men Sverdrup blev næsten vred og hævdede, at han vidste 
Besked. — Fem Aar derefter sagde han i min Stue til mig 
om den samme Konge: Hans Majestæt Kong Oscar har i 
sin Visdom bestemt — jeg siger Visdom; thi det er del 
eneste Ord, der passer paa Kongen .... Sverdrup var da 
blevet Konseilpræsident. 

30. 

Alexander Kielland og jeg havde sat hinanden Stævne 
i Kristiania. En Aften, da jeg gik fra Universitetet, sagde 
en Bekendt til mig: Kielland var paa Deres Forelæsning: 
han sad ved Siden af mig. — Uvilkaarligt gjorde jeg det 
taabelige Spørgsmaal: Var han tilfreds med Forelæsningen? 

— Ja, lød Svaret, derom sagde han oprigtigt talt Ingenting. 

— Slet Ingenting? — Ja, det vil sige, han sagde: Jeg gad 
dog vide, hvor den Mand faar sine Kjoler syede. Den 
sidder udmærket, den, han har paa. — 

Næste Morgen kom Alexander Kielland, og vi havde 
vor første, overstrømmende Samtale. Han var munter og 
selvironisk, fortalte, at han den Dag for første Gang skulde 
se den senere Fru Skram, der havde brevvekslet med ham, 
og udbad sig saa min tyske Skrædders Adresse. Selv lod 
han alle sine Klæder komme fra Hamborg, hvor man havde 
hans Maal. Hans Lapsen var et Barns, hans Karakter en 
tapper Mands. Hans Novelletter havde fremkaldt Beundring 
og Forventninger hos mig; det daglige Samliv med ham i 
Kristiania var en Fornøjelse, selv om han med sine nær- 
gaaende Bemærkninger og Spørgsmaal nu og da var lidt 
taktløs. 

Med Lars Holst, dengang det norske Dagbladets Re- 
daktør, tidligere Journalist i Bergen, havde jeg staaet i Brev- 
veksling i Halvfjerdsernes Begyndelse; han havde paa hin 
Tid, da Bjørnson endnu var ortodoks, gjort mig opmærk- 
som paa den rationelle Linje i Norges Kultur, der førte fra 
Henrik Wergeland til den tidligt afdøde Fjørtoft. Nu lærte 
jeg Holst personligt at kende, og som Bergenser ønskede 
han, at jeg skulde tage til Bergen for ogsaa at tale der. 
Nuværende Direktør for Museet i Bergen, Johan Bøgh, var 
lidenskabelig for Sagen, og da jeg ikke vilde rejse, med 

mindre der var tegnet 200 Tilhørere, brugte han det Fif, 
saasnart hundrede var tegnede, at telegrafere til mig: 200 
Tilhørere sikrede. (Og virkelig kom der efterhaanden endog 
adskilligt flere.) 

Min sidste Dag i Kristiania var den syttende Maj, Kon- 
stitutionsdagen. Kielland, Krohg og Sars var hos mig; jeg 
saa Smaagutteprocessionen fra mit Hotelværelse. Malerne 
Dierichs og Skramstad kom for at indbyde mig til en Fest- 
lighed, Kunstnerne vilde give mig. Men det var for sent. 



31. 

Da Alexander Kielland skulde tilbage til Stavanger og 
jeg skulde til Bergen, aftalte vi at gøre Rejsen sammen. I det 
Øjeblik, jeg om Aftenen gik ombord paa Skibet, raabte en 
Del halvdrukne unge Bøller, der stod paa Bryggen: Ugude- 
ligheden gaar ombord! Den fri Kærlighed gaar ombord! saa 
jeg kunde glæde mig ved at være kendt. 

Kielland fik hurtigt brygget Æggetoddy, og vi tilbragte 
Aftenen paa Skibet godt. Næste Dag passerede vi i smukt 
Vejr Drøbak, Arendal, Lillesund, disse norske Kystbyer, der 
alle ligner hverandre, og kom om Aftenen til Christianssand, 
hvor vi maatte vente syv Timer for den regelrette Post- 
befordrings Skyld. 

Kystens Skær var mærkværdige. Klokken fire om Mor- 
genen begyndte Skibet at gaa, og der var mellem Flekke- 
fjord og Egersund heftig Søgang. Jæderrejsen foretog jeg 
da med Jernbanen. Landskabet mindede mig om Gustave 
Dorée's Illustrationer til Dantes Helvede; det var som et 
Jemlandskab, ikke en Busk, ikke et Straa. Fjældene stod 
mørke, uhyggelige uden et Solglimt. Saa kom der et Sted, 
hvor det fraadende Hav saas, og et Sted, hvor den gule 
Sand, med Marehalm som paa Jyllands Vestkyst, begyndte. 

Oppe i Læ af ei Fjæld var der ganske sort af Mennesker, 
der samlede sig om en lille Præstemand. Det var Missions- 
folk med den baade i og for sig og ved Kiellands Hjælp 
navnkundige Lars Oftedal i deres Midte. Han var ikke da 
endnu afsløret som Hykler. 

Efter mange Stationer naaede vi Stavanger, hvor jeg 
tilbragte Aftenen i Kiellands lille Hus »Cigarkassen« og hvor 
hans unge Frue var Værtinde. Han drøftede med mig Planen 
til sin Bog Arbejdsfolk. 



32. 

Saa gik j^ ombord og ankom næste Morgen til Bergen, 
saa tidligt, at Ingen ventede eller hentede mig. Men Bergen 
er en By, hvor ingen Fremmed laar Lov til ret længe at 
være ensom. De, der straks tog sig af mig, var Redaktøren 
af Bergens Tidende, et godt Hoved og en brav Mand, Olaf 
Loflhus, Lægen Dr. Sparre, en gammel, varmtfølende, radikal 
Politiker, og de to udmærkede Brødre, ft-emragende ved 
videnskabelig Forskning og lys Forstand, Dr. CUms Hansen 
og Overlægen Dr. Gerhard Armauer Hansen. 

Nær stod mig ogsaa lige straks den Mand, som havde 
lokket mig til Bergen, Kunstelskeren Johan Bøgh. 

Man havde givet mig Arbejderforeningens store Sal at 
tale i. Den var til en Begyndelse langtft'a fuld. Der stod 
ogsaa i Bergen Skræk af mig. Forældrene holdt deres unge 
Sønner og Døtre hjemme. De, som indfandt sig, sad og 
ventede paa uhøviske Ytringer om Vorherre eller haanlige 
Udtalelser om Kristus, som udeblev. Men saa overbeviste 
var de Troende om, at sligt maatte forekomme, og saa for- 
hippede var de paa at høre det ud af hvad jeg sagde, at 
da jeg en Dag havde omtalt det gamle Frankrigs saakaldt 
aristoteliske Lære om de tre Enheder som betydningsløs og 

forældet, angreb en Kapellan mig næste Dag i Byens kon- 
servative Avis som Forhaaner af Treenigheden. — Norge 
var da i lige saa høj Grad som Danmark et præsteredet 
Land. 



33. 

Byen fængslede mig ved sin Beliggenhed og sine gamle 
Huse — Finn^aarden paa Tyskebryggen — med Minderne 
fra Hansaens Tid: disse Trapper, der var skjulte i et Skab, 
disse Sovekamre, hvor Sengen var til at rede ude fra Trap- 
pen, Piskene til Hustugt, alle disse Vidnesbyrd om gamle 
Tiders Sæder. 

Jeg saa — i øsende Regn, som det sig burde i Bergen — 
det Hul, hvorigennem Niels Klim steg ned i Jordens Indre. 
Men mest nød jeg de lyse Nætter, hvis Mage j^ aldrig 
havde set, nød dem og led tillige under dem; thi det var 
mig næsten umuligt at sove. I Hotellet, Byens bedste, var 
der hverken Skodder eller mørke Gardiner for Vinduerne, 
kun hvide Flors Forhæng. Samme Hotel var overhovedet 
ikke egnet for Nogen, der ønskede Arbejdsro. Der var ved 
Fællesbordet fuldt af tyske Handelsrejsende, som gjorde 
Larm, og af engelske Turister, der sikrede sig de bedste 
Stykker af Alt. To Gange i fjorten Dage var der desuden 
Bryllupsgilder i Hotellet, saa støjende, at de gjorde Natte- 
søvn umulig 

Byens patriarkalske Tilstand rørte og fornøjede mig. 
Jeg var meget indbudt. Da j^ som Svar paa en Indbydelse 
udtalte, at jeg først kunde komme ved 1 1 -Tiden om Aftenen, 
erklærede man mig, at ogsaa det var godt. — Men hvordan 
kommer j^ ind? — Ad Døren. — Men naar den er lukket? 
— Vi lukker aldrig Døren. — Ikke om Natten? — Nej, 
hvorfor skulde vi gøre det? — For at undgaa Overfiald og 

Tyveri. — Her er ingen, som overfelder. Og Tyveri! Hvor- 
hen skulde Tyven undslippe? — Her er ingen Jernbane. 
Ombord vilde man snappe ham. Vi kender desuden alle 
hverandre. Her er Ingen, som stjæler. 



34. 

Bergen havde iøvrigt slet ikke Præg af nogen Smaaby. 
Tvertimod, der gik et stort, frisk Pust igennem den. Verdens- 
havets, Europas. Den saakaldte Bergenske Lyrik var heller 
ikke Provinsbyens, men en almentmenneskelig Begejstring. 
Man traf Individualiteter som den elskværdige og kloge Dr. 
Wiesner, som den ansete og erfarne Læge Dr. Danielssen, 
som Storthingsmanden John Lund, som Konsul Grieg, Edvard 
Griegs Broder, der kunde udfylde deres Plads i store Sam- 
fund. Dr. Danielssen, en meget smuk ældre Mand, der 
havde studeret Spedalskheden og ledet Hospitaler, var med 
sit videnskabelige og kunstneriske Initiativ Byens levende 
Skytsaand. Man fik det Indtryk, at han var bleven meget 
elsket af Kvinderne i sine unge Dage, ligesom han nu i sine 
ældre Dage blev dyrket af Byens Mænd. 

Selskabets ringe Omfang gjorde det jo uundgaaeligt, at 
man som Gæst i Husene næsten stadigt traf den samme 
Kres; det kunde virke lidt snurrigt, naar der ved den ene 
Bordende sad En med hvide Lokker, ved den anden en 
med sorte Lokker, og disse afvekslende tog Ordet for at 
holde Taler. . Men det maa siges, at Talerne var gode. 

Da Salen kostede over tredsindstyve Kroner hver Gang 
jeg holdt Foredrag i Arbejderforeningens Lokale, var min 
Indtægt ikke stor. Men et Slutningsforedrag om Bjørnson 
indbragte mig mere end alle de øvrige Aftener tilsammen. 
Æmnet lokkede henved seks hundred Tilhørere, og Bifaldet 
var heftigt. 

Jeg gik med Skib til Kjøbenhavn, tilbragte, mens Skibet 
laa i Stavanger, paany en Aften hos Alexander Kielland, og 
gik ombord Klokken 5 om Morgenen. Sejladsen var ufor- 
lignelig. Selskabet blandet. Den første Nat saas kun Him- 
mel, Hav og Fyr. Den danske Kaptejn var et Vrøvl, der 
hele Dagen sad i Kahytten og spilte Kort istedenfor at passe 
sine Ting, og som ved Bordet ustanseligt sagde slette Bran- 
dere. Skibet blev ledet af Styrmanden Frost, en flink og 
forstandig Mand, som havde ringe Udsigt til at blive Kap- 
tejn, da den nuværende ikke vilde vige ham Pladsen, og 
unegtelig kunde blive saare gammel ved det lidet anstren- 
gende Liv, han førte. Saa var der en affekteret sjællandsk 
Prokurator, som var blevet smittet med norsk Sprog og for 
ingen Pris sagde andet end Langtifra! og endelig en trods 
Blikstille stadigt søsyg Dame. Ogsaa i den følgende Juninat 
saas under fortsat Sejlads kun klar Himmel, roligt Hav og 
blinkende Fyr. 

Der fulgte et Par Dages Ophold i Kjøbenhavn, hvor 
jeg foruden mine Slægtninge saa Drachmann, Schandorph, 
Skram og den endnu ivrigt trofaste Secher. Man sagde mig 
fra flere Sider, at min Indflydelse for Øjeblikket var stor i 
Danmark. Jeg skrev i et Album: Der gives i Ordets Kunst 
tilsyneladende Virtuoser, hvis egentlige Evne er en Stem- 
mers. De stemmer og bestemmer Aandeme for en Tid. 



35. 

Juni er Berlins smukkeste Maaned. Man lider i den 
ikke under Luftens Tørhed, og i 1880 var det den Maaned 
et paradisisk Vejr, en sand Dejlighed i Luft og Duft. Linde- 
blomsternes Vellugt strømmede ind ad Vinduet ved Dag og 
Nat og blandede sig om Natten med Midsommer-Maane- 
skinnet. 

Georf Brande« : Lemed II. 24 

Hele Sommeren gik for mig med de vidtiøftige For- 
arbejder til min lille Afhandling Goethe og Danmark, der 
krævede mere Studium end det ses paa den, og med Gen- 
nemlæsningen af Honoré de Balzacs halvhundrede Bind Ro- 
maner, Noveller, Dramer, hans Breve og Skrifterne om 
ham, en ringe Del af Forarbejdet til Hovedstrømningernes 
femte Del. 

Fra Norden kom det Aar betydelige Bøger, som viste, 
at den frigørende Literaturretning snart havde sejret; fra 
Sverig Strindbergs Roda Rummet, fra Danmark J. P. Jacob- 
sens Niels Lyhne. Kristian Eister havde fra Trondhjem 
skrevet mig til og bedet mig om Anbefaling til et Rejse- 
stipendium; vi stod i venskabelig Forbindelse. Ogsaa han 
var en' af dem, som traadte i frigørende Ideers Tjeneste; 
hans Tora Trondal og Romanen Farlige Folk, som han 
dengang skrev paa, gav Varsler, hvilke desværre hans alt- 
for tidlige Død hindrede ham i at indfri. 

I Beyles Rouge et Noir læste jeg i de Dage denne 
Ytring af Mathilde de la Mole : Mon esprit, fy crois, car je 
leur fais peur évidemment d tous. S'ils osent aborder un 
sujet sérieux, an bout de cinq minuies de conversation ils 
arrivent tout hors d'haleine et æmme faisant une grande 
déæuverte, å une chose que je leur repéte depuis une 
heure. — Det forekom mig dengang, at hvis man erstattede 
Ordet „en Time" med „et Aarti", passede Vendingen paa 
mig. Og den Omstændighed at de fleste, jeg i Norden 
havde paavirket, tog Afstand fra mig eller vendte sig imod 
mig, syntes mig ikke at tale derimod. Med Hensyn derpaa 
anførte jeg for mig selv en lille Historie, der en Aften i 
Berlin blev fortalt i russisk Selskab: En Russer i Odessa 
laa for Døden. Paa Dødslejet sagde han: Græd ikke, 
vær rolige, som jeg døer roligt. Jeg véd, at jeg ikke efter- 

lader mig en eneste Fjende; jeg har aldrig gjort noget Men- 
neske noget Godt. 



36. 

Det Aar var vanskeligt for mig; jeg maatte anvende al 
min Omtanke paa at dække det daglige Behov, arbejde rast- 
løst paa Artikler, der kunde skaffe Penge til Huse til den 
bestemte Dag, da Leje skulde betales eller en uundgaaelig 
Udgift bestrides. Undertiden tog Næringssorgen et Øjeblik 
Modet fra mig. I August skrev j^: „Om mine egne Sorger 
tør jeg ikke oplade Munden. Det blev ellers som den sorte 
Strøm, der flyder ud af Madame Bovary's Mund, da Ligets 
Hoved flyttes." Jeg mindedes Apollonius af Tyana's Ord: 
Naar du er fattig, da vær en Mand, naar du er rig, et 
Menneske. 

En uforholdsmsessig Tid tog min Korrespondance mig 
allerede da. Alt som mit Navn blev mere kendt, henvendte 
flere og flere Mennesker fra de forskellige Lande sig til mig 
om Oplysninger eller Tjenester. 

Paa det Tidspunkt begyndte min Brevveksling med 
Rusland. Den første, som skrev til mig, undertegnede sig 
X. Klendo. Brevskriveren var en Entusiast for Lassalle, som 
følte sig oprørt af Sophia Solntzev's Publikationer om ham 
og vilde give mig Materiale til Imødegaaelse deraf. I mit 
første Brev forekom de Ord, at Frihedskærlighed hos Rus- 
lands unge Mænd ikke var mig ny. — M^et muligt, lød 
Svaret, men det angaar ikke mig; thi jeg er Bedstemoder. 
— Damen var paa engang revolutionær og forsigtig; hun bad 
mig om en Dæk-Adresse, til hvilken hun kunde skrive, da 
mit Navn ikke hørte til de velsete; bad mig desuden, aldrig 
at undertegne nogen Skrivelse til hende, men skrev selv tæt- 
skrevne Breve paa tyve Sider. 

24* 



Digitized by 



Google 



372 Arbejde og Anerkendelse 

Skrækkeligt blev j^ i Berlin plaget med Tilsendelse af 
Manuskripter; de kom f. Eks. paa én Dag samtidigt fra Trond- 
hjem og fra Neapel, hvorfra en Niece af Heinrich Heine, Prin- 
cipessa della Rocca, rettede en Anmodning til mig om, at jeg 
skulde oversætte en daarlig Bog af hende „paa de tre nordiske 
Sprog" og tilstille hende Honorarerne for det første Oplag. 
De for det følgende blev mig ædelmodigt overladte. Fra 
Kiel sendtes mig samtidigt i Manuskript hele Chr. Winthers 
Hjortens Flugt i tysk Oversættelse. 



37. 

Imidlertid fik jeg en Anmodning fra General Etzel, der 
stod i Spidsen for Lette-Verein, om at holde et Foredrag 
for et sømmeligt Honorar i Humboldtakademiets store Aula. 
Jeg imødekom den gerne. 

Jeg modtog to Indbydelser til at tale i Wien, en til at 
tale i Posen, en til Amerika, og kunde j^ end ikke imøde- 
komme dem alle, var de mig velkomne som Tegn paa, at 
man gerne vilde høre mig. 

Mine Hovedstrømninger, paa hvilke Russernes Opmærk- 
somhed tidligt var blevet henledt af en udmærket Kvinde, en 
Martyr, Marie Zebrikova, og i Privatbreve af selve Ivan Turge- 
niev, blev første Gang oversatte paa Russisk af Nevjodomski. 
(Tredie Bind blev brændt af Bøddelen i Moskva.) 

Sidenhen udkom mine Samlede Skrifter gentagne Gange 
paa Russisk i dyre som i billige Udgaver. Dog har jeg fra 
det russiske Rige mit Liv igennem aldrig modtaget én Kopek. 

Min senere Ven, Professor ved Universitetet i Moskva 
Storosjenko skrev dengang om mig: Han er trods sin Ung- 
dom en af Europas Autoriteter i sit Fag, original i Tanke 
og udrustet med en over al Ros glimrende Fremstillingsgave. 

Det højtansete nordamerikanske Tidsskrift The Nation 

skrev paa samme Tid om mig: Ingen af Forfatterne i Deut- 
sche Rundschau har skaffet sig et større Publikum end han. 

Ophavsmanden til den saakaldte Antisemitisme i Tysk- 
land, daværende Hofjpræst Stocker, angreb i de Dage i den 
tyske Rigsdag mig sammen med den store Botaniker M. 
Schleiden. Den norske Pastor Heuch havde faaet sit Flyve- 
skrift imod mig oversat paa Tysk, og Stocker havde med 
Iver bemægtiget sig dets Indhold; Skriftet godtgjorde jo mit 
„Kristushad", og udledede det aandfuldt og træffende af min 
Afstamning. Jeg var en „Reformjøde". Ordet passede dog 
bedre paa Jesus end paa mig. — Imod sin Hensigt kom Stocker 
til at slaa til Lyd for mig fra selve Rigsdagens Tribune. 

Man havde i længere Tid ønsket, i Berlin at have en 
Klub, hvor Skribenterne kunde mødes med Kunstnerne, 
Politikerne, Universitetslærerne og den højere Købmands- 
stand. Men Forfatterne var, skønt glimrende stillede i Sam- 
menligning med deres nordiske Kaldsfæller, ikke velhavende 
nok til at overkomme et smukt Klublokale med Restaurant 
og Tjenerskab i Hjertet af Byen. Da man imidlertid nu 
havde fa^et Sikkerhed for, at Berlins rigeste unge Købmænd 
med Glæde vilde bidrage saa rundeligt til Klubben, at den 
kunde oprettes, blot de der kunde gøre personligt Bekendt- 
skab med berømte Mænd, stillede Spielhagen og Hanel sig 
i Spidsen for Sagen. 

De indbød en 60 af de mest ansete Forfattere, Malere, 
Billedhuggere, Købmænd, Politikere, Skuespillere til at stifte 
den literære Klub, og jeg havde den Tilfredsstillelse, at jeg 
skønt Fremmed regnedes saaledes med, at jeg var blandt 
disse første tresindstyve. 

38. 

I November 1880 modtog jeg et Brev, undertegnet 
Heinrich Rudolf von Gneist og Hermann von Helmholtz^ 

hvori jeg anmodedes om at være en af de Tolv, der i det 
kommende Aar skulde holde Foredrag i Wissenschaftlicher 
Verein i Singakademie. Disse Foredrag afholdtes aarligt 
efter Kejserinde Augustas Ønske, og hun plejede selv at 
høre dem. 

Opfordringen var en Udmærkelse for mig. Auerbach 
lykønskede mig til den med Ordene: Die Singakademie — 
das ist der literarische Geheimerathstitel, von grosster Be- 
deutung flir Ihre stadtische Position. 

Gneist kom for at gøre mit Bekendtskab. J^ havde 
endnu ikke i Berlin faaet Besøg af saa berømt en Mand. 
Han havde netop da paa Anmodning udarbejdet en Forfat- 
ning for Japan. Hans juridisk-politiske Skrifter havde gjort 
Indtryk paa mig. Han talte til mig om Mænd som Unger 
og Mill^ jeg til ham om hans Bøger, og bemærkede tilsidst: 
Det forekommer mig, at der findes nogen Lighed mellem 
Deres Grundanskuelse og Lorenz von Steins. — Lighed! 
udbrød han med den fineste Beskedenhed. Lorenz von Stein 
er jo den, jeg i Grunden skylder Ah. 

Ved Kundskab og Intelligens ragede Gneist højt i Vejret 
i Datidens Tyskland. Som Karakter stod han tilbage for en 
Engelskmand som Stuart Mill. 

Medens jeg forberedte mig til mit Foredrag i Singaka- 
demie, blev jeg paany angrebet i Kjøbenhavn. I Anledning 
af en Artikel, jeg havde offenliggjort om Renans Drama 
Ungdomskilden, angreb Ploug mig i Januar 1881 paany paa 
det Voldsomste, negtede mig alt Talent og al Nationalfølelse. 
Jeg saa, det havde været en Indbildning, at jeg i Kraft af 
Anerkendelse i Udlandet kunde overvinde Hadet i Danmark. 
Der var Morgener, hvor jeg, efter at have læst en saadan 
Artikel, i mit Spejl mødte Ansigtet paa en Mand, der saa 
ud, som havde der om Natten været Ild i et hans kæreste 
Luftkasteller. 



Digitized by 



Google 



Arbejde og Anerkendelse 375 

39. 

Jeg gik til en Mængde Forelæsninger, dels for at lære 
noget Sagligt, dels for at lære den tyske Behandlingsmaade 
af Foredragsformen at kende, hørte Friedrich Paulsens og La- 
zarus's Foredrag om Filosofi, Friedrich Kapps om Amerika, 
Felix Dahns om de gamle Germanere, Major Krahmers om 
Østrumelien og Friherre vonderGoltz's, den nuværende Over- 
generals, højst lærerige Foredrag om den moderne Krigs- 
førelse. J^ havde med stor Interesse læst Goltz's Bog: 
Leon Gambetta und seine Armeen, der var bleven en Hin- 
dring paa hans Løbebane paa Grund af den Ros, Bogen 
ydede en Fjende. Senere overvandt han alle Hindringer, 
reformerede den tyrkiske Hær og naaede de højeste Plad- 
ser i den tyske. 

Saa fordybede jeg mig i det Æmne, jeg havde valgt til 
Foredraget i Singakademie : Generationen fra 1830 i Frank- 
rig, og udarbejdede det i en lykkelig Stemning. Kritiken 
syntes mig at ligne den ottende Konge i Macbeth, ham, som 
bærer et Spejl, hvori man ser mange andre Konger. I mit 
Spejl saas alle et Aarhundredes Aandskonger, deres Hoffer 
og deres Folk. 

40. 

12. Februar 1 88 1 holdt jeg mit Foredrag for et ualminde- 
ligt Publikum. Kejserinden tog Plads i sin Loge, straks da 
jeg gik op paa Talerstolen, hvad hun efter Sigende ellers 
ikke plejede at gøre. Jeg talte godt. Folk sagde, jeg havde 
aldrig talt saa godt. 

Dagen efter, da Gumprecht havde en lyrisk Artikel om 
mig i Nationalzeitung, mindedes jeg hin Oktoberdag i 1877, 
da jeg havde spurgt mig selv: Kan jeg tilkæmpe mig en Plads 
i dette Land? og var ved at mistvivle. Nu var det Attraaede 

opnaaet. At Kejserinden havde ønsket at høre mig tale og 
var kommet for at høre mig, var visselig intet særdeles 
Mærkeligt. Med sine 69 Aar havde den gamle Dame ikke 
glemt, at hun var Prinsesse af Weimar, Karl Augusts Sønne- 
datter og Goethes Elev. Men jiaar jeg betænkte, hvilken van- 
vittig Fantasi det var, at Kongen eller Dronningen af Dan- 
mark eller endog blot det ringeste Medlem af det Glucksburgske 
Kongehus skulde indfinde sig til en af mine Forelæsninger, 
ikke blot nu, men om en Menneskealder, ifald jeg levede 
saa længe — saa kunde jeg ikke lade være at finde de 
tyske Forhold højst forskellige. 



41. 

Nogle Dage derefter fik jeg en Indbydelse til Hofbal 
og Souper. Man lod mig vide, at jeg skulde forestilles for 
Kejseren og Kejserinden; den sidste vilde lære mig at 
kende. 

Da jeg efter at være gaaet gennem nogle Sale kom til 
Billedgalleriet, studsede jeg ved her i det gamle kongelige 
Slot at se et Portræt af Kongehusets og Prøjsens Fjende 
paa Davids berømte Maleri, Bonapartes Overgang over St 
Bernhard; jeg var ikke forberedt paa en saadan Fordoms- 
frihed. Medens jeg betragtede Billedet, hørte jeg en Stemme 
bag mig sige paa Fransk: De her! Kan jeg være Dem til 
nogen Tjeneste? — Det var den russiske Attaché, min gode 
Ven, Hr. von Kumanin, i sin Hofuniform. 

Det kan De, svarte jeg; thi jeg er ikke hofvant. Jeg 
skulde i Aften forestilles for Kejseren og Kejserinden. Hvor- 
ledes bærer jeg mig ad dermed? — Det er ganske simpelt; 
jeg følger Dem ind i den hvide Sal, hvor Diplomaterne se- 
nere bliver opstillede, men allerede nu forsamles. Dér hen- 

vender De Dem blot til Deres Lands Gesandt; saa fore- 
stiller han Dem. 

Vi gik da ind i den hvide Sal, hvor en Skare prægtigt 
klædte Herrer og Damer stævnede sammen. Salen, der 
tog sig godt ud i den straalende Belysning af mægtige Lyse- 
kroner, rummede Marmorstatuer af de tolv Brandenburgske 
Kurfyrster og en smuk Victoria af Rauch. Iblandt de for- 
skellige Landes Afsendinge udmærkede den r/rkiske sig ved 
fornem Skønhed ; blandt Damerne var den spanske Gesandts 
Frue med sin sydlandske Lød paafaldende dejlig. Ved hendes 
Side stod den kinesiske Gesandts Gemalinde som et frem- 
med Særsyn ved Siden af en europæisk Skønhed, lille som 
et halvvoksent Barn, klædt i den dyreste Silkebrokade, med 
ubevægeligt Ansigt, stiv i sin Holdning som en pyntet og 
smykket Infantinde paa et Maleri af Velazquez. Medens de 
fleste Gesandters Hofdragt var overlæsset med Guldbroderi 
uden derfor at være smagfuld, glimrede den østerrigsk- 
ungarske Gesandt, Grev Emerich Szechenyi i en pragtfuld 
Purpurdragt. Dog endnu smukkere klædt end han var en 
tyveaarig ungarsk Magnat, hvem han skulde forestille. Denne 
var helt klædt i en tætsluttende hvid Silkedragt med Guld- 
brokade og hvide Sko. Om Skuldrene laa en højrød Fløjels 
Kappe, der holdtes om Halsen ved en Guldkæde. 

I denne Kres fandt vi endelig ogsaa den danske Gesandt 
Hr. V. Quaade. Jeg nærmede mig og bad ham artigt fore- 
stille mig for de Kejserlige, naar de senere kom. Han gav 
mig et forbitret Blik og spurgte snærrende: Err De invi- 
teret? — Jeg saa forbauset paa ham, og Hr. v. Kumanin 
sagde i Øret paa mig: Qu'est qu'il dit? — J^ svarte højt 
paa Fransk: Herren spørger mig, om jeg er indbudt her i 
Aften. Der er jo ikke stort at svare derpaa. — Quaade 
sagde: Jeg vil ikke forestille Dem; jeg har ingen Ordre der- 
til. Jeg forestiller ikke saadan uden videre. — Kumanin 

foreslog da, at man skulde sende en Page til de indre Ge- 
makker og lade ham forespørge, om j^ skulde forestilles 
eller ikke. 

Smaa Pager stod opstillede bag de tomme Stole, som 
ventede paa de fyrstelige Personer. En blev tilkaldt og 
sendt afsted. Den kejserlige Familie maatte være langt 
borte i Slottet; thi det tog en mægtig Tid, før han kom 
igen. Han overbragte den Besked, at det var ganske rig- 
tige* jeg skulde forestilles, hvorpaa Quaade i høj Arrigskab 
sagde til mig: Ja, vil De saa holde Dem i min Nærhed, for 
hvis De staar i den ene Ende af Salen og jeg i den anden, 
kan j^ sandelig ikke forestille Dem. — Dette var saa ind- 
lysende, at jeg tør sige, jeg var folden derpaa af mig selv. 

Man stillede sig op i Firkant langs Væggene. Diplo- 
materne i flere Rækker langs Salens ene Ende; overfor dem 
de tilstedeværende Fyrster. Langs Salens ene Side Hoffets 
Damer, langs den anden Gesandternes Fruer med deres 
Følge. 

42. 

Der blev lydløs Stilhed, da de Kejserlige kom. Hver 
for sig begyndte, først Kejseren, saa Kejserinden, deres 
Rundgang. Wilhelm I var da 84 Aar gammel, men han 
holdt sig, høj som han var, saa rank som en Yngling. Han 
bar rød Uniform og havde sin Hjelm i Haanden. Hans 
Ansigtsudtryk var venligt, hans Stemme havde en behagelig 
Klang. 

Til mig henvendte han et Par artige Ord, spurgte mig 
— for at sige noget — lidt ud om Universitetet i Kjøbenhavn, 
hvorledes det var indrettet, hvor mange Studenter der var, 
talte saa en Smule til mig om mig selv, og sagde: Aber Sie 

t sprechen Ja Deutch wie anser einer, derpaa, henvendt til 

t Quaade: Sie aach. 

Var Kejseren selv en endnu kraftig Mand, saa syntes 

r til Gengæld hans Følge ældgammelt, æventyrligt gammelt, 

\ Generaler og Hofmænd i Uniform, bedækkede med Or- 

\ dener, der vaklede afeted med lange Stave i Hænderne 

i som en lille Flok af halvfemsindstyveaarige. 

\ Kejserinden maatte trods sin Alder efter Hofskik være 

i nedringet, og hendes endnu flne, hvide Skuldre hævede sig 

i over Kjolens Indskæring. Hendes Holdning var ikke slet 

r saa rank som Kejserens; men den havde sin Højhed. 

c Da jeg blev forestillet for hende, sagde hun: fai assisté 

å votre conférence. Es hat mich sehr erfreat Voas avez 

f. un grand talent, derpaa, henvendt til Quaade: Votre æm- 

r patriote a un grand talent, og hun gik forbi. 

r Jeg samtalte en Del med Kammerherre von Knesebeck, 

, som jeg neppe kendte igen i Hofdragten; han var uden 

Sammenligning den smukkeste Mand paa Slottet den Aften. 

Han talte en Del om Beaconsfield og mit Skrift om ham, 

ogsaa om en Diplomat ved Navn Rist, der havde skrevet 

Erindringer, hvori der forekom adskilligt om Danmark. Han 

kendte lidt til det danske Venstre, vidste meget betegnende 

i Grunden kun om det, at det var det Parti, Grev Holstein 

' tilhørte. 

^ Virchow kom mig elskværdigt i Møde: Sie haben die 

Berliner schnell gewonnen. Ved Aftensmaaltidet tog Auer- 
] bach sig af mig, sørgede for, at jeg ikke gik sulten fra 

Buffetten, lod Lakajerne fylde mit Glas og skære et godt 
Stykke af Kagen til mig, førte mig saa hen i hans Kres, 
hvor den amerikanske Gesandt Mr. White dannede Midt- 
punktet og det gik fornøjeligt til. 

Da jeg senere paa Aftenen stod i Billedgalleriet og talte 
med min Velynder, Astronomen, Professor Forster, som 

havde kendt min vise gamle Ven d'Arrest, og da vi i 
Trængslen havde stillet os mod Væggen, mærkede vi Uro 
og Bevægelse blandt de Forsamlede, der traadte til Side og 
gav Plads. Det var Kejserinden, som gik søgende gennem 
Salen. Alle veg til Side, saa Forster og jeg pludselig stod 
synlige fra alle Sider. Men da Kejserinden gik hen til mig, 
l^emede ogsaa han sig. Hun sagde til mig: Ich wiederhole, 
was ich gesagt håbe, es hat mich sehr erfreut, Ihre Vorlesang 
zu horen, Ich weiss, Sie hoben auch vorher anderswo ge- 
redet, in der Humboldtakademie, nicht wahr? Sind Sie lange 
in Deutchland gewesen ? — Seit drei Jahren, Majesidt. — 
Nun miissen Sie hier bleiben. Hun udspurgte mig saa, om 
mit Ophold i Frankrig og om mine Studier der, sagde: Sie 
hoben Ihre Zeit dart sehr gut und griindlich benutzt. Ich 
hoffe, wenn Sie hier bleiben, noch oflers Gelegenheit zu 
hoben, Sie zu horen und zu sehen. 

Der blev sent paa Aftenen en mærkelig Stemning i de 
store lyse Rum, ved hvis Døre Grenaderer i Uniformer fra 
Frederik den Stores Tid holdt Vagt. Den rige Belysning fik 
Hofiiniformemes Guld og Diamanterne om Damernes Halse 
til at kaste stærke Reflekser. Efter de Kejserliges Boring 
var Selskabeligheden tvangfri, og man blev Vidne til oprømte 
og kloge Samtaler, førte mellem nogle af Tysklands bedste 
Mænd. 

Henad Midnat forlod jeg Slottet. Wilhelm Forster fulgte 
mig til min Dør. 



43. 

Næste Dag hentede en Bekendt mig til en Spadseretur 
i Thiei^rten, hvor alle Træer i den stille Frost var bedæk- 
kede med Sne. Da han forlod mig, gik jeg længe om i 
Haven alene. 

Jeg grublede over den tyske Folkeaand, som den indtil 
da havde udviklet sig i det nye Rige. Dens Kraft syntes 
mig i Hovedsagen at bero paa den Lethed, hvormed den 
lod sig disciplinere. Tyskerne selv betegnede sig vel gerne 
som Individualister i Sammenligning med de sociable Fransk- 
mænd og de politiske Englændere. Men de syntes mig mindre 
individualistiske end de selv mente. Det upersonlige Forhold 
til Livsmagteme var saare hyppigt. 

Alt var her reguleret. Der var altfor mange anonyme 
Følelser, som her kvaltes og dræbtes, fordi de skulde have 
et Navn og fik et bestemt, der ikke passede for dem. Alt- 
for tidt opfattedes saaledes Følelsen som Individet forment. 
Saa mange Enkelte, saa mange Arter af Følelser. Og saa 
mange Genstande for disse Følelser, saa mange Varianter. 
Der var Hjerter, som ikke kunde smeddes i Regler. For 
dem var Tyskland ikke Landet. 

Hvad den personlige Særegenhed i Tyskland angik, 
mindedes jeg et Ord, som en kritisk Tysker en Dag havde 
sagt mig: „Her har hver sin Marotte (Kæphest), det er den 
hele Individualisme; der er næsten ingen, som har Initiativ. ** 
Og det faldt mig ind, at det var vel derved at Bismarck 
havde faaet saa stor Magt over dette Folk, han, der, som 
han selv havde sagt, var ein Mann von InUiative. Enhver 
Samtidig burde lære af ham, hvad han formaaede. Og jeg 
gentog for mig selv paa Tysk: Erst wågen, dann wagen, 
siger Moltke. Noch lange nicht genug, siger Bismarck — 
to dybe Ord. 

Jeg gik længere ind i Thiergarten, Sneen laa højt og 
tæt, og lyste, hvor Solstrejf faldt paa den. De gamle Ka- 
stanietræer om Goldfischpark saa' alvorlige og milde ud med 
deres nøgne, af Sneen skjulte Grene. I det Indre af Haven 
stødte jeg paa en Gruppe stejle Graner. Jeg tænkte paa 
Norden, paa de Danske, der tilfredse med hverandre havde 

udelukket mig, og paa mine spredte Venner rundtom i 
Europa, i Tyskland, Frankrig, Italien og Norden. Goethes 
Ord faldt mig ind: 

Vi befinder os vel, sagde en broderligt ensartet Gran- 
skov til Cederen: Vi er saa mange, og du staar alene. — 

Jeg har ogsaa Brødre, sagde Cederen, om end ikke 
paa dette Bjerg. 

